
o Kalungkutan sa Tag-ani ni Lamberto Antonio 

o Agahanni Rio Alma 

o Panaginip ni Edgar Calabia Samar 

Pagbabalik-aral sa Alamat 


Talasalitaan 


Sikaping hanapin sa diksiyonaryo o sa iba pang sanggunian ang kahulugan 
ng mga salitang nakasalungguhit sa sumusunod na pangungusap: 


Cl 


. Taon-taon ay nagdaraos sila ng cafhao bilang parangal sa kanilang 


mga anito. 

Noong panahong iyon, ang mga lgorot ay naniniwala_ sa iba’t ibang 
anito. 

Maibigin sila sa kapwa at may takot sila sa kanilang bathala. 

Siya’y bumalik sa nayon at nakipagkita sa matatandang pantas. 
Marahil, ang ibong iyon ay ang sugo ng ating bathala. 


Panitikan 


Kung Bakit Nasa Ilalim ng Lupa ang Ginto 
Isang Alamat mula sa Baguio 


Sa isang nayon sa Baguio na kung tawagin ay Suyuk, naninirahan ang mga 
Igorot na pinamumunuan ni Kunto. Si Kunto ay bata pa ngunit siya ang 
pinakamalakas at pinakamatapang sa kanilang nayon kaya’t siya ang 
ginawang puno ng matatandang pantas. 


Ang mga naninirahan sa nayong ito ay namumuhay nang tahimik. Maibigin 
sila sa kapwa at may takot sila sa kanilang bathala. Taon-taon ay nagdaraos 
sila ng canao bilang parangal sa kanilang mga anito. Noong panahong iyon, 
ang mga Igorot ay naniniwala sa iba’t ibang anito. 


Kung nagdaraos sila ng canao ay naghahanda sila linggo-linggo. Pumapatay 
sila ng baboy na iniaalay sa kanilang bathala. Nagsasayawan at 
nagkakantahan sila. 


Isang araw ay nagtungo si Kunto sa gubat upang mangaso. Hindi pa siya 
lubhang nakalalayo nang nakakita siya ng isang uwak. Nakatayo ito sa isang 
landas na kaniyang tinutunton. Karaniwang ang mga ibon sa gubat ay maiilap 
ngunit ang ibong ito ay kakaiba. 


Lumakad si Kunto palapit sa ibon ngunit hindi ito tuminag sa pagkakatayo sa 
gitna ng landas. Nang may iisang dipa na lamang siya mula sa ibon, bigla 
siyang napatigil. 


Tinitigan siyang mainam ng ibon at saka tumango nang tatlong ulit bago 
lumipad. Matagal na natigilan si Kunto. Bagamat siya’y malakas at matapang, 
sinagilahan siya ng takot. Hindi niya mawari kung ano ang ibig sabihin ng 
kaniyang nakita. 


Hindi na niya ipinagpatuloy ang kaniyang pangangaso. Siya’y bumalik sa 
nayon at nakipagkita sa matatandang pantas. Sabi ng isang matanda, 
“Marahil ang ibong iyon ay ang sugo ng ating bathala. Ipinaaalaala sa atin na 
dapat tayong magdaos ng canao.” 


“Kung gayon, ngayon din ay magdaraos tayo ng cafao,” ang pasiya ni Kunto. 


Ipinagbigay-alam sa lahat ang canao na gagawin. Lahat ng mamamayan ay 
kumilos upang ipagdiwang ito sa isang altar sa isang bundok-bundukan. Ang 
mga babae naman ay naghanda ng masasarap na pagkain. 


Nang ang lahat ay nakahanda na, ang mga lalaki ay humuli ng isang baboy. 
Ang baboy na ito ay siyang iaalay sa kanilang bathala upang mapawi ang 
galit, kung ito man ay nagagalit sa kanila. 


Inilagay ang baboy sa altar na ginawa nila sa itaas ng bundok-bundukan. 
Anong laking himala ang nangyari! Nakita nilang ang baboy ay napalitan ng 
isang pagkatanda-tandang lalaki! Ang mukha ay kulay-lupa na sa katandaan 

at halos hindi na siya makaupo sa kahinaan. Ang mga tao ay natigilan. 
Nanlaki ang mga mata sa kanilang nakita. Natakot sila. 


Maya-maya’y nagsalita ang matanda at nagwika ng ganito: “Mga anak, 
magsilapit kayo. Huwag kayong matakot. Dahil sa kayo’y mabuti at may loob 
sa inyong bathala, gagantimpalaan ko ang inyong kabutihan. Lamang ay 
sundin ninyo ang lahat ng aking ipagbilin.” 


“Kumuha kayo ng isang tasang kanin at ilagay ninyo rito sa aking tabi. 
Pagkatapos sukluban ninyo ako ng isang malaking palayok. lpagpatuloy 
ninyo ang inyong canao. Pagkalipas ng tatlong araw, bumalik kayo rito sa 
pook na ito. 


Makikita ninyo ang isang punongkahoy, na kahit minsan sa buhay ninyo ay 
hindi pa ninyo nakikita o makikita magpakailanman. Ang bunga, dahon, at 
sanga ay maaari ninyong kunin ngunit ang katawan ay huwag_ ninyong 
gagalawin. Huwag na huwag ninyong tatagain ang katawan nito.” 


Tinupad naman ng mga tao ang ipinagbilin ng matanda. Ipinagpatuloy nila 
ang kanilang pista. Pagkaraan ng tatlong araw, bumalik sila sa pook na 
pinag-iwanan sa matanda. Itinaas nila ang palayok at gaya ng sinabi ng 
matanda, nakita nila ang isang punongkahoy na maliit. Kumikislap ito sa 
liwanag ng araw—lantay na ginto mula sa ugat hanggang sa kaliit-liitang 
dahon. 


Nagsigawan ang mga tao sa laki ng galak. Si Kunto ang kauna-unahang 
lumapit sa punongkahoy at pumitas ng isang dahon. Pagkapitas sa dahon ay 
nagkaroon kaagad ng kapalit ito kayat nag-ibayo ang tuwa sa mga tao. 
Bawat isa ay pumitas ng dahon. 


Sa loob ng maikling panahon, yumaman ang mga taga-Suyuk. Ang dati 
nilang matahimik na pamumuhay ay napalitan ng pag-iimbutan at inggitan. 
Ang punongkahoy naman ay patuloy sa pagtaas hanggang sa ang mga dulo 
nito’y hindi na maabot ng tingin ng mga tao. 


Isang araw, sabi ng isang mamamayan, “Kay taas-taas na at hindi na natin 
maabot ang bunga o dahon ng punong-ginto. Mabuti pa ay pagputul-putulin 
na natin ang mga sanga at dahon nito. Ang puno ay paghahati-hatian natin.” 

Kinuha ng mga lalaki ang kanilang mga itak at palakol. Ang iba ay kumuha ng 
mga sibat. Tinaga nila nang tinaga ang puno at binungkal ang lupa upang 
lumuwag ang mga ugat. Nang malapit nang mabuwal ang punongkahoy ay 
kumidlat nang ubod-talim. Kumulog nang ubod-lakas at parang pinagsaklob 
ang lupa at langit. 


Nabuwal ang punongkahoy. Nayanig ang lupa at bumuka sa lugar na 
kinabagsakan ng puno. Isang tinig ang narinig ng mga tao. “Kayo ay binigyan 
ng gantimpala sa inyong kabutihan: ang punong-ginto, upang maging 
mariwasa ang inyong pamumuhay. Sa halip na kayo’y higit na mag-ibigan, 
kasakiman ang naghari sa inyong mga puso. Hindi ninyo sinunod ang aking 

ipinagbilin na huwag ninyong sasaktan ang puno. Sa tuwi-tuwina ay inyong 
nanaisin ang gintong iyan.” 


At pagkasabi ng mga katagang ito, sa harap ng mga tao sa Suyuk, ang puno 
ay nilulon na ng lupang kinabuwalan. Mula nga noon, nakukuha lamang ang 
ginto sa pamamagitan ng paghukay sa lupa. 


Pagpapayaman 
Talakayan 


Makipagtalakayan sa klase ukol sa kuwento. Maaaring gamiting gabay ang 
sumusunod na tanong: 


1. Isa-isahing ilarawan ang mga tauhan. Ano-ano kaya ang kanilang 
motibasyon sa kung bakit ganoon ang kanilang ikinilos? 

2. Makatarungan ba ang naging parusa ng bathala sa inasal ng mga tao? 
Bakit o bakit hindi? 

3. Sa iyong palagay, bakit kaya masaklap o malungkot ang alamat na 
ito? Maaari kayang maging masaya ang isang alamat tungkol sa kung 
bakit nasa ilalim ng lupa ang ginto? 

4. Ano kaya ang silbi ng alamat sa ating mga ninunong katutubo? 


Malikhaing Gawain 


Sa isang pirasong papel, gumawa ng isang diagram tungkol sa iba’t ibang 
kultura at tradisyon ng mga lIgorot na ipinakita sa alamat. 


Pagbabalik-aral sa Kuwentong-Bayan 
Panitikan 
Naging Sultan si Pilandok 


Isang Kuwentong-bayan ng mga Maranaw 


Si Pilandok ay nahatulang ikulong ng isang masamang Sultan sa isang 
kulungang bakal at itapon sa dagat dahil sa paghihimagsik na kaniyang 
ginawa. 


Pagkalipas ng ilang araw, ang Sultan ay nanggilalas nang makita si Pilandok 
sa kaniyang harapan na nakasuot ng magarang kasuotan ng Sultan. 
Nakasukbit sa kaniyang baywang ang isang kumikislap na ginintuang tabak. 


"Hindi ba't itinapon ka na sa dagat?" nagtatakang tanong ng Sultan kay 
Pilandok. 


"Siya pong tunay, mahal na Sultan," ang magalang na tugon ni Pilandok. 


"Paanong nangyaring ikaw ay nasa harap ko at nakadamit nang magara? 
Dapat ay patay ka na ngayon," ang wika ng Sultan. 


"Hindi po ako namatay, mahal na Sultan, sapagkat nakita ko po ang aking 
mga ninuno sa ilalim ng dagat nang ako'y sumapit doon. Sila po ang 
nagbigay sa akin ng kayamanan. Sino po ang magnanais na mamatay sa 
isang kahariang masagana sa lahat ng bagay?" ang paliwanag ni Pilandok. 


"Marahil ay nasisiraan ka ng bait," ang sabi ng ayaw maniwalang Sultan. 
"Nalalaman ng lahat na walang kaharian sa ilalim ng dagat.” 


"Kasinungalingan po iyan! Bakit po naririto ako ngayon? Ako na ipinatapon 
ninyo sa gitna ng dagat. Ako na ikinulong pa ninyo sa hawla ay naririto 
ngayon at kausap ninyo," ang paliwanag ni Pilandok. "May kaharian po sa 
ilalim ng dagat at ang tanging paraan sa pagtungo roon ay ang pagkulong sa 
hawla at itapon sa gitna ng dagat. Ako po'y aalis na at marahil ay hinihintay 
na ako ng aking mga kamag-anak." 


Umakmang aalis na si Pilandok. 


"Hintay," paghinto ng Sultan kay Pilandok. "Isama mo ako at nais kong 
makita ang aking mga ninuno, ang Sultan ng mga Sultan at ang iba ko pang 
kamag-anak." 


Tatawagin na sana ng Sultan ang mga kawal ngunit pinigil siya ni Pilandok 
at pinagsabihang walang dapat makaalam ng bagay na iyon. Dapat daw ay 
mag-isang pupunta roon ang Sultan sa loob ng isang hawla. 


"Kung gayon ay ilagay mo ako sa loob ng hawia at itapon mo ako sa gitna ng 
dagat," ang sabi ng Sultan. 


"Sino po ang mamumuno sa kaharian sa inyong pag-alis?" ang tanong ni 
Pilandok. "Kapag nalaman po ng iba ang tungkol sa sinabi ko sa inyong 
kaharian sa ilalim ng dagat ay magnanais silang magtungo rin doon.” 


Sandaling nag-isip ang Sultan at nakangiting nagwika, "Gagawin kitang 
pansamantalang Sultan, Pilandok. Mag-iiwan ako ngayon din ng isang 
kautusang ikaw ang pansamantalang hahalili sa akin." 


"Hintay, mahal na Sultan," ang pigil ni Pilandok. "Hindi po ito dapat malaman 
ng inyong mga ministro." 


"Ano ang nararapat kong gawin?" ang usisa ng Sultan. "Ililihim po natin ang 
bagay na ito. Basta't ipagkaloob ninyo sa akin ang inyong korona, singsing, 
at espada. Pag nakita ang mga ito ng inyong kabig ay susundin nila ako," 
ang tugon ni Pilandok. 


Pumayag naman ang Sultan. lbinigay na lahat kay Pilandok ang hinihingi at 
isinakay sa isang bangka. Pagdating sa gitna ng dagat ay inihagis ang 
hawlang kinalululanan ng Sultan. Kaagad lumubog ang hawla at namatay 
ang Sultan. Mula noon si Pilandok na ang naging Sultan. 

Pagpapayaman 


Talakayan 


Makipagtalakayan sa klase ukol sa binasang kuwento. Maaaring gamiting 
gabay ang sumusunod na tanong: 


ie 


2. 


3. 


llarawan ang mga tauhan. Ano-ano kaya ang naging motibasyon nila 
sa kanilang ikinilos? Makatarungan ba ang mga ikinilos nila? 

Sa kasalukuyang panahon, sino ang maituturing mong Pilandok? 
Bakit? 

Paano sinalamin ng kuwentong-bayan ang kultura at tradisyon ng 
bayang pinagmulan nito? 

Ano kaya ang silbi ng mga kuwentong-bayan sa buhay ng ating mga 
ninuno? 

Paghambingin ang alamat at kuwentong-bayan batay sa mga 
katangiang taglay ng mga ito bilang akdang pampanitikan. 


Panimulang Pagtataya 


Kumuha ng isang pirasong papel. Sagutan sa abot ng iyong makakaya ang 
sumusunod na tanong. Huwag mag-alala kung hindi mo alam ang sagot— 
ginagawa ang pagtatayang ito upang malaman ng iyong guro kung alin pang 
mga aralin ang kailangan ninyong balikan o pag-aralan. ANG RESULTA 
NITO AY HINDI ISASAMA SA PAGTATAYA NG IYONG GRADO. 


Kakayahang Kumilala ng Pantig 


1. 


Isulat sa papel ang mga salitang nakalista sa ibaba. Sa tabi ng bawat 
salita, isulat kung ilang pantig ang mayroon ito. 

a. pangarap 

b. magnanakaw 

c. tinitimbang 

d. pinakapaborito 

e. kumpas 


2. Narito ang ilang pangungusap na may mga kulang na salita. Punan ng 


mga salita (maaaring higit sa isa) ang puwang upang maging sampung 
(10) pantig ang bilang ng pantig sa bawat pangungusap. 
Kinakailangang mayroon pa ring saysay at naiintindihnan pa rin ang 
mga pangungusap. 
Kumakain kami sa 
Nakita ko ang ‘ 

at tumakbo. 

papel at lapis. 
Isa lang ang 
Hayun ang mga 


ee 


™“o2a0 


ang mga radyo. 
Kasimbilis ng si Dan. 
Hindi ko ang baon. 
Gusto mo ba ang mga ? 

Kakayahang Kumilala ng Tudlik o Diin 


1. Sa iyong papel, bumuo ng apat na hanay. Isulat sa unang hanay ang 
Malumi, sa ikalawa ang Maragsa, sa ikatlo ang Malumay, at sa ikaapat 
ang Mabilis. 


Malumi Maragsa Malumay Mabilis 


Tukuyin ang tudlik ng mga salitang nasa ibaba. Isulat ang salita sa 
hanay ng kaniyang tudlik. 


muta 
hari 
anghel 
alapaap 
talahib 
tunggali 
halo 
bato 
tuwa 
sampu 
masaya 
kita 
salita 
sawi 
pantalon 
tabo 
dakila 
agiw 
dalaga 
motor 


2. Ang salitang paso ba ay malumi, maragsa, malumay, o mabilis ang 
tudlik? Pangatwiranan ang sagot. 


Kaligirang Pangkasaysayan ng Panitikan sa Panahon ng Katutubo 


Bago pa man dumating ang mga una nating mananakop na dayuhan, 
mayroon nang mayamang kaban ng panitikan ang grupo ng mga pulong 
kalaunan ay tatawaging Pilipinas. Bawat pangkat-etniko at pangkat- 


linggwistiko sa katutubong panahon ay may kani-kaniyang anyo ng tula, 
alamat, epiko, at mga kuwentong-bayan. 


Gayunpaman, marami sa mga panitikang ito ang naglaho na at hindi na natin 
mababasa, dahil na rin sa pandarahas ng mga dayuhang mananakop hindi 
lamang sa ating mga lupain at yamang pisikal kundi pati na rin sa ating 
kaakuhan at kultura. Itinuring ng mga dayuhang mananakop na mababang uri 
ang kultura nating mga Pilipino, kung kaya’t hindi karapat-dapat na sagipin. 


Naging mahirap din ang pagligtas sa mga naiwang piraso ng katutubong 
panitikan, pangunahin na dahil karamihan sa mga ito ay walang nakasulat na 
bersiyon. Karamihan sa panitikan na umiral noong panahon ng katutubo ay 
nakatali sa ating mayamang tradisyong pabigkas—hindi dahil sa wala tayong 
kakayahang magsulat (mayroon tayong sistema ng pagsusulat na ang tawag 
ay baybayin), kundi dahil mas episyente ang pagpapasa ng mga panitikang 
ito sa pamamagitan ng pagbigkas. 


Sa unang pagsusuri ng mga mananaliksik at akademiko, inakalang ang lahat 
ng naisulat noong panahon na iyon ay ukol sa karaniwan o pambalanang 
buhay—halimbawa, kung ang pinagmulan ng panitikan ay isang pangkat- 
etniko na nakatira malapit sa dagat, madalas ay tungkol sa pangingisda o 
dagat ang laman ng mga panitikan nila, gaano man kakaraniwan o 
kapantastiko ang pagkakalahad. Ngunit habang mas marami pa ang 
nauungkat na mga lumang panitikan ng mga akademiko, mas nakikita na 
katulad ng mga kontemporaryong akda, hindi maikukulong sa iilang paksa 
lamang ang mga katutubong panitikan. Patunay ito na bago pa man dumating 
sa atin ang mga Kanluraning paraan ng pag-iisip, mayroon na tayong 
napakahusay na orihinal na kultura. 


Samakatuwid, ang makikita mong mga panitikan sa yunit na ito ay patikim 
lamang, at paimbabaw lamang ng kung anong yaman ng ating sinaunang 
kultura. 


Katutubong Tugma at Sukat 


Panimulang Gawain 


Hahatiin ang inyong klase sa sampung grupo. Pipili ang bawat grupo ng isang 
tatayong mensahero. Ang layunin ng bawat mensahero ay kunin ang isang 
mahabang mensahe sa kaniyang guro, at ihatid ito sa kaniyang grupo. Ang 
problema: bibigyan lamang ng lima hanggang sampung minuto ang bawat 
mensahero upang aralin ang nilalaman ng mensahe. Bawal nila itong isulat. 
Kailangan nila itong matandaan at ihatid sa grupo sa pamamagitan ng 
pagbigkas lamang. Pagkatapos, isusulat ng ibang kasapi ng grupo ang 
mensahe sa pisara. Ang grupong pinakatumpak ang mensahe ang siyang 
magwawagi. 


Pagkatapos ng gawaing ito, makipagtalakayan sa klase gamit ang 
sumusunod na gabay na tanong: 

1. Ano ang pagkakaiba sa katangian ng mensahe ng mga grupong 
nanalo at ng mga hindi nanalo? 

2. Patas ba ang laban? Pangatwiranan. 

3. Bakit kaya higit na madaling nakabisado ng mga grupong nanalo ang 
kanilang mga mensahe? Bakit mas mahirap ang mensahe ng mga 
natalong grupo? 

4. Kung hahayaan ang lahat ng mensahero na kopyahin sa papel ang 
mga mensahe, ano kaya ang kahihinatnan ng laro? Aling grupo ang 
magiging pinakatumpak ang mensahe? 


Aralin 


Mahahalagang Tala sa Katutubong Tugma at Sukat ng Tulang Tagalog 
Michael M. Coroza 


» TUGMA 


1. Depenisyon - Pagkakapare-pareho ng dulong tunog ng dalawa o higit 
pang taludtod sa isang saknong ng tula. 


2. Prinsipyo - Pag-uulit ang namamayaning prinsipyo sa pagtutugma. 
Nauulit ang dulong tunog ng panghuling salita ng sinundang taludtod. 


Tandaan: Tunog o ponema ang inuulit, hindi titik. Sa mas payak na 
pagsasabi, mga salita (sa dulo ng dalawa o higit pang taludtod) ang 
pinagtutugma. Magkatugma ang anumang dalawa o higit pang salita 
kung ang mga ito ay nagtatapos sa iisa 0 magkapamilyang tunog o 
ponema. 


3. Pangkalahatang Kaurian 
3.1. Patinig (a, e, i, 0, u) 
3.2. Katinig (b, c, d, f, g, h, j, k, |, m,n, A, ng, p, g, r, Ss, t, v, W, X, y, Z) 


4. Mga Uri ng Tugmang Patinig 


4.1. Walang Impit - Magkatugma ang anumang dalawa o higit pang 
salitang nagtatapos sa iisang patinig na walang impit o glotal na 


pasara. 
a e-i o-u 
masaya masiste Sulu 
dalaga Tawi-tawi demonyo 
La Paloma kostumbre datu 
pakikipagkita pagpapakabayani asikaso 


Tandaan: Sa tradisyon, maaaring magtugma ang mga salitang 
nagtatapos sa iisang patinig mabilis man o malumay ang bigkas 
ng mga ito. Laging alalahaning mabilis o malumay lamang ang 
mga uri ng bigkas na tinataglay ng mga salitang nagtatapos sa 
patinig na walang impit. 


4.2. May Impit - Magkatugma ang anumang dalawa o higit pang 
salitang nagtatapos sa iisang patinig na may impit o glotal na 
pasara. 

a e-i o-u 
salita luwalhati siphayo 
dinarakila katunggali tabo 
mapagpakana Aling Tale paglalaho 
pakikidigma naghahari halo-halo 


Tandaan: Sa tradisyon, maaaring magtugma ang mga salitang 
nagtatapos sa iisang patinig maragsa man o malumay ang bigkas 
ng mga ito. Laging alalahaning maragsa o malumi lamang ang 
mga uri ng bigkas na tinataglay ng mga salitang nagtatapos sa 
patinig na may impit. 


5. Mga Uri ng Tugmang Katinig 


5.1. 


Mahina - Magkatugma ang anumang dalawa o higit pang salitang 
magkatulad ang patinig ng huling pantig at ang pinakadulong 
ponemang katinig ay alinman sa I, m, n, ng, r, W, y. 


a e-i o-u 
kasal anghel Bohol 
alam kulimlim gahum 
halaman De Belen pantalon 
gatang duling barumbarong 
lahar Baler motor 
sayaw agiw hello* 
bitay isprey baduy 


* 


Bagama’t hindi nagtatapos sa ow/oy ang hello, ang bigkas nito ay 
/nelow/. 


Sa Tagalog/Filipino, walang salitang nagtatapos sa tunog na h. 
Ang salitang rajah, bagama’t may h sa dulo, ay binibigkas nang 
paganito: /rasha/. 


Tandaan: Sa tradisyon, ang mga salitang may iisang patinig sa 
huling pantig at nagtatapos sa alinman sa mga katinig na mahina 
ay nagtutugma mabilis man o malumay ang bigkas ng mga ito. 
Alalahaning sa pangkalahatan, dadalawa lamang ang uri ng 

bigkas ng mga salitang nagtatapos sa _ katinig—mabilis at 
malumay. 


5.2. Malakas - Magkatugma ang anumang dalawa o higit pang salitang 
magkatulad ang patinig ng huling pantig at ang pinakadulong 


ponemang katinig ay alinman sa b, k, d, g, p, §, t. 


a e-i o-u 
hikab talahib lukob 
tagaktak matalik Taruc* 
paglalahad bilibid panghilod 
pusag pinipig halughog 
alapaap susmaryosep kupkop 
patalastas buntis hulagpos 
pag-uulat pinakbet kilabot 


* 


Hindi man nagtatapos sa ok/uk, binibigkas ang Taruc nang 
paganito: /taruk/. Kaugnay nito, lahat ng mga bagong katinig na 
nadagdag sa ating alpabeto, maliban sa h, ay maitutugma sa mga 
katutubong katinig na malakas. 


a e-i O-u 
Staff basic havoc 
Iraq reef stove 
tax Steve Xerox 
buzz Kleenex Oz 


Dahil mas maluwag tayo ngayon sa pagtanggap ng mga salitang 
banyaga sa ating pagpapahayag, alalahanin lamang lagi na mga 
tunog 0 ponema ang pinagtutugma, hindi mga titik. Ang Steve, 
halimbawa, ay katugma ng talahib, matalik, bilibid, atop. dahil 
binibigkas ito nang paganito: /stiv/. Katugma rin ng mga ito ang 
Kleenex dahil ang namamayaning dulong tunog sa bigkas ng 
salitang Kleenex /klieneks/ ay katinig na malakas. 


6. Mga Antas ng Tugmaan 


6.1. Payak o karaniwan ang antas ng tugmaan kung simpleng 
sinusunod lamang ang natalakay nang panuntunan sa pagtutugma 
sa itaas. Ang mahalaga lamang ay ang pag-uulit ng dulong-tunog 
ng salita, malumay man o mabilis o malumi man o maragsa ang 
bigkas ng mga salita. 


6.2. Tudlikan. Sa antas na ito, isinasaalang-alang na ang bigkas ng 
salita. Tutugma lamang ang maragsa sa maragsa, ang malumi sa 
malumi, ang mabilis sa mabilis, at ang malumay sa malumay. 


Kung babalikan ang mga halimbawa sa 4.1, kolum a, magkatugma 
ang masaya at dalaga sa antas na payak. Ngunit kung iaakyat sa 

antas na tudlikan, ang masaya at dalaga ay hindi magkakatugma. 
Mabilis ang masaya, malumay naman ang dalaga. 


Sa 5.1, kolum o-u, magkatugma sa payak na antas ang pantalon 
at barumbarong. Ngunit hindi magkatugma ang mga ito sa antas 
na tudlikan dahil ang pantalon ay mabilis samantalang ang 
barumbarong ay malumay. 


a e-i o-u 

ligaya lunti bulalakaw 

pag-asa budhi pakikipag-away 

kasama hikbi panambitan 

harana pagwawagi parang 

6.3. Pantigan. Sa antas na ito, bukod sa bigkas, isinasaalang-alang na 

rin ang pagkakapareho ng dulong patinig-katinig (PK) o katinig- 
patinig (KP) ng mga pinagtutugmang salita. 
Lahat ng mga halimbawang ibinigay na sa itaas ay hindi 
papasang magkakatugma sa antas na pantigan. 
Sa 4.2, kolum o-u, ang siphayo at tabo ay magkatugma sa antas 
na tudlikan ngunit hindi sa antas na pantigan. Ang huling KP ng 
siphayo ay yo, ang huling KP ng tabo ay bo. 
Sa 5.1, kolum a, ang kasal at alam ay magkatugma sa antas na 
tudlikan ngunit hindi sa antas na pantigan. Hindi magkaparehong- 
magkapareho ang huling PK ng mga salitang ito. Ang huling PK 
ng kasal ay al samantalang ang sa alam ay am. 
a e-i o-u 

muta palikpik bilog 

bata halik dulog 

hita pitik luhog 

batuta balik untog 

6.4. Dalisay. Sa antas na ito, bukod sa pagkakapreho ng bigkas at 


pagkakapareho ng dulong PK o KP, isinasaalang-alang na rin ang 
pagkakapareho ng patinig bago ang huling pantig ng mga 
pinagtutugmang salita. 


Sa mga halimbawa sa 6.3, magkatugma sa antas na dalisay ang 
mga salitang muta at batuta sa kolum a. Pansining sa mga 
salitang ito, kapwa u ang patinig bago ang huling pantig. Ang 
palikpik at pitik sa kolum e-i ay magkatugma rin sa antas na 
dalisay. Kapwa i ang patinig bago ang huling pantig sa mga 
salitang ito. Sa kolum o-u, magkakatugma sa antas na dalisay 
ang mga salitang dulog, luhog, at untog. Pare-parehong u ang 
patinig bago ang huling pantig sa mga salitang ito. 

a e-i o-U 
tula mithi balo 
dula sidhi salo 
bula binhi talo 
putla palaihi malo 
» SUKAT 


1. Depenisyon - Pagkakapare-pareho ng bilang ng pantig ng dalawa o 
higit pang taludtod sa isang saknong ng tula. 


2. Prinsipyo - Tulad sa pagtutugma, pag-uulit ang namamayaning 
prinsipyo sa pagsusukat. Bilang ng pantig ang inuulit. 


3. Pangkalahatang Kaurian 
3.1. Gansal (5, 7) 
Buhay alamang, (5) 
Paglukso: patay. (5) 
§ 


Katitibay ka, tulos, (7) 
Sakaling datnang-agos, (7) 
Ako’y mumunting lumot (7) 
Sa iyo’y pupulupot. (7) 


3.2. Pares (4, 6, 8) 


Kung di ukol, 
Di bubukol. 


§ 


Bumbong kung liwanag, 
Kung gabi ay dagat. 


§ 


Ang sugat ay kung tinanggap, 
Di daramdamin ang antak; 
Ang aayaw at di mayag, 
Galos lamang magnanaknak. 

Mga Katutubong Salawikain 


Ang salawikain, (na minsan ay tinatawag ding sawikain 0 kasabihan) ay 
isang maikli ngunit makabuluhang pahayag, na karaniwang may matulaing 
katangian. Naglalaman ito ng mga aral, karunungan, o katotohanan. 


Panitikan 
llang Halimbawa ng Katutubong Salawikain 


Nagmamatandang kulit, 
Nagmumurang kalumpit 


§ 
Natutuwa kung pasalop 
Kung singili'y napopoot 


§ 


Kung tubig ay magalaw 
Ang ilog ay mababaw 


§ 


Buhay-alamang 
Paglukso, patay 


§ 


Ubos-ubos biyaya, 
Bukas nama’y tunganga. 


§ 
Ang sakit ng kalingkingan 
Dama ng buong katawan 


§ 


Ang sugat ay kung tinanggap 
Di daramdamin ang antak, 
Ang aayaw, at di mayag 
Galos lamang magnanaknak 

Pagpapayaman 


Pagsuri sa Anyo ng Salawikain 


Sa kuwaderno 0 Sa isang pirasong papel, gumawa ng isang tsart na katulad 
nito: 


Bilang ng 


Salawikain Taludtod 


Sukat Tugma 


Sa unang hanay, kopyahin ang mga salawikain sa itaas. Sa ikalawang hanay, 
isulat kung ilan ang bilang ng taludtod o linya ng bawat salawikain. Sa 
ikatlong hanay, tukuyin ang sukat (kung gansal o pares, at sabihin ang bilang 
ng pantig) nito. Sa ikaapat na hanay, tukuyin ang tugma. 


Pagsuri sa Nilalaman ng Salawikain 


Kumuha ng isang pirasong bond paper. Gumawa ng dalawang hanay. 
Pagkatapos, pumili ng isang salawikain mula sa mga nabasa mo sa itaas. Sa 
unang hanay, iguhit ang /iteral na sinasabi ng salawikain. Sa ikalawang 
hanay, iguhit ang sa tingin mong iba pa nitong gustong sabihin. 


Pagtalakay sa Anyo at Nilalaman 


Maaaring makipagtalakayan sa klase nang ginagamit ang sumusunod na 
tanong bilang gabay: 
1. Ano ang napansin ninyo sa anyo ng _ salawikain? Bakit kaya 
kinakailangang mayroon itong tugma at sukat?. 


2. Ano ang napansin ninyo sa paraan ng paglalahad ng kaisipang 
nakapaloob sa sawikain? Bakit kaya mahalaga sa mga ninuno natin na 
gawin itong matalinghaga? 


Mga Katutubong Bugtong 
Ang mga bugtong ay uri ng palaisipan na nasa anyong patula. Subukin 


ninyong alamin kung ano ang tinutukoy ng mga katutubong bugtong sa 
araling ito. 

Panimulang Gawain 


Muling tatalakayin ng inyong guro ang ilan pang bahagi ng Mahahalagang 
Tala sa Katutubong Tugma at Sukat. Sa puntong ito, dapat ay pinagtutuunan 
na ninyo ng pansin ang mga antas ng tugmaan. Sa mga susunod na gawain, 
sikaping maging higit pa sa payak ang antas ng tugmaan ng mga isusulat 
mong tula. 


Panitikan 


llang Halimbawa ng Katutubong Bugtong 


May katawan walang mukha, 
Walang mata’y lumuluha 


§ 


Di matingalang bundok 
Darak ang nakakamot 


§ 


Isda ko sa Mariveles 
Nasa loob ang kaliskis 


§ 


Kinain na’t naubos 
Nabubuo pang lubos 


§ 


Nang walang biring ginto 
Doon nagpapalalo 


§ 


Nang magkaginto-ginto 
Doon na nga sumuko 


Pagpapayaman 


Pagsuri sa Anyo ng Bugtong 


Sa kuwaderno 0 Sa isang pirasong papel, gumawa ng isang tsart na katulad 
nito: 


Bugtong Bilang ng Sukat Tugma 
Taludtod 


Sa unang hanay, kopyahin ang mga bugtong sa itaas. Sa ikalawang hanay, 

isulat kung ilan ang bilang ng taludtod o linya ng bawat bugtong. Sa ikatlong 
hanay, tukuyin ang sukat (kung gansal o pares, at sabihin ang bilang ng 
pantig) nito. Sa ikaapat na hanay, tukuyin ang tugma. 


Pagsuri sa Nilalaman ng Bugtong 


Hahatiin ang inyong klase sa grupong kinabibilangan ng lima. Bawat grupo ay 
kukuha ng kartolina at iba pang panggawa ng poster. Bawat grupo ay pipili ng 
isang bugtong sa mga nabasa ninyo sa itaas. Pagkatapos, gagawa ang 
bawat grupo ng isang poster na nagpapakita ng anatomiya ng isang bugtong. 
Ang nilalaman ng poster ay ang sumusunod: 

*  Guhit o larawan na nagpapakita ng sagot sa bugtong 

« Pagtukoy sa mga bahagi ng larawan na tinutukoy ng bawat bahagi ng 

bugtong. 
" Representasyon sa kung paano itinago ng bugtong ang tamang sagot. 


Paglikha ng Sariling Bugtong 


Pabubunutin ng guro ang bawat mag-aaral ng tigalawang piraso ng maiiliit na 
papel. Sa bawat papel, mayroong nakasulat na isang bagay o gawain. 
Kailangan mong makaisip ng isang bagong bugtong para sa bagay o gawain 
na iyon. Alalahanin: 


» Kailangang mayroon itong wastong tugma at sukat. Sikaping gawing 
higit pa sa payak ang antas ng iyong tugmaan. 

«" Kailangan ay mayroong malinaw na larawang naipakikita ang iyong 
bugtong, na parehong nagpapalinaw at nagtatago sa pinahuhulaang 
bagay. 

« Kailangan ay tiyak na natutukoy ng iyong bugtong ang pinapahulaang 
bagay. Ibig sabihin, hindi maaaring mayroon itong ibang bagay pang 
natutukoy. 


Subuking pahulaan ang mga ito sa inyong klase. Tandaan na hindi nasusukat 
ang husay ng bugtong sa hirap o dali ng pagpapahula rito. Ang tagumpay ng 
isang bugtong ay hindi lamang sa pagiging mahirap nito, kundi sa husay ng 
pagtatago—iyong halatang-halata kung ano ang sagot, pero hindi agad 
mahuhulaan. 


Tanaga at Dalit 


Sa araling ito, makikilala mo ang dalawang katutubong anyo ng tula ng mga 
Pilipino: ang tanaga at dalit. Sa ngayon, tutukuyin lang muna natin ang mga 
panlabas o paimbabaw na katangian ng mga anyong ito. Hihimayin natin ang 
kaisipan at nilalaman sa susunod na aralin. 


17 


Panimulang Gawain 


lpagpapatuloy ng iyong guro ang pagtalakay sa Mahahalagang Tala sa 
Katutubong Tugma at Sukat. Sa puntong ito, inaasahang pinipino na lamang 
ng iyong guro ang inyong kasanayan sa pagtutugma at paglalapat ng sukat. 
Muli, sa mga susunod na gawaing patula, sikaping gawing higit pa sa payak 
ang antas ng tugmaan sa iyong tula. 


Panitikan 


Basahin ang sumusunod na katutubong tula na nasa anyo ng tanaga at dalit. 
Marami-rami ang mga salitang maaaring hindi mo alam ang kahulugan. 
Sumangguni sa diksiyonaryo, o di kaya ay hingin sa iyong guro na gabayan 
kayo sa pagbabasa. 


llang Katutubong Tanaga 


Katitibay ka tulos 
Sakaling datnang agos 
Ako’y mumunting lumot 
Sa iyo’y pupulupot 


§ 

Nang walang biring ginto 
Doon nagpapalalo 

Nang magkaginto-ginto 
Doon na nga sumuko 


§ 


Matulog ka na, bunso 
Ang ina mo’y malayo 
Di ko naman masundo, 
May putik, may balaho. 


llang Katutubong Dalit 


Ang sugat ay kung tinanggap 
Di daramdamin ang antak, 
Ang aayaw, at di mayag 
Galos lamang magnanaknak 


§ 


Isda akong gagasapsap 
Gagataliptip kalapad 
Kaya nakikipagpusag 
Ang kalaguyo’y apahap 

Huwag kang maglingong-likod 
Dito sa bayang marupok 
Parang palaso, at tunod 

Sa lupa rin mahuhulog 


Pagpapayaman 


Pagsuri sa Anyo ng Tanaga at Dalit 


Bumuo ng grupong kinabibilangan ng limang kasapi. Sa grupo, basahin ulit 
ang mga tanaga at dalit na nasa itaas. Talakayin sa loob ng grupo ang 
panlabas o paimbabaw na katangian ng tanaga at dalit. Pag-usapan ang 
sukat, tugma, at bilang ng taludtod. Tukuyin kung ano ang pinagkapareho at 
ang pinagkaiba ng dalawang anyo. Inaasahang sa dulo ng inyong talakayan, 
makapaglalahad kayo ng hinala sa kung ano ang anyo ng tanaga at ano ang 
anyo ng isang dalit. 


Pagsulat ng Sariling Tanaga at Dalit 


Sa puntong ito, inaasahang naipaliwanag na ng inyong guro kung ano ang 
wastong katangian ng tanaga at dalit. Sa iyong kuwaderno o sa isang piraso 
ng papel, sumulat ng tatlong tanaga na ang tema ay ang sumusunod: 

» Unang tanaga: Umaga 

» Ikalawang tanaga: Tanghali 

» Ikatlong tanaga: Gabi 


Gayundin, sumulat din ng tatlong dalit na ang tema ay ang sumusunod: 
» Unang dalit: Galit 
» Ikalawang dalit: Tuwa 
» Ikatlong dalit: Pagod 


Sikaping gawing higit pa sa payak ang antas ng iyong tugmaan. Sa susunod 
na pagkikita ng inyong klase, maaaring ibahagi ninyo ang inyong mga gawa 
sa harap ng klase. 


Balangkas ng Katutubong Tula 


Aralin 


Bilang isang anyo ng pahayag, hindi isang koleksiyon lamang ang tula ng 
mga magkasintunog na titik at makahulugang salita. Dapat itong maging 
isang buong pangungusap; ang mga titik at salita’y dapat isaayos tungo sa 
isang makabuluhang balangkas ng pagpapabatid ng diwa, damdamin, 
pangyayari, larawan, o kakintalan. 

Kaya’t sa bawat saknong, kinakailangang maglatag ng sapat na estruktura 
para mapagsakyan ng ihahayag na damdamin o kaisipan at para 
maisakatuparan ang malikhain at makabuluhang layunin ng tula. 


Sa pagtataya ni Virgilio S. Almario sa kaniyang librong Taludtod at 
Talinghaga, mayroong tatlong balangkas ng saknong ang tulang katutubo. 


1. Pasuhay 


Sa balangkas na pasuhay, ang tula ay magsisimula sa panukalang layunin 
oO paksa, at ang sumusunod na taludtod ay magsisilbi lamang na suporta 
sa pangunahing paksa na ito. 


Tingnan halimbawa ang dalit na ito: 


Magdaralita ang niyog, 

Huwag magpapakalayog; 
Kung ang uwang ang umuk-ok, 
Mauubos pati ubod. 


Kung kukunin natin ang unang dalawang taludtod, makikita agad natin ang 
gustong sabihin ng tula: na anumang taas ng niyog ay hindi dapat ito 
magyabang. 


Sa unang taludtod pa lamang ay buo na ang ibig sabihin ng tula. Ang 
sumunod na mga taludtod (Kung ang uwang ang umuk-ok / Mauubos pati 
ubod) ay nagpapakita lamang ng dahilan sa kung bakit hindi dapat 
magyabang ang niyog gaano man ito katangkad: dahil ang isang insektong 
kasinliit ng uwang ay kaya itong patumbahin. 


2. Patimbang 


Sa balangkas na patimbang, nahahati ang saknong sa dalawang timbang 
na pangkat ng taludtod na maaaring magkaayon o magkasalungat. 
Madalas, ang dalawang pangkat na ito ay may pagkakahawig sa 
paglalatag ng diwa. 


Tingnan ang halimbawang tanagang ito: 


Nang walang biring ginto, 
Doon nagpapalalo; 

Nang magkaginto-ginto, 
Doon na nga sumuko. 


Pansinin kung paanong ang unang dalawang taludtod ay eksaktong 
kabaligtad ng dalawang huling taludtod. Sa unang dalawang taludtod, ang 
tinutukoy ng tula ay walang dalang ginto ngunit nagmamayabang. Sa 
ikalawang taludtod, nagkaroon na ng ginto ang tinutukoy ng tula, ngunit 
naging mapagpakumbaba na ito. Samakatuwid, nagtitimbangan ang 
dalawang ideya. 

3. Pasuysoy 


Sa balangkas na pasuysoy, ang mga nauunang taludtod ay tumutulong 
lamang upang isulong ang pahayag patungo sa huling linya. Sa balangkas 
na ito, sa panghuling taludtod lamang magiging lubos na malinaw ang diwa 
ng tula. 


Tingnan ang halimbawang dalit na ito: 


Isda akong gagasapsap, 
Gagataliptip kalapad; 
Kaya nakikipagpusag, 
Ang kalaguyo’y apahap. 


Isa itong tula tungkol sa isang maliit na isda na kasinlaki lang ng sapsap at 
kasinglapad lang ng taliptip. Pero nagagawang makipagpusag ng isdang ito— 
isang gawaing para sa mga malalaking isda—dahil mayroon siyang 
kasintahang mas malaking isda, ang apahap. Kung pag-iisipan pang mabuti, 
maaaring maging tungkol din ito sa ugali ng tao na magmayabang dahil 
lamang mayroon silang kaibigan o kakilalang malakas, makapangyarihan, o 
mayaman. 


Sa balangkas na pasuysoy, hindi natin makukuha ang buong diwa ng tula 
hangga’t hindi natin natatapos ito. Hindi ito katulad sa balangkas na pasuhay, 
kung saan alam na natin sa unang dalawang taludtod pa lamang kung ano 
ang gustong sabihin ng tula. 


Pagpapayaman 


Pagtukoy sa Balangkas ng Tula 


Narito ang ilang mga tanaga at dalit. Tukuyin ang balangkas ng mga tulang 
ito, at ipaliwanag kung bakit. 


Huwag kang maglingong likod 
Sa bayang marupok; 

Parang palaso, at tunod 

Sa lupa rin mahuhulog 


§ 

Ang sugat ay kung tinanggap, 
Di daramdamin ang antak; 
Ang aayaw, at di mayag, 
Galos lamang magnanaknak. 

Matulog ka na, bunso, 
Ang ina mo’y malayo, 
Di ko naman masundo, 
May putik, may balaho. 


§ 


Ang tubig ma’y malalim, 
Maiilirip kung libdin; 
Itong budhing magaling, 
Maliwag paghanapin. 


Ang Tanaga at Dalit sa Kontemporaryong Panahon 


Hanggang sa kasalukuyang panahon, nanatiling buhay ang anyo ng tanaga 
at dalit. Narito ang ilang halimbawa ng mga tanaga at dalit na naisulat nitong 
nakaraang limang dekada. Maganda kung tatalakayin ninyo sa klase: Ano 
ang kaibahan ng mga tanaga at dalit na ito sa mga nilikha noong panahon ng 
katutubo? 


Panitikan 


Kalungkutan sa Tag-ani 
Lamberto Antonio 


Ang umaalong palay, 
Kakulay na ng sinag; 
Ang puso ko’y kakulay 
Ng abuhing pinitak. 


Agahan 
Rio Alma 


Isang pinggang sinangag, 
Isang lantang tinapa, 
Isang sarting salabat, 
Isang buntonghininga. 


Panaginip 
Edgar Calabia Samar 
Isang sipi sa magdamag: 
nginangatngat nitong ipis 
pitong pisi ng pangarap 
na nagsalabid sa isip. 

Pagpapayaman 


Muling Pagsulat ng Tanaga at Dalit 


Sa iyong kuwaderno o papel, sumulat muli ng tatlong tanaga o dalit 
(maaaring magkahalo, hal., isang tanaga at dalawang dalit). Maaaring 
kumuha ng kahit anong tema o paksa, ngunit kinakailangang magamit ang 
tatlong balangkas ng katutubong tula. Ibig sabihin, susulat ka ng isang tulang 
pasuhay, isang patimbang, at isang pasuysoy. 


Piliting maging higit sa payak ang antas ng tugmaan. Ihanda ang sarili sa 
pagbabahagi ng naisulat sa susunod na pagkikita ng klase. 


Isang Halimbawa ng Ibang Katutubong Tula 


Panimulang Gawain 


Naibigay dapat na takdang gawain ng inyong guro ang pagsusuot ng mga 
damit na sa tingin ninyo ay naglalarawan sa isang Pilipinong makata. Sa 
isang buong period, magbabasa at magtatalakayan kayo nang suot-suot ang 
inyong makata costume. Sikaping magsalita nang may tugma, kung hindi 
man may sukat, ang inyong mga sinasabi. 


Sisimulan ang talakayan sa pamamagitan ng pag-uusap tungkol sa inyong 
konsepto ng “Pilipinong makata.” Maaaring gamitin ang sumusunod na 
tanong bilang gabay: 


1. Ano ang napansin ninyong karaniwang suot ng mga mag-aaral sa 
inyong klase ngayong makata costume day? 

2. Kung maaari, ipakita kung paano kumilos at magsalita ang makatang 
Pilipino sa iyong pananaw. 

3. Bakit kaya ito ang namumuong larawan ng makatang Pilipino sa 
inyong mga isip? 


Maghanda upang basahin ang katutubong tulang “Umulan man sa Bundok.” 


Panitikan 
Umulan man sa Bundok 


Umulan man sa bundok 
Huwag sa dakong laot. 
Aba, si Kasampalok, 
Nanaw nang di ko loob 
Wala ni baong kumot. 

Pagpapayaman 


Pagtalakay sa Tula 


Tatalakayin ng klase ang tulang “Umulan man sa Bundok.” Maaaring gamitin 
ang sumusunod na tanong bilang gabay: 

1. Pansinin ang anyo ng tula. Ano ang pagkakatulad nito sa mga 
naunang anyong pinag-aralan natin? Ano ang pagkakaiba nito? 

2. Sino sa tingin mo ang nagsasalita sa tula? Sino si Kasampalok? 

3. Ano ang hinihiling ng nagsasalita sa tula? Bakit kaya niya ito hinihiling? 

4. Ano ang ginawa ni Kasampalok? Sa tingin mo, ano kaya ang ibig- 
sabihin ng ginawa niyang ito sa relasyon nila ng nagsasalita sa tula? 

5. Paano ipinakita ng tula ang pagkabalisa ng nagsasalita? 

6. Paano kaya naibahagi ng tula ang mga komplikadong damdamin at 
pangyayari nang hindi ito kumikiling sa labis na sentimentalidad o 
pagdadrama? 

7. Pag-isipan: lto kaya ang klase ng tula na nilikha ng inyong istiryotipikal 
na makata? 


Pagsulat ng Sariling Tula 


Ito na ang huling tulang isusulat mo para sa markahang ito. Dahil dito, 
bibigyan ka ng lubos na kalayaan sa paglikha. Kinakailangang may wastong 
tugma at sukat pa rin ang iyong tula, ngunit hindi ka na bibigyan ng bilang ng 
taludtod o saknong. Maaaring maging lubos na maigsi o lubos na mahaba 
ang tulang isusulat mo. Ang mahalaga ay ang kalidad ng tula. 


Sikaping gayahin ang kalidad ng “Umulan man sa Bundok” napakaraming 
sinasabing komplikadong damdamin at pangyayari, ngunit labis na 
mapagtimpi. 


At muli, sikaping gumamit ng antas ng tugmaan na higit pa sa payak. 


Pang-abay na Pamanahon 


Aralin 


Ang pang-abay na pamanahon ay nagsasaad kung kailan naganap o 
magaganap ang kilos na taglay ng pandiwa. Napapangkat ang ganitong uri 
ng pang-abay: (1) may pananda at (2) walang pananda. 


Gumagamit ng nang, sa, noong, kung, tuwing, buhat, mula, umpisa, at 
hanggang bilang mga pananda ang pang-abay na pamanahon. 


Mga halimbawa: 
1. Kailangan ka bang pumasok nang araw-araw? 
2. Inaasahan tayo roon sa gabi, hindi sa araw. 

3. Noong Lunes siya nagsimula sa kaniyang bagong trabaho. 
4. Kapag Mahal na Araw ay sinisikap niyang mag-ayuno. 
5. Tuwing Pasko ay nagtitipon-tipon silang mag-anak. 


May mga pang-abay na pamanahon na walang pananda tulad ng kahapon, 
kanina, ngayon, mamaya, bukas, sandali, at iba pa. 


Mga Halimbawa: 


1. Pitong pangunahing alagad ng sining ang tumanggap kahapon ng 
“National Artist Award” buhat sa Pangulo. 

2. Manonood kami bukas ng pambansang pagtatanghal ng dulang 
Pilipino sa CCP. 

3. Magsisimula pa maya-maya ang kumbensiyon'§ tungkol sa 
pagpapabahay sa mahihirap. 

4. lpinagdiriwang ngayon ng Makati ang ika-262 anibersaryo ng 
kaarawan ni Gabriela Silang. 

5. Panauhing pandangal mamaya ang bagong pangulo sa pagkakaloob 
ng Gantimpalang TOYM. 


Ang Epiko 


Aralin 


Ang epiko ay isang mahabang tulang nagsasalaysay ng pakikipagsapalaran o 
mga ginawa ng isa o higit pang bayani o maalamat na mga nilalang. 
Pinaniniwalaang bawat bayan at pangkat-etniko sa Pilipinas ay may 
natatanging epiko, ngunit hindi lahat ay nailigtas mula sa pagbura ng kultura 
dulot ng pananakop ng mga dayuhan. Halimbawa, may natatanging epiko 
ang mga lloko, Ifugao, at Waray (na may salita para sa epiko: kandu), ngunit 
walang may alam kung ano ang epiko ng mga Tagalog—pinaghihinalaang 
nawala na ito nang tuluyan dahil sa malakas na impluwensiya ng mga 
mananakop na Kastila. 


Sa madaling salita, mayroon nang epiko ang mga lahi sa Pilipinas bago pa 
man makarating sa atin ang salitang “epiko.” Ang salitang epiko ay mula sa 
salitang Griyegong "epos" na nangangahulugang salawikain o awit. 


Kilala sa mga lloko ang epikong Biag ni Lam-ang. |to ay isinulat ng makatang 
si Pedro Bukaneg na sininop at pinag-aaralan pa rin hanggang sa 
kasalukuyan. Sa Bikol naman ay tanyag ang epikong /ba/lon na ang orihinal 
na sipi sa wikang Bikol ay iningatan ni Padre Jose Castaho noong ika-19 
dantaon. Gayundin ang epikong Handiong ng mga Bikolano na batay naman 
sa mga bagong pananaliksik ay likha ng isang paring Espanol at hindi sa 
bibig ng mga katutubo. 


Sa Visayas naman nagmula ang epikong Maragtas, at sa Mindanao ang 
pinakamahabang epiko sa Pilipinas na Darangan. Nakapaloob sa Darangan 

ang kilalang mga epikong Prinsipe Bantugan, Indarapatra at Sulayman, at 
Bidasari. Ang mga kapatid naman natin sa CAR (Cordillera Administrative 
Region) partikular sa Ifugao ay may ipinagmamalaki namang Hudhud at Alim. 
Mahalaga sa mga sinaunang pamayanan ang epikong-bayan. Bukod sa 
nagiging aliwan ang epiko, ito ay nagsisilbing pagkakakilanlang panrehiyon at 
pangkultura. Ginagamit ito sa mga ritwal at pagdiriwang upang maitanim at 
mapanatili sa isipan ng mga mamamayan ang mga kinagisnang ugali at 
paniniwala, gayundin ang mga tuntunin sa buhay na pamana ng ating mga 
ninuno. 


Ang Hudhud ni Aliguyon 


Panitikan 


Ang Hudhud ni Aliguyon 
Isang Buod na Halaw mula sa The Epics ni Damiana Eugenio 


Ipinanganak si Aliguyon sa bayan ng Hannanga. Si Amtalao ang kaniyang 
ama, at si Dumulao ang kaniyang ina. Nang maliit pa lang siyang bata, 
madalas siyang kuwentuhan ng kaniyang tatay ng mga pakikipagsapalaran 
niya sa digmaan. Tinuruan din siya ng kaniyang tatay na gumamit ng sibat at 
kalasag. Mabilis na natuto si Aliguyon. 


llang taon pa ang lumipas, at ginawan ni Amtalao si Aliguyon ng isang 
trumpo. Tinuruan niya si Aliguyon kung paano ito paikutin, at kung paano ito 
gamitin upang talunin at wasakin ang trumpo ng iba pa niyang kalaro. 
Tinuruan din niya si Aliguyon kung paanong lumikha ng mga sibat na gawa 
sa runo at kung paanong makipaglaban gamit ito. 


Habang tumatanda, madalas makinig si Aliguyon sa mga dasal pandigma ng 
tribu. Kalaunan, natutuhan din niyang usalin ang mga dasal at salitang 
makapangyarihan. Dahil sa mga angking galing ni Aliguyon, siya ang naging 
pinuno ng mga kabataan sa kanilang tribu. 


Nang naging binata na si Aliguyon, tinipon niya ang kaniyang mga kasama 
upang lusubin ang kalaban ng kaniyang tatay, si Pangaiwan ng bayang 
Daligdigan. Subalit nang makarating sila sa Daligdigan, ang nakaharap niya 
ay hindi si Pangaiwan, kundi ang anak nitong si Pumbakhayon. Kasintapang 
at kasinggaling ni Aliguyon si Pumbakhayon. Tumagal ang digmaan ng 
tatlong taon, nang hindi malinaw kung sino ang nanalo. 

Dahil sa haba ng digmaan, natutuhang irespeto ng dalawang bayani ang 
husay ng bawat isa. Dahil tila magkapantay sa galing sa pakikipagdigma, 
nagpasya silang tapusin ang digmaan. Sa harap ni Pangaiwan, nagkasundo 
silang pananatilihin ang kapayapaan sa pagitan ng kanilang mga pamilya. 


Nang matapos ang pagkakasundo, niligawan ni Aliguyon ang pinakabata at 
pinakamaganda sa mga kapatid na babae ni Pumbakhayon, si Bugan. Iniuwi 

ni Aliguyon si Bugan sa Hannanga, at lumaki siyang isang napakagandang 
dalaga. Dumalaw si Pumbakhayon sa Hannanga upang saksihan ang 
kasalan sa pagitan ni Aliguyon at ng kaniyang babaeng kapatid. 


Naging matapat at makatwirang pinuno ng tribu sina Aliguyon at Bugan, at 
minahal sila ng kanilang mga katribu. 

Dalawang Sipi mula sa Hudhud ni Aliguyon 

I. Ang Simula ng Epiko — Nang Bata pa si Aliguyon 


Isinama sa sipi na ito ang orihinal na bersiyon sa wika ng mga Ifugao. 
Subuking pansinin ang mga panlabas na katangian ng epikong ito. May sukat 
ba ito at tugma? Ano kaya sa tingin mo ang dahilan ng maraming pag-uulit? 


Ifugao Filipino 

Hi Aliguyon, nak Amtalao Si Aliguyon, anak ni Amtalao, 
Doladad Hannanga Na nakatira sa Hannanga, 
Ohanan bigbigat ya kanana, Ay bumigkas isang araw: 
“Daan kayuken, a-ay-ayam “Nasaan na kayo, mga kasama ni 
Aliguyon? Aliguyon? 
Gawaon yuy gawanad Hannanga.” Gawin ang ginagawa sa Hannanga.” 
Kahingayan nan a-ay-ayam Aliguyon | Maingay na nagtipon ang mga 
Ot mun-bowbow-wot aa. kasama ni Aliguyon, 
Bow-wot Aliguyon an inkem adna At naglaro sila ng trumpo. 
ohladanda, Tumalbog-talbog ang trumpo ni 
Hay bow-wot Aliguyon ya natuhg-ug | Aliguyon sa bakuran 
baleda, Umikot-ikot ito sa loob ng kanilang 
Ct miptok hi bangibang amanan hi bahay, 
Iken At tinamaan ang bangibang ng 
Gimangao an pimmingo nan matandang ama. 
bangibang; Tumunog ang bangibang na parang 
Ding-gol Aliguyon, nak Amtalao, isang awit; 
Ot hunghop itangadna pintyen di Narinig ito ni Aliguyon, anak ni 
baleda Amtalao, 
Nangitada-nay bangibang ot ilaona, | Kaya’t itinaas niya ang kaniyang 
Hi Aliguyon nana intongbanay noo, tumungo sa pinto ng kanilang 
bangibang ke Iken bahay, 

At inabot ang bangibang upang 
Ya inay-unan hinweng di gullu kayda | hanapin ang kaniyang trumpo, 
Ot inay-unan iha-ul hi daulonda. At nang hindi mahanap, ibinato niya 
llabtakna unligtuwan di kamaligda ang bangibang sa amang matanda. 
Ya kanana, “Dakayuken a-ay- 
ayamku, gawaonyuy Pagkatapos, inalis niya sa 
Ta mamyu taku gullukay ta pagkakatali ang kanilang tandang 
ngumayetaku.” At dinala ito sa ilalim ng kanilang 
Kahingayan di a-ay-ayamna. bahay. 

Uming-ingukud da daulonda, 
Mahyeto pangal-alawag Aliguyon hi 
daulonda, 

Ya kanana, “Heake gullukaymi, 
Gawanah ya yumangudkan pinyuku, 
Dieket inilam an ikamligda Aliguyon; 
Ya ipidongmo an pinyukan gullukay.” 
Himmapit hi Indumulao an kanana, 
“Antipeh ung-unga-unga, Aliguyon! 
An bunuhbuh-ku ya inpakainilanah, 
Mamyu gullukaymi gawanad 
Hannanga?” 

Abunadih ya lumibwat hi Indumulao 
Ot hipduyonay in-yung-nganda, 

Ya pemmelek hi ohladanda. 

Hi Aliguyon, nak Amtalao, ya ugge 
naglongan; 

Ya kanana, “Ba-at dakanah 
yuddungan mi gawana! 

Te bokom man lubog Aliguyon, nak 
Amtalao, 

Te hi inan hi Indumulao.” 
Anud-udpayan Indumulao ya kanana 
“Nganne innu-innun Indumulao 

Kon ung-unga Aliguyon an 
binuhbuhku 

Ya impakainilana pamyu?” 
Indumulao-ana impiditna nakap- 
pong ay kawayanda, 

Ing-ganah ohladanda; 

“Im-imbat,” Aliguyon ya kanana 
“Baat dakana! Kawayanmi gawanan 
Te bokonna luboy Aliguyon 

Te hi inan hi Indumulao.” 


Nagmadali siya papunta sa kamailig, 
At bumigkas: “Mga kasama, gawin 
ang kailangang gawin. 

Dadasalin natin ang dasal ng 
tandang dahil pupunta tayo sa isang 
digmaan.” 

Maingay na nagtipon ang kaniyang 
mga kasama 

Nagtipon-tipon sila sa ilalim ng 
bahay; 

Taimtim na nagdasal si Aliguyon sa 
ilalim ng bahay, 

Inuusal, “Bigyan kami ng 
palatandaan, o tandang, 

Bigyan kami ng palatandaan! 
Sinasamo kita sa aking dasal, 

Na hindi mo makita ang pagkatalo ni 
Aliguyon sa digmaan; 

Sagutin ang dasal namin ng isang 
palatandaan, o tandang.” 

Lumapit si Dumulao, ang ina, at 
sinabing 

“Itigil mo iyan, anak kong Aliguyon! 
Mahal kong anak, kanino mo kaya 
natutuhang 

Dasalin ang dasal ng tandang ng 
Hannanga?” 

At biglang tumayo si Dumulao 

At sinipa ang mangkok na may 
lamang alak 

At umalingawngaw ang pagkabasag 
nito sa kapatagan. 

Hindi natakot si Aliguyon, anak ni 
Amtalao; 

Isinigaw niya, “Nawa’y ang basag na 
mangkok 

Ay hindi maging kasamaang palad ni 
Aliguyon, anak ni Amtalao, 

Kundi ng kaniyang nanay na si 
Dumulao.” 

Nagulat sa kaniyang narinig, sinabi 
ni Dumulao, 

“O, anong kailangan mong gawin, 
Dumulao, 

Sa iyong mahal na anak na 

Aliguyon, 

Na masyadong marami ang alam na 
dasal?” 

Sa inis ni Dumulao, kinuha niya ang 
kawayang tinutuntungan ng 
tandang, 

At inihagis ito sa bakuran. 

“Nawa,” sigaw ni Aliguyon, 

“Na ang kawayang kinuha sa amin 
Ay hindi maging kasamaang palad ni 
Aliguyon, 

Kundi ng kaniyang nanay na si 
Dumulao.” 


Il. Ang Labanan ni Aliguyon at Pumbakhayon 


At sinabi ni Pumbakhayon kay Aliguyon, 

“Aliguyon, doon tayo maglaban sa dalampasigan, 
Dahil ang palay namin ay halos ginto na at hinog; 
Masisira ang aming palay kapag dito tayo nagdigma.” 
At sumagot si Aliguyon, “Anong masama roon? 

Hindi ako aalis sa iyong palayan, 

Lalabanan kita rito hanggang ang mga kawayan at mga punong alimit 
Ay tumubo sa iyong palayan.” 

At sinukat ni Aliguyon si Pumbakhayon, 

Tiningnan niya ang mga paa nito at sinabing, 

“Tila matipuno si Pumbakhayon? 

Sinusubok niyang ideretso ang kulot niyang mga daliri sa paa. 
Hindi kaya walang silbi ang pakikidigma 

Kung pantay lang kami ng husay at lakas?” 

Hinawi ni Aliguyon ang mga palay 

Upang makausad sa kapatagan. 

Ganoon din si Pumbakhayon. 

Inihagis ni Aliguyon ang kaniyang sibat, 

Deretso kay Pumbakhayon; 

Matalas ang pag-iisip, nasalo 

Ni Pumbakhayon ang sibat ni Aliguyon. 

Sinundan ng mga mata ni Aliguyon ang sibat. 

Nakita niyang nasalo ito ni Pumbakhayon 

Kung kaya’t pumalatak siya sa inis. 

Inihagis ni Pumbakhayon ang sibat kay Aliguyon. 
Matalas, ang pag-iisip, nasalo 

Ni Aliguyon ang sibat ni Pumbakhayon. 

Nakita ni Pumbakhayon ang husay ni Aliguyon 

Kung kaya’t pumalatak siya sa inis 

At sinabing, “Napakahusay ni Aliguyon, 

Anak ni Amtalao!” 

At inihagis nila ang sibat sa isa’t isa, 

At nasalo nila ang sibat ng isa’t isa, 

At naglaban sila nang matindi sa palayan; 

Mula bukangliwayway hanggang tanghali, 

Nasisinagan ng kanilang mga sibat ang palayan, 

At sinasabayan ito ng kanilang mga sigaw pandigma. 

Ang mga dalagang nanonood kay Pumbakhayon 

Ay nagsisisigaw, 

“Laban, laban, Pumbakhayon! 

Patayin si Aliguyon! Ibigay sa amin ang kaniyang ulo, 

Nang maging sariwa na ang hangin sa aming mga kabahayan!” 
Tiningnan ni Pumbakhayon ang mga dalaga at sinabing, 
“Magsitahimik kayo, mga magagandang dilag, 

Dahil karapat-dapat na kalaban si Aliguyon; 

Magkasinghusay kami.” 

Nang marinig ni Dangunay at Pangaiwan ang tungkol sa kanilang anak, 
Umalis ang ina, puno ng kaba, 

Kasama ang kaniyang sanggol na si Bugan. 

Ibinalot niya ng kumot ang sanggol at itinali sa likod 

At lumabas siya ng bahay 

At tumawid siya sa bakuran, ng bayan, 

At lumakad siya hanggang sa marating ang pader ng bayan. 
Tinanaw niya ang palayan 

At nakita si Aliguyon at Pumbakhayon; 

Nakita niya ang dalawa at pinaghambing ang mga ito, 

Si Pumbakhayon at Aliguyon— 

At sinabi, “Walang mas mahusay, pantay sila sa lahat ng bagay.” 
Sumimangot siya sapagkat pareho silang magaling. 
Sumimangot sa nakitang palayang nauulapan ng alikabok ng digma. 
Itinaas ni Dangunay ang isang bolo, 

At nakuha nito ang pansin nina Pumbakhayon at Aliguyon. 
Sumigaw si Dangunay mula sa pader— 

“Kayong dalawa, ano ang nakukuha ninyo sa paglalaban sa palayan? 
Pantay lang ang inyong lakas! 

Ano pa ang silbi ng pakikidigma?” 

Pagpapayaman 


Talakayan 


Tatalakayin ng klase ang binasang epiko. Maaaring gamiting gabay sa 
talakayan ang sumusunod na tanong: 

1. Ano-ano ang sinaunang paniniwalang ipinakita sa Hudhud ni 
Aliguyon? Ano ang halaga ng mga paniniwalang ito sa mga 
katutubong Ifugao? 

2. llarawan si Aliguyon bilang bata. Bakit kaya ganito ang napiling 
katangian ng bidang tauhan ng mga mananalaysay? 

3. Balikan ang labanan sa pagitan ni Aliguyon at Pumbakhayon. Paano 
mo ilalarawan ang labanang ito? Paano ito natapos? 

4. Ano kaya ang sinasabi ng epikong ito tungkol sa pagturing ng mga 
Ifugao sa digmaan? 


Sa iyong palagay, bakit tuwing anihan inaawit ang Hudhud ni Aliguyon? 


Malikhaing Gawain 


Lumikha ng isang 3-5 pahinang komiks na muling nagsasalaysay ng mga 
nabasa mong bahagi ng epiko ni Aliguyon. 


Ang Paghahanap ni Matabagka sa Diyos ng Hangin 


Panimulang Gawain 


Hahatiin ang klase sa dalawang grupo. Sa pisara, isusulat ng guro ang 
“Lalaking Superhero” sa isang bahagi, at “Babaeng Superhero” sa kabilang 
bahagi. Itatakda ng guro kung aling bahagi ang mapupunta sa aling grupo. 
Pagkatapos, bibigyan ng limang minuto ang bawat grupo upang maglista ng 
mga pangalan ng mga kilala nilang superhero ayon sa naitakdang kasarian 
sa kanila. Ang pinakamaraming mailista ang mananalong grupo. 


Pagkatapos ng gawain, magkakaroon ng talakayan ang klase. Maaaring 
gamiting gabay ang sumusunod na tanong: 


1. Patas ba ang laro? Ipaliwanag ang sagot. 

2. Bakit kaya mas maraming nailista ang isang pangkat kaysa sa isa 
pang pangkat? 

3. Alisin ang mga bersiyon ng superhero sa isa pang kasarian na lumitaw 
lamang kalaunan. Halimbawa, kung isinulat si Batgirl, ekisan ito dahil 
naunang lumitaw si Batman sa kaniya. May nagbago ba sa estado ng 
laro? Nagbago ba ang nanalo? 

4. Sa iyong palagay, ano kaya ang papel ng kasarian sa dami ng 
bayani/superhero na lumilitaw sa kasarian na iyon? Bakit ganoon ang 
dami ng mga lalaking superhero? Bakit ganoon ang dami ng mga 
babaeng superhero? 

Panitikan 


Ang Epiko ng Nalandangan: Ang Paghahanap ni Matabagka 
sa Diyos ng Hangin 
Isang Buod na Halaw mula sa The Epics ni Damiana Eugenio 


Pinilit ni Matabagka ang kaniyang kapatid na si Agyu na sabihin sa kaniya 
ang babalang ibinahagi ng tumanod (gabay na kaluluwa). Napansin kasi ni 
Matabagka na hindi mapakali ang kaniyang kapatid noong nakaraang mga 
araw dahil sa babalang ito. 


Ikinuwento ni Agyu na sinabi sa kaniya ng tumanod na naghahandang 
lusubin ni Imbununga ang Nalandangan, ang kaharian ni Agyu. Kapag 
nangyari ito, mawawasak ang Nalandangan at mamamatay ang lahat ng 
nakatira rito, dahil si Imbununga ang may hawak ng makapangyarihang 
taklubu, na kayang lumikha ng napakalakas na mga ipuipo, at ang baklaw, 
kung saan nakatira ang pinakamarahas na mga bagyo. 


Nang marinig ito, tumawa lang si Matabagka, at sinabi sa kapatid na wala 
siyang dapat ipag-alala. Iniwan ni Matabagka si Agyu, pumunta sa kaniyang 
silid, at naghanda upang umaiis. 


Kinuha niya ang kaniyang libon - ang sisidlan ng mga nganga at kung ano- 
ano pa. Sumakay siya sa kaniyang sulinday, isang malaking salakot na 
nakalilipad. Tahimik na tahimik siyang lumipad palayo ng Nalandangan. 


Nang malaman ni Agyu ang pag-alis na ito ng kaniyang kapatid, nag-utos 
siya sa kaniyang mga kawal na hanapin ito. Nagpadala siya ng mga sundalo 
upang harangin si Matabagka at ibalik siya sa Nalandangan. 


Malayo ang nilipad ni Matabagka, ngunit narating niya ang bahay ni 
Imbununga. Bumaba siya sa gitna ng silid kung saan nakaupo si Imbununga, 
na nagulat sa biglang paglitaw ng isang napakagandang dalaga sa kaniyang 
harapan. Para kay Imbununga, parang isang sinag ng araw ang pagdating ni 
Matabagka. 


Nagkunwari si Matabagka na naligaw lamang papuntang Nalandangan, at 
nagtanong kung paano makapunta rito, sa pag-iisip na sasabihin ni 
Imbununga ang ilan sa mga plano niya sa paglusob sa Nalandangan. Hindi 
nagtagumpay ang plano ni Matabagka. Sinabi ni Imbununga na hindi siya 
magbibigay ng kahit anong impormasyon hangga’t hindi siya pinakakasalan 
ni Matabagka. Hindi rin makaaalis si Matabagka dahil pinipigil ni Imbununga 
ang paglipad ng sulinday gamit ang kaniyang kapangyarihan ng hangin. 


Napilitan si Matabagka na pakasalan si Imbununga. Samantala, hindi rin 
nagtagumpay ang paghahanap ng mga tauhan ni Agyu kay Matabagka. 


Naging mabuting asawa si Matabagka. Ngunit hindi niya nalilimutan ang 
kaniyang misyon. Nang makita niya kung saan itinatago ni Imbununga ang 
taklubu at baklaw, nag-isip siya agad ng isang plano. 

Binigyan ni Matabagka ng isang nganga na may halong pampatulog si 
Imbununga. Nang bumagsak ang diyos at nakatulog dahil sa nganga, agad 
na kinuha ni Matabagka ang taklubu at baklaw, at tumakas sakay ng 
kaniyang sulinday. 


Nang magising si Imbununga, napansin niya agad na nawawala si 
Matabagka. Napansin niya rin na nawawala ang kaniyang taklubu at baklaw. 
Inutusan niya ang kaniyang mga tauhan na habulin ang tumakas na si 
Matabagka. Gamit ang kaniyang kapangyarihan ng hangin, pinigil ni 
Imbununga ang paglipad ng sulinday. Bumagsak ito sa dalampasigan, sakay 
si Matabagka. 


Nahabol ng mga sundalo ni Imbununga si Matabagka. Subalit napakahusay 
makipaglaban ni Matabagka na napatay niya ang marami sa mga sundalo. 
Nahihirapan ang mga sundalong makipaglaban sa kaniya, lalo na dahil 
iniutos ni Imbununga sa kanilang huwag siyang sugatan. Tumagal ang 
labanan nang maraming araw. 


Nakarating ang ingay ng labanan sa mga sundalo ni Agyu, na napadaan sa 
dalampasigan. Sumugod ang mga sundalo at tinulungan nilang makatakas si 
Matabagka. Dumiretso siya sa Nalandangan. 


Natuwa si Agyu na makita si Matabagka. Sa pagkapagod, ni hindi makaakyat 
ang babaeng kapatid sa hagdan paakyat ng kanilang bahay. Agad siyang 
inalagaan ng mga manggagamot, at binigyan ng nganga na may kakayahang 
magbalik ng lakas ng sinumang ngumuya nito. Ikinuwento ni Matabagka kay 
Agyu ang lahat ng nangyari, lalong-lalo na ang pag-aalala sa kaniya ni 
Imbununga at ang utos ng diyos sa kaniyang mga sundalong huwag siyang 
sasaktan. 


Naisip ni Agyu na tapusin na ang laban, at makipag-usap kay Imbununga. 
Nagpunta siya sa dalampasigan, at hinarap niya nang mapayapa ang diyos 
ng hangin. Pumayag si Imbununga na wakasan na ang digmaan kung 
malalaman lang niya ang nagnakaw ng kaniyang taklubu at baklaw. 


Ikinuwento ni Agyu ang lahat, mula sa babalang natanggap niya hanggang sa 
ginawang pagnanakaw ni Matabagka. 


Ngumiti nang malaki si Imbununga, at nagpahayag ng paghanga sa 
katapangan ni Matabagka. Subalit napawi ang ngiting ito nang makita niya 
ang napakaraming namatay dahil sa digmaan. Sinabi ni Agyu na kayang 
ibalik ni Matabagka ang lahat ng pumanaw. Dahil dito, ipinatawag ang 
bayaning babae, at iniutos na bitbitin din ang taklubu at baklaw. 


Nang makarating sa dalampasigan, ibinalik ni Matabagka ang taklubu at 
baklaw sa diyos ng hangin. Iwinasiwas ni Imbununga ang taklubu, at umihip 
ang isang napakalakas na ipuipo sa mga naglalabang sundalo. Nanghina ang 
mga sundalo dahil sa malakas na hangin, kung kaya’t natigil silang lahat sa 
pakikidigma. 

Nang matapos ang digmaan, isa-isang nilapitan ni Matabagka ang katawan 
ng mga pumanaw. Sinubuan niya ng isang ngangang nakapagbibigay ng 
buhay ang bawat isa sa mga patay. Nawala ang mga sugat ng mga ito; at 
ilang saglit pa, muli silang nakahinga, at muli silang nabuhay. 


Pumunta ang lahat ng mga sundalo—kay Agyu at kay Imbununga—sa 
Nalandangan. Nagdaos sila ng pista upang ipagdiwang ang pagsasanib ng 
puwersa ng bayani ng Bukidnon at ng diyos ng hangin... na hindi magiging 
posible kung hindi dahil sa katapangan ng babaeng bayaning si Matabagka. 


Pagpapayaman 
Talakayan 


Tatalakayin ng klase ang binasang epiko. Maaaring gamiting gabay sa 
talakayan ang Sumusunod na tanong: 
1. llarawan si Matabagka. Bukod sa kaniyang kasarian, paano siya 
naging iba sa naunang bayani ng epiko na nabasa mo, si Aliguyon? 
2. May naging epekto kaya ang pagiging babae ni Matabagka sa 
kaniyang mga ikinilos, pati na sa naging daloy ng kuwento? 
3. Ano ang kaibahan ni Matabagka sa ibang babaeng superhero na kilala 
mo? 
4. Saiyong palagay, paano nasasalamin ni Matabagka ang kalagayan ng 
kababaihan sa Bukidnon noong katutubong panahon? 
5. Ano ang mapapansin mong pagkakapareho o pagkakaiba sa 
pagwawakas ng Hudhud ni Aliguyon at ng epiko ni Matabagka? Bakit 
kaya ito ang napiling wakas ng mga mananalaysay? 


Malikhaing Gawain 


Gamit si Matabagka bilang bida, mag-isip at sumulat ng isang kuwento na 
nagpapakita ng isang bago niyang pakikipagsapalaran. Siguruhing gamitin 
ang mga mahiwagang mga gamit na ipinakita sa epikong iyong binasa. 


Panitikan 
Si Tuwaang at ang Dalaga ng Buhong na Langit 
Isang Buod ng Epiko ng mga Bagobo 


Sa Kaharian ng Kuaman, may isang lalaking nagngangalang Tuwaang. 
Tinawag niya ang kaniyang kapatid na si Bai. 


Lumapit si Bai, at ito ay nagdala ng nganga. Ang magkapatid ay ngumuya ng 
nganga. Sinabi ni Tuwaang na may dalang mensahe ang hangin na 
pinapapunta siya sa kaharian ni Batooy. May dalagang dumating sa kaharian 
ngunit hindi nakikipag-usap sa mga kalalakihan doon, kaya pinatawag ng isa 
sa mga kalalakihan ang hangin para ipatawag si Tuwaang. 

Hindi pumayag si Bai sa gagawing paglalakbay ni Tuwaang. Kinakabahan si 
Bai sa maaaring may mangyayaring masama kay Tuwaang. Pero hindi 
nakinig si Tuwaang sa sinabi ni Bai. Agad-agad na naghanda si Tuwaang at 
isinuot ang kaniyang mga sandata. Kinuha niya ang kaniyang sibat at kalasag 
at tinawag ang kidlat upang dalhin siya sa lugar ng Pinanggayungan. 


Pagkarating doon ay bumisita siya sa bahay ng Binata ng Pangavukad. 
Sinamahan siya ng binata ng Pangavukad sa kaniyang paglalakbay. 


Sila’'y nakarating sa tahanan ni Batooy. Humiga si Tuwaang sa tabi ng 
dalagang nagbalita sa kaniya at kaagad na nakatulog. Bumunot ang dalaga 
ng isang buhok ni Tuwaang na nakalawit. Nagsalita ang dalaga at nakilala na 
nila ang isa’t isa. 


Ang dalaga ay ang Dalaga ng Buhong na Langit. Tumakas siya at nagtatago 
mula sa Binata ng Pangumanon, isang higante na may palamuti sa ulo na 
abot ang mga ulap. Gusto siyang pakasalan ng binata ngunit tinanggihan 
niya ang alok nito. 


Nagalit ang binata at sinunog ang bayan ng dalaga. Sinundan niya ang 
dalaga saan man siya mapadpad at sinunog niya ang mga bayan na 
pinagtataguan ng dalaga, kaya naghanap ang dalaga ng pagtataguan sa 
mundong ito. 


Pagkatapos magkuwento ang dalaga kay Tuwaang, dumating bigla ang 
Binata ng Pangumanon, balot ng apoy, at pinagpapatay niya ang mga tao sa 
kaharian ni Batooy. 


Naglaban si Tuwaang at ang Binata ng Pangumanon gamit ang kanilang mga 
sandata. Ngunit magkasinlakas silang dalawa, at nasira ang kanilang mga 
sandata. Tinawag ng Binata ng Pangumanon ang kaniyang patung, isang 
mahabang bakal. Ito’y kaniyang ibinato at pumulupot kay Tuwaang. Lumiyab 
ito ngunit itinaas ni Tuwaang ang kaniyang kanang bisig at namatay ang 
apoy. Tinawag ni Tuwaang ang kaniyang patung at ibinato sa _ binata. 
Lumiyab ito at namatay ang binata. Pagkatapos ng labanan ay binuhay niya 
ang mga namatay na tauhan gamit ng kaniyang laway. Dinala niya ang 
dalaga sa kaniyang bayan sakay ng kidlat. 


Ikinuwento ng Gungutan na nakita niya sa kaniyang panaginip na darating si 
Tuwaang sa Kawkawangan. Inalok naman ni Tuwaang ang Gungutan na 
sumama sa paglalakbay niya; tinanggap naman ito ng Gungutan. Tumuloy 
na sila sa paglalakbay. 


Nakarating si Tuwaang at ang Gungutan sa kasal. Dumating ang Binata ng 
Panayangan, na nakaupo sa gintong upuan. Dumating din ang Binata ng 
Liwanon, ang Binata ng Pagsikat ng Araw, at ang Binata ng Sakadna, ang 
ikakasal na lalaki, at kaniyang 100 pang tagasunod. Nakiusap ang Binata ng 
Sakadna na linisin ang mga kalat sa kasal (o mga hindi imbitado/kailangang 

bisita) ngunit sinagot naman siya ni Tuwaang na may pulang dahon (mga 
bayani) sa okasyon. 


Nagsimula ang mga unang seremonya ng kasal. Binayaran ng mga kamag- 
anak ang mga savakan (mga bagay para sa babaeng ikakasal at mga 
nakabalot na pagkain na inaalay ng mga kamag-anak ng lalaking ikakasal) ng 
babaeng ikakasal, hanggang may naiwang dalawang hindi mabayaran. 
Umamin ang Binata ng Sakadna na hindi niya kayang bayaran ang dalawang 
bagay, pero tinulungan siya ni Tuwaang gamit ng paglikha ng isang 
sinaunang gong bilang kapalit sa unang bagay at gintong gitara at gintong 
bansi (o gintong plawta) sa pangalawang bagay. Lumabas ang Dalaga ng 
Monawon, ang dalagang ikakasal para magbigay ng nganga sa lahat ng 
bisita. 


Pagkatapos niyang bigyan ang lahat ng panauhin ng nganga, umupo siya sa 
tabi ni Tuwaang. Nagalit ang Binata ng Sakadna. Hinamon ng binata si 
Tuwaang sa labas ng bahay. Ang Gungutan, samantala ay nakapatay na ng 
mga kasama ng binata hanggang sa anim na lang ang natira. Nagkipaglaban 
ang dalawa sa anim na kalaban hanggang ang natira na lamang ay si 
Tuwaang at ang Binata ng Sakadna. 


Binato nang napakalakas ni Tuwaang ang binata at lumubog siya sa lupa at 
nakita niya ang isa sa mga tagapagbantay ng mundong ilalim. Bumalik agad 
sa mundo ang binata at itinapon naman si Tuwaang sa mundong ilalim, kung 
saan nakita rin ang tagapagbantay rito. Nalaman ni Tuwaang ang kahinaan 
ng binata, at pagkalabas niya roon, kinuha ang gintong plawta na nagtataglay 
ng buhay ng binata. Dahil mas ginusto ng binata na mamatay kaysa 
mapabilang sa kampon ni Tuwaang, sinira ni Tuwaang ang plawta at ang 
binata ay unti-unting namatay. 


Inuwi ni Tuwaang ang dalaga sa Kuaman kung saan siya ay naghari 
habambuhay. 

Pagpapayaman 


1. Ilsa sa mga katangiang taglay ng epiko ay ang pagkakaroon nito ng 
mga pangyayaring may _ kababalaghan. lIsa-isahin ang mga 
kababalaghang nakapaloob sa binasang epiko. Pagkatapos, sagutin 
mo ang tanong: “Sa iyong palagay, paano nakatulong ang nasabing 
kababalaghan upang makilala ang mga tauhan?” Gamitin mo ang 
dayagram sa iyong pagsagot. Gawin sa papel. Gayahin ang pormat. 


Para sa akin, nakatulong ang mga kababalaghan sa epiko sa 
pagkilala ng mga tauhan sapagkat 


2. Suriin mong mabuti ang pangunahing tauhan. Batay sa mga detalye at 
pangyayaring nakapaloob sa epiko, bumuo ka ng Character Profile 
tungkol sa pangunahing tauhan . 


eee ee ee ge ee ee ee Be Be ee ee Be Be ee ee ee ee ee ee ee ee ee ee ee ee ee ee KK 


t 

| Pangalan: Edad: 
! 

| Tirahan: Hilig: ! 

Katangian: Kakayahan: 

I 

! Pangarap: Misyon: 

I I 

\ a 


Wee ee ew ee ee ew ewe ee ew ew ee ee ew ew ee ee ewe ee ee ew ew ee ee ewe ee ee ew ew ee ee eK 


Naunawaan mo na ba kung bakit itinuturing na bayani sa kani-kanilang 
pook ang pangunahing tauhan sa epiko? Katanggap-tanggap bang 
maituturing ang katangiang taglay ng pangunahing tauhan upang kilalanin 
siya bilang bayani? Ang susunod na gawain ay makatutulong sa iyo upang 
maging ganap ang iyong pag-unawa sa kabayanihan ng bawat pangunahing 
tauhan sa epiko. 

3. Bumasa ka ng isa pang halimbawa ng epiko. Suriin mo ang katangian 
ng pangunahing tauhan. Pagkatapos, gumawa ka ng paghahambing 
sa mga pangunahing tauhan ng epikong iyong binasa at epikong 
Tuwaang. Gumamit ng Venn Diagram. Gayahin ang pormat sa papel 
at doon isulat ang sagot. 


A at B: Pagkakaiba 


C: Pagkakatulad 


4. Ano ang mga pangyayari na nagpapatunay na ang akdang binasa ay 
epiko ng mga Bagobo? Isa-isahin ito. 


TUWAANG > 


Epiko ng mga Bagobo 


_ 


y a ~~ 
+— N . 
X 

Pangwakas na Pagtataya 


Portfolio 


Balikan ang mga ginawa mong tula, drowing, at kuwento sa markahang ito. 
Maaari mong paghusayin pa at rebisahin ang mga nilikna mo. Pumili ng sa 
tingin mo ay limang pinakamaganda mong nagawa, at tipunin ito sa isang 
folder o envelope. \to ang magsisilbing portfolio mo para sa markahang ito. 


Isang Pagninilay na Papel 


Gumawa ng isang mahabang sanaysay na pinagkukumpara ang ating 
katutubong kultura at ang kulturang kinasanayan mo sa _ kasalukuyan. 
Maaaring gawing angkla para sa sanaysay na ito ang mga isyu katulad ng: 


» Ang paniniwala na naging sibilisado lamang ang Pilipinas nang 
sakupin ng mga dayuhan. 

» Ang pananaw na walang orihinal na mga ideya ang mga Pilipino at 
madalas lamang tayong manggaya dahil wala tayong kulturang hindi 
hiram. 


Hinihikayat kang gamitin ang mga napag-aralan mo sa markahang ito. 
Mainam kung tutukuyin mo ang ilang mga akda bilang halimbawa o patunay 
sa mga punto na isasama mo sa gagawin mong sanaysay. 

PANITIKAN SA PANAHON NG ESPANYOL 


Mga Aralin 


« Panimulang Pagtataya 
» Tula 
o Santa Cruz ni Fray Francisco de San Jose 
» Ang Pasyon 
o Sipi mula sa Ang Mahal na Passion ni Jesu Christong 
Panginoon Natin ni Gaspar Aquino de Belen 
» Panitikang Rebolusyunaryo 
o Pag-ibig sa Tinubuang Lupa ni Andres Bonifacio 
o Pahayag ni Emilio Jacinto 


Panimulang Pagtataya 


Simulan ang pag-aaral sa panitikan sa panahon ng Espanyol sa 
pamamagitan ng KWHL chart. 


K 
Ano ang alam mo na? 
(What do you know?) 


W 
Ano ang nais mong malaman? 
(What do you want to find out?) 


H 
Paano mo makikita ang nais mong 
maunawaan? 
(How can you find out what you want to learn?) 
L 
Ano ang iyong natutuhan/ 
naunawaan? 
(What did you learn?) 


Kaligirang Pangkasaysayan 


Ang mahigit na tatlong daang taong pananakop at paniniil ng mga Espanyol 
sa ating bansa ang sanhi ng unti-unting pagkakabuo at paglaganap ng 
damdaming makabayan sa mga Pilipino. Nagkaroon ng mga bagong kilusan 
sa politika at panitikan sa Pilipinas. Ang dating diwang makarelihiyon ay 
napalitan ng damdaming mapanghimagsik. Ang naging paksa ng panitikan sa 
panahong ito ay pawang pagtuligsa sa pamahalaan at simbahan, at pag- 

udyok sa mga Pilipino na magising at magkaisa upang matamo ang 
minimithing kalayaan. 


Tula 


Isa Sa mga pangunahing gawain ng mga misyonero noong panahon ng 
Espanyol ay ang likumin at itala ang mga panitikang bayan sa Pilipinas. Sa 
Nueva Gramatica Tagalog na isinulat ni Fray Joaquin de Coria noong 1872 
ay nailista niya ang sumusunod na halimbawa ng tula: diona, oyayi, talingdao, 
dalit, at tanaga. Mahilig din ang mga Pilipino sa dalit at awit. Ginamit ng mga 
mananakop ang panitikang bayang ito bilang lunsaran ng mga ideyang 
relihiyoso. Isang halimbawa ay ang unang tulang nailimbag sa Pilipinas, ang 
Santa Cruz na isinulat ni Fray Francisco de San Jose. 


Panitikan 


Santa Cruz 
Fray Francisco de San Jose 


O Diyablong manunuboc 

ang dilang aral mo,y, buctot, 
houag cang sumumoc sumoc, 
cami’y hindi natatakot, 


At ang aming tinotongcod 
ang sandatang Santa Cruz, 
pinagpacoan cay Jesus, 
(na sa tauo, ay tumubos.) 


Pagpapayaman 


Talakayan 


a. Batay sa natutuhan ninyo sa mga naunang aralin, ano ang tugma at 
sukat ng tula (dapat ay bigkasing “kurus” ang Cruz, dahil ganito ito 
binibigkas noong panahong iyon)? 

b. Bakit kaya isinulat gamit ang malaking titik ang mga salitang “Diyablo,” 
“Santa Cruz,” at “Jesus”? 

c. Ano ang sinasagisag ng Santa Cruz? 


Alam Ba Ninyo? 


Sa karamihan ng mga akda noong panahon ng Espanyol ay may tunggalian 
sa pagitan ng Kasamaan at Kabutihan. Napakalat ang ideya na ang panahon 

bago dumating ang mga mananakop ay siyang panahon ng Kasamaan, at 
panahon ng Kabutihan naman ang kanilang pagdating. 


Ang Pasyon 


Sa pamamagitan ng panitikan napalaganap ng mga mananakop ang 
bokabularyong panrelihiyon. Tulad ng tula ni Fray Francisco de San Jose na 
binasa ninyo, relihiyoso ang tema ng pasyon. Ang Pasyon ay isang 
naratibong tula tungkol sa buhay ni Kristo, mula kapanganakan, hanggang 
kamatayan, hanggang sa muli nitong pagkabuhay. Bawat saknong ng Pasyon 
ay may limang linya. Bawat linya ay may walong pantig. Inaawit ang Pasyon 
tuwing Mahal na Araw. 


Ang unang pasyong isinulat sa Tagalog ay pinamagatang Ang Mahal na 
Pasion ni Jesu Christong Panginoon Natin na tula. Isinulat ito ni Padre 
Gaspar Aquino de Belen. Nasa ibaba ang isang sipi mula sa naturang 
Pasyon. 


Panitikan 


Sipi mula sa Ang Mahal na Passion ni Jesu Christong Panginoon Natin 
Padre Gaspar Aquino de Belen 


Dito, quita minamahal, 

nang sariling palalayao, 

icao an ibig cong tunay, 

di co pinagsasauaan 

nang sinta cong ualan tahan. 


Dito, quita pinipita 

nang boong palalasinta, 
yaring monti cong anyaya 
tangap din magdailita ca,t, 
paeundanganan ang Ina. 


II Dito, quita quinocosa 

nang anyaya cong daquila, 
tapat na pagcacalinga, 

cun icao bongso,y, mauala 
sa aba co, ayang aba. 


Di na aco magbalata 

at icao na ang bahala 
ay Inang caauaaua,y, 
sa lalaot manding guitna 
binabagyong ualan tila. 


aORWNMH APWNH APRPWNH AKRWDND — 

Dito quita nililiyag 

nang sisnta cong ualan licat, 
aco mandi nababagbag 

dilan casam-an nang palad, 
longmagmac sa aquing lahat. 


VI Dito, quita quinacasi 

nang budhing di masasabi, 
di co maobos an dili, 

niring lumbay cong malaqui 
pagsira nang iyong puri. 


VII Dito, quita binabati 

nang yoco,t, malaquing bunyi 
yaring hapis co,y, maioli 

ang Anac quita man ngani 
Dios cari,t, Poong Hari. 


VIII Dito, quita iniibig 

nang sinta kong ualan patid, 
yaring aquing pananangis 

icao ang linao nang langit 
baguin ngayo,y, pauang dongis. 


Dito, quita guinigiliu 

nang di daya cundi galing, 
na aco,y, iyong alipin 

cun tauagin mong Inahin, 
camatayan co mang dinguin. 


Dito aco napaa aco, 
napatatauag Ina mo, 
bongso aco,y, paaano? 
saan aco magtototo, 
un maolila sa iyo? 


Xl Dito, quita sinosoyo 
pinacaaamoamo, 

icao ma,y, di nalililo, 
tonghi ang luha cong lalo 


dogong nagmola sa poso. 


xil Dito, quita iniirog 

nang panininta,t, pagsonod, 
magpasobali cang loob 
mabalino ca,t, pasahot, 


sa sosong iyong inot-ot. 


< 
ORWNMH ARPWNH ARPWNH$ APWNH APWNHH APWNH APWNH ARWND + 

XIII 0 lagda nang manga Santos 
Anac co,t, Anac nang Dios, 
icao bagay aling boctot 
aling salaring poyapos 
ipapaco ca sa Cruz? 


XIV Dito, quita iguinagalang 

ang malaquing pagdarangal, 
di co na bongso dagdagan 
sucat na ang iyong ngalan 


turan co,t, ipanambitan. 


XV Yaring aquing munting habag, 
sa bolinya na narapat 

ay di nga bongso salam at, 
cun tinatangap mong lahat 


na loob mo,y, sinosucat. 


akRWNH ABRPWNHH APRWN 


Pagpapayaman 


Talakayan 


1. Nagpapahayag ng matinding pag-ibig si Maria para sa kaniyang anak 
ang siping ito. Aling mga salita ang nagpapahayag ng lubos-lubos na 
damdamin? 

2. Ano ang epekto ng pag-uulit ng “dito” sa simula ng karamihan sa mga 
saknong? 

3. Ayon kay Almario (2006), katangian ng panitikan noong panahong ito 
ang pagsulong ng “labis na pamimighati at kirot ng kawalang pag-asa.” 
Batay sa pag-aaral ninyo sa panahon ng mga Espanyol, bakit kaya ito 
ang damdamin ng mga akda noon? 


Gawain: Pagsusuri sa Tradisyon ng Pasyon 


Bumuo ng mga pangkat ng 5 hanggang 8 miyembro. Bawat pangkat ay 
maghahanap ng kopya ng Pasyon na inaawit sa inyong bayan tuwing Mahal 
na Araw. Ikompara ito sa Pasyon ni Gaspar Aquino de Belen. Ano ang 
nagbago sa tradisyon ng Pasyon mula noong panahon ng Espanyol 
hanggang sa kasalukuyan? May nagbago ba sa teksto 0 paraan ng pag-awit 
nito? Ano ang dahilan ng mga pagbabagong ito? Pinahahalagahan pa ba ng 
mga Pilipino ang tradisyong ito? Mag-uulat ang bawat grupo tungkol sa mga 
sagot ninyo sa mga katanungang ito. 

Panitikang Rebolusyunaryo 


Hindi lang relihiyoso ang naging paksa ng panitikan sa panahong ito. Dahil sa 
pang-aapi ng mga Espanyol sa mga Pilipino, di nagtagal ay nagpahayag ng 
pagtuligsa ang mga manunulat. Pangunahin dito ang mga bayani tulad nina 
Andres Bonifacio, Marcelo del Pilar, at Emilio Jacinto. 


Sa akda ng mga katipunero ay mababatid ang pagnanasa ng ating mga 
ninuno na matamo ng tinubuang bayan ang tunay na kalayaan. Sa akda rin 
nila malalaman ang uri ng lipunan noong panahon ng_ pananakop: 
pagmamalabis, pang-aalipin, at pagyurak sa pagkatao ng mga Pilipino. Kaya 
naman karaniwan sa anumang panitikang rebolusyunaryo na may 
pagpapahayag ng kasawian, pati na rin ng pagnanais na lumayang muli. 


Panimulang Gawain: Bayanitikan 


Ang mga nasa larawan ay ilan lamang sa mga bayaning Pilipino na 
nagpahayag ng damdamin sa kani-kanilang panulat. Basahin at unawain ang 
bawat saknong. Isulat sa sagutang papel ang letra na tutugon sa angkop na 
akda ng nakalarawang manunulat. 


Idalanging lahat yaong nangamatay, 
nangagtiim hirap na walang kapantay; 
mga ina naming walang kapalaran 


mula sa Huling Pahimakas 


“Sa cadaquilaang ito, sino kaya sa mundo ang sa 
caniya’y macacahuad? Huwag na ang sa gawang 
lumicha, huag na sa pagdudulot ng buhay at 
kaligayahan, may puso caya baga sa lupang 
pagmamahal? May puso caya baga sa lupang 
macapamumuhunan nang buong pag-irog sa iyo cahit 
sucat nang wala cang igaganti cundi catampalasan? 


ag 


Emilio Jacinte mula sa Ang Cadaquilaan nang Dios 

Pagpilitan mo ang kasarinlan ng iyong bayan, 
sapagkat ikaw lamang ang tunay na 
nakapagmamalasakit sa kanyang kadakilaan at 
ikatatanghal, palibhasa’y ang kanyang pagdakila ang 
magdadala sa iyo ng lahat mong kailangan at ang 
kanyang pagtatanghal ang siya mong kabantugan at 
kabuhayang walang hanggan. 


Ang Tunay na Sampung Utos ng Diyos 


“Pinupuri ko sila. Sila’y kabataang may pagkakaisa at 
paninindigan. Dapat silang magsimula: ang kanilang 
pagtutol ay makatawag na ng pansin. 


mula sa Fray Botod 


me — 
Graciano Lopez J 


Inaalo ng ina ang anak, idinuyan sa mga bisig at wari 
bagang ibig bigyan ng lakas ang yayat na katawan 
niyon na halos takasan na ng buhay. 


mula sa Impresiones 


Apolinario Mabini 


Paalam na, Ina, itong Pilipinas, 
Paalam na, Ina, itong nasa hirap, 
Paalam, paalam, Inang walang habag, 
Paalam na ngayon, katapusang tawag. 


- sa Katapusang Hibik ng Pilipinas 


Ang Pag-lbig ni Andres Bonifacio 


Isa si Andres Bonifacio sa mga bayaning ipinahayag ang kaniyang masidhing 
pag-ibig para sa bayan sa pamamagitan ng panulat. Anong alam mo sa 
buhay ng Supremo? Paanong naimpluwensiyahan ng kaniyang mga 
karanasan ang damdamin ng akdang ito? 

Talasalitaan 


Upang higit mong maunawaan ang tula, bigyang-kahulugan ang _ ilang 
mahihirap na salitang ginamit ng may akda. Hanapin ang kahulugan ng mga 
ito sa loob ng kahon, at isulat sa sagutang papel ang letra ng wastong sagot. 
Pagkatapos ay gamitin ang mga salitang ito sa pagbuo ng isang talata na 
may kaugnayan sa tula, pagkatapos mong magbasa. Gawin sa isang buong 
papel. 


. isinisiwalat a. itapon 
. sakbibi b. tatalikuran 
. itigis c. inilabas 


. tatalikdan d. kaligayahan 
. lumiyag e. umibig 
f. matinding kalungkutan 


Panitikan 


Pag-ibig sa Tinubuang Lupa 
Andres Bonifacio 


Aling pag-ibig pa ang hihigit kaya 

sa pagkadalisay at pagkadakila 

Gaya ng pag-ibig sa tinub’ang lupa? 
Aling pag-ibig pa? Wala na nga, wala. 


Ulit-ulitin mang basahin ng isip 

At isa-isahing talastasang pilit 

Ang salita’t buhay na limbag at titik 
Ng sangkatauhan ito’y namamasid. 


Banal na pag-ibig! Pag ikaw ay nukal 

Sa tapat na puso ng sino’t alinman, 
Imbi’t taong-gubat, maralita’t mangmang, 
Nagiging dakila at iginagalang. 


Pagpupuring lubos ang palaging hangad 
Sa bayan ng taong may dangal na ingat; 
Umawit, tumula, kumatha’t sumulat, 
Kalakhan din niya'y isinisiwalat. 


Walang mahalagang hindi inihandog 

ng may pusong mahal sa Bayang nagkupkop; 
Dugo, yaman, dunong, katiisa't pagod, 

Buhay ma'y abuting magkalagut-lagot. 

Bakit? Alin ito na sakdal laki, 

na hinahandugan ng buong pagkasi, 
Na sa lalong mahal nakapangyayari, 
At ginugugulan ng buhay na iwi? 


Ay! Ito'y ang Inang Bayang tinubuan, 
Siya'y ina't tangi sa kinamulatan 
Ng kawili-wiling liwanag ng araw 
Na nagbigay-init sa lunong katawan. 


Sa kaniya’y utang ang unang pagtanggap 
Ng simoy ng hanging nagbibigay lunas 
Sa inis ng puso na sisinghap-singhap 

Sa balong malalim ng siphayo’t hirap. 


Kalakip din nito'y pag-ibig sa Bayan, 
Ang lahat ng lalong sa gunita'y mahal 
Mula sa masaya't gasong kasanggulan 
Hanggang sa katawa'y mapasalibingan. 
Ang nangakaraang panahon ng aliw, 
Ang inaasahang araw na darating 

ng pagkatimawa ng mga alipin 

Liban pa sa Bayan saan tatanghalin? 


At ang balang kahoy at ang balang sanga 
Ng parang n’ya’t gubat na kaaya-aya, 
Sukat ang makita’t sasaalaala 

Ang ina’t ang giliw, lumipas na saya. 


Tubig n’yang malinaw an anaki’y bubog, 
Bukal sa batisang nagkalat sa bundok, 
Malambot na huni ng matuling agos, 

Na nakaaaliw sa pusong may lungkot. 


Sa aba ng abang mawalay sa Bayan! 
Gunita ma’'y laging sakbibi ng lumbay, 
Walang alaala't inaasam-asam 

Kundi ang makita'y lupang tinubuan. 


Pati ng magdusa't sampung kamatayan 
Wari ay masarap kung dahil sa bayan 
At lalong mahirap. Oh, himalang bagay! 
Lalong pag-irog pa ang sa kanya’y alay. 
Kung ang bayang ito'y masasapanganib 
At siya ay dapat na ipagtangkilik, 

Ang anak, asawa, magulang, kapatid; 
Isang tawag niya’'y tatalikdang pilit. 

Dapwat kung ang bayan ng Katagalugan 
Ay linapastangan at niyuyurakan 
Katuwiran, puri niya’t kamahalan 

Ng sama ng lilong taga-ibang bayan 


Di gaano kaya ang paghihinagpis 

Ng pusong Tagalog sa puring nilait 
Aling kalooban na lalong tahimik 
Ang di pupukawin sa paghihimagsik? 


Saan magbubuhat ang paghinay-hinay 
Sa paghihiganti't gumugol ng buhay 
Kung wala ding iba na kasasadlakan 
Kundi ang lugami sa kaalipinan? 


Kung ang pagkabaon n'ya't pagkabusabos 
Sa lusak ng daya't tunay na pag-ayop, 
Supil ng panghampas, tanikalang gapos 
At luha na lamang ang pinaaagos? 


Sa kaniyang anyo'y sino ang tutunghay 
Na di aakayin sa gawang magdamdam? 
Pusong naglilipak sa pagkasukaban 
Ang hindi gumugol ng dugo at buhay. 


Mangyayari kaya na ito'y malangap 

Ng mga Tagalog at hindi lumingap 

Sa naghihingalong inang nasa yapak 

Na kasuklam-suklam sa Kastilang hamak? 


Nasaan ang dangal ng mga Tagalog? 
Nasaan ang dugong dapat na ibuhos? 
Baya’'y inaapi, bakit di kumilos 
At natitilinang ito'y mapanood? 


Hayo na nga kayo, kayong nangabuhay 
Sa pag-asang lubos na kaginhawahan 
At walang tinamo kundi kapaitan 

Hayo na't ibigin ang naabang Bayan. 


Kayong natuyan na sa kapapasakit 

Ng dakilang hangad sa batis ng dibdib, 
Muling pabalungi't tunay na pag-ibig 
Kusang ibulalas sa Bayang piniit. 
Kayong nalagasan ng bunga't bulaklak, 
Kahoy n'yaring buhay na nilanta't sukat 
Ng bala-balaki't makapal na hirap, 
Muling manariwa't sa Baya'y lumiyag. 

Kayong mga pusong kusang niyurakan 
Ng daya at bagsik ng ganid na asal, 
Ngayon ay magbango't Baya’'y itangkakal, 
Agawin sa kuko ng mga sukaban. 


Kayong mga dukhang walang tanging palad 
Kundi ang mabuhay sa dalita't hirap, 
Ampunin ang Bayan kung nasa ay lunas 
Pagkat ang ginhawa niya ay sa lahat. 


lpaghandog-handog ang buong pag-ibig, 
Hanggang sa may dugo'y ubusing itigis, 
Kung sa pagtatanggol, buhay ay mapatid 
Ito'y kapalaran at tunay na langit. 


Pagpapayaman 


Talakayan 


1. Paanong inilarawan ni Bonifacio ang pag-ibig niya sa bayan? 

2. Saan maaaring ihambing ang pag-ibig na nadarama ng may-akda para sa 
kaniyang bayan? lpaliwanag. Iguhit din ang maaaring sumagisag sa pag- 
ibig na ito. 

a. Maghanap ng isang tula sa kasalukuyang panahon na pag-ibig sa 
bayan ang paksa. Sipiin mo ito at ihambing sa tulang isinulat ni 
Bonifacio. 


Gawain: Pananaliksik 


Magsaliksik tungkol sa iba pang panitikang rebolusyunaryo. Anong mga 
pinangarap ng mga Katipunero para sa ating tinubuang lupa? May pinagkaiba 
ba ang halagahan ng Katipunan sa halagahan ng mga Kristiyano? 


Panitikan 
Pahayag 
Emilio Jacinto 
Isa iyong gabing madilim. 


Wala isa mang bituing nakatanglaw sa madilim na langit ng kagimbal- 
gimbal na gabing iyon. 


Ang tahanang katatagpuan sa naturang kabataan ay natatanglawan ng 
isang tinghoy, na kukurap-kurap at ang liwanag ay nanganganib nang kusang 
panawan ng buhay. 

Sa yugtong halos isuko na ng kabataan ang sarili sa matinding poot at 
sa pag-iisip na kahila-hilakbot at palagiang gumigiyagis sa kaniyang puso, na 
waring nakabaon sa kaibuturan ngunit sapilitan nang ibinubulalas ng dibdib, 
sa yugtong ito niya naramdaman ang isang mabining haplos sa isa niyang 
balikat at naulinigan ang isang mahinang tinig, matamis at malungkot, na 
nag-uusisa: 


"Bakit ka lumuluha? Anong kirot o dalita ang dumudurog sa iyong puso 
at yumuyurak at humahamak sa iyong kabataan at lakas?" 

Nag-angat siya ng ulo at natigib sa panggigilalas: may kapiling siya at 
halos apat na hakbang ang lapit, at nabanaagan niya ang isang anino na 
waring nababalot ng maputing ulap ang kabuuan. 


"Ay, mahabaging anino! Ang mga pighati ko'y walang lunas, walang 
katighawan. 


Maaaring kung isiwalat ko sa iyo ay sabihin mo o isipin mong walang 
anumang halaga. Bakit kailangan mong lumitaw ngayon upang antalahin ang 
aking paghibik?" 


"Hanggang kailan," sagot ng anino, "ang kamangmangan at ang 
katunggakan ay magiging sanhi ng mga hirap at pasakit ng mga tao at ng 
mga bayan?” 


"Hanggang kailan kay6 makasusunod magbangon pabalikwas mula sa 
kabulagan ng pag-unawa tungo sa tugatog ng katwiran at adhika? Hanggang 
kailan ninyo ako hindi makikilala at hanggang kailan kayo magtitiwalang 
umasa na kahit wala sa aking piling ay maaaring matamo ang tunay at wagas 
na ligaya tungo sa kapayapaan ng sangkalupaan?" 


"Sino ka samakatwid na nagmamay-ari ng _ kagila-gilalas na 
kapangyarihan at kahanga-hangang lumitaw at nag-aalay?" 


"Ay, sa aba ko! Diyata't hindi mo pa ako nakikilala hanggang ngayon? 
Ngunit hindi ako magtataka, sapagkat mahigit nang tatlong daang taon 
magmula nang dalawin ko ang tinatahanan mong lupain at kusain ng iyong 
mga kababayan na sumampalataya sa mga huwad na idolo ng relihiyon at ng 
mga tao, ng mga kapuwa mo nilikha, at kung kaya naglaho sa inyong mga 
gunita ang pagkakilala sa akin ...” 


"Nais mo bang malaman kung sino ako? Kung gayo'y makinig: Ako ay 
ang simula ng mga bagay na higit na dakila, higit na maganda at higit na 
kapuri-puri, marangal at iniingatan, na maaaring matamo ng sangkatauhan. 
Nang dahil sa akin ay nalaglag ang mga ulong may korona; nang dahil sa 
akin ay nawasak ang mga trono at napalitan at nadurog ang mga koronang 
ginto; nang dahil sa aking adhikain ay nabigo at namatay ang siga ng Santa 
Ingkisisyon na ginamit ng mga fraile para busabusin ang libo at libong 
mamamayan; nang dahil sa adhikain ko'y napagkakaisa ang mga tao at 
kinalilimutan ng bawat isa ang pansariling pakinabang at walang nakikita 

kundi ang higit na kabutihan ng lahat; nang dahil sa akin ay natimawa ang 
mga alipin at nahango mula sa lusak ng pagkalugami at kalapastanganan; at 
napugto ang kayabangan at kayamuan ng kanilang mababangis na 
panginoon; kailangan ako sa bawat naisin at lasapin ng mga bayan at sa 
ilalim ng aking kalinga ay may ginhawa at biyaya at kasaganaan ang lahat, 
katulad ng idinulot ko sa Hapon, Amerika, at ibang pook; nang dahil sa akin 
ay umiimbulog ang diwa upang siyasatin at tuklasin ang mga hiwaga ng 
siyensiya, Saanmang pinaghaharian ko ay napaparam ang mga pighati at 
nakasisinghap nang daglian ang dibdib na nalulunod sa pang-aalipin at 
kabangisan. Ang pangalan ko ay KALAYAAN." 


Nagulilat at naumid ang kabataan pagkarinig nitO at pagkaraan ng 
ilang saglit ay saka nakapangusap: 


"Sapagkat ang mga kabutihan at biyaya mo ay walang kapantay, o 
kataas-taasang Kalayaan! Papawiin ko ang pighati na nagpapabalong ng 
labis-labis na luha sa aking mga mata, na ang sanhi ay hindi naiiba sa mga 
pagdaralita ng aking lupang sinilangan. Kung mapagmamasdan mo ang mga 
alipusta, mga pangangailangan, mga kautusang dapat tiisin at pagdusahan 
ng aking bayan ay matitiyak na tutubuan ka ng awa at muling kakalingain sa 
iyong magiliw at di-mapag-imbot ngunit kinakailangang pangangalaga. Ay, 
ihihibik ng aking mga kapatid!” 


“Ako,’ sabi nila, ‘ay nagugutom’, at siyang nagturo sa akin na pakainin 
ang nagugutom ay tumugon: ‘Kainin ang mga labi at mga mumo sa aming 
masaganang mga piging, sa aming mariwasang hapag:” 


“Sabi ng aking mga kapatid: ‘Ako'y nauuhaw,’ at siyang nagturo sa 
akin na painumin ang nauuhaw ay tumugon: ‘Lagukin ang inyong mga luha at 
ang pawis, sapagkat dudulutan namin kayo ng sapat na kalinga nita:” 


"Hibik ng aking mga kapatid: 'Wala akong damit, ganap na akong 
hubad', at siyang nag-utos sa amin na damitan ang hubad ay tumugon: 
‘Ngayon di'y babalutin ko ang buong katawan ng patong-patong na mga 
tanikala:” 


"Sabi ng aking mga kapatid: 'Nahalay ang aking puri ng isang kura, ng 
isang Kastila, ng isang mariwasa,' at ang hukom na matibay na haligi ng 
hustisya ay tumutugon: 'Ang taong iyan ay tulisan, isang bandido at isang 
masamang tao: ikulong sa piitan!"” 


"Sasabihin ng aking mga kapatid: 'Kaunting awa at kaunting lingap,' at 
mabilisang tutugon ang mga maykapangyarihan at pinunong makatwiran at 
mabuting loob kung mamahala: 'Ang taong iyan ay filibustero, isang kaaway 
ng Diyos at ng Inang Espanya: Dalhin sa lligan!” 


"Pansinin at pagmasdang mabuti, KALAYAAN; pagmasdan at pansinin 
kung dapat magdamdam ang aking puso at kung may sanhi ang pagluha ...” 

"Dapat magdamdam at lumuha," tugon ni KALAYAAN sa himig na 
nangungutya at ginagagad ang mapaghimutok na ~paraan_ ng 
pagsasalita."Lumuha! Lumuha ay dapat kung ang may sugat ay walang 
dugong maitigis, kung ang mga sukab ay wala nang buhay na maaaring 
putulin, kung tinatanggap nang ang kawalanghiyaan at katampalasanan sa 
pagbitay kina Padre Burgos, Gomez, at Zamora, sa pagpapatapon kay Rizal, 
ay hindi nangangailangan ng makatwiran at maagap na paghihiganti, na 
maaaring mabuhay sa piling ng mga kaaway, at na may mga pagmamalabis 
na dapat pang ipagmakaawa ng katubusan. Lumuha sa sariling tahanan, sa 
katahimikan at kadiliman ng gabi, ay hindi ko maunawaan. Hindi ito ang 
nararapat para sa isang kabataan ... hindi ito ang nararapat." 


"Ano ang nais, kung gayon, ano ang dapat gawin? Kaming mga 
Tagalog ay naugali na sa ganoon. Sapol pa sa sinapupunan ng aming ina ay 
naturuan na kaming magdusa at magtiis sa lahat ng uri ng mga gawain, 
upasala, at pagkadusta. Ano ang higit na nararapat naming gawin bukod sa 
lumuha? Wala na kundi ito ang naugalian ng aming pagkukusa." 


"Hindi lahat ng naugalian ay mabuti," paliwanag ni KALAYAAN, "may 
masasamang kahiligan at ang mga ito'y dapat iwaksi lagi ng mga tao." 


lbig sanang tumutol ng kabataan, ngunit hindi pa niya matiyak ang 
sasabihin at walang maapuhap na ipangungusap. Sa gayon ay nagpatuloy si 
KALAYAAN sa pagpapaliwanag. 


"Ang ipinahayag ko sa iyo ay ang katotohanan. Walang kautusan na 
maaaring magpabagsak dito, sapagkat hindi maaaring ang wasto at tuwid ay 
maging kalaban ng wasto at tuwid, maliban kung ito ay _binaluktot. 
Samakatwid, makinig ka. Noong unang panahon, noong ang karuwagan at 
pagkaalipin ay hindi pa pumapalit sa magagandang naugalian ng iyong mga 
ninuno, nasa lilim ko ang bayang Tagalog at nasa ilalim ng aking 
pangangalaga, at siya ay maligaya at sinisimsim ang simoy na nagdudulot sa 
kaniya ng buhay at lakas ng katawan; tinatanglawan ng aking liwanag ang 
kaniyang pag-iisip at iginagalang siya ng mga kalapit bayan. Ngunit isang 
araw, na dapat ikarimarim at isumpa, dumating ang Pang-aalipin at 
nagpakilalang siya ang kagalingan, ang katwiran, at ang karampatan, at 
nangako ng luwalhati sa lahat ng sasampalataya sa kaniya.” 


"Dumating man siyang nakabihis ng balatkayo ng kagandahan at 
kabutihan, at mapayapa at magiliw sa kaniyang mga paggalaw at pagkilos, ay 
nakilala ko kung sino siya. Nabatid kong ang kaligayahan ng bayan ay 
nagwakas na; na ganap nang napako sa kaniya ang kapuspalad na bayan ... 
at inalayan siya ng mga kapatid ng papuri at halos pagsamba ... at ako ay 
nakalimutan at halos itakwil nang may pagkamuhi at...Umabot sa akin ang 
iyong mga hinagpis at natigib ako sa labis-labis na dalamhati at iyon ang 
dahilan ng aking pagparito. Ngayo'y dapat na akong umalis kaya't paalam 
na." 

"Huwag muna, Kalayaan," pakiusap ng kabataan nang makita siyang 
tumalikod at nakahandang lumisan. "Pagbigyan mo muna ako ng kaunting 
panahon. Naipaliwanag mo ang mga pagmamalabis na pinagdusahan at tiniis 
ng aking bayan. Hindi mo ba sila maaaring kahabagan at ibalik sa iyong 
pangangalaga?" 


"Unawain akong mabuti. Bagama’t hindi mo nababanggit, walang 
ibang naririnig ang aking tainga at walang ibang nakikita ang aking mga mata, 
sapagkat iisa ang pinagbubuhusan at dinaramdam ng aking puso at kung 
kaya maagap akong dumadamay at humahanap sa mga naaapi at tuwing 
may naririnig na dumaraing. Ngunit walang tao na karapat-dapat sa aking 
pangangalaga at kalinga kung hindi siya pumipintuho sa akin at umiibig sa 
akin, at kung wala siyang kakayahang mamatay para sa aking adhika. Maaari 
mo itong ipahayag sa iyong mga kababayan o katinubuang lupa." 


Halos katatapos wikain ito, noon lumamlam ang sinag ng tinghoy, na 
pakurap-kurap ang ningas dahil sa kawalan ng langis ... 


Kinaumagahan, nang pawiin ng kaliwanagan ng araw ang mga lagim 
at karimlan ng gabi, may bagay na kumikislap sa mga mata ng kabataan na 
mistulang isang nagbabagang adhika. 


Pagpapayaman 


Talakayan 


1. Balikan ang sariling karanasan, kailan ka nakaramdam ng isang 
malalim at tunay na ligaya? Totoo ba ang sinasabi ng tauhan sa 
kuwento? lpaliwanag. 


2. Ano kaya ang simbolo ng manunulat sa sumusunod na pahayag? 
lpaliwanag. 
a. Sabi ng aking mga kapatid: “Ako’y nauuhaw,” at siyang nagturo sa 
akin na...”Lagukin ang inyong mga luha at pawis...” 


b. Hibik ng aking mga kapatid: “Wala akong damit, ganap na akong 
hubad” at siyang nag-utos sa amin na damitan ang hubad ay 
tumugon: “Ngayon di’y babalutin ko ang buong katawan ng patong- 
patong na mga tanikala.” 


3. Ano raw ang magagawa ng pag-iyak at pagdadalamhati? Ano ang 
maaaring gawin nito para sa isang tao? 


4. Mula sa pananaw ni Kalayaan, bakit palaging tiyak ang pagiging wasto 
at tuwid? 


5. Ayon kay Kalayaan, sino ang mga karapat-dapat sa kaniyang 
pagkalinga? Ipaliwanag at gumamit ng mga kongkretong halimbawa. 

Iba Pang Anyo ng Panitikan sa Panahon ng Espanyol 


Naging popular na babasahin sa ikalawang kuwarter ng ika-19 siglo ang 
korido at awit. May sukat na wawaluhin ang korido habang lalabindalawahin 
naman ang awit. Awit ang tanyag na Florante at Laura ni Francisco Balagtas. 
Buhay din ang dula noong panahong ito. Dala ng mga Espanyol ang zarzuela 
(dulang may kantahan at sayawan) pati na rin ang komedya. Ang komedya 
ay patalatang dula. Nagmamartsa papasok at palabas ang mga tauhan sa 
dula. May itinatampok itong batalla o labanan na may koreograpiya at 
mahika. 


Pangwakas na Pagtataya 


1. Balikan natin ang KWHL chart na ginawa ninyo sa simula ng pag-aaral 
ng panahon ng Espanyol. Talakayin ninyo sa klase ang mga sagot 
ninyo sa KWHL chart. Paanong nagbago ang inyong mga pananaw at 
naunawaan tungkol sa panahong ito ng ating kasaysayan? Paanong 
nasalamin ng mga akda noong panahong ito ang kalagayang 
panlipunan? 


2. Magsaliksik tungkol sa iba pang anyo ng panitikan na lumaganap 
noong Panahon ng mga Espanyol. lbahagi sa klase ang mga 
nasaliksik. Anong mga tema at damdamin ng mga akdang nasaliksik 
ninyo? 

ANG PANITIKAN SA PANAHON NG AMERIKANO 
Mga Aralin 


» Dula 
o Walang Sugat ni Severino Reyes 
« Maikling Kuwento 
o Paglalayag sa Puso ng Isang Bata ni Genoveva Edroza Matute 
« Balagtasan 
o Bulaklak ng Lahing Kalinis-linisan ni Jose Corazon de Jesus at 
Florentino Collantes 
» Tulang Tradisyonal 
o Bayan Koni Jose Corazon de Jesus 
« Tulang Modernista 
o Ako ang Daigdig ni Alejandro G. Abadilla 


Kaligirang Pangkasaysayan 


Napunta sa kamay ng mga Amerikano ang Pilipinas noong 1898. Dahil sa 
kanila nakarinig ang mga Pilipino ng balita sa radyo, nakasakay sa tranvia, at 
nakakain ng cotton candy. Natuto tayo ng Ingles, nag-isip ng demokrasya, at 
nalaman na ang “A” ay unang titik ng apple. 


Tinawag tayong /ittle brown brother ng Amerika, na sabay nagpapakita ng 
pagmamahal at pagmamaliit. Pinadala ang mga Igorot sa 1904 St. Louis 
World Fair at itinanghal bilang mga kawawang nakabahag at kumakain ng 
aso kaya kailangang turuang maging sibilisado. 


Bahagi ito ng paniniwala ng mga Amerika na itinadhana silang maghari. 
Tinawag nilang Benevolent Assimilation 0 Mapagkalingang Pag-angkin ang 
ginagawa nila. Ngunit alam ng mga Pilipino na hindi sila ganap na malaya. 
Kaya ipinagpatuloy nila ang laban sa larangan ng politika, sa pamamagitan 
ng armas, at sa tulong ng mga dula, tula, at kuwento noong panahong iyon. 


Pagbabago sa Paksa 


Natural na pumasok sa panitikan noong panahong iyon ang kulturang 
Amerikano. Naging moderno ang mga paksa—tungkol sa mga indibidwal sa 
gitna ng malalaking gusali at mga makinang mabilis ang takbo sa mga 
sementadong kalsada. 


Kasabay nito, naging mahalagang paksa rin ang buhay-probinsiya at mga 
taong nagbubuklod upang maging isang bayan. 

Pagbabago sa Anyo 


lba rin ang nausong porma ng panitikan pagdating ng mga Amerikano. Ang 
mga dulang komedya at senakulo ay pinalitan ng sarsuwela at dulang 
pantanghalan. Ang patulang larong katulad ng duplo ay naging balagtasan. At 
ang mga tulang nagtataglay pa rin ng katutubong tugma at sukat ay 
sinabayan ng mga tulang nasa malayang taludturan. 


Ang Dula sa Panahon ng Amerikano 


Bahaging-bahagi ng rebelyon ang mga manunulat ng mga panahong ito. 
Pinamagatang Tanikalang Ginto ang isang dula ni Juan Abad. Pamagat pa 
lang, alam na natin ang tinutukoy. 


Rebolusyonaryo rin ang Kahapon, Ngayon, at Bukas ni Aurelio Tolentino. 
May eksena rito kung saan kailangang kunin ng tauhang si Tagailog ang 
bandilang Amerikano at apakan sa entablado. Dahil natakot ang artistang 
gawin ito, si Tolentino mismo ang gumawa (Pineda 1979, 349). Dahil dito, 
ikinulong siya katulad ni Abad at ng iba pang may bolpen na nagtatae sa 
papel ng pamahalaan. 

Ang dulang susunod ay tungkol sa giyera, pagkukunwari, at kung paanong 
nagwawagi ang tunay na pag-ibig. Sinulat ito ni Severino Reyes na siya ring 
nagsulat ng Mga Kuwento ni Lola Basyang. Kinikilala siya bilang Ama ng 
Sarsuwelang Tagalog. 


Gabay sa Pagbabasa: 


1. Ano-anong detalye ukol sa Pilipinas ang makikita sa dula? 
2. Ano-ano naman ang problema nina Tefnong at Julia? 


Panitikan 
Walang Sugat 
Severino Reyes (1898) 
buod batay sa Pineda (1979) 

Unang Yugto 
1 Nagbuburda ng mga panyolito si Julia. Darating si Tenong. 

Magkakayayaang magpakasal ang dalawa. 
2 Darating si Lucas at ibabalitang dinakip ang ama ng _ binata. 


Magpapaalam ang binata para sundan ang ama. Sasama si Julia at 
ang inang nitong si Juana. 

Maraming dumadalaw sa mga dinakip. Inaalipusta sila ng mga kura. 
Tinatawag silang filibustero at mason. May hindi na makakain sa 
dinanas na hirap. May namatay na. 


Naroon si Kapitana Puten, ang ina ni Tefhong, na ibig makita ang 
asawang Kapitan Inggo bugbog na sa palo. 


Darating si Tenong. Hindi siya hahalik sa kamay ng kura. Kagagalitan 
ito ng ina. Sinabi ng binatang “ang mga kamay na pumapatay sa 
kapwa ay hindi dapat hagkan.” 


Isusumpa ni Tehong na papatay siya ng mga kura kapag namatay si 
Kap. Inggo. Mamamatay nga ang matanda. Magyayaya si Tenong ng 
mga kasama na magsikuha ng baril at gulok. Makikiusap si Julia na 
huwag ituloy ni Tenong ang balak dahil nag-iisa na ang ina ng binata. 
Sasalakayin pa rin nina Tehong ang mga kura. 


Ikalawang Yugto 


7 


10 


May manliligaw si Julia na Miguel ang pangalan. Mayaman. Bugtong 
na anak. 


Nag-usap na ang ina ni Julia at ang ama ni Miguel tungkol sa 
pagpapakasal ng dalawa. Hindi alam ni Juana ang tungkol kay Julia at 
Tenong. Magpapadala ang dalaga ng liham kay Tefnong sa tulong ni 
Lucas. 


Si Tefhong ay kapitan ng mga maghihimagsik. Walang takot sa 
labanan. Matatagpuan din ni Lucas ang kuta nina Tefnong. Ibibigay ang 
sulat ng dalaga. Isinasaad doon ang araw ng kasal nila ni Miguel. 


Sasagutin sana ni Tehong ang sulat ngunit nagkaroon ng labanan. 
Maghahandang lumaban ang mga Katipunero. 


Ikatlong Yugto 


11 


12 


13 
14 


Sinabi ni Lucas kay Julia kung bakit hindi natugunan ni Tehong ang 
kaniyang linam. Nagbilin lamang ito na uuwi sa araw ng kasal. 


Habang nanliligaw si Miguel kay Julia, si Tenong pa rin ang nasa isip 
ng dalaga. Ayaw niyang makipag-usap sa manliligaw kahit kagalitan 
siya ng ina. 


Si Tadeo na ama ni Miguel ay nanliligaw naman kay Juana. 


Kinabukasa’y ikakasal na si Julia kay Miguel. Nagpapatulong si Julia 
kay Lucas na tumakas upang pumunta kay Tenong. Ngunit di alam ni 
Lucas kung nasaan na sina Tenhong kaya walang nalalabi kay Julia 
kundi ang magpakasal o magpatiwakal. 

15 Pinayuhan ni Lucas si Julia na kapag itatanong na ng pari kung iniibig 
nito si Miguel ay buong lakas nitong isigaw ang “Hindi po!” Ngunit 
tumutol ang dalaga dahil mamamatay naman sa sama ng loob ang 
kanyang ina. 

16 Sasimbahan, ikakasal na si Julia kay Miguel nang dumating si Tenong 
na sugatan, nasa punto ng kamatayan. Ipinatawag ng Heneral ng mga 
Katipunero ang pari para makapangumpisal si Tenong. 

17 Pinakinggan ng kura ang kumpisal ni Tehong. May huling kahilingan 
ang binata—na sila ni Julia ay makasal bago siya mamatay. Galit man 
si Juana ay pumayag ito. Pumayag din si Tadeo dahil sandali na 
lamang at puwede na uling ikasal si Julia at ang kaniyang anak. 
Gayundin si Miguel. 

18 Ikinasal sina Julia at Tefong. Babangon si Tenong mula sa 
pagkakahiga at... “Walang sugat!” sigaw ni Miguel. At gayundin ang 
isisigaw ng lahat. Gawa-gawa lamang ng Heneral at ni Tenong ang 
buong eksena. 

Wakas 
Pagpapayaman 
Talakayan 
1. Sa anong panahon at saan naganap ang kuwento? 
2. llarawan sina Tenhong at Julia at ang kanilang relasyon. 
3. Anong dalawang pag-ibig ni Tehong ang humihila sa kaniya sa 
magkabilang direksiyon? 
4. Ano naman ang dalawang tunggalian sa kuwento ukol sa mga pag-ibig 
na ito? 
5. Paanong maaaring maging talinghagang rebelde ang kuwento nina 
Tenong at Julia? 
6. Noong Panahong Amerikano, ano kaya ang nakitang kahulugan ng 
mga tao sa dulang ito? 
7. Sa kasalukuyang panahon, ano kaya ang sinasabi ng dula? 
8. Makatarungan ba ang panliliniang na ginawa nina Tefhong para 


maikasal sila ni Julia? Bakit o bakit hindi? 


Susunod naman ang isang sipi mula sa Ikalawang Tagpo ng Unang Yugto. 
Para malasap mo rin ang mga aktuwal na tunog ng dula. 

Gabay sa Pagbabasa: 


1. | Panyo lamang ang pinag-uusapan nina Tefiong at Julia. Pero ano-ano 
pa ang ibang usaping lumalabas sa diyalogo? 

2. Paano naging tila isang laro/biruan ang pagliligawan nila? 

3. Mas malalasap ang wika at laro ng dula kung bibigkasin. Bakit hindi 
subukin? 


Panitikan 


1 TENONG: 
2 JULIA: 


3 TENONG: 
4 JULIA: 
5 TENONG: 


6 JULIA: 
7 TENONG: 
8 JULIA: 


9 TENONG: 
10 JULIA: 


11 TENONG: 
12 JULIA: 


13 TENONG: 


14 JULIA: 


Walang Sugat - Unang Yugto, Ikalawang Tagpo 


Severino Reyes (1898) 
Julia, tingnan ko ang binuburdahan' mo... 


Huwag na Tenong, huwag mo nang tingnan, masama ang 
pagkakayari, nakakahiya. 


Isang silip lamang, hindi ko na hihipuin, ganoon lang?... ay... 
Sa ibang araw, pagka tapos na, 00, ipakikita ko sa iyo. 


(Tangan si Julia sa kamay) Ang daliri bang ito na hubog 
kandila, na anaki’y nilalik© na maputing garing?, ay may 
yayariin kayang hindi mainam? Hala na, tingnan ko lamang. 


Huwag mo na akong tuyain, pangit nga ang mga daliri ko. 
(Nagtatampo) Ay!... 


Bakit Tehong, napagod ka ba? (Hindi sasagot). Masama ka 
palang mapagod. 


Masakit sa iyo! 


(Sarili) Nagalit tuloy! Tehong, Tefiong...(sarili) Nalulunod pala 
ito sa isang tabong tubig! 


Ay! 
(Sarili) Anong lalim ng buntonghininga! (Biglang ihahagis ni 
Julia ang bastidor). (Sarili) Lalo ko pang pagagalitin. 


(Pupulutin ang bastidor at dala‘). Julia, Julia ko. (Luluhod) 
Patawarin mo ako; hindi na ako nagagalit... 
Masakit sa aking magalit ka at hindi. Laking bagay! 


burda—disenyong sinulid na itinatahi sa tela 


: lalik—makinang ginagamit sa pag-ukit 


‘ garing—ivory 


* bastidor at dala—mga kagamitan sa pagbuburda 

15 TENONG: 


16 JULIA: 


17 TENONG: 


18 JULIA: 
19 TENONG: 
20 JULIA: 


21 TENONG: 


22 JULIA: 


23 TENONG: 


Musika No. 2 
24 JULIA: 
25 TENONG: 


26 JULIA: 


27 TENONG: 
28 JULIA: 
29 TENONG: 


30 JULIA: 


Lumalaganap sa dibdib ko ang masaganang tuwa, narito at 
nakikita ko na minarapat mong ilimbag sa panyong ito ang 
pangalan ko. 


Hindi a, nagkakamali ka, hindi ukol sa iyo ang panyong iyan... 


Sinungaling! At kaninong pangalan ito? A. Antonio; N. Narciso; 
at F. ay Flores. 


Namamali ka, hindi mo pangalan iyan. 
Hindi pala akin at kanino nga? 


Sa among! lya’y iaalay ko sa kanya ngayong kaarawan ng 
pasko. 


Kung sa among man o sa demonyo, bakit ang letra’y A, N, at 
Fi? 


Oo nga sapagkat ang A, ay Among, ang N, Natin at ang F ay 
Frayle. 


Nakaganti na ako! (Dudukutin ni Tehong sa kanyang bulsa 
ang posporo at magkikiskis ng maraming butil at nag-aalab na 
magsasalita). 


Julia, magsabi ka ng katotohanan, para sa kura nga ba? 
Kapag hindi ko sinilaban, ay ... sinungaling ako... mangusap 
ka. Susulsulan ko na? (Anyo nang sisilaban) 


Huwag mong silaban ang tunay mong pangalan. 


Sa pagkakasabi mong sa kurang sukaban nagising ang galit 
at ‘di mapigilan. 


Hindi maghahandog sa lahi ni Satan, ang panyong iyan ay 
talagang iyo, sampu ng nagburdang si Juliang iniirog mo. 


Salamat, salamat, Juliang poon ko. 
O, Tehong ng puso, O, Tenong ng buhay ko. 


Pag-iibigan ta’y kahimanawari lumawig na tunay at di mapawi 
paglingap mo sa akin kusang mamalagi huwag malimutan sa 
tuwi- tuwi... 


Julia ko’y tuparin adhikain natin. 
Tayo’y dumulog sa paa ng altar. 


5 3 
among—bulgar na tawag sa pari 

31 TENONG: Asahan mo. 


32 SABAY: ‘Di mumunting tuwa dito’y dumadalaw, ano pa’t wari ‘di na 


mamamatay sa piling mo oh! (Tenhong) niyaring buhay 


(Julia) maalaalang may kabilang buhay... 


Pagpapayaman 


Talakayan 


Oe? Ol. 


. Ano ang ginagawa ni Tefnong sa talata 5? 
. Ano naman ang damdamin ni Julia sa talata 6? 
. Ano naman ang ibig sabihin ni Julia sa talata 10 sa pagsabi niyang 


nalulunod si Tehong sa isang tabong tubig? 

Anong isyu ang nagsimulang lumabas sa talata 21? 

Ano kaya ang damdamin ng musika 2 pagkatapos ng talata 23? 

Paano tayo naihanda ng talata 32 sa mga susunod na mangyayari? 
Ano ang paborito mong linya at bakit? Bigkasin ito. 

Ano ang pagkakaiba at pagkakapareho ng ligawan sa dula at ligawan 
sa kasalukuyang panahon? Alin ang mas ibig mo? 


MAIKLING KUWENTO 


Matagal nang nagkukuwentuhan ang mga Pilipino. May mga alamat at epiko 
ang mga katutubo. Mayroon ding naisulat na mga kuwento ang mga 
rebolusyonaryo at mga ilustrado noong panahon ng Kastila. Ngunit tinawag 
lang na “maikling kuwento” o “maikling katha” ang mga ito nang dumating ang 
mga Amerikano, na napag-alab dahil sa pag-usbong at paglaganap ng 
teknolohiya ng imprenta. 


Ang mga kuwento noong panahon bago dumating ang mga Hapon ay 
karaniwang (Almario sa Matute 1992): 


ils 


orl 


gumagamit ng Unang Panauhan o first person; 


2. tumatalakay sa buhay-lungsod; 
3: 
4. may kalabuan ng pangyayari dahil may pagtatangkang hindi maging 


may katimpian sa pagpapahayag ng damdamin at paglalarawan; 


lantad; 

may paghahangad na pagandahin ang anyo; 

malinis at tumpak ang pananagalog; at 

nabibilang sa iba’t ibang uri tulad ng pangkatutubong kulay (story of 
local color), makabanghay (story of plot), makakaisipan (story of 
ideas), makakapaligiran (story of atmosphere), at makatauhan (story of 
character). 

Ang susunod na maikling kuwento ay gawa ng isa sa mga pinakakilalang 
pangalan sa genre na ito. Taong 1936 pa nang nalathala ang kaniyang mga 
kuwento. At 1939 pa kinilala ang kaniyang kuwentong Walong Taong Gulang 
bilang huwarang katha ng kaniyang panahon. Hindi man kapanahon ay 
kaestilo ang susunod na kuwento ng pinakamahuhusay na kuwento ni Aling 
Bebang. 


Gabay sa Pagbabasa: 


1. Pansinin kung paanong nagbabago at nananatiling pareho ang 
pagkatao ng bata sa kuwento. 
2. Pansinin din kung paano naaapektuhan ng guro at ng estudyante ang 


isa’t isa. 
Panitikan 
Paglalayag sa Puso ng Isang Bata 
Genoveva Edroza Matute (1947) 
1 Binata na siya marahil ngayon. O baka ama na ng isang mag-anak. Ito 


ay kung nakaligtas siya sa nakaraang digmaan... ngunit ayaw kong 
isiping baka hindi. Sa akin, siya'y hindi magiging isang binatang di- 
kilala, isang ama, o isang alaala kaya ng Bataan. Sa akin, siya'y 
mananatiling isang batang lalaking may-kaliitan, may kaitiman, at may 
walong taong gulang. 


2 Pagkaraan ng daan-daang tinuruan, mga sumipot, nanatiling saglit, at 
lumisan pagkatapos, pagkaraan ng mga taong ang ila'y nagdumaii, 
ang ila'y nagmabagal at ang ila'y nakintal sa gunita, buhay na buhay 
pa sa aking isipan ang kanyang mukha at ang kanyang pangalan. 
Ngunit ang buhay sa lahat ay ang isang bagay na itinuro niya sa akin 
isang araw nang siya ang aking maging guro at ako ang kanyang 
tinuturuan. 


3 Isa siya sa pinakamaliit sa klase. At isa rin siya sa pinakapangit. Ang 
bilog at pipis niyang ilong ay lubhang kapansin-pansin at tingnan 
lamang iyo'y mahahabag na sa kanya ang tumitingin. Kahit ang paraan 
niya ng pagsasalita ay laban din sa kanya. Mayroon siyang 
kakatuwang "punto" na nagpapakilalang siya'y taga-ibang pook. 


4 Ngunit may isang bagay na kaibig-ibig sa munti't pangit na batang ito, 
kahit sa simula pa lamang. Nagpapaiwan siya tuwing hapon kahit na 
hindi siya hilingan ng gayon. Siya rin ang pinakahuling umaalis: 
naglilibot muna sa buong silid upang pulutin ang mga _ naiiwang 
panlinis. Lihim ko siyang pinagmamasdan habang inaayos niya ang 


ng bawat hanay ng upuan upang tingnan kung tuwid ang bawat isa. At 

sa pintuan, lagi siyang lumilingon sa pagsasabi ng "Goodbye, 
Teacher!" 


Sa simula, pinagtakhan ko ang kanyang pagiging mahiyain. Nakikita 
ko siyang gumagawa nang tahimik at nag-iisa -- umiiwas sa iba. 
Paminsan-minsa'y nahuhuli ko siyang sumusulyap sa akin upang 
bawiin lamang ang kanyang paningin. Habang tinatanaw ko sa tuwing 
hapon, pinakahuli sa kanyang mga kasamahan, ay naiisip kong alam 
na alam niya ang kanyang kapangitan, ang nakatutuwang paraan ng 
kanyang pagsasalita. 


Unti-unti Kong napagdugtong-dugtong ang mga katotohanan tungkol 
sa kanyang buhay. Payak ang mga katotohanan: siya'y isang munting 
ulilang galing sa lalawigan, lumuwas sa malaking lungsod bilang 
utusan. At kalahating araw siyang pumapasok sa paaralan upang may 
makasama sa pagpasok at pag-uwi ang anak ng kanyang panginoon. 


Nadama ko ang kakaibang kalungkutan: Nais kong makita siyang 
nakikipaghabulan sa mga kapwa-bata, umaakyat sa mga pook na 
ipinagbabawal, napapasuot sa kaguluhang bahagi ng buhay ng bawat 
bata. Kahit na hindi siya marunong, maging kanya lamang sana ang 
halakhak at kaligayahan ng buhay-bata. 


Tinatawag ko siya nang madalas sa klase. Pinagawa ko siya ng 
marami't mumunting bagay para sa akin. Pinakuha ko sa kanya ang 
mga tsinelas ko sa pinakahuling upuan sa silid. Naging ugali niya ang 
pagkuha sa mga iyon, ang paghihiwalay sa mga iyon upang itapat sa 
aking paa. Ang pagbili ng aking minindal sa katapat na tindahan, 
hanggang sa hindi ko na kailangang sabihin sa kanya kung ano ang 
bibilhin - alam na niya kung alin ang ibig ko, kung alin ang hindi ko 
totoong ibig. 


Isang tahimik na pakikipagkaibigan ang nag-ugnay sa munti't pangit na 
batang ito at sa akin. Sa tuwi akong mangangailangan ng ano man, 
naroon na siya agad. Sa tuwing may mga bagay na gagawin, naroon 
na siya upang gumawa. At unti-unti kong nadamang siya'y lumiligaya - 
sa paggawa ng maliliit na bagay para sa akin, sa pagkaalam na may 
pagmamalasakit ako sa kanya at may pagtingin sa kanya. Nahuhuli ko 
na siyang nagpapadulas sa pagitan ng mga hanay ng upuan 
hanggang sa magkahiga-higa sa likuran ng silid. Nakikita ko na siyang 
nakikipaghabulan, umaakyat sa mga pook na_ ipinagbabawal. 
Nagkakandirit hanggang sa tindahang bilihan ng aking minindal. At 
minsan o makalawa ko siyang nahuling nagpapalipat-lipat sa pagtapak 
sa mga upuan. 


At kung ang lahat ay wala na, kinakausap ko siya at sumasagot siya 
nang pagaril sa Tagalog. At sa mga ganoong pagkakatao'y 
nagmumukha siyang maligaya at ang kanyang, "Goodbye, Teacher," 

sa may-pintuan ay tumataginting. Sa mga ganoong pagkakatao'y 
naiiwan sa akin ang katiyakang siya'y hindi na totoong napag-iisa at 
hindi na totoong nalulumbay. 


Isang mabagal na paraan ang pag-akit na iyon sa kanya at ang 
pagtiyak na siya'y mahalaga at sa kanya'y may nagmamahal. 


Napasuot na siya sa mga kaguluhang bahagi ng buhay ng bawa't bata. 
Nanukso na siya sa mga batang babae. Lalo siyang naging malapit sa 
akin. Lalo siyang naging maalala at mapagmahal. Maligaya na siya. 


Isang araw, nangyari ang hindi inaasahan. Sa paglingon ko sa mga 
taong nagdaa'y naamin ko sa sariling ang lahat ng iyo'y aking 
kasalanan. Mainit noon ang aking ulo, umagang-umaga pa. At ang 
hindi ko dapat gawin ay aking ginawa -- napatangay ako sa bugso ng 
damdamin. Hindi ko na magunita ngayon kung ano ang ginawa ng 
batang iyon na aking ikinagalit. Ang nagugunita ko lamang ngayon ay 
ang matindi kong galit sa kanya, ang pagsasalita ko sa kanyang 
ipinanliit niya sa kanyang upuan. Nalimutan ko ang kanyang pag-iisa, 
ang kanyang kalumbayan, ang mabagal na paraan ng pag-akit at 
pagtiyak sa kanyang siya'y mahalaga at minamahal. 


Nang hapong iyo'y hindi siya nagpadulas sa pagitan ng mga hanay ng 
upuan. Ngunit siya'y nagtungo sa huling upuan upang kunin ang aking 
tsinelas, upang paghiwalayin ang mga iyon at itapat sa aking mga paa. 
Nagtungo siya sa tindahang katapat upang bilhin ang aking minindal at 
nagpaiwan siya upang likumin ang mga kagamitan sa paglilinis at 
upang ayusin ang mga iyon sa lalagyan sa sulok. Pinagpantay-pantay 
din niya ang mga upuan sa bawat hanay, gaya ng kanyang 
kinamihasnan. Ngunit hindi siya tumingin sa akin minsan man lamang 
nang hapong iyon. 


Naisip ko: napopoot siya sa akin. Sa munti niyang puso'y kinapopootan 
niya ako ng pagkapoot na kasintibay ng pagmamahal na iniukol niya 
sa akin nitong mga huling buwan. Ang isa mang batang namulat sa 
pag-iisa at sa kalumbayan ng pag-iisa't kawalan ng pagmamahal ay 
makaaalam din sa kawalan ng katarungan. Ngayo'y paalis na siya, ang 
naisip ko, nang may kapaitan sa puso. 


Tumagal siya sa pagpapantay sa mga upuan. Na tila may binubuong 
kapasiyahan sa kanyang loob. 


Nagtungo siya sa pintuan at ang kanyang mga yabag ay mabibigat na 
tila sa isang matandang pagod. Sa loob ng maraming buwan, ngayon 
lamang siya hindi lumingon upang magsabi ng, "Goodbye, Teacher." 
Lumabas siya nang tahimik at ang kanyang mabibigat na yabag ay 
lumayo nang lumayo. 

18 Ano ang ginawa kong ito? Ano ang ginawa kong ito? Ito ang itinanong 
ko nang paulit-ulit sa aking sarili. Napopoot siya sa akin. At ito'y sinabi 
ko rin nang paulit-ulit sa aking sarili. 

19 Bukas.... Marahil, kung pagpipilitan ko bukas... 

20 Biglang-bigla, ang maitim at pipis na mukha ng bata'y nakita ko sa 
pintuan. Ang mga mata niyang nakipagsalubungan sa aki'y may 
nagugulumihanang tingin. "Goodbye, Teacher," ang sabi _niya. 
Pagkatapos ay umalis na siya. 

21 Nagbalik siya upang sabihin iyon sa akin. 

22 Kung gaano katagal ako noon sa pagkakaupo, ay hindi ko na magunita 
ngayon. Ang tangi kong nagugunita'y ang pagpapakumbaba ko sa 
kalakhan ng puso ng munting batang yaon, sa nakatitinag na kariktan 
ng kanyang kaluluwa. Nang sandaling yaon, siya ang aking naging 
guro. 

Pagpapayaman 

Talakayan 

1. Ano ang mga detalye mula sa Ikalawang Digmaang Pandaigdig na 
lumabas sa talata 1? 

2. llarawan ang batang pinag-uusapan sa kuwento. Bakit siya dehado? 
Bakit natutuwa ang guro sa kaniya? Ano ang kalagayan niya sa 
buhay? 

3. Paano naging malapit ang guro at bata sa isa’t isa? Ano ang 
naganap na pagbabago sa bata dahil dito? 

4. Ano ang nagawa ng guro? Ano ang nagbago sa kilos ng bata? Ano 
ang hula ng guro na damdamin ng bata? 

5. Ano kaya ang pinag-iisipan ng bata sa talata 16? 

6. Ano ang naituro ng bata sa kaniyang guro sa araw na iyon? 

7. Sino ang nagturo sa iyo ng ganoon ding leksyon? 

8. Alin-alin sa mga pamantayan ng maikling kuwento sa itaas ang 
natupad ng akdang ito? Bakit mo nasabing ganoon? 

9. Anong uri kaya ito ng maikling kuwento? 

10. Ipaliwanag ang pamagat. 

BALAGTASAN 


Parang paghinga na sa mga Pilipino ang pagtula, dala na rin ng malakas 
nating tradisyong pabigkas sa panitikan. Mula pa sa mga _ bugtong, 
salawikain, at epiko ng mga katutubo hanggang sa mga awit, korido, at 
pasyon ng Panahong Kastila. 

Sa Panahong Amerikano, lalo pang tumindi ang tradisyonal na_tula. 
Rumaragasang baha ang kulturang Amerikano. Dahil dito naghanap ng 
kakapitan ang mga makatang Pilipino, isang punong malalim ang ugat at 
hindi basta-basta mabubunot. Nahanap nila ito kay Balagtas at sa Florante at 
Laura. 


Matagal nang ipinagmamalaki ng mga Pilipino ang kagalingan ni Balagtas. 
Kabilang sa mga ito si Jose Rizal na paulit-ulit binanggit si Balagtas sa 
kaniyang Noli at nagsalita pa ukol sa Florante at Laura sa isang panayam sa 
Alemanya. 


Matagal na ring kinikilala ang Florante at Laura bilang akdang maka-Pilipino 
at kontra-dayuhan. Kaya nang maghanap ng sandata laban sa bagong 
mananakop ang mga makata noong simula ng siglo 1900, pinili nila ang 
porma ng tulang ginamit ni Balagtas—ang Awit. 


Sumusunod ang pamantayan ng pormang Awit: 


1. may apat na linya; 

2. bawat linya ay may 12 pantig; 

3. may bahagyang hinto o sesura pagkatapos ng ika-6 na pantig ng 
bawat linya; 

4. kailangang magkakatugma ang apat4 na linya; 

5. kailangang hindi katugma ng ika-anim na pantig ang ika-labindalawa; 
at 

6. madalas na magkaroon ng mga tayutay at talinghaga. 


Isa sa naging bunga ng pagmamahal sa Awit ang tinatawag na Balagtasan. 
Hindi si Balagtas ang nagsimula nito kundi ang mga umiidolo sa kaniya— 
kabilang sina Florentino Collantes at Jose Corazon de Jesus, ang tinaguriang 
“Hari ng Balagtasan.” Sila ang nagsulat ng susunod mong mababasa. Ito ang 
unang balagtasang itinanghal sa bansa, una sa napakaraming debateng 
pinanood ng libo-libong Pilipino noong panahong ito. 


Gabay sa Pagbabasa: 


1. Mga Tauhan sa Balagtasan: 
LAKANDIWA—ang tagapagpadaloy ng Balagtasan 
PARUPARO at BUBUYOG—ang nagdedebate 
KAMPUPOT® 0 BULAKLAK—ang pinag-aagawan 


2. Tingnan kung paanong sabay magkalaban at nasa parehong sitwasyon 
ang Bubuyog at Paruparo? 


3. Kung ikaw ang Kampupot, sino ang pipiliin mo? 


e kampupot—halamang kapamilya ng sampaguita, mabango rin at maputi ang bulaklak ngunit mas 
makapal ang talulot 

Panitikan 


Bulaklak ng Lahing Kalinis-linisan 
Jose Corazon de Jesus at Florentino Collantes (1924) 


1 LAKANDIWA: Yamang ako’y siyang Haring inihalal 
Binubuksan ko na itong Balagtasan, 
Lahat ng makata’y inaanyayahang 
Sa gawang pagtula ay makipaglaban. 


2 Ang makasasali’y batikang’ makata 
At ang bibigkasi’'y magagandang tula, 
Magandang kumilos, may gata sa dila 
At kung hindi ay mapapahiya. 


3 Itong Balagtasa'y galing kay Balagtas 
Na Hari ng mga Manunulang lahat, 
Ito’y dating Duplong tinatawag-tawag 
Balagtasan ngayon ang ipinamagat. 


4 At sa gabing ito’y sa harap ng bayan 
Binubuksan ko na itong Balagtasan 
Saka ang ibig kong dito’y pag-usapan: 
BULAKLAK NG LAHING KALINIS-LINISAN. 


5 Tinatawagan ko ang mga makata, 
Ang lalong kilabot sa gawang pagtula, 
Lumitaw na kayo’t dito’y pumagitna 
At magbalagtasan sa sariling wika. 


6 PARUPARO: Magandang gabi sa kanilang lahat 
Mga nalilimping kawal® ni Balagtas, 
Ako’y paruparong may itim na pakpak 
At nagbabalita ng masamang oras. 


t Nananawagan po, bunying Lakandiwa, 
Ang uod na dating ngayo’y nagmakata, 
Naging paruparo sa gitna ng tula 
At isang bulaklak ang pinipithaya’. 


8 Sa ulilang harding pinanggalingan ko 
Laon nang panahong nagtampo ang bango, 
Nguni’t aywan baga’t sa sandaling ito 
Ay may kabanguhang binubuhay ako. 


: batikan—sanay, subok, mahusay 
. nalilimping kawal—natitipong sundalo 
- pithaya—hangad, ibig, nais 

9 May ilang taon nang nagtampo sa akin 
Ang bango ng mga bulaklak sa hardin, 
Luksang Paruparo kung ako’y tawagin, 
mata ko’y luhaan, ang pakpak ko’y itim. 


10 Bunying Lakandiwa, dakilang Gatpayo, 
Yaring kasawia’y pagpayuhan ninyo, 
At si Lakan-ilaw ang gagamitin ko 
Upang matalunton ang naglahong bango. 


11 LAKANDIWA: Sa kapangyarihan na taglay ko na rin 
Ikinagagalak na kayo’y tanggapin, 
Magtuloy po kayo at dito sa hardin, 
Tingnan sa kanila kung sino at alin. 


12 PARUPARO: Sa aking paglanghap ay laon nang patay 
Ang bango ng mga bulaklak sa parang'°, 
Nguni’t ang puso ko’y may napanagimpang"' 
Bulaklak ng lahing kalinis-linisan. 


13 Ang bulaklak ko pong pinakaiirog 
Ubod na ng ganda’t puti ang talulot'?, 
Bulaklak po ito ng lupang Tagalog, 
Kapatak na luhang pangala’y kampupot. 


14 Kung kaya po naman di ko masansala 
Ang taghoy ng dibdib na kanyang dinaya, 
Matapos na siya’y diligan ng luha 
Nang siya’y umunlad, nagtago...nawala! 


15 Isang dapit-hapong palubog ang araw 
Sa loob ng hardin, kami’y nagtaguan, 
Paruparo, an’ya kita’y tatalian, 

Ako’y hanapin mo’t kung makita’y hagkan”’. 


16 Isang panyong puting may dagta ng lason 
Ang sa aking mata’y itinakip noon, 
At ang Bulaklak ko’y bumaba sa dahon, 
Nagtago pa mandin at aking hinabol. 


17 Hinabol-habol ko ang bango at samyo 
Hanggang makarating ako sa malayo, 
At nang alisin na ang takip na panyo 
Wala si Kampupot, wala yaring puso. 


10 

parang—malawak na kapatagan 
- napanagimpan--napanaginipan 
” talulot—bawat hati ng bulaklak na parang dahong nakapalibot; peta! sa Ingles 


a hagkan—halikan 

20 


21 


22 


23 


24 


25 


26 


27 


Ang taguang biro’y naging totohanan 
Hanggang tunay na ngang mawala sa tanaw, 
At ang hinagpis ko noong ako’y iwan, 

Baliw na mistula sa pagsisintahan. 


Sa lahat ng sulok at lahat ng panig 

Ay siya ang laging laman niring isip, 
Matulog man ako’y napapanaginip, 
Mistulang nalimbag sa sugatang dibdib. 


Sa apat na sulok ng mundong payapa 
Ang aking anino’y tulang nabandila, 
Paruparo akong sa mata’y may luha, 

Ang mga pakpak ko’y may patak na luksa. 


Ang sakdal kong ito, Lakandiwang mahal, 
lbalik sa akin, puso kong ninakaw, 

At kung si Kampupot ay ayaw po naman, 
Ay ang puso niya sa aki’y ibigay. 


BUBUYOG: Hindi mangyayari at ang puso niya’y 


Karugtong ng aking pusong nagdurusa, 
Puso ni Bulaklak pag iyong kinuha 
Ang lalagutin mo’y dalawang hininga. 


Pusong pinagtali ng isang pag-ibig 
Pag pinaghiwalay kapanga-panganib, 
Dagat ma't hatiin ang agos ng tubig, 
Sa ngalan ng Diyos ay maghihimagsik. 


Ang dalawang ibon na magkasintahan, 
Papaglayuin mo’t kapwa mamamatay, 
Kambal na pag-ibig pag pinaghiwalay, 
Bangkay ang umalis, patay ang nilisan. 


Paruparong sawing may pakpak na itim 
Waring ang mata mo’y nagtatakipsilim, 
At sa dahil sa diwang baliw sa paggiliw 
Di man Kampupot mo’y iyong inaangkin. 


Dinaramdam ko rin ang dinaranas mo 
At sa kasawia’y magkauri tayo, 

Ako ma’y mayroong nawawalang bango 
Ng isang bulaklak kaya naparito. 


Buhat pa kanginang ikaw’y nangungusap 
Bawat salita mo’y matulis na sibat, 


Saka ang hanap mong mabangong bulaklak, 
Luksang paruparo, siya ko ring hanap. 

32 


33 


34 


35 


36 


37 


lpahintulot mo, Paruparong luksa, 
Dalitin ko yaring matinding dalita. 

Itulot mo rin po, Hukom na dakila, 
Bubuyog sa sawi’y makapagsalita. 


PARUPARO: ‘Di ko pinipigil ang pagsasalaysay 


Lalo’t magniningning ang isang katwiran, 
Nguni’ tantuin mo na sa daigdigan 
Ang bawa’t maganda’y pinag-aagawan. 


LAKANDIWA: Magsalita kayo at ipaliwanag 
Ang ubod ng Iungkot na inyong dinanas, 
Paano at saan ninyo napagmalas 

Na ito ang siya ninyong hinahanap? 


BUBUYOG: Sa isang malungkot at ulilang hardin 


Ang binhi ng isang halama’y sumupling, 
Sa butas ng bakod na tahanan namin 
Ay kasabay akong isinisilang din. 


Nang iyang halama’y lumaki, umunlad, 
Lumaki ako’t tumibay ang pakpak, 

At nang sa butas ko ako’y makalipad 
Ang unang hinagka’y katabing bulaklak. 


Sa kanyang talulot unang isinangla 
Ang tamis ng aking halik na sariwa, 
At sa aking bulong na matalinghaga 
Napamukadkad ko ang kanyang sanghaya. 


Nang mamukadkad na ang aking kampupot 
Sa araw at gabi ako’y nagtatanod, 
Langgam at tutubing dumapo sa ubod 

Sa panibugho ko’y aking tinatapos. 


Ngayon, tanda ko ngang kayo’y nagtaguan 
Habang ako’y kanlong sa isang halaman, 
Luksang paruparo nang ikaw’y maligaw 
Ang aking halakhak ay nakabulahaw. 


Ang inyong taguan, akala ko’y biro, 

Kaya ang tawa ko’y abot sa malayo, 
Ngani’t nang ang saya’y tumagos sa puso 
Sa akin man pala ay nakapagtago. 
Lumubog ang araw hanggang sa dumilim 
Giliw kong bulaklak di dumarating, 


Nang kinabukasa’t muling nangulimlim 
Ay hinanap ko na ang nawalang giliw. 

Nilipad ko halos ang taas ng langit 
At tinalunton ko ang bakas ng ibig, 
Ang kawikaan ko sa aking pag-alis 
Kung di makita’y di na magbabalik. 


Sa malaong araw na nilipad-lipad 
Dito ko natunton ang aking bulaklak, 
Bukong sa halik ko kaya namukadkad 
‘Di ko papayagang mapaibang palad. 


Luksang Paruparo, kampupot na iyan, 
lyan ang langit ko, pag-asa at buhay, 
Ang unang halik kong katamis-tamisan 
Sa talulot niya ay nakalarawan. 


PARUPARO: Hindi mangyayaring sa isang bulaklak 
Kapwa mapaloob ang dalawang palad. 

Kung ikaw at ako’y kanyang tinatanggap 

Nagkasagi sana ang kanitang pakpak. 


Ikaw ay Bubuyog, sa unang sumilang 
Nang makalabas ka’y saka mo hinagkan: 
Ako ay lumabas sa kanya ring tangkay, 
Sino ang malapit sa pagliligawan? 


Una muna akong nag-uod sa sanga 

Na balot ng sapot ng pagkaulila, 

Nang buksan ng Diyos yaring mga mata 
Bulo’t dahon namin ay magkasama na. 


Sa ugoy ng hangin sa madaling-araw 

Nagduruyan kaming dalawa sa tangkay, 
At kung bumabagyo’t malakas ang ulan, 
Ang kanya ring dahon ang aking balabal. 


Sa kanyang talulot kung may dumadaloy 
Na patak ng hamog, aking iniinom; 

Sa dahon ding iyon ako nagkakanlong 
Sa init ng araw sa buong maghapon. 


Paano ngang siya ay pagkakamalan 

Na kami’y lumaki sa iisang tangkay, 
Kaya nga kung ako’y sa kanya nabuhay 
Ibig ko rin namang sa kanya mamatay. 


BUBUYOG: Huwag kang matuwa sapagka’t kaniig 
Niyaring bulaklak na inaaring langit, 

Pagka’t tantuin mo sa ngalang pag-ibig 

Malayo ma’t ibig, daig ang malapit. 

Saka ang sabi mong sa mutyang kampupot 
Nakikiinom ka ng patak ng hamog, 
Kaunting biyaya na bigay ng Diyos, 
Tapang ng hiya mong ikaw ang lumagok. 


Ikaw’y isang uod, may bulo kang taglay; 
Sa isang bulaklak laso’t kamatayan, 

At akong bubuyog ang dala ko’y buhay 
Bulong ng hiningang katamis-tamisan. 


PARUPARO: Akong malapit na’y napipintasan mo, 


Ikaw na malayo naman kaya’y pa’no? 
Dalaw ka nang dalaw, di mo naiino, 
Ay ubos na pala ang tamis sa bao. 


Bubuyog na laging may ungol at bulong 
Ay nakayayamot saan man pumaroon, 
At ang katawan mo’y mayroong karayom 
Pa’no kang lalapit, di naduro tuloy? 


Di ka humahalik sa mga bulaklak, 
Talbos ng kamote ang siya mong liyag, 
Ang mga bintana’y iyong binubutas, 
Doon ang bahay mo, bubuyog na sukab. 


Ikaw ay bubuyog, ako’y paruparo, 

lyong mga bulong ay naririnig ko; 

Kung dinig ng lahat ang panambitan mo 
Hiya ni Kampupot, ayaw na sa iyo. 


BUBUYOG: Kundi iniibig ang nakikiusap 
Lalo na ang tahimik na tatapat-tapat, 

Kung ang magsalita’y di-magtamong-palad 
Lalo na ang dungong di makapangusap. 


Lilipad-lipad ka na payao’t dito 
Pasagilang-bingit, at patanaw-tao, 
Pag ligaw-matanda sa panahong ito 
Pagtatawanan ka ng liligawan mo. 


Ikaw’y paruparo, ako ay bubuyog 
Nilang ka sa tangkay, ako ay sa bakod, 
Nguni’t saang panig nitong sansinukob 
Nakakatuwaan ang paris mong uod? 


Saka, Paruparo, dapat mong malamang 
Sa mula’t mula pa’y ‘di ka minamahal, 
Ang panyong panali nang ikaw ay takpan 
Ikaw ang may sabing may lason pang taglay. 

PARUPARO: Ganyan ang hinalang namugad sa dibdib, 
Pagka’t napaligaw ang aking pangmasid, 

Hindi pala laso’t dagta ng pag-ibig 

Ang sa aking panyo’y kanyang idinilig. 


BUBUYOG: Dadayain ka nga't taksil kang talaga 
At sa mga daho’y nagtatago ka pa. 


PARUPARO: Kung ako’y dinaya’t ikaw ang tatawa 
Sa taglay kong bulo nilason na kita. 


BUBUYOG: Pagka't ikaw’y taksil, akin si Kampupot. 
Siya’y bulaklak ko sa tabi ng bakod. 


PARUPARO: Bulaklak nga siya’t ako’y kanyang uod. 


LAKANDIWA: Tigil na Bubuyog, tigil Paruparo, 
Inyo nang wakasan iyang pagtatalo; 

Yamang di-malaman ang may-ari nito, 
Kampupot na iya’y paghatian ninyo. 


BUBUYOG: Kapag hahatiin ang aking bulaklak 
Sa kay Paruparo’y ibigay nang lahat; 

Ibig ko pang ako’y magtiis ng hirap 

Kaya ang talulot niya ang malagas. 


PARUPARO: Kung hahatiin po’y ayoko rin naman 
Pagka’t pati ako’y kusang mamamatay; 

Kab’yak na kampupot, aanhin ko iyan 

buo o wala nguni’t akin lamang. 


LAKANDIWA: Maging si Solomong kilabot sa dunong 
Dito’y masisira sa gawang paghaitol; 

Kapwa nagnanasa, kapwa naghahabol, 

Nguni’t kung hatii’y kapwa tumututol. 


lpahintulot pong sa mutyang narito 

Na siyang kampupot sabihin kung sino 
Kung sino ang kanyang binigyan ng oo, 
O kung si Bubuyog, o kung si Paruparo. 


KAMPUPOT: Ang kasintahan ko’y ang luha ng langit, 
Ang Araw, ang Buwan sa gabing tahimik, 

At si Bubuyog po’t Paruparong bukid, 

Ay kapwa hindi ko sila iniibig. 

PARUPARO: Matanong nga kita, sinta kong bulaklak, 
Limot mo na baga ang aking pagliyag? 

Limot mo na bagang sa buong magdamag 
Pinapayungan ka ng dalawang pakpak? 

KAMPUPOT: Tila nga, tila nga sa aki’'y mayroong 
Sa hamog ng gabi ay may nagkakanlong, 

Ngunit akala ko’y dahon lang ng kahoy 

At di inakala na sinuman yaon. 


BUBUYOG: At ako ba, Mutya, hindi mo na batid 
Ang mga bulong ko’t daing ng pag-ibig, 

Ang akin bang samo at mga paghibik 

Na bulong sa iyo’y ‘di mo ba narinig? 


KAMPUPOT: Tila nga, tila nga ako’y may napansing 
Daing at panaghoy na kung saan galing, 

Ngunit akala ko’y paspas lang ng hangin 

At di inakala na sinuma'’t alin. 


BUBUYOG: Sa minsang ligaya’y tali ang kasunod, 
Makapitong lumbay o hanggang matapos. 


PARUPARO: Dito napatunayan yaong kawikaan 
Na ang paglililo'y nasa kagandahan. 


BUBUYOG at PARUPARO: Ang isang sanglang naiwan sa akin 
Ay di mananakaw magpahanggang libing. 


LAKANDIWA: Ang hatol ko’y ito sa dalawang hibang 
Nabaliw nang hindi kinababaliwan: 

Yamang ang panahon ay inyong sinayang 

Kaya’t nararapat na maparusahan. 


Ikaw ay tumula ngayon, Paruparo 
Ang iyong tulain ay “Pagbabalik” mo, 
At ang “Pasalubong” sa babaing lilo, 
Bubuyog, tulain, ito ang hatol ko. 


(Pagkatapos tumula ni Paruparo) 

LAKANDIWA: Sang-ayon sa aking inilagdang hatol, 
Ay ikaw Bubuyog ang tumula ngayon; 

Ang iyong tulain ay ang “Pasalubong” 

Ng kabuhayan mong tigib ng linggatong. 
(Pagkatapos tumula ni Bubuyog) 

Minamahal nami’t sinisintang bayan, 

Sa ngayo’y tapos na itong Balagtasan; 

At kung ibig ninyong sila ay hatulan, 

Hatulan na ninyo pagdating ng bahay. 

Pagpapayaman 
Talakayan 


1. Ano-ano ang malalaman natin ukol sa kasaysayan ng Balagtasan sa 
talata 3? Bakit ito kailangang ipaliwanag? 

2. Ano ang mga katangian ng paruparo at ano ang kaniyang problema? 

3. Lagumin ang kuwento kung paano nawala si Bulaklak kay Paruparo? 

4. Ano ang hinihingi ni Paruparo sa talata 21? 

5. Bakit daw hindi maaari ang hiling ni Paruparo? 

6. Madalas makatagpo ng mga ginintuang parirala (quotable quotes) sa 
mga awit at tula. Anong karunungan ang makikita sa talata 29? Sang- 
ayon ka ba rito o hindi? Bakit? 

7. Ano naman ang kuwento ng pag-ibig ni Bubuyog? 

8. Ano ang ginagawa ni Bubuyog sa talata 34? 

9. Paano nagkurus/nagkita ang daloy ng kuwento nina Paruparo at 
Bubuyog sa talata 35 at 36? 

10. Ano ang mga dahilang ibinigay ng Paruparo kung bakit siya ang 
karapat-dapat kay Bulaklak? Ano naman ang kay Bubuyog? 

11. Ano ang solusyong ibinigay ni Lakandiwa sa talata 63? At ano ang 
reaksiyon ng dalawa rito? 

12. Bakit nabanggit si Solomon sa talata 66? Anong kuwento ukol sa 
Haring ito ang katulad ng pinag-uusapan? 

13. Sino raw ang gusto ni Kampupot sa talata 68? 

14. Sa talata 73-75, bumibigkas ang Bubuyog at Paruparo ng mga 
ginintuang butil mula sa Florante at Laura ni Balagtas. Ano-ano ang ito 
at gaano ito katotoo para sa iyo? 

15. Sa huli, sino ang maghuhusga kung sino ang nanalo sa Balagtasan? 

16. Ano ang paborito mong linya/bahagi at bakit? 

17. Paano nakatulong ang mga linya at mismong porma nitong Balagtasan 
sa pagpapanatili ng kulturang Pilipino? 


TULANG TRADISYONAL 


May mga naniniwalang kailangan nating manatiling nakaugat sa tradisyong 
Pilipino para hindi matangay ng agos ng rumaragasang kulturang dayuhan. 
At bahaging-bahagi raw nito ang tula. Dapat tungkol sa pag-ibig at buhay- 
nayon. Dapat may makabayang tunguhin. Dapat panatilihin ang mga dating 
anyo ng tula—lalo na ang mga katutubong anyo tulad ng dalit at tanaga, at 
ang anyong awit na ginamit ni Balagtas at makikita sa mga berso ng 
balagtasan. 


Ang susunod na tula ay isa sa pinakakilalang tulang Pilipino. Lalo pa itong 
sumikat nang awitin ni Freddie Aguilar at gamitin sa mga kilos-protesta. Isa 
ito sa mga kinanta sa EDSA 1986 at patuloy pa ring bumubuhay sa ating 
diwang makabayan. 

Gabay sa Pagbabasa: 


1. Anong kalagayan ng bansa ang inilalarawan sa tula? 
2. Anong larawan ang ginamit upang lalo pang palakasin ang mensahe? 
3. Alam mo ba ang kantang ito? Pakinggan at awitin. 


Panitikan 


BAYAN KO 
Jose Corazon de Jesus (1929) 


1 Ang bayan kong Pilipinas, 
Lupain ng ginto't bulaklak. 
Pag-ibig ang sa kaniyang palad 
Nag-alay ng ganda't dilag. @ 


2 At sa kaniyang yumi at ganda, 
Dayuhan ay nahalina. 
Bayan ko, binihag ka, 
Nasadlak sa dusa. 


3 lbon mang may layang lumipad, 
Kulungin mo at umiiyak! 
Bayan pa kayang sakdal'® dilag, 
Ang 'di magnasang makaalpas? 


4 Pilipinas kong minumutya 
Pugad ng luha ko't dalita 
Aking adhika: 
Makita kang sakdal laya! 


Pagpapayaman 
Talakayan 


1. Tukuyin ang tugma at sukat ng tula. 

2. Sino ang nagsasalita sa tula at sino-sino ang kausap? 

3. Ano ang larawang binubuo sa saknong 3 at 4 ng tula? Anong mga 
salita ang bumubuo sa larawang ito? 

Ano ang sinasabi ng talinghagang ito ukol sa kalagayan ng Pilipinas? 
Totoo pa rin ba ito ukol sa Pilipinas ngayon? Paano o paanong hindi? 
Ano ang pinakanagustuhan mong salita 0 linya? Bakit? 


oon 


zs dilag—gandang may ningning; dikit/rikit 
2 sakdal—napaka, ubod 

TULANG MODERNISTA 


Ngunit may mga nagreklamo na masyado naman daw ang pagkapit ng ibang 
makata sa tinatawag nilang “makalumang” gawi at paksa. Dahil daw gustong 
gawing perpekto ang sukat at tugma, nakalimutan na raw ang diwa. At dahil 
puro bayan ang iniisip at itinutula, nakalimutan na raw ng makata ang 
kaniyang sarili. 


Ganito ang sinasabi nina Alejandro G. Abadilla (0 AGA) at ng kaniyang mga 
tagasunod. Sila ang maaaring sabihing nagsimula ng Modernong Tula. Mga 
tula itong madalas ay hindi na nakakulong sa sukat at tugma, at iniisip na ang 
sarili. Hindi na nakatuon sa ideyal kundi sa totoong karanasan ng nagsusulat. 


Ang susunod na tula ay ang tinatawag na manipesto ni Abadilla. Kung 
magulat ka at maguluhan sa tulang ito, huwag kang mag-alala. Isipin mo na 
lang ang galit at gulo at paghangang idinulot ng tulang ito noong Panahong 
Amerikano. 


Gabay sa Pagbabasa: 


1. Ano-ano ang sinasabi ng tula ukol sa tula at sa makata? 
2. Ano-ano ang kaibahan ng tulang ito sa mga tradisyonal na tula? 


Panitikan 


Ako ang Daigdig 
Alejandro G. Abadilla (1940) 
ako 
ang daigdig 


ako 
ang tula 


ako 
ang daigdig 
ang tula 


ako 

ang daigdig 
ng tula 

ang tula 

ng daigdig 


ako 

ang walang maliw na ako 
ang walang kamatayang ako 
ang tula ng daigdig 

ii 
ako 
ang daigdig ng tula 


ako 

ang tula ng daigdig 
ako 

ang malayang ako 
matapat sa sarili 
sa aking daigdig 
ng tula 

ako 

ang tula 

sa daigdig 


ako 

ang daigdig 
ng tula 

ako 


iii 
ako 


ang damdaming 
malaya 


ako 
ang larawang 
buhay 


ako 
ang buhay 
na walang hanggan 


ako 

ang damdamin 
ang larawan 
ang buhay 


damdamin 
larawan 
buhay 
tula 

ako 


iv 
ako 


ang daigdig 
sa tula 

ako 
ang daigdig 
ng tula 


ako 
ang daigdig 


ako 
ang tula 
daigdig 
tula 
ako 


Pagpapayaman 


Talakayan 


Sino ang nagsasalita at sino ang kinakausap sa tula? 

Ano-ano ang sinasabing relasyon ng tula at makata? 

Ano-anong tradisyon o batas ang binalewala sa tula? 

Bakit kaya binalewala ang mga ito? 

Ngayong wala na ang lahat ng batas at tradisyon, ano na lang ang 

naiwan sa tula? 

6. Basahin ang huling tatlong salita ng tula. Sa ilang paraan mo ito 
maaaring basahin? Ano ang nagbabago sa kahulugan depende sa 
pagkakabasa/pagkakadugtong sa mga salita? 

7. Ano ang paborito mong bahagi? Bakit? 

8. Nakikita mo rin ba ang parehong pagnanais na lumaya sa tradisyon sa 

iyong komunidad at sa iyong sarili? Paano? 


bad a hors 


Paghahambing ng Panitikan 


Ikumpara pa ang dalawang tulang susunod. 


Pag-ibig 
Teodoro Gener 


1 Umiibig ako, at ang iniibig 
ay hindi ang dilag na kaakit-akit 
pagkat kung talagang ganda lang ang nais, 
hindi ba’t nariyan ang nanungong langit? 

2 Lumiliyag ako, at ang nililiyag 
ay hindi ang yamang pagkarilag-rilag 
pagkat kung totoong perlas lang ang hangad... 
di ba’t masisisid sa pusod ng dagat? 

3 Umiibig ako’t sumisintang tunay, 
di sa ganda’t hindi sa ginto at yaman... 
Ako’y umiibig, sapagkat may buhay 
na di nagtitikim ng kaligayahan... 


4 Ang kaligayahan ay wala sa langit 
wala rin sa dagat ng hiwa(ga)ng tubig... 
ang kaligayaha’y nasa iyong dibdib 
na inaawitan ng aking pag-ibig... 


Erotika 4 
Alejandro G. Abadilla (1965) 


1 Ang salitang ganda’y di para sa iyo, 
Beybi Peys mong iya’y mahahalikan ko. 


2 Lagi kang may ngiti: ang ibig ko sana 
Kahit sasandali ay maangkin kita. 


3 Ngiti sa mata mo ay muslak na ngiti, 
Ang musmos mong tawa ay lilindi-lindi. 


4 Bakit ka ba ganyan, O, mutyang Musa ko, 
Talaga bang ako’y iyong tinutukso? 


a Sa guniguni ko’y kekendeng-kendeng ka, 
O, aking Beybi Peys: mahal kaya kita? 


6 Manika kang tila ma’ring kalaruin, 
Kaya itong puso ay bumabata rin. 


ra Kaysarap-sarap mong pagkaing masarap, 
Ibig kitang kani’y di kita malasap. 


8 Ang salitang ganda’y di para sa iyo, 
Beybi Peys mong iya’y mahahalikan ko. 


Talakayan 


1. Alin ang tradisyonal? Alin ang modernista? 

2. Ano ang pagkakaiba sa pagtrato nila sa parehong paksa? 

3. Sino ang nagsasalita at kausap sa bawat tula? 

4. Ano ang pagkakaiba sa porma, sukat, at tugma? Ano naman ang 
pagkakapareho? 

Ano ang pagkakaiba sa mismong sinasabi? 

Ano naman ang bawal na ginawa/sinabi ng pangalawang tula? 
Aling tula ang ipagmamalaki mo kung ikaw ang nagsulat? Bakit? 


ied. 

Gabay sa Pagbabasa: 


1. Pag-ibig na naman ang paksa. Anong klaseng pag-ibig ng tao sa tao ang 
inilalarawan? 


2. Anong klaseng pag-ibig naman ng mamamayan sa kaniyang bansa? 


PAG-IBIG 
Jose Corazon de Jesus (1926) 


1 Isang aklat na maputi, ang isinulat: Luha! 
Kaya wala kang mabasa kahit isa mang talata; 
Kinabisa at inisip mulang ating pagkabata; 
Tumanda ka't nagkauban, hindi mo pa maunawa. 


2 Ang Pag-ibig, isipin mo, pag inisip, nasa-puso! 
Pag pinuso, nasa-isip, kaya't hindi mo makuro. 
Lapitan mo nang matagal ang pagsuyo'y naglalaho; 
Layuan mo at kay-lungkot, nananaghoy ang pagsuyo! 


3 Ang Pag-ibig na dakila'y aayaw nang matagalan, 
Parang lintik’® kung gumuhit sa pisngi ng kadiliman. 
Ang halik na ubos-tindi, minsan lamang na halikan, 
At ang ilog kung bumaha, tandaan mo't minsan lamang. 


4 Ang Pag-ibig kapag duwag ay payapa't walang agos, 
Walang talon'’, walang baha, walang luha, walang lunos"®! 
Ang Pag-ibig na matapang ay puso ang inaanod'®, 


Pati dangal, yama't dunong nalulunod sa pag-irog! 


5 Ang Pag-ibig na buko” pa'y nakikinig pa sa aral, 
Tandang di pa umiibig, nakikita pa ang ilaw, 
Ngunit kapag nag-alab na pati mundo'y nalimutan --- 
lyan, ganyan ang Pag-ibig, damdamin mo't puso lamang! 
6 Kapag ikaw'y umuurong sa sakuna't sa panganib 
Ay talagang maliwanag at buo ang iyong isip: 
Takot pa ang pag-ibig mo, hindi ka pa umiibig: 
Pag umibig, pati hukay aariin mong langit! 


re Ang Pag-ibig ay may mata, ang Pag-ibig ay di bulag; 
Ang marunong umibig, bawat sugat ay bulaklak: 
Ang pag-ibig ay masakim at aayaw ng kabiyak; 
O wala na kahit ano, o ibigay mo ang lahat! 


** lintik—kidlat 

= talon—paglundag; agos ng tubig buhat sa itaas 

“| lunos—pagkabagabag ng damdamin dahil sa lungkot o panghihinayang 
= anod—pagsama Sa agos ng tubig 


*° buko—bulaklak na hindi pa bumubuka; bunga ng niyog na hindi pa matigas ang laman 

"Ako'y hindi makasulat at ang Nanay ay nakabantay!" 
Asahan mo, katoto*' ko, hindi ka pa minamahal! 
Ngunit kapag sumulat na sa ibabaw man ng hukay, 
Minamahal ka na niya nang higit sa kanyang buhay! 


Kayong mga kabataang pag-ibig ang ninanais, 
Kayong mga paruparong sa ilawan lumiligid, 
Kapag kayo'y umiibig na, hahanapin ang panganib, 
At pakpak ninyo'y masusunog sa pag-ibig! 


Pagpapayaman 


Talakayan 


ile 


on 


Tukuyin ang sukat at tugma ng tula. 


2. Ano ang larawan at mensahe ng bawat saknong? 
3, 
4. Ganito ba ang tunay na pag-ibig? Bakit o bakit hindi? Gamitin ang 


Anong klaseng pag-ibig ng tao sa tao ang inilalarawan sa tula? 


teksto bilang patunay. 

Dinig na dinig sa tula ang mensaheng makabayan. Ano-anong salita o 
larawan ang bumuo nito? 

Sa isang pangungusap, ano ang mensahe ng tula sa mga Pilipino 
tungkol sa pag-ibig nila sa bayan? 

Mahalaga pa ba ang mensaheng ito sa kasalukuyan? Bakit 0 bakit 
hindi? 

Ano ang paborito mong salita/linya/larawan/bahagi? Bakit? 


== katoto—kaibigan 

ANG PANITIKAN SA PANAHON NG HAPON 


Mga Aralin 


» Maikling Kuwento 

o Lupang Tinubuan ni Narciso G. Reyes 
» Tula 

o Tahimik ni Gonzalo K. Flores 

o llang Halimbawa ng Haiku 


Kaligirang Pangkasaysayan 


Noong Disyembre 8, 1941, apat na oras pagkatapos bombahin ang Pearl 
Harbor sa Hawaii, pinasabog din ng mga eroplanong Hapon ang Davao. 
Sumunod ang Tuguegarao, Baguio, Iba, Tarlac, at Clark Field. Ganoon 
nagsimula ang marahas na pagpasok ng mga Hapon sa ating bansa upang 
itatag ang kanilang Greater East Asia Co-prosperity Sphere (Zaide 1956, 
338). 


Sinusugatan ng mga babae ang kanilang mga mukha para hindi maging 
kaakit-akit sa mga sundalong Hapon (Fernandez 2013). Bayong-bayong na 
pera ang kailangan para bumili sa palengke dahil sa baba ng halaga ng 
Mickey Mouse Money. Pagtatanim ng kangkong sa mapuputik na lugar ang 
nagligtas sa buhay ng libo-libong Pilipino dahil sa hirap ng buhay at 
kakulangan ng pagkain (Agoncillo 1977, 460). 


Kaligirang Pampanitikan 


Ipinalaganap ang kultura at wikang Hapon sa pamamagitan ng mga paaralan 
at media. At upang mabura ang mga bakas ng Kanluran, sinuportahan din 
nang husto ang panitikang Tagalog. lisa na lang ang naiwang pahayagan sa 
wikang Ingles—ang Tribune. Namayagpag naman ang diyaryong Taliba at 
ang magasing Liwayway sa tulong ni Kin-ichi Ishikawa, ang pinamahala sa 
mga palimbagan nito (Pineda et al. 1979, 371). Nabayaran nang maayos ang 
mga manunulat at kumalat ang kanilang mga akda sa pamamagitan ng 
Liwayway. Dito lumabas ang mga maikling kuwento at tulang Tagalog na 
kaestilo ng mga haiku ng Hapon (Agoncillo 1977). May mga kumikilala sa 
panahong ito bilang Gintong Panahon ng Maikling Kathang Tagalog. 


Tungkol sa Kuwento 


Ang susunod na kuwento ay nagkamit ng Unang Gantimpala sa patimpalak 
sa maikling kuwento ng Liwayway at inilathala sa kalipunang Ang 25 
Pinakamabuting Katha ng 1943. Muli itong inilathala nina Abadilla, FB 
Sebastian, at ADG Mariano sa kalipunang Maikling Kathang Tagalog noong 
1954. 

Gabay sa Pagbabasa 


Pansinin mo ang pamagat - Lupang Tinubuan. Sa kuwento, dalawa ang 
tinutukoy nito: 


1. Ang Pilipinas. Pinaaalala rin ng pamagat ang pakikipaglaban ng mga 
bayani para sa bayan. 
2. Ang mas tiyak na lugar kung saan lumaki ang isang tao o kung saan 
nanggaling ang kaniyang pamilya. 
Habang nagbabasa ka, pansinin mo kung ano-anong detalye sa kuwento ang 
tungkol sa Pilipinas, at kung ano-ano ang para sa lugar ng pamilya. 


Gabay Tungo sa Mensahe ng Kuwento 


Ikaw, saan ka lumaki? Ano ang probinsiya ng nanay mo? Ng tatay mo? 
Mahalaga ba sa iyo ang mga lugar na ito? Bakit? 


Ano naman ang kasaysayan ng mga lugar na tinukoy mo? Naging lugar ba 
sila ng labanan laban sa mang-aapi? Alin-alin? Pinagmulan ba sila ng mga 
taong namatay nang dahil sa bayan? Sino-sino? 


Lupang Tinubuan 
Narciso G. Reyes (1943) 


1 Ang tren ay tumulak” sa gitna ng sali-salimuot na mga ingay. Sigawan 
ang mga batang nagtitinda ng mga babasahin, Tribune’, mama, 
Tribune, Taliba? Ubos na po. Liwayway, bagong labas. 


2 Alingawngaw ng mga habilinan at pagpapaalam. Huwag mong 
kalilimutan, Sindo, ang baba mo ay sa Sta. Isabel, tingnan mo ang 
istasyon. Temiong, huwag mong mabitiw-bitiwan ang supot na_iyan. 
Nagkalat ang mga magnanakaw, mag-ingat ka! Kamusta na lang sa 
Ka Uweng. Sela, sabihin mong sa Mahal na Araw na kami uuwi. Ang 
pases“ mo Kiko, baka mawaglit. Maligayang Paglalakbay, Gng. 
Enriquez. Ngumiti ka naman, Ben, hindi naman ako magtatagal doon 
at susulat ako araw-araw. Kamusta na lamang. Paalam. Paalam. 
Hanggang sa muli. Ang tren ay nabuhay at dahan-dahang kumilos. 
Hs-s-ss.Tsug, tsug, tsug. 


3 Naiwan sa likuran nina Danding ang takipsilim ng Tutuban, at sila’y 
napagitna sa malayang hangin at sa liwanag ng umaga. 


ee tulak—pag-alis ng barko o tren patungo sa pupuntahan 

*3 Tribune (diyaryong Ingles), Taliba (diyaryong Tagalog), at Liwayway (magasing pampanitikan)—mga 
babasahin noong Panahong Hapon. 

- pases—Tagalog na ispeling ng passes 

4 Huminga nang maluwag ang kanyang Tiya Juana at ang sabi, 
“Salamat at tayo’y nakatulak na rin. Kay init doon sa istasyon.” Ang 
kanyang Tiyo Goryo ay nakadungaw at nagmamasid sa mga bahay at 
halaman sa dinaraanan. 


5 Ang galaw ng makina ngayon ay mabilis na at tugma-tugma, tila pintig 
ng isang pusong wala nang aliniangan. Napawing tila ulap sa isip ni 
Danding ang gulo at ingay ng pag-alis, at gumitaw ang pakay ng 
kanilang pag-uwi sa Malawig. Nagsasalita na naman ang kanyang Tiya 
Juana, “Ang namatay ay ang Tata Inong mo, pamangkin ng iyong Lola 
Asyang at pinsan namin ng iyong ama. Mabait siyang tao noong siya’y 
nabubuhay pa.” 


6 Si Danding ay sinagian ng lungkot, bagama’t hindi niya_ nakita 
kailanman ang namatay na kamag-anak. Ang pagkabanggit sa 
kanyang ama ang tumimo sa ilang bahagi ng kanyang puso, at 
naglapit sa kanyang damdamin ang hindi kilalang patay. Naalala niya 
na sa Malawig ipinanganak, lumaki at nagkaisip ang kanyang ama. 
Bumaling siya sa kanyang Tiya Juana at itinanong kung ano ang anyo 
ng nayong iyon, kung mayaman o dukha, kung liblib o malapit sa 
bayan. At samantalang nag-aapuhap sa alaala ang kanyang butihing 
ale ay nabubuo naman sa isip ni Danding ang isang kaaya-ayang 
larawan, at umusbong sa kanyang puso ang pambihirang pananabik. 


Z Sa unang malas, ang Malawig® ay walang pagkakaiba sa alinmang 
nayon sa Kalagitnaang Luzon. Isang daang makitid, paliku-liko, 
natatalukapan ng makapal at manilaw-nilaw na alikabok. Mga puno ng 
kawayan, mangga, niyog at akasya. Mga bahay na pawid, luma na ang 
karamihan at sunog sa araw ang mga dingding at bubong. Pasalit-salit, 
isang tindahang hindi mapagwari kung tititigan sa malapit. Doon at 
dito, nasisilip sa kabila ang madalang na hanay ng mga bahay. 

At sa ibabaw ng lahat, nakangiti at puno ng ningning ng umaga, ang 
bughaw, maaliwalas at walang ulap na langit. 


8 “Walang maganda rito kundi ang langit,” ang sabing pabiro ng kutsero 
ng karitelang sinasakyan nila. Pinaglalabanan ni Danding ang sulak ng 
pagkabigo sa kanyang dibdib. “Hindi po naman,” ang marahan niyang 
tugon. Naisaloob niyang sa mga nayong tulad nito isinilang at nagsilaki 
sina del Pilar, at iba pang bayani ng lahi, at sa gayong mga bukid 
nagtining ang diwa ng kabayanihan ng himagsikan laban sa mga 
Kastila. Ang alaalang iyon ay nakaaaliw sa kanya, nagbigay ng bagong 
anyo sa lahat ng bagay sa paligid-ligid. 


9 Kayrami pala niyang kamag-anak doon. Hindi mapatid-patid ang 
pagpapakilala ng kanyang Tiya Juana. Sila ang iyong Lolo Tasyo, at 
sila ang iyong Lola Ines. Ang mga pinsan mong Juan, Seling, Marya at 


= lawig—tagal o haba ng panahon 

Asyas. Ang iyong Nana Bito. Ang iyong Tata Enteng. Yukod at ngiti 
rito, halik ng kamay roon. Mga kamag-anak na malapit at malayo, 
tunay at hawa lamang, matatanda at mga bata. Ang lahat yata ng tao 
sa bahay, buhat sa mga nangasapuno ng hagdan hanggang sa 
nangasaloob ay pawang kamag-anak ni Danding. “Mabuti na lamang 
at likas na sarat ang ilong ko,” ang naisaloob niya. “Kung hindi ay 
pulpol na marahil ngayon.” 


10 Sapagkat sila lamang ang nagsipanggaling sa Maynila, sa pagtitipong 
iyon ay napako kina Danding ang pansin ng lahat. Umugong ang 
kamustahan. Ang balana ay nagtanong kay Danding ng kung ano ang 
lagay ng kanyang amang may sakit at ng kanyang inang siya na 
lamang ngayong bumubuhay sa kanilang mag-anak. Sinulyapan ng 
kanyang Tlya Juana si Danding at sinikap na saluhin ang mga tanong. 
Bantad na‘“® siya sa pagkamaramdamin ng kaniyang pamangkin at 
alam niyang ang kasawian ng ama nito ay taldsaling*’ na sugat sa 
puso nito. Ngunit hindi niya maunahan ng pagtugon si Danding na tila 
magaan ngayon ang bibig at palagay na ang loob sa piling ng mga 
kamag-anak na ngayon lamang nakilala. 


11 Isang manipis na dinding ng sawali ang tanging nakapagitan sa 
bulwagan at sa pinakaloob ng bahay, na siyang kinabuburulan ng 
patay. At sa bukas ng lagusan, na napapalamutihnan sa magkabilang 
panig ng mga puting kurtinang salo ng pinagbuhol na mga lasong itim, 
ay walang tigil ang pagyayao’t dito ng mga taong nakikiramay sa mga 
namatayan at nagmamasid sa bangkay. Ngunit pagpasok na 
pagpasok ni Danding ay nag-iba ang kanyang pakiramdam. Napawi sa 
kanyang pandinig ang alingawngaw sa labas, at dumampi sa kanyang 
puso ang katahimikan ng kamatayan. Dahan-dahan siyang lumapit sa 
kabaong, at pinagmasdan ang mukha ng bangkay. Maputi, kaaya-aya 
ang bukas, isang mukhang nagbabandila sa katapatan at kagitingan. 
Nabakas ni Danding ang lapad ng noo, sa mga matang hindi ganap 
ang pagkakapikit, at sa hugis ng ilong, ang bahagyang pagkakahawig 
sa kanyang ama. Bigla siyang nakaramdam ng awa at lungkot. 


12 "Hindi mo pa nababati ang Nana Marya mo,” ang marahang paalala ng 
kanyang Tita Juana. “At ang pinsan mong si Bining,” ang pabulong 
pang habol. Humalik ng kamay si Danding sa asawa ng yumao, at 
naupo sa tabi ni Bining, ngunit wala siyang nasabing anuman. Puno 
ang kanyang puso. Pagkaraan ng ilang sandali ay umabot siya ng 
isang album sa mesang kalapit, binuksan iyon, at pinagmuni-muni ang 
mahiwaga at makapangyarihang kaugnayan ng dugo na nagbubuklod 
ng mga tao. 


26 a 
bantad na—sanay na, sawa na 

27 : a a a , es 
talusaling o talosaling—labis na maramdamin; balat-sibuyas; sensitibo 


87 


22 


23 


24 


25 


26 


Pagkakain ng tanghalian ay nanaog si Danding at nagtungo sa bukid 
sa may likuran ng bahay. Nakaraan na ang panahon ng paggapas, at 
naimandala na ang ani. Malinis ang hubad na lupa, na naglalatang sa 
init ng araw. Naupo si Danding sa ilalim ng isang pulutong ng mga 
punong kawayan, at nagmasid sa paligid-ligid. 


Hindi kalayuan, sa gawing kaliwa niya, ay naroon ang kanyang Lolo 
Tasyo na nagkakayas ng kawayan. Ang talim ng matanda ay tila hiyas 
na kumikislap sa araw. Tumindig si Danding at lumapit sa matanda. Si 
Lolo Tasyo ang unang nagsalita. 


“Kaparis ka ng iyong ama,” ang wika niya. 

“Bakit po?” 

“Balisa ka sa gitna ng karamihan; ibig mo pa ang nag-iisa.” 

“May mga sandali pong kailangan ng tao ang mapag-isa.” 
“Ganyan din siya kung magsalita, bata pa’y magulang na ang isip.” 
“Nasaksihan po ba ninyo ang kanyang kabataan?” 


“Nasaksihan!” Napahalakhak si Lolo Tasyo. “Ang batang ito! Ako ang 
nagbaon ng inunan ng ama mo. Ako ang gumawa ng mga una niyang 
laruan. Naulila agad siya sa ama.” 


Tumayong bigla si Lolo Tasyo at itinuro ng itak ang hangganan ng 
bukid. “Doon siya malimit magpalipad ng saranggola noong bata pa 
siyang munti. Sa kabilang pitak*® siya nahulog sa kalabaw, nang 
minsang sumama siya sa akin sa pag-araro. Nasaktan siya noon, ang 
akala ko’y hindi siya titigil sa kaiiyak.” 


Lumingon ang matanda at tiningala ang punong mangga sa kanilang 
likuran. “Sa itaas ng punong ito pinaakyat ko at pinagtago ang ama mo 
isang hapon, noong kainitan ng himagsikan, nang mabalitaang may 
mga huramentadong”~ Kastila na paparito. At doon, sa kinauupuan mo 
kanina, doon niya isinulat ang kauna-unahan niyang tula—isang 
maikling papuri sa kagandahan ng isa sa mga dalagang nakilala niya 
sa bayan. May tagong kapilyuhan ang ama mo.” 


Napangiti si Danding. “Ang dalaga po bang iyan ang naging sanhi ng 
pagkakaluwas niya sa Maynila?” 


“Oo,” natigilan si Lolo Tasyo na tila nalalasap sa alaala ang mga 
nangyari. “Nahuli sila sa tabi ng isang mandala*° ng palay.” 


“Nahuli po?” 


- pitak—bawat hating lupang naliligid ng pilapil; bawat hati ng tubigan 


- huramentado—sinumang nadidiliman ang isip at gusto lang pumatay nang pumatay 


3 


° mandala—malaki at mataas na bunton ng gapas na katawan ng palay na may uhay pa 

32 


33 

“Oo — sa liwanag ng ilang aandap-andap na bituin.” 

Marami pang ibig itanong si Danding, ngunit naalala niya ang patay at 
ang mga tao sa bahay; baka hinahanap na siya. Unti-unting pinutol 
niya ang pag-uusap nila ni Lolo Tasyo, at iniwan ang matanda sa mga 
alaala nito. 


“Ano ang pinanood mo sa bukid?” ang usisang biro ng isa sa mga 
bagong tuklas niyang pinsan. 


“Ang araw,” ang tugon ni Danding, sabay pikit ng mga mata niyang 
naninibago at hindi halos makakita sa agaw-dilim na tila nakalambong 
sa bahay. 


Ang libingan ay nasa gilid ng simbahan, bagay na nagpapagunita kay 
Danding ng sumpa ng Diyos kay Adan sa mga anak nito, at ng 
malungkot at batbat-sakit®' na pagkakawalay nila, na kamatayan 
lamang ang lubusang magwawakas. Nagunita niya na sa maliit na 
bakurang ito ng mga patay na nakahimlay ang alabok ng kanyang 
ninuno, ang abang labi ng Katipunan, ng mga pag-asa, pag- ibig, 
lumbay at ligaya, ng palalong mga pangarap at mga pagkabigo na 
siyang pamana sa kanya ng kanyang angkan. Magaan ang pagyapak 
ni Danding sa malambot na lupa, at sinikap niyang huwag masaling 
maging ang pinakamailiit na halaman. 


Handa na ang hukay. Wala nang nalalabi kundi ang paghulog at 
pagtatabon sa kabaong. Ngunit ng huling sandali ay binuksang muli 
ang takip sa tapat ng mukha ng bangkay, upang ito’y minsan pang 
masulyapan ng mga naulila. Nabasag ang katahimikan at naghari ang 
impit na mga hikbi at ang mga piping panangis na higit na makadurog- 
puso kaysa maingay. Nabasag ang katahimikan at naghari ang impit 
na mga hikbi at ang mga pag-iyak. Pinagtiim®* ni Danding ang 
kanyang mga bagang, ngunit sa kabila ng kanyang pagtitimpi ay 
naramdaman niyang nangingilid ang luha sa kanyang mga mata. 


Sandaling nag-ulap ang lahat ng kanyang paningin. Nilunod ang 
kanyang puso ng matinding dalamhati at ng malabong pakiramdam na 
siya man ay dumaranas ng isang uri ng kamatayan. Balisa at 
nagsisikip ang dibdib ng damdaming ito, si Danding ay dahan-dahang 
lumayo at nagpaunang bumalik sa bahay. 


Ibig niyang mapag-isa kaya’t nang makita niyang may taong naiwan sa 
bahay ay patalilis siyang nagtungo sa bukid. Lumulubog na ang araw, 
at nagsisimula nang lumamig ang hangin. Ang abuhing kamay ng 
takipsilim ay nakaamba na sa himpapawid. Tumigil si Danding sa tabi 


= batbat-sakit—puno ng sakit 


= tiim—pagtutuong mariin ng ngiping itaas at ibaba sa pagtitimpi ng galit o sama ng loob 

37 


38 


39 

ng pulutong ng mga kawayan at pinahid ang pawis sa kanyang mukha 
at liig. 

Ang kapayapaan ng bukid ay tila kamay ng isang inang humahaplos 
sa nag-iinit na noo ni Danding. Huminga siya nang malalim, umupo sa 
lupa, at ipinikit ang mga mata. Dahan-dahang inunat niya ang kanyang 
mga paa, itinukod sa lupa ang mga palad; tumingala at binayaang 
maglaro sa ligalig®? niyang mukha ang banayad na hangin. 


Kay lamig at kay bango ng hanging iyon. Unti-unti siyang pinanawan 
ng lumbay at agam-agam, at natiwasay ang pagod niyang katawan. Sa 
kapirasong lupang ito, na siyang sinilangan ng ama 

niya, ay napanatag ang kanyang puso. 


Palakas nang palakas ang hangin, na nagtataglay ng amoy ng lupa at 
kay bango ng nakamandalang palay! Naalala ni Danding ang mga 
kuwento ni Lolo Tasyo tungkol sa kanyang ama, at siya’y napangiti 
nang lihim. Ang pagsasaranggola sa bukid, ang pagkahulog sa 
kalabaw, dalaga sa bunton ng palay, ang lahat ay nananariwa sa 
kanyang gunita. Tumawa nang marahan si Danding at pinag-igi pang 
lalo ang pagkakasalampak niya sa lupa. Tila isang punong kababaon 
doon ang mga ugat, siya’y nakaramdam ng pagkakaugnay sa bukid na 
minsa’y nadilig ng mga luha at umalingawngaw sa mga halakhak ng 
kanyang ama. 


Sa sandaling iyon ay tila hawak ni Danding sa palad ang lihim ng 
tinatawag na pag-ibig sa lupang tinubuan. Nauunawaan niya kung 
bakit ang pagkakatapon sa ibang bansa ay napakabigat na parusa, at 
kung bakit ang mga nawawalay na anak ay sumasalunga sa bagyo at 
baha mauwi lamang sa Ina ng Bayan. Kung bakit walang atubiling 
naghain ng dugo sina Rizal at Bonifacio. 


Sa kabila ng mga magigiting na pangungusap ng pambihirang mga 
pagmamalasakit, at ng kamatayan ng mga bayani ay nasulyapan ni 
Danding ang kapirasong lupa, na kKinatitirikan ng kanilang mga 
tahanan, kinabubuhayan ng kanilang mga kamag-anak, kasalo sa 
kanilang mga lihim at nagtatago na pamana ng kanilang mga angkan. 
Muli siyang napangiti. 


Sa dako ng bahay ay nakarinig siya ng mga tinig, at nauulinigan 
niyang tinatawag ang kanyang pangalan. Dahan-dahan_ siyang 
tumayo. Gabi na, kagat na ang dilim sa lahat ng dako. Walang buwan 
at may kadiliman ang langit. Ngunit nababanaagan pa niya ang dulo 
ng mga kawayang nakapanood ng paglikha ng unang tula ng kanyang 
ama, at ang ilang aandap-andap na bituing saksi ng unang pag-ibig 
nito. 


si ligalig—di-mapakali; naguguluhan 

Pagpapayaman 


Talakayan 


1. 
2. 


Saan mula at saan patungo ang tren sa simula ng kuwento? 

llarawan si Danding—ilang taon na siya? Anong klase siyang tao? Ano 
ang importante sa kaniya? Magbigay ng mga patunay mula sa 
kuwento. 

Alin-alin ang mga detalyeng tungkol sa Lupang Tinubuan bilang pinag- 
ugatan ng pamilya ni Danding? 

Alin-alin ang mga detalyeng tungkol sa Lupang Tinubuan bilang 
bayang ipinaglaban ng mga bayani? 

Paano nagkaisa ang dalawang kahulugang ito ng Lupang Tinubuan? 
Pansinin ang talata 31. 

Ano ang sinasabi ng kuwento ukol sa pagmamahal sa bayan? 
Kompletuhin ang pangungusap na ito: “Ayon sa kuwento, mahalaga 
ang Lupang Tinubuan dahil...” 

“Mabuti na lamang at likas na sarat ang ilong ko.” (talata 9) Ano pa ang 
kahulugan ng hirit na ito kung titingnan na ang mensahe ng kuwento? 
“Tila isang punong kababaon doon ang mga ugat, siya’y nakaramdam 
ng pagkakaugnay sa bukid na minsa’y nadilig ng mga luha at 
umalingawngaw sa mga halakhak ng kaniyang ama.” (talata 37) Bakit 
makasining ang pangungusap na ito? Anong larawan ang binubuo at 
ano ang ipinakikita nito ukol sa relasyon ni Danding sa Lupang 
Tinubuan ng kaniyang ama? 

Basahing muli ang talata 29-30. Bakit “araw” raw ang tinitingnan ni 
Danding? Ano kaya ang ibig sabihin nito? May kaugnayan kaya ito sa 
mga “bituin” sa talata 27? 


10.Basahin nang malakas ang talata 15-27. Paano dapat bigkasin ang 


“Nasaksihan!” sa talata 21—sigurado? sarkastiko? nakukulangan sa 
salita? 


11.Inilarawan ang tunog ng tren bilang “pintig ng pusong wala nang 


alinlangan” (talata 5). Angkop ba ang paglalarawang ito sa mensahe 
ng kuwento? Bakit? 


12.Balikan ang talata 35. Bakit angkop ang paglalarawan sa kapayapaan 


ng bukid dito? 


13.Ano ang paborito mong bahagi at bakit? 
14.May karanasan ka bang katulad ng kay Danding? Ano ang naiisip mo 


ngayon ukol sa Pilipinas at sa sarili mong pinag-ugatan dahil sa 
kuwento? 

Tula 
Nagpatuloy noong Panahon ng Hapon ang tulang: 


1. matalinghaga; 
2. makabayan; at 
3. sumusunod sa tradisyonal at modernong anyo. 


Ang sumusunod ay tulang lumabas sa Liwayway noong 22 Enero 1944. 
Isinulat ito ng isa sa grupo ng mga manunulat na nagpauso ng malayang 
taludturan (free verse) sa Pilipinas. Nailalathala rin ang kaniyang mga 
maikling kuwento sa mga kalipunan na Mga Piling Katha (1948) at Maiikling 
Katha ng 20 Pangunahing Awtor (1962). 


Gabay sa Pagbabasa: 


1. Maikli lang ang tula, kaya mahalaga ang bawat salita. Namnamin ang 
mga ito. 

2. May kakaiba rin sa porma nito. 

3. Ano ang damdamin/mensaheng binubuo ng mga salita at ng porma? 


Panitikan 


Tahimik 
Gonzalo K. Flores (1944) 


tinitigan 

ng palabang** buwan 
ang kuwago 

sa kalansay na kamay 

ng punong kapok*? 


Pagnamnam sa Akda: 


1. Ano ang larawang nililikha ng tula? Idrowing. 

2. Ano ang pakiramdam na nililikna ng tula? Anong mga salita ang 
lumikha nito? 

3. Ano ang kapansin-pansin sa porma ng tula? Ano ang naidagdag nito 
sa mensahe at pakiramdam ng tula? 

4. Bakit gabi ang nakalarawan sa tula? Bakit masasabing “gabi” rin sa 
Pilipinas noong panahong iyon? 


palaba—mabilog na liwanag na nasa paligid ng buwan 
35 
kapok—bulak 

. Ano ang literal na inilalarawan ng “kalansay na kamay?” Bakit angkop 
din ang salitang “kalansay” para sa Panahong Hapon? 

. Anong klaseng buwan ang tinutukoy ng salitang “palaba?” Ano ang 
sinisimbolo ng ganitong klaseng buwan? 

. Puwede ring isipin na ang salitang-ugat ng “palabang” ay “palaban.” 
Sinadya kaya ito ng may-akda? Nakatutulong ba sa tula ang posibleng 
dalawang kahulugan ng salitang ito? 

. Noong Panahong Amerikano, isa sa pinakakilalang tawag sa mga 
mananakop ang “aves de rapina” o ibong mandaragit (Agoncillo 1977, 
298). May kaugnayan kaya ito sa tula? Ipaliwanag ang simbolismong 
ito kung Panahong Hapon ang pinag-uusapan. 

. Nagutom ang mga Pilipino noong panahon ng Hapon. Isa sa mga 
dahilan ay bulak ang tinanim sa mga dating palayan. Mas kailangan 
daw ito ng mga Hapong nakikipaggiyera (Agoncillo 1977, 459). May 
kaugnayan kaya ito sa tula? 


10.Buwan ang nakatitig sa kKuwago, hindi ang mga hayop na dinadagit ng 


ibon. Paanong masasabi na panahon ang humahatol sa sitwasyon ng 
Pilipinas noong Panahong Hapon? Paano naging pagbabadya ng 
mangyayari noong 1945 ang tulang ito na isinulat isang taon bago 
noon? 


11.Sa kasalukuyan, sino ang kuwago, saan ito nakaupo, at ano ang 


buwan? 


llang Halimbawa ng Haiku 


Noong panahong ito, itinakdang ituro at dakilain ang kultura at wikang Hapon 
sa Pilipinas. Bilang epekto nito, nauso rin ang pagsusulat ng haiku—isang 
tradisyonal na pormang tula sa bansang Hapon. 


Ang haiku ay isang uri ng tulang Hapon na (sa simpleng pakahulugan ay): 


. may 3 linya; 


2. 5 pantig ang una at ikatlong linya, samantalang 7 pantig naman ang 


pangalawa; at 


3. may larawang mula sa kalikasan. 


Isa sa mga pinakakilalang halimbawa ay mula kay Matsuo Basho (1686): 


furu ike ya 
kawazu tobikomu 
mizu no oto 


old pond... 

a frog leaps in 

water’s sound 

(salin ni Higginson 2003) 

Matandang batis: 
may palakang tumalon-- 
tunog ng tubig. 


Pansinin naman ang mga halimbawa mula kay Gonzalo K. Flores mula sa 
edisyong Hunyo 1943 ng Liwayway: 


Anyaya 


Ulilang damo 
sa tahimik na ilog. 
Halika, sinta. 


Talakayan 


Ano ang sukat ng tula? 

May tugma ba? 

Sino ang nagsasalita at sino ang kinakausap? 

Ano ang kaibahan nito sa berso ni Basho? 

Ano ang damdamin ng tula? Anong mga salita ang nagpakita nito sa 
iyo? 


Si 


6. Kailangan ba ang pamagat o hindi? Bakit? 
Tutubi 
Hila mo’y tabak... 
ang bulaklak nanginig 
sa paglapit mo. 
Talakayan 


1. Nasunod ba ang sukat ng haiku? 

2. Sino ang nagsasalita at sino ang kinakausap? 

3. Ano ang damdamin ng tula? Anong mga salita ang nagpakita nito sa 
iyo? 

4. Kailangan ba ang pamagat o hindi? Bakit? 

5. Bukod sa insekto, may iba pa kayang posibleng paksa ang tula? Ano? 
At ano ang bagong kahulugang nabubuo dahil sa bagong 
interpretasyon? 

6. Ano ang epekto ng haiku dahil sa ikli nito kumpara sa mas 
mahahabang tula? 

PANGWAKAS NA PAGTATAYA 


Proyekto at Awtentikong Pagtataya sa Panitikan sa Panahon ng 
Amerikano 


1. Mag-isip ka ng mga kuwento/sitwasyon/larawan ng pag-ibig. 
Alin sa mga ito ang posibleng may sinasabi tungkol sa bayan? 


Hal. Natalo ko na ang karibal ko sa iyo. Akala ko akin ka na. lyon pala 
gusto mo lang akong gamitin para sa sarili mong hangarin. 


2. Puwede rin ang kabaliktaran. Mag-isip ka ng sitwasyon ng bayan. 
Paano ito katulad ng isang kuwento ng pag-ibig? 


Hal. lpinaglaban ng mga Pilipino na magkaroon sila ng sariling gobyerno. 
Naging malaya na tayong mamahala sa sarili. Pero ang gobyernong 
Pilipino mismo ang nanloloko sa taumbayan. 


3. Gumawa ng maikling tula ukol dito. Malaya kang gumamit ng anumang 
porma. Maaaring may sukat at tugma tulad ng tradisyonal na tula at awit. 
Maaari ding malayang taludturan tulad ng modernistang tula. 


Halimbawang tradisyonal: 


Mga kamay ko, marumi’t duguan, 

Anong tagal kitang ipinaglalaban, 

Ngunit nang akalang ika’y akin lamang, 
Hangad mo lang pala’y aking kayamanan. 


Halimbawang Modernista: 


Noong nasa Malate ka pa, 
inagaw kita sa kanila. 


Hindi ka na babalik, nangako ka, 
ako lang ang lagi mong kasama. 


Pero bakit halik mo, katumbas ng pera? 
Sa regalo ka lang lumiligaya? 


Hanggang ngayon ba 
isa ka pa ring 
kalapating mababa ang lipad? 


4. Puwedeng bigkasin sa klase ang naisulat. 
Puwede ring ilagay sa isang blog. Puwede ring idaan sa maraming 
pagpapakinis—sa tulong ng kaklase, sa tulong ng guro, sa tulong ng 
grupo ng mga editor. 

20 pts 17 pts 15 pts 12 pts 
KAWASTUHAN | Wasto ang Wasto ang | May mga Maraming 
balarilang buo | balarila ng pagkakamali | pagkaka- 
o halos buong malaking sa balarila mali sa 
akda. bahagi ng na balarila na 
akda. nakaapekto | nakaapekto 
sa bisa ng nang labis 
akda. sa bisa ng 
akda. 
KAAYUSAN Lohikal at Lohikal at Lohikal at Lohikal at 
madulas ang madulas madulas madulas 
buo o halos ang ang malaki- | ang kalahati 
buong akda. malaking laking oO mas maiiit 
bahagi ng bahagi ng na bahagi 
akda. akda. ng akda. 
DATING o Napakalakas ng | Malakas ang | May dating | Wala pang 
ESTILO dating ng akda_ | dating ng ang akda sa | dating ang 
sa madlang akda sa madlang akda sa 
pinag-uukulan. | madlang pinag- madlang 
pinag- uukulan. pinag- 
uukulan. uukulan. 
PAGHAHAIN Nasunod nang _ | Nasunod Nasunod Nasunod 
mabuti ang nang mabuti | nang mabuti | nang 
lahat ng panuto | ang lahatng | ang halos mabuti ang 
at kahingian ng | panuto at lahat ng ilan sa 
genre at kahingian ng | panuto at panuto at 
nahigitan pa. genre. kahingian ng | kahingian 
Karapat-dapat genre. ng genre. 
ipagmalaki sa 
madla. 


Proyekto at Awtentikong Pagtataya sa Panitikan sa Panahon ng Hapon 


Parehong tungkol sa kalikasan ang mga haiku at ang kuwentong binasa mo. 
Nakita mo rin kung paanong may simpleng paglalarawan at mayroon ding 
paglalarawan na may ibang kahulugan. 


Mag-isip ng isang larawan mula sa kalikasan sa paligid mo o isang eksena sa 
probinsiya ng pamilya mo, isang larawang may sinasabi ukol sa bayang 
Pilipinas at ilagay ito sa pormang haiku. 

Puwedeng may pamagat, pero mas magaling ang wala at buo pa rin. 
Halimbawa: 


1 

Sa Katipunan 

sa gilid ng bangketa— 
tumubong damo. 


2 

Alay kong rosas... 
mula pa sa halamang 
bigay ni nanay. 


3 

Cellphone—nahulog. 
Walang signal sa bundok. 
Puso’y tumibok. 


Ano ang larawan sa mga halimbawa? 
At ano ang posibleng sinasabi ng mga ito tungkol sa bansa? 


Puwede mong gamitin ang gabay na ito: 


Ano ang larawang naisip mo mula sa kalikasan? 
(isulat / iguhit) 


Ano ang mensahe nito para sa bayan? (sa isang 
pangungusap) 


llagay sa pormang haiku. 


Maaaring kolektahin sa isang kalipunan ang mga tula ng klase (parang sarili 
ninyong Liwayway). 


Maaari ding samahan pa ng drowing o letrato. 


Maaari rin namang gawing poster at ilagay sa paligid ng klase, sa paaralan, 
sa Facebook, o sa Instagram. 

20 pts 17 pts 15 pts 12 pts 
KAWASTUHAN | Wasto ang_ | Wasto ang May mga Maraming 
balarila ng balarila ng pagkakamali | pagkakamali 
buo o halos | malaking sa balarila sa balarila 
buong akda. | bahagi ng na na 
akda. nakaapekto | nakaapekto 
sa bisa ng nang labis 
akda. sa bisa ng 
akda. 
KAAYUSAN Lohikal at Lohikal at Lohikal at Lohikal at 
madulas madulas madulas madulas 
ang buo o ang ang malaki- | ang kalahati 
halos buong | malaking laking oO mas mailiit 
akda. bahagi ng bahagi ng na bahagi 
akda. akda. ng akda. 
DATING o Napakalaka | Malakas ang | May dating | Wala pang 
ESTILO sngdating | dating ng ang akda sa | dating ang 
ng akdasa | akdasa madlang akda sa 
madlang madlang pinag- madlang 
pinag- pinag- uukulan. pinag- 
uukulan. uukulan. uukulan. 
PAGHAHAIN Nasunod Nasunod Nasunod Nasunod 
nang mabuti | nang mabuti | nang mabuti | nang mabuti 
ang lahat ng | ang lahat ng | ang halos ang ilan sa 
panuto at panuto at lahat ng panuto at 
kahingian ng | kahingian ng | panuto at kahingian ng 
genre at genre. kahingian ng | genre. 
nahigitan genre. 
pa. Karapat- 
dapat 
ipagmalaki 
sa madla. 

PANITIKAN SA PANAHON NG KASARINLAN 
Mga Aralin 


# Dula: Sinag sa Karimlan ni Dionisio Salazar 
«" Mga Aspekto ng Pandiwa 
» Mga Pahayag ng Pagsang-ayon at Pagsalungat 


Tulad ng sa iba pang panahon, malaki ang papel na ginampanan ng panitikan 
sa buhay ng mga Pilipino sa Panahon ng Kasarinlan. Tumutukoy ang 
panahong ito sa mga taon pagkatapos ng Ikalawang Digmaang Pandaigdig at 
sa pagtatatag ng Ikatlong Republika ng Pilipinas. Naranasan ng mga 
Pilipinong manunulat na maipahayag ang sariling damdamin at saloobin sa 
pamamagitan ng mga pasalita at pasulat na akda na nagbukas sa isang 
diwang makabansa. 


Upang maunawaan ang konteksto ng panahong ito, magbabalik-tanaw tayo 
sa mga manunulat at akdang pampanitikan na umusbong sa Panahon ng 
Pananakop ng Amerikano, Komonwelt hanggang sa Panahon ng Kasarinlan 
sa tulong ng isang timeline. Tingnan ang mga larawan ng manunulat sa p. 
139. Kilalanin mo at piliin sa hanay A ang mga manunulat at hanay B naman 
ang kanilang akda na isinulat at ilagay ito sa angkop na panahon na hinihingi 
sa timeline. Gawin sa sagutang papel. 


Panahon ng Panahon ng Panahon ng 
Amerikano Komonwelt Kasarinlan 
Hanay A Hanay B 
1. Liwayway Arceo A. Ang Pagpupulis - Trapiko ay 
Isang Sining 

2. Epifanio Matute B. Ako ang Daigdig 

3. Alejandro G. Abadilla C. Lupang Tinubuan 

4. Amado V. Hernandez D. Paglalayag sa Puso 


ng Isang Bata 
5. Narciso Reyes E. Isang Dipang Langit 

Dula: “Sinag sa Karimlan” ni Dionisio Salazar 


Isa sa mga akdang pampanitikan na nakilala sa panahong ito ay ang dula na 
“Sinag sa Karimlan” ni Dionisio Salazar. Upang mabigyan tayo ng sapat na 
kaalaman tungkol sa akda, kilalanin muna natin ang anyo ng dula at si 
Dionisio Salazar. Gawin din ang Ssumusunod: 


1. llarawan ang mga kailangan, katangian, at hakbang ng isang dula-dulaan 
(role play) o larong akting-aktingan. Ayusin ang inyong mga sagot sa 
pamamagitan ng dayagram sa ibaba. Magbigay din ng isang halimbawa 
ng ginawa o linahukang dula-dulaan o akting-aktingan sa loob o labas 
man ng paaralan. 


Dula-dulaan 
o Akting-aktingan 


Mga Kailangan Mga Katangian Mga Hakbang 


Karanasan sa paglahok sa isang dula-dulaan o akting-aktingan: 

2. Sa tulong ng Venn Diagram, ipakita at ilahad ang pagkakaiba at 
pagkakatulad ng maikling kuwento at dula. Maaaring gamitin bilang 
batayan ang ginawa sa panimulang pagtataya sa araling ito. Gawin ito sa 
sagutang papel. 


Maikling 
Kuwento 
PAGKAKAIBA 
ey 
ye 
we 
PAGKAKAIBA 
Dula 
Ang Dula 


Isang tuluyan ang dula na kababakasan ng kulturang Pilipino. |pinakikita rito 
ang paraan ng pamumuhay noon hanggang sa pag-unlad nito sa 
kasalukuyan, na naging pagkakakilanlan ng ating lahi. Sa Panahon ng 
Kasarinlan, naipagpatuloy ng mga manunulat ang paggamit ng dula bilang 
isang mabisang kasangkapan sa pagbibigay ng kamalayang panlipunan, sa 
paggising ng damdamin, at sa pagpapakilos ng sambayanan. 


Maliban sa sarsuwela na isa sa uri ng dulang pantanghalan na ipinakilala sa 
iyo sa naunang aralin (Panahon ng Amerikano), may iba pang mga uri ang 
dula. Ang dula ay isang akdang itinatanghal sa pamamagitan ng kilos at 
galaw sa tanghalan. Ito ay naglalarawan ng isang kawil ng mga pangyayaring 
naghahayag ng kapana-panabik na bahagi ng buhay ng tao. Gaya ng ibang 
katha, ang dula ay naglilibang, pumupukaw ng damdamin, at humihingi ng 
pagbabago. Higit na nakapagpapakilos ang dula kaysa ibang akda sapagkat 
bukod sa naririnig ang mga salita, nakikita pa ang kilos at galaw sa 
tanghalan. 

Ang anumang uri ng dula ay binubuo ng sumusunod na sangkap: 


a) tanghalan — kung saan nagaganap ang mga pangyayari sa isang 
pagtatanghal 


b) iskrip — itinuturing na pinakakaluluwa ng isang dula; lahat ng 
pangyayaring isinasaalang-alang 0 nagaganap sa isang pagtatanghal 
ay naaayon Sa iskrip 


c) aktor — gumaganap at nagbibigay-buhay sa dula; sila ang 
nagpapahayag ng mga diyalogo, nagsasagawa ng mga aksiyon at 
nagpapakita ng mga emosyon sa mga manonood 


d) direktor — nagbibigay ng interpretasyon at nagpapakahulugan sa 
isang iskrip 


e) manonood — mga saksi 0 nakapanood ng isang pagtatanghal 


f) eksena -— ang paglabas-masok sa tanghalan ng mga_ tauhan 
samantalang ang tagpo ang nagpapalit ng mga pangyayari sa dula. 


Nakatulong nang malaki ang dula sa pagpapasigla at pagpapaunlad ng 
panitikan sa Panahon ng Kasarinlan. Naging daan ito upang malinaw na 
mailarawan nang buo ang kulturang Pilipino at kanilang pangkasalukuyang 
kalagayang panlipunan. Naipakilala nila ang dula na isang mabisang 
kasangkapan sa pagbibigay ng kamalayang panlipunan, sa paggising ng 
damdamin at sa pagpapakilos. 


Si Dionisio Salazar 


Tubong-Nueva Ecija na ipinanganak noong Pebrero 8, 1919 si Dionisio 
Santiago Salazar. Nagtapos ng kolehiyo sa Unibersidad ng Pilipinas (kursong 
AB) at Unibersidad ng Sto. Tomas (para sa kaniyang MA). Hindi matatawaran 
ang kaniyang husay at galing, patunay na rito ang siyam (9) na nobelang 
kaniyang isinulat at nailathala. Nagtamo siya ng iba’t ibang parangal gaya ng 
Carlos Palanca Award, National Balagtas Award, Dangal ng Lahi sa Dula, 
Manila Cultural Heritage Award, at TOFIL Awardee for Drama and Literature. 

“Sinag sa Karimlan” 


Bago basahin ang dulang “Sinag sa Karimlan,” gawin ang sumusunod: 


1. Isulat ang iyong hinuha o palagay kung ano ang ibig sabihin ng pamagat 
ng akda. 


Ang aking hinuha sa pamagat ay 


2. Piliin sa ibaba ang kasingkahulugan ng mga salitang nakasalungguhit at 
gamitin sa sariling pangungusap. 


a. nagbakbakan naman siguro. 
Pangungusap: 


b. masyadong kontrobersiyal 
Pangungusap: 


c. nalalambungan ng dilim. 
Pangungusap: 


d. paglililo\y nasa kagandahan 
Pangungusap: 


e. walang pagkukunwari 
Pangungusap: 

naglabanan 
pagpapanggap 


pagtataksil natatakpan 


nakakubli 


mainit na pinag-uusapan 


SINAG SA KARIMLAN 
Dionisio S. Salazar 


MGA TAUHAN : 
Tony, binatang bilanggo 
Luis, ang ama ni Tony 
Erman, Doming, at Bok, mga kapuwa bilanggo ni Tony 
Padre Abena, pari ng Bilibid 
Miss Reyes, nars 
Isang Tanod 


PANAHON: 


TAGPUAN: 


ORAS: 


PROLOGO: 


Kasalukuyan 


Isang panig ng pagamutan ng Pambansang Bilangguan sa 
Muntinlupa. 


Umaga 


Pambansang Bilangguan sa Muntinlupa: Wakas at Simula 
...Moog ng katarungan ... Sagisag ng Demokrasya ... Salaming 
pambudhi ... Palihan ng puso’t diwa...waterloo ng kasamaan... 
Hamon sa pagbabagong buhay ...May mga maikling gayong 
dapat hubdan ng maskara at sa sinapupunan nito kailangang 
iwasto ay hayu’t talinghagang mamamayagpag at umiiring sa 
batas. Sa isang dako’y may mga walang malay na dahil sa 
kasamaang-palad, kahinaan, o likas na mapagsapalaran ay dito 
humahantong; dito rin sinisikatan o nilulubugan ng Katotohanan 
at Katarungan... Marami nang lubha ang mga pumasok at 

lumabas dito. Walang makapagsasabi kung gaano pa karami 
ang tatanggap ng kanyang tatak...May sala o wala, ang bawat 
pumasok dito ay kabuuan ng isang marikit at makulay na 
kasaysayan... 


PAGBUBUKAS rg tabing ay mabubungad ang isang bahay ng pagamutan 
ng Pambansang Bilangguan sa Muntinlupa. May anim na teheras ang 
makikita rito. Ang dalawang nasa magkabilang gilid ay bakante. Sa dalawang 
nasa gawing kanan ay magkaagapay si Tony (19 na taon) at si Bok (29); sa 
gawing kaliwa naman ay naroroon si Mang Erman (45) at si Doming (80). 
May munting durungawang nahahadlangan ng mga rehas na bakal na 
makikita sa gawing likod, kalagitnaan. Hubad ang natutulog na si Tony. May 
bakas ng dugo ang mga bendang nasa kanyang tiyan at kaliwang bisig. May 
black eye rin siya. Si Bok na bilanggong labas-masok sa Bilibid, ay 
nakakulubong — may trangkaso siya. Si Mang Erman, na may apat na araw 
nang naooperahan sa almoranas, ay gising at waring nag-iisip. Naka-plaster 
cast naman ang isang paa ni Doming... Paminsan-minsa’y maririnig ang 
malakas ng paghilik ni Bok. 


Doming :  (Bibiling sa higaan, iangat ang ulo, at tatanungin si Bok) 
Tipaningmayap, lakas namang mag-ilik ni Bok. 

Ernan : (Mangingiti) Pasensiya ka na Doming. 

Doming : Kelan pa kaya lalabas dito ‘yan, a Mang Ernan? Traga 
malas hang. BABAYING. Ba, sino ‘yan? .... (Ingunguso si 
Tony.) 

Ernan : Ewan, hatinggabi kagabi nang ipasok ‘yan dito. Kawawa 
naman. Dugu-duguan siya. 

Doming : OXO seguro ‘yan. O kaya Sigue-Sigue. Nagbakbakan 
naman seguro. (Mamasdang mabuti si Tony.) Mukhang bata 
pa. 

Ernan : At may hitsura, ang sabihin mo. (Mapapalakas ang hilik ni 
Bok.) 

Doming : Tipaning — parang kombo! (Matatawa si Mang Ernan.) 

Bok : (Biglang mag-aalis ng kulubong; pasigaw) Saylens! 
Magapatulog man kayo! Yawa.... 

Ernan : Si Bok naman. Konting lamig, ‘bigan. 

Doming : Hisi lang, Tsokaran. 

Bok : Tuluyan nang babangon: (matapos mag-inat at maghikab ay 


susulyapan ang katabi) Nagapuyat ako kagab-i. Galaking 
sugat n’ya. (Titingnan si Tony.) (Kikilos sa pagkakahiga at 
mapapahalinghing si Tony.) 


Doming : Kilala mo siya, Bok? 
Bok : (Sabay iling) De-hin. Kung ibig n’yo gigisingin ko... 
Doming : Ba, ‘wag! (Makikitang kikilos si Tony.) O, ayan, gising na. 

Tony 
Ernan 


Tony 


Ernan 
Tony 
Ernan 
Bok 


Tony 
Doming 
Bok 


Tony 


Ernan 


Bok 


Doming 


Tony 


Ernan 


Tony 


(Matapos huminga ng paimpit na waring ayaw ipahalata ang 
nararamdamang sakit) M-ma—gandang umaga senyo... 
Gayundin sa ‘yo. Este, ano nga’ng - ? 

(Mauupo; mahahalatang nagpipigil pa rin sa sakit) Tony 
ho’ng pangalan ko. Tekayo! Kayo si Ginoong Ernani Alba, di 
ho ba? 

Ako nga. 

Nababasa ko’ng inyong mga akda. Hanga ako senyo! 
Salamat, Tony. 

(May pagmamalaki) ako gid, de-hin mo kilala? Di wan en 
only Bok —alyas Thompson Junior. Big bos ng Batsi Gang. 
Marai padrino. Yeba!... (Mangingiting makahulugan ang 
lahat.) 

(Haharapin si Doming; malumanay) Kayo? 

Doming hang palayaw ko. Walang h-alyas . 

(Kay Tony) OXO? ... Sigue — Sigue? ... Bahala na? ... 
(Pawang iling ang itutugon ni Tony.) Beri-gud Ginsama ka a 
‘ming Batsi Gang, ha? 

Salamat, Bok. Pero sawa na ‘ko sa mga gang, sa mga 
barkada. Dahil sa barkada’y — heto, magdadalawang taon na 
‘ko dito sa Big House. 

Mukhang makulay ang ... Puwede ba Toning kahit 
pahapyaw ay ibida mo sa ‘min ang iyong buhay? 

(Bago makapangusap si Tony) Holdi’t, Tony boy! ... Ba’t 
nagalaslas ang imong tiyan, ber? At... teribol yang blakay 
mo. Yawa. 

(Mapapansin ang pangangasim ng mukha ni Tony) 
Makakaya mo ba, Tony? 

(Tatango muna bago umayos ng upo) Pumuga sina Silver 
Boy kagabi. Nang hindi ako sumama’y sinuntok ako. Mabuti 
kanyo’t nailagan ko’ng saksak dito (sabay turo sa kaliwang 
dibdib), kundi’y... nasirang Tony na ‘ko ngayon. Pero ang di 
nailaga’y yung sakyod ni Pingas... Nagpatay-patayan lang 
ako kaya... Aruy! 

Sa narinig kong usapan ng nars at tanod kagabi ay tatlo ang 
napatay. Tila lima ang patawirin. Ang iba’y nahuli. (Sa sarili) 
A, kalayaan, sa ngalan mo’y kay raming humahamak sa 
kamatayan! (Kay Tony) mabuti’t tumanggi ka, Tony, kundi’y 
... ‘tay kung masakit ‘yan ay saka na. 

Huwag kayong mag-alala, kaya ko ito... (Hihinga muna nang 
mahaba.) Mula nang madala ko rito, e nag-iba na’ng 
takbong... Naisip kong walang ibubungang mabuti ang 
kasamaan... Malaki’ng utang na loob ko ke Padre Abena... 
sa aking pagbabago... Totoo nga naman, walang utang na 
hindi pinagbabayaran.... Me parusa sa bawat kasalanan! 

Doming 

Ernan 

Doming 
Bok 
Tony 


Bok 
Tony 


Bok 
Tony 


(May paghanga) May sinasabi ka, Tony! 

(Ngingiti-ngiti habang nakikinig sa pahayag ni Tony; sa himig 
nagmamagaling) No dais, Tony, kun sila malalaki 
naganakaw milyun-milyun, ba. Sigi lang, ‘adre. Basta mi 
lagay. Basta mi padrino! 

Me relihiyon ka ba, Bok? 

(Tatawa habang sumasagot; pauyam) Reliyun? Wala 
kwenta ‘yan. Hm, dami, dami nagasimba, pero ginluluko sa 
kapwa. Dami gadasal, pero gin-nakaw, gin-ismagel, yawa. 
Mabuti pay ‘way na tayo maghusap tungkol sa relihiyon 

May katwiran si Doming. Ang paksang relihiyon ay 
masyadong kontrobersiyal. Paris ng iba’t ibang ismo, kaya 
... di dapat pagtalunan. 

Pero, Mang Ernan, ba’t tayo matatakot magtalo? Kung 
walang pagtatalo, walang pagkakaunawaan. Kung walang 
pagkakaunawaan, walang pagkakaisa. Ang mga taong di 
nagkakaisa’y pirming nag- aaway. 

Tama ‘yan. Ngunit ang pagtatalo’y dapat lamang sa taong 
malaki ang puso; hindi sa mga maliit ang pinagkukunan. 
Pero... pinahahanga mo ako, Tony! Nag-aaral ka ba ng 
batas? Ba, may kakaibang tilamsik ang iyong diwa. 
Elementarya lamang ho ang natapos ko. 

Kasi nga naman hasa mo habugado ka kung magsalita. 

Ber, ber, mga pare! ‘Yung istorya ni Tony! 

limbitahin kita, Bok, isang araw, sa klase namin nila Padre 
Abena. Marami kang mapupulot doon. At pakikinabangan. 
Tiyak. 

No ken du! Kun naytklab pa, olditaym! 

(Matapos makitang handa na ang lahat sa pakikinig sa 
kanya) Buweno...Ako’y buhay sa ‘sang karaniwang pamilya 
sa Tundo. Empleyado si Tatay. Guwapo siya. Pero malakas 
uminom ng tuba. At mahilig sa karera. Napakabait ng 
Nanay ko. Kahit kulang ang iniintregang sahod ni Tatay e di 
siya nagagalit, paris ng iba. ‘Sang araw e nadiskubre ni 
Nanay ang lihim ng Tatay ko; meron siyang kerida. Natural, 
nag-away sila... Umalis si Tatay. Iniwan kami. Awa naman 
ng Diyos e natapos ko rin ang elementarya. Balediktoryan 
ako... 

(Sisingit) Balediktoryan? Siga ka. Yeba! 

(Magpapatuloy matapos ngitian si Bok) Namatay ang solo 
kong kapatid na babae. Malubha si Nanay. Naospital siya... 
Naghahanapbuhay naman ako. Pero, kulang din, kasi mahal 
ang lahat... Nakakahiya pero... dahil sa barkada’y natuto 
akong mandukot, mang-agaw, magsugal. Naglabas-masok 
ako sa Welfareville ... Inilipat ako dito pagkatapos... 

Santaon na lang ang natitira sa senten’sya ko... A, ang tatay 
ko ang may sala ng lahat!... Mabuti nama’t idinistino ako ni 
Direktor sa ‘ting library. Nakapagbabasa ako roon. Mahilig 
akong magbasa ng — 

Magaling. Ang pagbabasa’y nakapagpapayaman ng isip. 
Sabi nga ni Bacon ay “Nakalilikna ng tunay na lalaki ang 
pagbabasa...” 

Mahilig din ho akong magsulat. 

Teka muna, Tony! Hanong nangyari sa Tatay mo? 

Mula nang umalis siya’y di na namin nakita. O nabalitaan 
kaya. Kinamuhian ko siya nang labis. 

Huwag naman. Hindi tama ‘yan. Ang ama ay ama 
kailanman. 

Kung magkita kayo, hanong gagawin mo? 

Ayoko na siyang makita pa! 

Gaisip ko reliyuso ka. Ba’t ngani...? 

‘Di ba maliwanag? Si Tatay ang nagwasak ng aming 
tahanan. Siya’ng dahilan ng pagkaospital ni Nanay. Ng 
pagkamatay ng aking kapatid... ng aking pagkakaganito! 
Kung sabagay ay madaling sabihing “lumimot at 
magpatawad.” Subalit may kahirapan itong isagawa. 
Gayunma’y walang hindi napag-aaralan, kung talagang ibig. 
Ako? Di ninyo naitatanong ay nagawa ko ring patawarin ang 
mga naghangad ng aking pagbagsak. 

Malaki ang inyong puso, Mang Ernan! Ma-malawak ang 
saklaw ng inyong puso. Mang Ernan! Ma-malawak ang 
saklaw ng iyong tingin. Pambihira kayo. 

Salamat, iho. Ngunit alam mo bang ang pinakamabigat kong 
kasawian ay ang di pagkakaroon ng anak? 

Biyudo kayo? 

Hindi, buhay ang aking asawa. Mabait siya. Maunawain. 
Mapagmahal. Mapagkakatiwalaan. Pero ang mag-asawang 
walang anak (Magbubuntunghininga) ...napaka ... hindi 
ganap ang kanilang kaligayahan. 

Hilang taon na kayo, Mang Herman? 

K’warenta’y singko na. 

Tsiken pid! Ang akin lolo, sisenta na, gaaanak pa. (Maikling 
tawanan.) 

Ga’no na kayo katagal dito, tabi?... 

Nakakaisang taon na ako. May isa pa. Alam _n’yoy 
kuwestiyon de prinsipyo ang ipinasok ko rito. Binayaran ko 
lang yung multa. — na sabi nga ni Bok ay tsiken pid lang — ay 
ligtas na ‘ko sa pagkakabilanggo. 

E ba’t naman kayo namultahan? 

Kakaiba ang aking pagkamakabayan. Isang araw ay sinunog 
ng isang kapisanang pinangungunahan ko ang maraming 
aklat na imoral, mga aklat kasaysayang mali-mali ang mga 
ulat, mga nobela, komiks at magasin at iba pa na nakaw 
lang sa iba ang nilalaman... Nahabla kami. At namultahan 
ng hukuman. Dahil nga sa prinsipyo’y inibig ko pang 
pabilanggo. Malaya naman akong nakapagsusulat dito, kung 
sabagay. 

Maaari ho bang paturo senyo ng pagsulat? Kay dami kong 
ibig sulatin kasi, e. 

Tulad ng isang beteranong mag-aalahas, agad kong 
nakikilala ang batong may mataas na uri... Ituturing kitang 
parang tunay na anak. Mapapamahal ka rin sa king mabait 
na maybahay... Meron din kaming ilang ari-arian... pag- 
aaralin ka namin. 

Ke buti n’yo! . . . Me pangako rin si Padre Abena. Pag- 
aaralin din daw ako. Pero... nakakahiya na atang pumasok 
sa klase. Baka tawanan. 

Ang karunungan, iho ay walang kinikilalang edad. Ang 
totoo’y walang katapusan itong pag-aaral ng buhay ng tao. 
Ganyan din ho ang sabi ni Padre Abena, Mang Ernan. 

Ang dunong ay yaman, ikaw, hagdan, kapangyarihan. 
Walang marunong na nagkakaanak ng alipin. 

Wala ring kuwenta ang masyadong marunong. Paris ni 
Rizal, binaril — 

Iba ang kanyang panahon, iho. Pasalamat tayo’t dahil sa 
kanyang pambihirang katalinuhan ay nabago ang takbo ng 
ating kasaysayan. Kailangan natin ang marunong na lider, 
Tony. Yaong taong matalino na’y makabayan pa. Hindi 
gahaman sa salapi’t karangalan. Hindi mapagsamantala 
yaong walang colonial mentality. 

Kalunyal mantiliti? Anu ‘yun? 

Diwang alipin, Bok. Pamamanginoon sa mga dayuhan. 
Walang sariling paninindigan. Wal- (Kagyat na matitigil dahil 
sa naririnig na takatak ng sapatos.) Bantay!... (Habang 
dumaraan ang may edad nang tanod ay walang imik sa 
magkakasama.) 

(Pagkatalikod ng tanod) Pwee, dedoso pang bu-ang! Gaisip 
seguro magatakas tayo. Yawa. (Tawanan) Pano ngani?... 
Mi trangkaso... Lumpo (Titingnan si Doming)... Almoranas 
(Susulyapan si Mang Ernan)... Galaslas ang tiyan? 
Ingunguso si Tony. Tawanan na naman.) 

Maiba ‘ko, Mang Ernan. Ba’t kayo naospital? 

Hindi naman. 

‘Sang tanong, Mang Ernan. Nagagawa ba’ng makata? 

Isinisilang sila, Doming.... Maalala ko nga pala! Di ba’t ikaw 
Tony ang tumula nang dumalaw itong minsan ang 
Presidente? 

Ako nga ho. 

Ang binigkas mong tula’y — 

Pilipinas, ke gandang tula. Alam kong kayo’ng gumawa 
niyon. 

Ibig kong malaman mo na ang tulang iyo’y kasama sa 
lalabas kong aklat ng mga piling tula... kabilang na roon ang 
mga sinulat ko rito. 

Hanong pamagat? 

Sinag sa Karimlan. 

Sinag sa Karimlan? Wow, gandang pamagat! Bagay na 
bagay sa saaa ... atin dito! Kelangan ng mga nasa dilim ang 
sinag. Ang liwanag! 

Walang taong hindi nalalambungan ng dilim. Lubhang 
makapangyarihan ang karimlan! Subali... naitataboy ang 
dilim! 

Sana’y mabasa ko ‘yon... 

Bibigyan kita ng sipi. At marami pang iba. 

(Nakahahalataan ng pagkabagot kapag pangkaisipan na 
ang paksa) Ber, ber, Doming! Gin istorya mo naman pare... 
(Titingnan at tatanguan ng iba si Doming, bilang pag-ayon 
sa pahiwatig ni Bok) 

Ako’y ahente ng seguro. Malakas ang aking komisyon. Sang 
haraw, buat sa hisang prubins’ya hay muwi ako dail sa 
bagyo. Magugulat pero matutuwa ning asawa 0, sabi ko. Sa 
kusina hako nagdaan. Pero hanong nakita ko? Sus, hang 
asawa ko’t matalik na kebigan hay... Uling-uli ko sila. 
Nagdilim hang aking tingin ... Binaril ko’ng traydor nang 
tumalon sa bintana... Napatay ko siya. (Mapapasandal sa 
dingding pagkatapos). 

At nabilanggo ka dahil doon? Bakit ganon? 

Hewan ko nga ba. (Magbububuntunghininga) 

Nakikiramay kami sa ‘yo, Doming.... Alam mo Tony, ang 
bilangguan ay hindi lamang para sa mga nagkakasala . Ito’y 
para rin sa mga sinamang palad. Sa mga kawawa. Sa 
walang malakas na naa...padrino, sabi nga ni Bok. 

(May pananabik) Ber, ang imong waswas? Seksi? 

Para sa haki’y siyang pinakamaganda sa ‘ming bayan. 
Kinuha s’yang mag-hartista. Marami kong naging karibal sa 
kanya! 

“Tapat ang puso mo’t di nagunamgunam na ang paglililo’'y 
nasa kagandahan "Sino nga, Mang Ernan, ang nagsabi 
niyon?” 

Si Balagtas, iho, ang “Sisne ng Panginay” 

Hang sama ng loob ko’y ‘yung pinakamatalik ko pang 
kebigan hang... (Haharapin si Tony.) Binata ka pa, Tony, 
hano?... Ikaw, Bok, binata rin? ‘Wag kayong pakakasal sa 
masyadong maganda. 

A, p’wee sa akon gano. Todas lahi sila lahat pag ako 
ginaliko, hm... 

Kaya nga salungat ako sa sinabi ni Keats na “A thing of 
beauty is a joy forever.” Dahil sa kagandaha’y daming 
tahanan ang nawasak at patuloy na mawawasak. Daming 
pagkakaibigang napuputol. Daming kataksilang 
nangyayari!... Kung totoong nagbibigay ng inspirasyon ang 
kagandahan, totoo ring lumalason ito. Pumapatay! 

Asan ngayon ang imong misis Dom? 

Magsasama kayo uli? Paglabas mo? 

Indi na. Hisinusumpa ko! 

Ilan ang imong anak? Sino gid gaalaga? 

Wala. Yung panganay namin ay namatay sa eltor. 

Tungkol sa kaibigan. Sadyang mahirap silang hanapin. Lalo 
na ngayong namamayani ang diwa ng materyalismo. Ng 
pagpapalaluan, pagkukunwari. Ba, kakailanganin ang 
maraming Diogenes! (Dahil sa hindi lubos na maunawaan ni 
Bok ang marami sa kanyang naririnig, mahihiga na siya’t 
magbabalot ng kumot.) 

Pa’nu hu makikilala ang tapat na kebigan? 

Maraming paraan diyan. Subalit ang pinakamabuting 
pagsubok ay sa mga oras ng_ kagipitan. Ng 
pangangailangan. Nang pangungulila. Walang pagkukunwari 
ang tapat na kaibigan. Lagi siyang handang magbigay. 
Magpakasakit. 

Paris ni Damon at Pityas, ano ho?... Ba’t nga kaya 
napakaraming mapagkunwari? Ke raming marumi na 
naglilinis-linisan. At meron pang kaya lang nagbibigay e 
dahil me inaasahang tubo o gantimpala. May — 

“— nagmamalukong ay kubaw; may nagmamatulis ay 
pulpol.” 

Me kunwari'y nagkakawanggawa, pero saan ba’y ibig lang 
maperyodiko ang kanilang retrato 0 pangalan. 

Kaya nga_ kaibigan natin ang moral _ regeneration 
pagbabagong-buhay. 

Napapansin kong alos pare-ong pare-o hang takbo ng hisip 
mo, Tony, ke Mang Ernan. 

P’wera bola, Doming! Malayong — (Mauuntol ang sasabihin 
dahil sa paglitaw ni Padre Abena) Aba si Padre Abena! 
Magandang umaga po Padre. 

Magandang umaga sa inyong lahat. (Karaniwan lamang ang 
taas ni Padre Abena. Isa siya sa pari ng Bilibid. Mag- 
aapatnapu na siya. Maamo ang kanyang mukha at malamig 
ang tinig. Nakasutana siya. At nakasalamin habang 
lumalapit) Tony, totoo bang?... may sugat ka sa tiyan!... sa 
braso! May blak-ay ka! 

(Maliksing babangon) kondi magapatay-patayan ‘yan, Padre 
tay-pa na. 

Totoo po’ng sabi ni Bok, Padre. Ganon nga ‘ng ginawa ko 
kaya lang iniwan ng mga tigasin. 

Laking pagsisi ngayon ng mga nabigong mapupusok. 
Sadyang walang unang sisi, Padre, E-e-e- ... pa’no po 
ngayon, Padre maaabsen ako sa ‘ting klase? 

Ow, huwag mong intindihin yun, anak. Ikaw naman ang 
pinakamarunong sa lahat, a... Natutuwa ako’t hindi ka 
naganyak sumama kagabi. 

Padre, hindi ko mamantsahan ang inyong pagtitiwala sa ‘kin! 
Gayundin ang ke Direktor. 

Salamat, anak. Huwag kang makalimot sa Diyos. Ang 
tumatawag ay dinirinig. Ang napakupkop ay tinatangkilik. 
Padre, ke buti-buti n’yo! ... Siyanga pala, si Mang Erna’y ibig 
ding...Wala raw silang anak. 

(Maagap) Totoo, padre, ang sinabi ni Tony. Gayunma’y kung 
may usapan na kayo’y... Padre, kami ng maybahay ko’y 
labing limang taong umasa, nagnobena, namintakasi upang 
magka-anak, subalit...Aywan ko ba kung bakit agad akong 
nagkaamor kay Tony. 

Talagang isa sa marami ang batang iyan. Masunurin siya. 
Matulungin. Mapagkakatiwalaan at matalino. Balak ko 
sanang pagpariin siya dangat ibang kurso ang kanyang ibig. 
Natutuwa ako’t kayo’y — 

Padre, posible po bang magkaroon ng dalawang ama- 
amahan? 

Bakit hindi? Mabuti nga’ng gayon at maraming titingin sa ‘yo. 
Pagdating naman ng araw ay... kagustuhan din ng tatay mo 
ang mangyayari. 

(Mapapalakas ang tinig) Utang na loob, Padre. Sinabi ko na 
senyong wala ‘na akong Tatay! 

lkaw ang masusunod, anak. Alam kong alipin ka pa ng iyong 
nasugatang damdamin. May lambong ka pa ng karimlang ... 
A, ‘di na nga bale. Maiba ako, malalim bang naging sugat 
mo, Tony? 

Sabi ng doktor e di naman daw napinsala ang aking bituka. 
Mabuti kung gayon. Buweno, huwag kang masyadong 
maggagagalaw at nang hindi dumugo. (Sa bahaging ito’y 

aalingawngaw ang isang malakas na pagpapagibik buhat sa 
ibang panig ng ospital. Matatahimik ang lahat at makikinig 
sana) “Tubig! Tubig! Mamamatay na ‘ko sa uhaw! Tubiggg!” 
Diyan nga muna kayo at titingnan ko lang kung sino ang 
nagpapagibik na ‘yon. (Susundan ito ng alis.) 

Adyos, Padre. 

(Sa sarili) Ke bait niya. Salamat at nagkaroon ang bilibid ng 
paring tulad niya... Matutupad din ang pangarap kong 
makapag-aral... kung sakali... 

Sadyang mabait si Padre Abena. Sana’y paris niya ang lahat 
ng alagad ng pananampalataya... Pero, tingnan mo, Tony: 
sa karamihan ng kanyang gawain ay hindi mo siya 
makakapiling sa lahat ng oras, samantalang ako... Tuturuan 
kita ng pagtula. Ng pagsulat. Pananalumpati. Pag-aaralin 
kita hanggang ibig mo. Kailangan naming mag-asawa ang 
tagapagmana. 

Paumanhin ho, Mang Ernan... Bukod sa makata, ano ho 
ba’n — 

A, ako’y peryodista. Propesor din ako sa isang unibersidad 
sa Maynila. Kaanib sa_ilang samahang  pangwika, 
pangbayan, pangkultura ... May malaki akong aklatan — 
magugustuhan mo .... Guro naman sa piyano ang aking 
maybahay. Magkakasundo kayo. Teka, ayan na’ng ating 
butihing anghel! (Titigil sa pagsasalita pagkatanaw sa 
pumapasok na nars. Magbibigay galang ang lahat. llalapag 
ng simpatika’t batang-batang nars ang lalagyan ng mga 
gamot. Isa-isa niyang titingnan ang temperatura ng naroong 
apat na pasyente. Hindi tintindihin ang may paghanga’t 
pagnanasang tinging iniuukol sa kanya — lalo na si Bok. 
Alam niyang sa kaharian ng mga lalaki, ang pangit mang 
babae ay nagiging pulot gata. Aalis siya pagkabigay ng 
kaukulang gamot sa mga may karamdaman.) 

(pagkatalikod ng nars) Wow! Talagang da-magan si Miss 
Reyes! Kung magaibig lang siya ngani sa akon, pero... 
ginsama ang akon record. Yawa. 

Bok, si San Agustin, bago naging santo ay naging isang 
pusakal munang magnanakaw... Tandaan mo ’to, Bok. Higit 
na marangal ang masamang bumuti kaysa mabuting 
sumama. 

Galalim man ang imong Tagalog 

Malay natin, baka maging santo ka rin, Bok (Tawanan) 
(Matatangay na rin ng biruan) Tama ka Mang Ernan. San 
Bok (pagdadaupin ang mga palad sa tapat ng dibdib, 
titingala ng bahagya at pipikit)... santo santo gid ng mga 
holdaper!... Nakakahiya, yawa. (Tawanan na naman.) 

P’wera biro, napansin kong may ibig sabihin ang tinginan ni 
Tony at Miss Reyes. Lalaban ako ng pustahan na... 
(Haharapin si Tony.) Magtapat ka Tony, may 
pagkakaunawaan na kayo ni Miss Reyes, ano? (Ngingit 
lamang ng makahulugan si Tony at ang palihim na pagsang- 
ayon sa pamamagitan ng pagtaas ng kilay ay mapapansin 
din nina Bok at Doming.) 

Jackpot ka, Tony boy! Tsk, tsk, talaga man materyales 
pwerte si Miss Reyes. Inggit ako sa imo. 

Listo! Ayan na naman hang-tay-ban! (Darating ang dati ring 
tanod.) 

(Sa may pintuan) Antonio Cruzada! 

(Itataas ang kanang kamay) Sir! 

Miron kang bisita, ading. 

Bisita? Asan, Sir? Sino ho siya? Kilala ba n’yo sir? 

(liling at susulyapan si Mang Ernan) Siguro sing, idad sa 
kanya. 

Kuwarentay singko. 

Papunta na ba rito, sir? 

Wen ading. (Aalis. Lalabas sa pintuang pinapasukan.) 
(Kunut-noo) Sino kaya ‘yon?... Ba, siya ang una kong dalaw 
sa loob ng dalawang taon. 

Baka... Tatay mo na ‘yun, Tony 

Baka naman hisang kamaghanak. 

(Mapapabangon na naman) G’wapo bang imong derpa? 
Paris mo Tony? 

(Dahil sa pag-iisip ay hindi mauunawaan ang tanong ni Bok; 
sa sarili) Pa’no niya malalamang narito ako?... Anim na 
taon!... City Jail... Welfareville... Muntinlupa... Imposible! 
Hindi. Hindi maaaring siya! (Halos pasalubong) Huwag Mo 
pong itulot, Diyos ko! 

Sino man’yon ay may kapit siya. Kung diy di siya 
makatutuloy dito. Ayun! Siya na siguro ‘yung dumarating! 
(Papasok si Mang Luis, ang ama ni Tony. Kasama niya ang 
dating tanod. May kataasan si Mang Luis, nakasalamin siya 
ng may kulay. Mababasa sa kanyang anyo na siya’y 
dumanas o dumaranas ng maraming suliranin. Isang manhid 
na barong tagalog ang kanyang suot. Sunog ang kanyang 
balat, gayon may halata rin ang kanyang kagandahang 
lalaki. Mag-aapatnapu pa lamang siya subalit mukha nang 
liimampuin. Pagagalain niya ang kanyang sabik na 
paningin. Pagkunwa’t ituturo naman ng tanod para sa kanya 
ang pinaghahanap na hindi kaagad mamumukhaan. 
Pagtatama ng kanilang tingin ang anaki nakatanaw ng multo 

si Tony. Akibat ng matinding tuwa at pananabik ay pasugod 
na lalapit ang ama sa anak.) 

(Madamdamin) Tony, anak ko!... (Walang imik na 
pagyayapos ang tila natatandaang si Tony. Magpapalipat- 
lipat ang kamay ng naluluha sa galak na ama sa buong 
katawan ng mutyang anak. Pagkaraan ng ilang saglit sa 
gayong ayos ay pabigla at walang kibong magwawala si 
Tony. Kahit nakararamdam ng kirot at tatayo siya’t uurong 
ng ilang hakbang. Tutop niya ang sugat sa tiyan. Tiim ang 
kanyang mga bagang, may apoy sa mata at iaalon ang 
kanyang dibdib. Mapapansin ni Mang Luis ang mga sugat at 
black-eye niya.) 

Anak ko, napano ka? (Hindi rin tutugon si Tony. Patuloy ang 
pananalim ng kanyang sulyap, ang panginginig ng kanyang 
ugat sa kalamnan ng kanyang panga, ang paninikip ng 
kanyang dibdib. Samantala’y walang kibuan ang lahat, 
bagaman mataman silang nagmamasid at nakikiramdam.) 
Tony, magsalita ka, anak ko. Hindi ka ba natutuwang ako’y 
makita? Pagkaraan ng may anim na taon? (Buhat sa 
kinatatayuan ay hindi rin iimik o titinag si Tony. Unti-unti 
siyang lalapitan ng ama.) 

Huwag! Huwag kayong lalapit! Huwag! 

(Matitigil!) Anak, di mo ba... Ako ang Tatay mo... 

(Palibak) Tatay?... Hm, ang nakilala kong ama’y anim na 
taon nang p-p patay! Sayang lang ang inyong pagod! 
(Lalapit pa ng isang hakbang; titigil) anak, patawarin mo 
‘ko... 

Inuulit ko: wala na akong amal!... (Lilingon sa gawi ng 
bintana.) Mula nang iwan n’yo kami dahil sa ‘sang — 
(Magpapatuloy na hindi alumana ang sinabi ng ama) Dahil 
sa kerida’y sapin-saping hirap ang aming dinanas... lalo 
na’ng aking Nanay... Pati pag-aaral ko’y natigil... Ano’ng 
gagawin ko? Me sakit si Nanay... Me sakit si Baby... 
Nagkasangla-sangla kami... At nang lumao’y wala nang ibig 
magpautang sa ‘min... ‘Sang araw e napilitan akong... 
Nang-agaw ako ng bag. Nahuli ako. Nagmakaawa ako at 
pinatawad naman. Subalit... nang dumating ako sa amin 
ay... (mababasag ang tinig) patay nang kapatid ko! Sa 
tulong — 

(Nahihilam na sa luha) Tony, husto na!... U-utang na loob... 
A-a alam ko na’ng lahat!... 

(Hindi rin papansinin ang samo ng ama) Sa tulong ng mga 
kapitbahay e nailibing din si Baby... Naospital si Nanay... 
Walang ibig kumupkop sa ‘kin... Baka raw me T.B. rin ako... 
Ako’y naging kanto boy, nabarkada, hanggang... Natuto ako 

ng iba’t ibang paraan ng pagnanakaw... Natikman kong 
matulog nang walang unan... magtago sa ilalim ng tulay... 
(Mabilis na papatlang) Tsiken pid ‘yan, Tony! 

(Wawalaing — bahala si Bok) Subalit me wakas ang lahat... 
Mula sa city jail e nalipat ako sa Welfareville. Naglabas- 
masok ako ro’n... Nang magdisiotso ako’y heto... 
Magdadalawang taon na ‘ko rito... (Hihinga ng mahaba at 
malalim. Tutop pa rin ng kaliwang kamay ang sugat. Biglang 
haharapin nang tuwiran ang lumuluha’t mistulang korderong 
ama. Makapangyarihan.) Kayo na dapat kong tawaging ama 
ay tinatanong ko: Mangyayari kaya ang nangyari sa ‘ming 
mag-iina kung kayo’y tumupad senyong tungkulin?... 
H-hindi ko na — hindi ko na kayo iiwan... K-k kelanman! 
Pangako, hm... Daling sabihin, daling sirain... 

Nagbalik ako upang -—-—  upang pagsilbihan kayo 
habambuhay... 

(Patuya) Ba’t di kayo bumalik senyong magandang kerida? 
(Lipos pagpapakumbaba) Iniwan n’ya ako — ang taksil! — 
nang hindi ko na masunod ang kanyang kapritso... Salamat 
sa kanyang ginawa at nagliwanag ang nalabuan kong isip. 
Ngayo’y — 

Huli na ang lahat! 

Ang sakit mong magsalita, anak...alam mo bang limang 
buwan kitang pinaghahanap?... At nang malaman kong 
narito ka’y nilakad kong... Nangako si Senador Bigat na 
mabibigyan ka ng parole. 

(Dahil sa ibang iniisip ay hindi maunawaan ang huling sinabi 
ng ama) Ewan ko kung si Nanay e buhay pa o patay na. 
(Pasigaw naman) Kayo! Kayo ang sanhi ng kanyang 
kasawian! Aru-aruuuyyy! 

Buhay ang nanay mo, anak. Nagkita na kami. Magaling na 
siya. 

(Magliliwanag ang mukha) Buhay! Salamat sa Diyos! 

(Hindi mapapansin ang sariwang dugo sa kamay ni Tony) 
Pinatawad na n’ya ako. At nagkasundo nga kaming hanapin 
kita. Anak, magsama-sama tayong muli! 

Mahal ko si Nanay, ngunit kayo... Ibig ko pang mamatay 
kesa Ssumama $a senyo! 

(Mawawala ang pagtitimpi at paghaharian ng damdaming- 
ama. Isang matinding sampal ang ibibigay kay Tony). 
Durugo ang bibig ng huli. Sa bahaging ito’y nganingani nang 
lundagin ni Bok si Mang Luis danga’t makakambatan siya ni 
Mang Ernan na huwag manghimasok. Sa sandaling ito’y 
nakatalikod naman at nasa may labas ang_tanod. 
Mapagwawaring ang nagawang kabiglaan, mabilis na 

lalapitan ang anak. ligtad naman si Tony.) Patawarin mo ‘ko, 
anak! 

(Matapos pahirin ng likod ng palad ang dumudugong bibig) 
Lalo lamang ninyong pinalalayo ang ating daigdig! (Mabilis 
na tatalikod.) 

(Tigib-pagsisisi at panunumbat sa sarili, walang malamang 
gawin o sabihin si Mang Luis. Naroong pisilin ang mga 
kamao; naroong muling’ tangkaing  lapitan ang 
nagmamalaking anak; tanawin sina Mang Ernan na parang 
nagpapahabag at nagpapatulong. Wala namang imikan ang 
nangamamasid. Pagkuwa’y walang kibong lalabas. Titigil sa 
may pintuan. Titigil sa may pintuan upang linguni’t pag- 
ukulan ng may pagmamahal sa titig si Tony. Wala namang 
kamalayan ang nagugulumihanan ding si Tony sa mga 
ikinikilos ng kanyang ama. Muling babalikan ni Mang Luis 
ang nakatungong bunso subalit hindi maisasagawa ang 
balak na pagyapos dito. Mapapabuntunghininga na lamang 
at tiim-bagang na aalis. Magkakatitigan sina Mang Ernan, 
Bok at Doming. Pagkalipas ng ilang saglit ay dahan-dahang 
nauupo sa gilid ng kanyang teheras si Tony. Kagat niya 
nang mariin ang kanyang labi.) 

(Malumanay subalit madamdamin) Ang buhay, Tony, ay 
batbat ng iba’t ibang uri ng pagsubok. Ang tagumpay, kaya 
lalong tumitingkad ay dahil sa kakambal na pagpapakasakit. 
Ang lalaking tumatakbo sa mga pagsubok at hamon ng 
tadhana ay pinagtatampuhan ng tagumpay. 

Mang Ernan, kayo man ang nasa lugar ko’y — 

Nauunawan kita, iho. (Titindig at aakbayan si Tony. 
Mahihipo ang dugong nagmumula sa sugat sa tiyan.) 
Dumudugo ang sugat mo! (Kay Bok) Pakitawag mo nga ang 
doktor...(Kay Tony) Mabuti’'y mahiga ka. Siguro’'y maaampat 
‘yan. 

(Habang nahihiga) Walang anuman ito Mang Ernan. 
(Nakaupo pa rin subalit nakabalabal na ng kumot) Hm... 
tsiken pid ‘yan. 

Sabagay, hakuman ‘yang nasa lugar ni Toni’y — hewan ko 
nga ba... 

Bilib gid ako sa imo... Gas-mati ka. Y-y-yeba! .... 

(Habang bumabalik sa kanyang teheras; sa sarili) A, kung 
masusunod lamang ng mga tao ang Panalangin ni San 
Francsico ng Asisi, sana’y — 

(Biglang mapapabangon pagkarinig sa tinuran ni Mang 
Ernan) Pagkaganda-ganda nga ng “Panalangin ni San 
Francisco”... Bathala, gawin Ninyo akong... kasangkapan... 
Kung saan may galit — 

Ernan 


Tony 


Ernan 


Bok 
Doming 


Nars 
Tony 
Nars 
Tony 
Nars 


Tony 


P. Abena 


Tony 
Bok 


P. Abena 


Tony 


(Maagap) Bayaang nakapaghasik ako ng pag-ibig. Ang 
isang maganda pang bahagi’y ‘yung... “Nasa pagbibigay 
ang ating ikatatanggap ... nasa pagpapatawad ang ating 
kapatawaran...” 

(Mabilis) Mang Ernan... Madali ngang sabihing “Lumimot at 
magpatawad,” ano ho? Pero, ar — ruyyy... (Mapipikit at 
aasim ang mukha. Hahawakan ang sugat sa tiyan.) 
(Makikitang sa pag-aangat ng kamay ni Tony ay punung- 
puno yaon ng dugo) Tony! (Kagyat na nalalapitan ang binata 
at pagyayamanin.) Doming! Bok! Pakitawag n’yung doktor! 
O nars! Madali kayo! ... 

(Hindi pa rin mababakla; hindi titinag) Bals —-wals ‘yan! 
(Patikud—tikod na lalabas subalit doon pa’y sisigaw na) Nars! 
Nars! Narrsss!... (Muling darating ang nars na nakarinig sa 
malakas na sigaw ni Doming. Agarang lalapatan ng 
pampaampat ng dugo ang sugat ni Tony. Samantalang 
nagagamutan sila ay siya namang paglitaw sa may pintuan 
ng magkasamang P. Abena at Mang Luis. Walang imik 
silang magmamasid.) 

Sariwa pa’ng sugat mo, kaya huwag ka munang magsalita 
nang malakas. At huwag kang maggagalaw ha, Tony? 
Paglabas ko rito’y pupunta ‘ko senyong bahay, ha, Lyd? A, 
Miss Reyes pala! 

Sabi na’t puwera muna ang salita. Pag sinuway mo ‘koy... 
Sige ka, hm... 

Okey. (Pipikit dapwat muling didilat. Masusulyapan si P. 
Abena. Magpapalitan sila ng ngiti.) 

O, hayan, tapos na. Be good, ha, Tony? Promise? Tatango 
ang binata; hahanda siya sa pag-alis.) 

Maraming salamat, L-Ly — Miss Reyes. Hindi kita malilimot 
kelanman! Alam mo na iyan... matagal na. (Hindi pa rin 
nakikita ni Tony ang ama sapagkat natatakpan ito ng 
papalapit na pari.) 

Magkakilala pala kayo ni Miss Reyes... Mabait at masipag 
ang batang ‘yan. Paris mo... 

Siya nga po ang babaing handa kong... 

(Makahulugan ang ngiti) tingin ko’y ayos na silang dal’wa, 
Padre. 

Hindi masama, pabor ako. (Saglit na titigil; kay Tony, sa 
ibang tinig) Anak, ang tatay mo’y... nagkita kami. Nakiusap 


siyang - 
(Malilimutan ang lahat; mapapabagong bigla’t puputulin ang 
pagsasalita ng kausap) Padre!... Na naman? (Hindi 


mangungusap si P. Abena. Marahan na lang siyang 
mapapailing; subalit maagap namang maaalayan si Tony. Si 

Nars 


Tony 
Nars 


P. Abena 


Mang Luis naman, naroon pa rin sa may pintuan, ay 
mapapabuntung-hininga’t mapapakagat labi sa namamalas 
na katigasan ng anak. Mauuntol ang balak niyang paglapit. 
Si Miss Reyes naman na hindi pa tuluyang nakakalayo ay 
magaganyak na manood sa tagpong yaong may pangako ng 
kapanabikan. Lalapitan si Tony at masuyong pagsasabihan.) 
Tony, di ba’t sabi ko sa’yo’y huwag ka munang gagalaw 
‘pagkat makasasama sa ‘yo? 

Patawarin mo ‘ko, Ly — este, Miss Reyes. 

(Tatanguan si Tony) Patatawarin kita pero sa uli-uli’y... Sige, 
higa na. (Susunod na sana si Tony subalit magkakatama 
ang tingin nilang mag-ama. Matagal silang magkakatinginan. 
(Makahulugan) Anak, ‘tamo si Miss Reyes, 
nakapagpapatawad... (Hindi tutugon si Tony. Mapapatango 
siya. Ganap na katahimikan. Walang kakurap-kurap, at 
halos hindi humihinga sina Mang Ernan sa pagmamasid sa 
nangyayaring dula sa silid na yaon. Sa pagtaas ng mukha ni 
Tony ay makikitang may luha sa _ kanyang_ pisngi. 
Mabubuhayan ng loob si Mang Luis. Dahan-dahan siyang 
lalapit sa bunsong ngayo’y nakayupyop sa bisig ni Padre 
Abena. Magaling sa_ sikolohiya, marahang iaangat ng 
butihing pari ang ulo ni Tony at siya’y unti-unting uurong 
upang mabigyan ng ganap na kalayaan ang mag-ama. 
Ngayo’y may kakaiba ng sinag sa mukha ni Tony. May 
kakaiba ring ngiting dumurungaw sa kanyang mapuputlang 
labi. At sa isang kisap-mata’y mayayapos siya ng kanyang 
ama. Masuyo, madamdamin, mahaba ang_ kanilang 
pagyayakap. Katulad ng dalawa, mapapaluha rin ang lahat. 
Maging ang may bakal na pusong si Bok ay mapapakagat- 
labi’t mapapatungo nang marahan. Pagdaraupin naman ni 
Padre Abena ang mag-ama, titingala ng bahagya at 
pangiting bubulong.) 


Upang maging mayaman ang pag-unawa sa akdang binasa, gawin ang 


sumusunod: 


Ie ee ang sumusunod na tanong ayon sa akdang binasa. 

- May katuwiran ba si Tony na itakwil ang kaniyang ama? Ipaliwanag. 

- Sa iyong palagay, bakit maraming tao ang napipilitang gumawa ng mga 
bagay na labag sa batas? 

- Kung ikaw si Tony, paano mo haharapin ang iyong ama sa likod ng 
kaniyang mga pagkukulang sa inyong pamilya? 

- Anong kalagayang panlipunan ang masasalamin sa dula? May 
pagkakatulad o pagkakaiba ba ito sa ngayon? 

- Makatuwiran ba o di-makatuwiran na isisi ng isang tao sa kaniyang 
kapuwa ang masaklap na nangyari sa kaniyang buhay? Bakit? 
- Saiyong palagay, naging mabisang kasangkapan ba ng mga manunulat 


sa panahong ito ang dula sa paghahayag ng kanilang damdamin, 
saloobin, opinyon, at karanasan? 


2. llarawan mo ang pagkilos, pananalita, saloobin, at paniniwala ng mga 
tauhan sa dulang iyong binasa. Gawing batayan ang kasunod na tsart. 


Eas a PAGKILOS | PANANALITA| PANINIWALA | SALOOBIN 


Tony 

3. Isa-isahin ang mga bahagi ng dulang Sinag sa Karimlan na nagpapakita 
sa katangian ng isang dula. 


Sep 
S 

Rs 
S 

op 
is 


Mga Aspekto ng Pandiwa 


Balikan natin ang pinakahuling bahagi ng dula. Tingnan ang mga 
nakasalungguhit na salita. 


P.Abena  : (Makahulugan) Anak, tamo si Miss Reyes, 
nakapagpapatawad... (Hindi tutugon si Tony. Mapapatango 
siya. Ganap na katahimikan . Walang kakurap-kurap, at 
halos hindi humihinga sina Mang Ernan sa pagmamasid sa 
nangyayaring dula sa silid na yaon. Sa pagtaas ng mukha ni 
Tony ay makikitang may luha sa kanyang pisngi. 
Mabubuhayan ng loob si Mang Luis. Dahan-dahan siyang 
lalapit sa bunsong ngayo’y nakayupyop sa bisig ni Padre 
Abena. Magaling sa sikolohiya, marahang iaangat ng 
butihing pari ang ulo ni Tony at siya’y unti-unting uurong 
upang mabigyan ng ganap na kalayaan ang mag-ama. 
Ngayo’y may kakaiba ng sinag sa mukha ni Tony. May 

kakaiba ring ngiting dumurungaw sa kanyang mapuputlang 
labi. At sa isang kisap-mata’y mayayapos siya ng kanyang 
ama. Masuyo, madamdamin, mahaba ang kanilang 
pagyayakap. Katulad ng dalawa, mapapaluha rin ang lahat . 
Maging ang may bakal na pusong si Bok ay mapapakagat- 
labi’t mapapatungo nang marahan. Pagdaraupin naman ni 
Padre Abena ang mag-ama, titingala ng bahagya at 


pangiting bubulong.) 


Ang mga nakasalungguhit na salita ay mga pandiwa. Ang mga pandiwa ay 
nagsasabi ng kilos. Mahalaga ang pagsasaad ng kilos sa dula dahil ito ang 
nagtutulak ng pag-usad ng salaysay. 


May mga aspekto ang mga pandiwa na nagsasaad kung naganap na o hindi 
pa nagaganap ang kilos, at kung nasimulan na at kung natapos nang ganapin 
O ipinagpapatuloy pa ang pagganap. May apat na aspekto ang pandiwa: 
aspektong perpektibo kung ito ay nagsasaad 0 nagpapahayag na ang kilos 
na nasimulan na at natapos na; aspektong imperpektibo kung 
nagpapahayag ng kilos na nasimulan na ngunit di pa natatapos at 
kasalukuyan pang’ ipinagpapatuloy; aspektong kontemplatibo ay 
naglalarawan ng kilos na hindi pa nasisimulan; at aspektong perpektibong 
katatapos kung nagsasaad ito ng kilos na katatapos lamang bago nagsimula 
O naganap ang kilos. 


Upang pagyamanin ang kaalaman sa mga aspekto ng pandiwa, gawin ang 
sumusunod. 


1. Balikan ang dula at inanay ang mga pandiwang nakapaloob dito ayon sa 
mga aspekto nila. 


ASPEKTO NG PANDIWA 


Aspektong 
Perpektibong 
Katatapos 


Aspektong Aspektong Aspektong 


Imperpektibo Kontemplatibo 


Perpektibo 


2. Magsalaysay ng ilang pangyayari sa iyong buhay noon na sa iyong 
palagay ay nangyayari pa rin sa ngayon. Isaalang-alang ang simula, gitna 
at wakas ng pagsasalaysay. Gamitin at salungguhitan ang mga aspekto 
ng pandiwa sa gagawing pagsasalaysay. 

3. Sinasabi na kung walang guro, walang iba pang propesyon tulad ng 
doktor, abogado, at inhinyero. Kaya naman dapat lamang kilalanin ang 
mahahalagang papel ng kaguruan sa paghubog ng lipunan. Kaugnay ng 
paksang ito, gumawa ng isang maikling dula na nagpapakita sa halaga ng 
mga guro. Tiyakin na ito’y a) malikhain; b) nagkakaugnay-ugnay ang mga 
eksena 0 pangyayari; at c) may wastong gamit ng aspekto ng pandiwa. 


Mga Pahayag ng Pagsang-ayon at Pagsalungat 


Mahalagang aspekto ng dula ang mga manonood. Dahil itinatanghal ito, 
nalalaman ng mga nagtatanghal (at mga taong nasa likod nito) ang reaksiyon 
ng mga nanonood. May mga dula pa ngang interaktibong nakikibahagi ang 
mga manonood sa pagtatanghal. Kahalintulad sa dula, nakapagbibigay din sa 
ibang anyong pampanitikan ang mga tao ng kanilang naranasan, nakita, 
napanood, narinig, at nabasa ngunit hindi nga lamang ito direktang nakikita 
ng mga maniilikna. Ang mga reaksiyon naman ay kadalasang pagsang-ayon 
0 pagsalungat. 


Isang paraan ang pagsang-ayon o pagsalungat upang maging kapaki- 
pakinabang ang pakikilahok sa anumang usapan o pagbibigay ng mga pala- 
palagay, opinyon, ideya o kaisipan. Sa paraang ito, mahalagang malaman 
natin ang mga pananalitang dapat gamitin sa pagpapahayag ng pagsang- 
ayon at pagsalungat. Sa pagpapahayag ng pagsang-ayon at pagsalungat ay 
makabubuting pag-aralan o pag-isipan munang mabuti at magkaroon ng 
malawak na kaalaman ukol sa isyu. lwasang gumawa ng desisyong hindi 
pinag-lisipan at maaaring dala ng desisyong itinutulak ng nakararami. 


Mga Halimbawa: 
* Pahayag na karaniwang nagsasaad ng pagsang-ayon 
Sang-ayon ako. 
Tama. 
lyan ang nararapat. 
Pareho tayo ng iniisip. 
Ganyan din ang palagay ko. 


* 


Pahayag na nagsasaad ng pagsalungat 
Hindi ako sang-ayon. 
Mabuti sana ngunit... 
Ikinalulungkot ko ngunit... 
Nauunawaan kita subalit. 
Ayaw. 

Upang pagyamanin ang kaalaman sa mga pahayag ng pagsang-ayon at 
pagsalungat, gawin ang sumusunod: 


1. Isulat ang reaksiyon ng mga tauhan sa pangyayari mula sa dula. 
a. Pananaw ni Mang Ernan sa buhay 
b. Pagbabago ng kaisipan ni Tony sa kaniyang ama 
c. Hindi naibigan ni Bok ang ginawang pagsampal ng ama ni Tony 
d. Naging tugon ni Padre Abena sa ginawa nina Tony at Mang Luis 


2. Pumili ng isa sa sumusunod na paksa at ilahad ang opinyon mo hinggil 
dito. 


- Dapat basahin at pag-aralan sa klase ang maikling kuwento at 
dula. 


- Dapat magkaroon ng tamang batas para sa mga inosenteng 
indibidwal na nakukulong. 


- Dapat magkaroon ng pantay na karapatan ang babae at lalaki. 


3. Suriing mabuti ang mga pahayag. Sumasang-ayon o sumasalungat ka ba 
sa mga ito? Lagyan ng tsek (v) ang bilog katapat ng iyong sagot at saka 
ipahayag ang iyong pangangatwiran sa patlang. 

- Ang pagpapatawad ay mahirap gawin. 
Sumasang-ayon ako. 
Sumasalungat ako. 


Ang pangangatuwiran ko ay 


- Lubos na nakatutulong sa pagbabagong-buhay ng isang tao ang 
relihiyon. 


Sumasang-ayon ako. 
O Sumasalungat ako. 


Ang pangangatuwiran ko ay 


- Ang tao ay sumasama dahil sa kaniyang kapwa. 
Sumasang-ayon ako. 
O Sumasalungat ako. 


Ang pangangatuwiran ko ay 

PANGWAKAS NA PAGTATAYA 
Upang subukin ang natutuhan mo sa araling ito, gawin ang sumusunod. 
1. Dugtungan ang mga nasa kahon upang makabuo ng makabuluhang 


pahayag. Tandaan na itala mo ang kabuuang konseptong natutuhan sa 
araling ito sa mga idurugtong na pahayag. 


Naliwanagan ako dahil sa... 


Naunawaan ko na... 


Nalaman ko na.... 

2. llahad ang iyong pananaw sa tanong na nasa loob ng bilog 


Masasalamin pa 
ba ang kulturang 
Filipino sa mga 
dulang 
pantanghalan sa 
kasalukuyan? 


Naging mabisa 
bang 
kasangkapan ng 
mga manunulat sa 
Ppagpapahayag ng 
kanilang 
damdamin, 
saloobin, opinyon, 
at karanasan sa 
dula? 


Bakit mahalagang 
matutuhan mo 
ang tamang 
paraan ng 
pagpapahayag ng 
pagsang-ayon at 
pagsalungat? 

3. Bilang presidente ng Samahan ng Mandudula sa inyong paaralan, ikaw ay 
naimbitahang dumalo sa gaganaping seminar-workshop tungkol sa “Dula 
at Dulang Tagalog sa Modernong Panahon.” Isa sa bahagi ng naturang 
seminar ang pagpapanood ng isang video clip tungkol sa buhay ng isang 
artistang nagwagi bilang pinakamahusay na aktres o artistang babae sa 
larangan ng indie film. Batay sa napanood, gagawa ka ng orihinal na iskrip 
na naglalarawan ng ilang pangyayari sa buhay ng naturang aktres at 
pagkatapos itatanghal ito sa gitna ng mga manonood bilang awput. 
Tatayain ito batay sa sumusunod na pamantayan: a) kaangkupan, b) 
makatotohanan, c) masining, dd) orihinal, e) kaakmaan_ ng 
tunog/props/costume, f) taglay ang mga bahagi ng dula, g) kahusayan sa 
pag-arte, at h) nagagamit ang pahayag ng pagsang-ayon at pagsalungat. 


4. Ang layunin sa bahaging ito ay ilipat at isabuhay ang iyong natutuhan sa 
pamamagitan ng pakikibahagi sa pagbuo at pagtatanghal ng isang video 
presentation na nagpapakita ng kulturang Pilipino na nananatili pa sa 
kasalukuyan, nagbago at nawala na. Unawain mong mabuti ang 
sitwasyon upang maisagawa mo nang buong husay ang gawain. 


Isa sa nakatutulong upang mapasigla ang ekonomiya ng bansa ay ang 
pagpasok ng dolyar sa pamamagitan ng turismo. Marami ang nabibigyan 
ng trabaho. Kaya naman patuloy sa pagbuo ng iba’t ibang programa ang 
Departamento ng Turismo upang higit na maipagmalaki ang kulturang 
Pilipino sa buong mundo. Naglalayon na hikayatin ang mga turista na 
balik-balikan ang Pilipinas dahil sa kagandahang taglay nito. Bilang 
tagapangulo ng departamento ng lokal na turismo sa iyong probinsiya, 
layunin mo na hikayatin ang mga turista na balik-balikan ang Pilipinas 
dahil sa ating pamanang kultural. Kaya ikaw ay naatasan na bumuo at 
itanghal ang isang video presentation na nagpapakita ng kulturang 
Pilipinas na nagpapatunay na “It’s More Fun in the Philippines.” Sa 
nasabing presentasyon ay makikita ang kulturang Pilipinas na nananatili, 
nabago at nawala na sa inyong probinsiya. Ang presentasyon ay batay sa 
sumusunod na pamantayan: a) batay sa pananaliksik; b) makatotohanan; 
c)orihinal; d)malikhain; e) may kaugnayan sa paksa; f) napapanahon; g) 
taglay ang elemento ng pagbuo ng isang video presentation. 

MGA ANYO NG KONTEMPORARYONG PANITIKAN 
Mga Aralin 


» Mga Anyo ng Kontemporaryong Panitikan 
- Pahayagan (Tabloid) 
- Magasin 
- Komiks 

» Antas ng Wika 


Masasabing malaki na ang naging pag-unlad ng teknolohiya sa buong mundo 
maging sa ating bansa. Ang paglaganap ng internet, pag-usbong ng iba’t 
ibang social media network gaya ng Facebook at Twitter, gayundin ang 
pagkahumaling ng kabataan sa pagtangkilik sa mga website gaya ng 
YouTube, ay nagdulot ng malaking pagbabago sa kulturang Pilipino. Ang 
pagkahilig ng marami, lalo na ng kabataan, sa mga kontemporaryong anyo 
ng panitikan ang nag-udyok sa pagbabagong bihis ng tradisyonal na anyo 
nito. Paano nga ba naiiba ang tradisyonal na uri ng panitikan sa panitikan sa 
kasalukuyan? Bakit nagkaroon ng transpormasyon mula sa tradisyonal na 
panitikang Pilipino tungo sa panitikan sa kasalukuyan? 


Upang simulan ang pagkilala sa ilang anyo ng kontemporaryong panitikan, 
gawin ang sumusunod. 


1. Tukuyin ang mga salita sa crossword puzzle sa tulong ng mga gabay sa 
ibaba. 


Gabay 

1. Kuwentong isinalarawan ng mga dibuhista 

2. Pahayagan ng masa 

3. Makulay na babasahin na hitik sa iba’t ibang impormasyon 


2. Tukuyin ang inilalarawan ng mga bugtong sa ibaba. Pagkatapos, isulat mo 


ang mga titik ng iyong sagot sa mga kahon upang mabuo ang crossword 
puzzle. 

Mga Bugtong: 


1- Pinipilahan ng mga manonood, 
sa pinilakang tabing ito’y itinatampok! 


2 — Kahong puno ng makukulay na 
larawan at usapan ng mga tauhan, 
tunay na kinagigiliwan ng kabataan! 


3 —Kuwadradong elektronikong 
kagamitan, tampok ay iba’t ibang 
palabas na kinaaaliwan! 


4 — Sa isang click lang mundong ito’y 
mapapasok na para mag- FB, Twitter, 
oO magsaliksik pa. 


5 — Musika’t balita ay mapakikinggan na. 
Sa isang galaw lamang ng pihitan, may 
FM at AM pa! 


6 — Maliit na diyaryong inilalako sa daan; 
balita, tsismis, at iba pa ang laman. 


7 — Pabalat nito’y may larawan pang sikat 
na artista. Nilalama’y mga artikulong 
tumatalakay sa iba’t ibang paksa. 


3. Isulat sa kahon ang mga katangian na sa iyong palagay ay taglay ng 
kontemporaryong panitikan at tradisyonal na panitikan. Bigyang-pansin 
ang paksang kadalasang tinatalakay sa mga ito, wikang ginagamit at 
midyum sa paghahatid nito sa mamamayan. 


Tradisyonal na Panitikan Kontemporaryong 
Panitikan 


Paksang Tinatalakay 


Wikang Ginagamit 


Paraan / Midyum sa 
Paghahatid 


Mga Anyo ng Kontemporaryong Panitikan 


Masasabing nagpatuloy ang tradisyon sa_ panitikan sa _ kabila ng 
modernisasyon sa pamamagitan ng pagpasok ng teknolohiya. Marahil, 
nagkaroon lamang ito ng bagong mukha. Kapansin-pansin sa kasalukuyan na 
ang kinawiwilinan ng kabataan na mga babasahin gaya ng komiks at magasin 
ay nauulit lamang ang paksa at tema sa mga akda sa tradisyonal na uri ng 
panitikan. Kung susuriin, nagkakaiba lamang sa estilo, pamamaraan, at 
kaalamang teknikal ang kontemporaryong panitikan. 


Tabloid 


Mula noon hanggang ngayon, malaki ang ginagampanang papel ng mga 
balita sa pang-araw-araw nating pamumuhay. Magmula sa pagbalikwas sa 
higaan hanggang bago matulog ay nakatutok tayong mga Pilipino sa 
nangyayari sa ating paligid. Isa na ang pahayagan bilang isang uri ng print 
media ang kailanma’y hindi mamamatay at bahagi na ng ating kultura. 
Pansinin ang pagsusuring isinagawa ni William Rodriguez mula sa kaniyang 
blog sa “Sanib-lsip” (http://williamrodriguez11.blogspot) tungkol sa tabloid. 


Tabloid: |sang Pagsusuri 
William Rodriguez II 


Buhay na buhay pa rin ang industriya ng diyaryo sa bansa dahil sa 
abot-kaya lang ang presyo. Ang katibayan nito ay ang dami ng mga 
tabloid na makikita sa mga bangketa. Bumebenta pa rin, kahit ang 
mga balita ay unang lumalabas sa telebisyon at naiulat na rin sa radyo. 
May sariling hatak ang nasa print media dahil lahat ay di naman 
naibabalita sa TV at radyo. Isa pa, hangga't naitatabi ang diyaryo ay 
may epekto pa rin sa mambabasa ang mga nilalaman nito. 


Iba't iba ang dahilan ng mga tao kung bakit nagbabasa ng diyaryo. 
Mayroong hanap talaga ay balita, magbasa ng tsismis, sports, 
literatura, o 'di kaya'y magsagot ng palaisipan. Pinagsama-sama na 
yata ang lahat sa diyaryo para magustuhan ng mga tao. Mainam itong 
pampalipas-oras kapag walang ginagawa. Sinasabing ang tabloid ay 
pangmasa dahil sa Tagalog ito nakasulat bagama't ilan dito ay ingles 
ang midyum. Hindi katulad sa broadsheet na ang target readers ay 
Class A at B. "Yun nga lang sa tabloid ay masyadong binibigyang-diin 
ang tungkol sa sex at karahasan kaya't tinagurian  itong 
sensationalized journalism. Bihira lamang maibalita ang magagandang 
kaganapan sa ating bansa. Ito kaya ay dahil sa itinuturo ng aklat ng 
dyornalismo, na ang katangian ng magandang balita ay nasa 
masamang balita? 

Sa kasalukuyan ay mayroong 21 na national daily tabloid at apat lang 
naman sa weekly tabloid na nagsi-circulate sa bansa. Huwag ng isama 
ang mga diyaryo na wala sa merkado na kaya lang nakakapagpatuloy 
ay dahil sa pagpi-PR sa mga politiko. Ang ilang tabloid ay konektado 
rin sa broadsheet at mayroon ding mga publishing na dalawa o tatlo pa 
ang hawak na diyaryo. Mapapansing marami sa mga tabloid na 
ibinebenta ay pawang nagtatampok ng mga istoryang ukol sa sex at 
nagpapakita ng mga larawang hubad ng kababaihan; pangiliti lang 
daw. Ngunit ang totoo ay pinupuntirya nila ang libido ng tao para lang 
makabenta. Tuloy, mababa ang tingin ng iba sa mga tabloid dahil sa 
ganitong kalakaran. Pumasok din sa eksena ang mga smut tabloid na 
sagad sa kalaswaan! 


Mahalaga pa naman ang ginagampanan ng media sa paghubog ng 
kaisipan ng mamamayan. Kaya nitong bumuo at magwasak ng isang 
indibidwal o kahit institusyon. Mabuti na lamang at may matitino pa 
ring tabloid. Siyempre, kabilang na rito ang PINAS na nagtataguyod ng 
alternatibong pamamahayag. 


Upang pagyamanin ang kaalaman sa tabloid, gawin ang sumusunod: 


1. 


2. Kumuha ng isang kopya ng fabloid. llista, ilarawan, at suriin ang mga 
bahagi 0 pahina nito. Sa pagsusuri, magiging pangunahing bagay kung 
bakit inilagay ang bahaging iyon at kung ano ang inaasahan nitong 


Sagutin ang sumusunod na tanong: 


a. Sa iyong palagay, bakit higit na binabasa ng mga tao ang tabloid 


kaysa broadsheet? 


b. Sa kabila ng pagpasok ng teknolohiya, lalo na ang malaganap na 
internet, bakit marami pa rin ang tumatangkilik at nagbabasa ng 


mga pahayagan? 


mambabasa. 
Pangalan ng Tabloid: 
Petsa ng Pagkakalathala: 


Mga Bahagi Deskripsiyon Pagsusuri 


3. 


Kumapanayam ng hindi bababa sa tatlong tao na palagiang nagbabasa ng 
tabloid. Suriin kung ang ilang pahayag na inilatag sa pagsusuri ni William 
Rodriguez Il ay tumutugma o sumasalungat sa sagot ng kinapanayam mo, 


lalo na sa mga dahilan ng pagbabasa nila ng tabloid. 

Magasin 


Hindi mawawala ang Liwayway kung pag-uusapan ang magasin sa Pilipinas. 
Naglalaman ito ng mga maikling kuwento at sunod-sunod na mga nobela. 
Dahil dito, naging paraan ito para mapalago ang kamalayan ng mga Pilipino. 
Dinala nito ang panitikan sa mga kabahayan ng pamilyang Pilipino. Bago pa 
man ang Digmaang Pasipiko, ang araw ng pagrarasyon ng magasin na ito ay 
talaga namang inaabangan ng mga miyembro ng pamilya at nagiging dahilan 
din ng kanilang pagtitipon upang mabasa lamang lalo na ang mga nobela. 


Bunsod nang mabilis na pagbabago ng panahon, unti-unting humina ang 
produksiyon ng Liwayway. Nag-iba ang panlasa ng mga Pilipino mula nang 
magpasukan ang iba’t ibang magasin mula sa ibang bansa. Sa kasalukuyan, 
naririto ang nangungunang mga magasin na tinatangkilik sa bansa. 


1. FHM (For Him Magazine) - Ang magasing ito ay tumatayo bilang 
mapagkakatiwalaan at puno ng mga impormasyon na _ nagiging 
instrumento upang mapag-usapan ng kalalakihan ang maraming 
bagay tulad ng buhay, pag-ibig, at iba pa nang walang pag- 
aalinlangan. 


2. Cosmopolitan — Magasing pangkababaihan. Ang mga artikulo rito 
ay nagsisilbing gabay upang maliwanagan ang kababaihan tungkol 
sa mga pinakamainit na isyu sa kalusugan, kagandahan, kultura, at 
aliwan. 


3. Good Housekeeping - Isang magasin para sa mga abalang ina. 
Ang mga artikulong nakasulat dito ay tumutulong sa kanila upang 
gawin ang kanilang mga responsibilidad at maging mabuting 
maybahay. 


4. Yes! - Ang magasin tungkol sa balitang showbiz. Ang nilalaman 
nito ay palaging bago, puno ng mga nakaw-atensiyon na larawan at 
malalaman na detalye tungkol sa mga pinakasikat na artista sa 
bansa. 


5. Metro - Magasin tungkol sa fashion, mga pangyayari, shopping, at 
mga isyu hinggil sa kagandahan ang nilalaman ng Metro. 


6. Candy - Binibigyan ng pansin ang mga kagustuhan at suliranin ng 
kabataan. Ito ay gawa ng mga batang manunulat na mas 
nakauunawa Sa sitwasyon ng mga mambabasa. 


7. Men’s Health — Magasin na nakatutulong sa kalalakinan tungkol sa 
mga isyu ng kalusugan. Mga pamamaraan sa pag-ehersisyo, 
pagbabawas ng timbang, mga pagsusuri sa pisikal at mental na 

kalusugan ang nilalaman nito, kung kaya ito ay naging paborito ng 
maraming kalalakihan. 


8. T3 - lsang magasin para lamang sa mga gaaget. Ipinakikita rito ang 
mga pinakahuling pagbabago sa teknolohiya at kagamitan nito. Ito 
rin ay may mga napapanahong balita at gabay tungkol sa pag- 
aalaga ng mga gadget. 


9. Entrepreneur — Magasin para sa mga taong may negosyo o nais 
magtayo ng negosyo. 


Upang pagyamanin ang kaalaman sa mga magasin, magsagawa ng 
pananaliksik sa mga guro sa inyong paaralan kung anong popular na 
magasin ang binabasa nila. Gamiting gabay sa pananaliksik ang kasunod na 
balangkas na nasa ibaba. 


Pamagat: 
Mga Natuklasan sa Naunang Mga Natuklasan sa Isinagawang 
Binasang Pananaliksik Pananaliksik 


KONGKLUSYON 


Komiks 


Ang komiks ay isang grapikong midyum na ang mga salita at larawan ay 
ginagamit upang ihatid ang isang salaysay o kuwento. Maaaring maglaman 
ang komiks ng diyalogo sapagkat binubuo ito ng isa o higit pang mga 
larawan, na maaaring maglarawan o maghambing ng pagkakaiba ng teksto 
upang higit na makaapekto nang may lalim. Bagama’t palagiang paksang 
katatawanan ang komiks, sa kasaysayan, lumawak na ang sakop ng anyo ng 
sining na ito na kinabibilangan ng lahat ng mga uri (genre), hinahayaan ang 
mga artistang tuklasin ang kanilang sariling ekspresyon. 

Narito ang isang halimbawa ng komiks at mga bahagi nito: 


Kuwadro- 
Naglalaman ng 
isang tagpo sa 
kuwento (frame) 


Pamagat ng 
kuwento 


Larawang guhit 
ng mga tauhan 


s F pikes i sa kuwento 
se “@ 
_ Vv) if Lobo ng usapan- 
Pinagsusulatan ng usapan 
PJP) Ng mga tauhan; may iba’t 
*<-! ibang anyo ito batay sa 
| inilalarawan ng dibuhista. 


Isinulat ni Carlo J. Caparas. 
Mula sa Komiklopedia.wordpress.com. 


Sinasabing ang komiks ay inilarawan bilang isang makulay at popular na 
babasahin na nagbigay-aliw sa mambabasa, nagturo ng iba't ibang 
kaalaman, at nagsulong ng kulturang Pilipino. Ang kultura ng komiks ay 
binubuo ng mga manunulat at dibuhista na napakalawak ng imahinasyon. 


Kahon ng 
Salaysay - 
Pinagsusulatan ng 
maikling salaysay 


Ang pagiging malikhain ng mga manlilikha ng komiks ang nagpagalaw 
maging sa mga bagay na walang buhay. Ipinakita nila ang hindi nakikita ng 
iba. Lumikha sila ng mga bagay mula sa wala. Gumawa ng mahika. 
Pinagkabit-kabit ang mga elemento. At kahit walang teleskopyo ay ginalugad 
nila ultimong tuldok sa kalawakan, ipinakita na bukod sa ating mundo ay may 
iba pang mundo, at may iba pa palang uri ng mga nilalang. 


Maraming bata ang lumaki kasabay ng komiks at baon nila ang tapang ng 
mga super karakter na lumalaban sa mga hamon ng buhay. Maraming 
komiks, maraming binigyan ng pag-asa, maraming pinaibig. 


y ’ 


Mga larawan mula sa 
Philippine Online 
Chronicles 

Makulay ang pinagdaanan ng komiks sa Pilipinas magmula nang lumabas ito 
sa mga magasin bilang page filler sa entertainment section nito noong 1920. 
Magmula rito, nagsulputan na ang mga regular na serye ng Halakhak Komiks 
noong 1946, Pilipino Komiks, Tagalog Klasiks noong 1949, at Silangan 
Komiks noong 1950. 


Sinasabing sa pagpasok ng dekada otsenta unti-unting humina ang benta ng 
komiks dahil sa ipinatanggal ang ilan sa nilalaman at ipinag-utos ang 
paggamit ng murang papel. Naapektuhan nito ang kalidad at hitsura ng 
komiks. Nagresulta ito nang pag-alis ng mga dibuhista ng komiks sa Pilipinas 
para magtrabaho sa Amerika sa parehong industriya. Kabilang dito sina 
Alfredo Alcala, Mar Amongo, Alex Nino, at iba pa. 


Pagkatapos ng Batas Militar muling namuhunan ang industriya ng komiks. Sa 
panahong ito sumikat ang manunulat na sina Pablo S. Gomez, Elena Patron, 
at Nerissa Cabral. Ang pagbabalik ng interes ng mambabasa sa komiks ay 
tumagal lamang hanggang simula ng 1990 dahil nahumaling na ang mga tao 
sa iba’t ibang anyo ng paglilibang. 


Sa kasalukuyan, marami pa rin ang nagnanais na muling buhayin ang 
industriya sa bansa. Isa na rito ay ang kilalang direktor na si Carlo J. 
Caparas. Noong taong 2007 tinangka niyang buhayin at pasiglahin ang 
tradisyonal na komiks sa sirkulasyon sa pamamagitan ng mga ginawa nilang 
komiks caravan sa iba’t ibang bahagi ng Pilipinas. 


Hindi lamang sa Pilipinas nakilala ang galing at husay ng mga manlilikha ng 
komiks kundi maging sa ibang bansa. Ayon sa blog ni Fermin Salvador, 
world-class ang kakayahan ng mga Pilipino sa paglikha ng komiks. Kinilala 
ang galing at husay ng mga Pinoy sa larangan ng sining at malikhaing 
pagsulat sa lokal man at internasyonal na komunidad. Kabilang sa mga 
komikerong Pilipino na kilala sa labas ng Pilipinas sina Gerry Alanguilan, 
Whilce Portacio, Philip Tan, Alfredo Alcantara, at marami pang iba. 


Tunay na hanggang sa ngayon ay popular na babasahin pa rin ang komiks. 
Ayon nga kay Prof. Joey Baquiran ng UP, sa PASKO SA KOMIKS. “Hindi 
mamamatay ang komiks dahil may kakanyahan ito. Ang katangiang biswal at 
teksto. Isang kakanyahang hinding-hindi mamamatay sa kulturang Pilipino 
hangga't ang mga Pilipino ay may mga mata para makakita at bibig para 
makabasa -- magpapatuloy ang eksistensiya ng komiks.” 


Upang pagyamanin ang kaalaman sa komiks, gawin ang sumusunod. 


1. Sagutin ang sumusunod na tanong. 
a. Bakit patuloy na kinagigiliwang basahin ang komiks? 
b. Mabisa bang midyum ang komiks upang mailarawan ang kultura, 
tradisyon, at ang kasalukuyang kalagayan ng isang lipunan? 


2. Lagyan ng angkop na salitaan ang mga larawang guhit sa bawat kuwadro 
ng comic strip upang makabuo ng isang kuwento. 

Isang araw, 
ipinakita at 
ikinuwento ng 
lola ni Cyrus 
ang mga 
sumikat na 
komiks noon 
na siya ang 
isa sa mga 
dibuhista nito. 


Mga Antas ng Wika 


Ang mga nabanggit na anyo ng kontemporaryong panitikan ay gumagamit ng 
iba’t ibang antas ng wika. Nahahati ang antas ng wika sa dalawa: Pormal at 
Di-pormal at sa loob ng bawat isa ay may iba pang antas. Sa Pormal, nariyan 
ang pambansa, pampanitikan, at Teknikal. Samantala ang mga Di-pormal 
naman ay lalawiganin, kolokyal, at balbal. 


Sa araling ito, nagbigay tuon ang sumusunod: Ang pormal, di-pormal, at ang 

balbal 

1. Pormal — Wikang ginagamit sa mga seryosong publikasyon, tulad ng mga 
aklat, mga panulat na akademiko o teknikal, at mga sanaysay sa mga 
paaralan. Ito ay impersonal, obhetibo, eksakto, at tiyak. Ito ay gumagamit 
ng bokabularyong mas komplikado kaysa sa ginagamit sa pang-araw- 
araw na usapan. Gumagamit din ito ng mga pangungusap na binubuo 
ayon sa mga panuntunang gramatikal. 


2. Di-Pormal — Wikang ginagamit ng karamihang tao araw-araw. Simple 
lang ang bokabularyo nito at ang mga pangungusap nito ay maiigsi 
lamang. Tinatanggap dito ang tonong kumberseysyonal at ang paggamit 
ng mga panghalip na “ako” at “mo.” Hindi ito mahigpit sa tamang paggamit 
ng din-rin, daw-raw, kaunti-konti, atop. Ang mga artikulo at kolum sa mga 
diyaryo na parang nakikipag-usap lamang sa mambabasa ay kadalasang 
gumagamit ng mga wikang di-pormal. Ito rin ang mga wikang ginagamit sa 

pagsulat sa mga kaibigan. Halimbawa nito ay ang salitang balbal 
tumutukoy sa kataga o pariralang likna o hiram sa ibang wika na 
karaniwang ginagamit ng mga mababa ang katayuan sa buhay. Kung ito’y 
hiram, binabago ang anyo nito upang maiakma sa paggamit. 


Upang pagyamanin ang kaalaman sa mga antas ng wika, gawin ang 
sumusunod: 


1. Sumuri ng tig-iisang tabloid, magasin, at komiks. Tingnan ang antas ng 
wikang ginagamit ng mga ito at kung bakit ganoon ang mga ginagamit 
nilang antas ng wika. 


Bakit ganito ang 


Pangalan Antas ng Wika Antas ng Wika? 


Magasin 
Tabloid 
Komiks 


2. Kumapanayam ng tatlong tao na may iba’t ibang uri ng trabaho (tulad ng 
guro, kaibigan, at magulang). llarawan ang antas ng _ wika_ nila. 
Paghambingin ang mga antas ng wikang ginagamit nila. 


PANGWAKAS NA PAGTATAYA 


Batay sa mga natutuhan mong mga araling pampanitikan at pangwika, 
bumuo ng isang /iterary folio ng klase na sumasalamin sa kasalukuyang 
kalagayan ng isang barangay. Narito ang mga dapat isaalang-alang sa 
paggawa ng folio. 


1. Magkaisa ang buong klase kung ano ang magiging pamagat ng inyong 
literary folio. Kasama na rito ang napagkasunduang logo, konsepto ng 
pabalat ng aklat, at kinakailangang mga larawan. 


Mataas na Paaralang Neptali A. Gonzales 
Lungsod ng Mandaluyong 


KALSADA-PASADA 
(Mga Akdang Napulot sa Kalsada) 


Literary Folio 2012 

2. Sumulat ng Panimula, Pasasalamat, at Paghahandog sa unahang 
bahagi ng inyong literary folio. 


3. Kinakailangang makita rin ang Talaan ng Nilalaman bago ang 
koleksiyon ng mga akdang pampanitikan na isinulat ng bawat isa. 
Sikaping mauri ang bawat isa sa bahaging ito upang madaling makita 
ng mambabasa kung tula, maikling kuwento, dula, at iba pang akdang 
pampanitikan. 


4. At ang pinakatampok sa /iterary folio ay ang koleksiyon ng iba’t ibang 
akdang pampanitikan na orihinal na isinulat ng bawat isa sa inyong 
klase na dumaan sa proseso ng pag-eedit. 


Ang sumusunod naman ay ang pamantayan sa pagsuri sa gagawin ninyong 
literary folio. 


Mga Pamantayan 5 4 3 2 1 


A. Malikhain 


B. Kaisahan (pagkakaugnay-ugnay ng mga 
pangungusap) 

. Makatotohanan (Sumasalamin sa 
lipunang ginagalawan) 

. Pormal at responsable ang gamit ng wika 


oO; OO 


m 


. Kawastuhan (Wasto ang gamit ng mga 
salita at bantas) 


LEYENDA 


Napakahusay 


Mahusay 


Katamtamang Husay 

ANG BROADCAST MEDIA: MEKANISMO NG PAGBABAGO AT PAG- 
UNLAD NG KULTURANG PILIPINO 


Mga aralin 
» Ang Radyo at Pananaliksik 
» Kuwentuhang Media mula sa Online Balita 
» Konsepto ng Pananaw 
» Dokumentaryong Pantelebisyon 
« “Kislap ng Bituin’ ni Jeystine Ellizabeth L. Francia 
« Dokumentaryang Pantelebisyon 
« Araling Pangwika: Mga Konseptong May Kaugnayang Lohikal 
" Broadcast Media 


Panimulang Pagtataya: Paborito Ko! 
Isulat mo sa loob ng larawan ng telebisyon ang iyong kinagigiliwang 
palabas, at sa loob naman ng larawan ng radyo ang iyong paboritong 


pinakikinggang programa. Ipaliwanag mo rin ang mga dahilan kung bakit mo 
pinanonood o pinakikinggan ang mga programang iyong nabanggit. 


Madalas na Pinanonood sa Telebisyon: 


Dahilan Kung Bakit Kinagigiliwan: 


Madalas na Pinakikinggang 
Programa sa Radyo: 


Dahilan Kung Bakit Kinagigiliwan: 

Motibasyon: Pagkilala sa Media 


Ang bahaging ito ang makapag-uugnay sa iyo sa mga bagay na dapat 


mong malaman kaugnay ng Aralin 2 sa modyul na ito. Gumamit ng sagutang 
papel sa pagsagot ng puzzle. Unawain at limiin ang isinaad na mga datos 
upang maibigay ang tamang sagot. Bilugan ang mga letrang bumubuo sa 
tamang sagot sa bawat bilang. Kopyahin at gawin ito sa papel. 


1. 
2. 


3. 


Naghahatid ng balita at mga programang nakaaaliw at kawili-wili. 

Isang palabas na maaaring maging daan upang maimulat ang 
mamamayan sa katotohanan ng buhay sa kaniyang paligid. 

Maaaring maghatid ng balita, talakayan, at impormasyon sa bayan 
man sa nayon. 

Isa sa mga naihahatid ng radyo na nagdudulot ng aliw sa marami. 
Maaaring marinig 0 mapanood ang mga ito maging sa radyo o 
telebisyon. 


T E L E B | S ¥ O N M V 
L M N H | E A ¥ O A U M 
E J O S H | D | E T S U 
L | R A B A L | T A | S 
E C A C R | S T Y S K A 
O M A R | C A R R O A K 
D O K U M e N T A R Y @ 


Gawaing Bahay: Mga Kilalang Boses sa Loob ng Media 


Maraming tao ang lumalabas sa telebisyon at radyo. Karamihan sa 


kanila ay kilala hindi lamang dahil sa kaledad ng kanilang mga pag-uulat kung 
hindi pati na rin sa paraan ng kanilang pananalita. Bumuo ng isang grupo at 
pumili ng isang kilalang programa sa radyo o telebisyon, subukang pag- 
aralan ang paraan ng kanilang pananalita at pagbabalita. Ipresenta ang 
paraan ng pagbabalita ng mga nasaliksik sa klase. 

Mula sa mga gawaing ito, ating napatunayan na bahagi na ng ating 
buhay ang pakikinig ng radyo at panonood ng telebisyon. Ngunit paano nga 
ba nito nabago ang ating kultura at panitikan? Paano ito naipakilala ang ilang 
bagay na dapat talakayin sa ating bansa? 


Pagkilala: RADYOrific ang Hatid 


Tuklasin mo kung gaano na kalawak ang iyong kaalaman sa araling 
ito. Gamit ang arrow ikonekta ang mga pahayag na may kaugnayan sa radyo 
sa larawang nasa gitna. Nasa loob ng maililit na kahon ang nasabing mga 
pahayag. Gawin sa iyong sagutang papel. Gayahin ang pormat. 


nagpapahatid ng 
mga panawagan 


naghahatid ng 
musika 


nagpapalabas 
ng pelikula 


nagpapalabas 
ng variety 


nagpapalabas 
ng teledrama 


nagpapakilala ng 
isang produkto 


nakikinig ng 
mga awit 


nagbibigay ng 
opinyon kaugnay 
ng isang paksa 


naghahatid ng mga 
talakayan / pulso ng 
bayan 


naghahatid ng 
napapanahong 
balita 


Mapalalalim ang iyong kaalaman kaugnay ng gampanin ng radyo sa 
pagkakaroon ng kamalayang panlipunan ng mamamayan. Matututuhan mo 
rin kung paano makasusulat ng isang komentaryong panradyo gamit ang iba’t 
ibang konsepto ng pananaw. Sa ibaba ay mababasa mo ang ilang mga 
gabay na tanong na maaaring makatulong sa iyo upang maging lubos ang 
iyong pag-unawa Sa araling ito. 


Madali mo bang natukoy ang kahalagahan ng radyo? Masasabi mo 
bang malaki ang naging bahagi ng kasalukuyang anyo ng radyo bilang 
midyum ng pagpapalaganap ng panitikang popular? Ipaliwanag. 


141 


Sa bahaging ito ng aralin, basahin at unawain ang mga komentaryong 
panradyo. Unawain ang mga bagay sa likod ng isang isyung tumatalakay sa 
lipunang iyong ginagalawan, ang “Freedom of Information Bill’ bilang pokus 
ng isang komentaryong pagtalakay sa radyo, gayundin ang pakikinig sa isang 
programang panradyo na komentaryo ang lapat. 


Narito ang isang bahagi ng pagtatalakayan sa radyo. 
KOMENTARYONG PANRADYO KAUGNAY NG FREEDOM OF 


INFORMATION BILL (FOI) 


Announcer: Mula sa Bulwagang Pambalitaan ng DZYX, narito ang inyong 


Roel: 
Macky: 
Roel: 
Macky: 


Roel: 
Macky: 
Roel: 


Macky: 


Roel: 


Macky: 


Roel: 


Macky: 


Roel: 


pinagkakatiwalaang mamamahayag sina Roel Magpantay at Macky 
Francia at ito ang Kaboses Mo. 

Magandang umaga sa inyong lahat! 

Magandang umaga partner! 

Partner, talaga namang mainit na isyu ngayon yang Freedom of 
Information Bill na hindi maipasa-pasa sa Senado. 

Oo nga partner. Naku, sabi nga ng iba, kung ang FOI ay Freedom Of 
Income eh malamang nagkukumahog pa ang mga politiko na ipasa 
iyan kahit pa nakapikit! 

Sinabi mo pa, partner! 

Ano ba talaga yang FOI na ‘yan partner? 

Sang-ayon sa seksyon 6 ng Panukalang batas na ito eh bibigyan ng 
kalayaan ang publiko na makita at masuri ang mga opisyal na 
transaksiyon ng mga ahensya ng gobyerno. 

Naku! Delikado naman pala ‘yan! Eh di magdiriwang na ang mga 
tsismosa at pakialamero sa Pilipinas. Isyu dito, isyu doon na naman 
yan! Demanda dito, demanda doon! 

Eh ano naman ang masama, partner? Sa ganang akin, hindi ba't 
dapat naman talaga na walang itinatago ‘yang mga politikong ‘yan 
dahil sila ay ibinoto at nagsisilbi sa bayan. 

Sa isang banda kasi partner maaaring maging threat daw yan sa 
mahahalagang desisyon ng lahat ng ahensya ng pamahalaan. 

Sa tingin ko partner eh makatutulong pa nga yan dahil magiging mas 
maingat sila sa pagdedesisyon at matatakot ang mga corrupt na 
opisyal. 

Eh paano yan partner? Ayon kay Quezon Representative Lorenzo 
Tanada Ill, “Pag hindi pa naipasa ang FOI bago mag-Pasko eh 
mukhang tuluyan na itong maibabasura.” 

Naku! Naloko na! 


Hinalaw at isinulat nina Cyrus Magpantay 


at Maricar Francia mula sa: 
http://politikangpinoy.wordpress.com/2012/09/ 

Mga Gabay na Tanong 


Ano ang mga bagay na nakapukaw sa iyong isipan habang binabasa 
ang mga pahayag mula sa binasang halaw na pagtatalakayan sa radyo? 


Mahusay ang iyong ginawang pagpapaliwanag. Ngayon na nabasa mo 
na ang isang uri ng programang panradyo punan mo naman ang kasunod na 
tsart. Unahing sagutin ang tatlong naunang kolum, ang KWH. Sasagutin 
lamang ang huling kolum, na L pagkatapos na mapag-aralan ang araling ito. 


Motibasyon: Radyopinyon 


Basahin ang mga pahayag ng mga komentarista. Alin sa mga ito ang 
nagsasaad ng positibo at negatibong pananaw? Isulat sa bituin ang positibo 
at sa bilog ang negatibo. Gawin sa iyong sagutang papel. 


K W H L 
Anoangalammo,; Anoangnais’§ |Paano mo makikita) Ano ang iyong 
na? mong malaman? | ang nais mong natutuhan/ 
maunawaan? naunawaan? 


Aralin: Ang Radyo at Pananaliksik 


Isa sa mga mahahalagang gawain ng mga personalidad sa radyo at 
telebisyon ay ang pagpili ng paksang tatalakayin sa palabas. Maaaring isipin 
na tulad din ito ng pagpili sa mga sasabihin sa pagsulat ng isang sanaysay o 
sa isang proyekto. lbig sabihin dapat na mahalaga rin ang pagpili ng mga 
makabuluhang paksa sa mga pag-uusap sa radyo o telebisyon. Sa bahaging 
ito susuriin natin kung papaano tayo matutulungan ng ilang gawain nila sa 
ating pananaliksik 
llan sa mga paksang madalas na talakayin ay ang sumusunod: 

Politika 

Mga pangyayari sa isang espisipikong lugar 

Mga pagdiriwang sa Pilipinas 

Katayuan ng ekonomiya ng Pilipnas 

Mga interes at makabuluhang bagay para sa mga inaasahang 
tagapakinig 


oaAaorop 

Hindi mahirap alamin ang interes ng mga tagapakinig dahil sa iba’t ibang 
pamamaraan ng mga istasyon sa pagkilala sa manonood at tagapakinig. 
Subalit hindi nila maaaring kunin sa kung saan lang ang _ kanilang 
impormasyon. Dahil dito dapat silang manaliksik tungkol sa mga gustong 
mapakinggan ng kanilang mga tagasubaybay. llan sa mga maaari nilang 
gamitin sa ganitong pananaliksik ay ang survey at panayam. 


Survey: 


Gumagamit sila ng survey upang malaman ang mga ito tungkol sa 
kanilang mga programa. Maaari din silang kumuha ng mga panayam tungkol 
sa kanilang mga programa. Ang sumusunod ang ilan sa mga posibleng 
lamanin ng isang survey. 


1. Multiple Choice — ito ang mas mabilis na paraan ng pagpapasagot sa 
isang survey. Mas madali itong sagutin kumpara sa iba dahil sa pipili 
lamang ang tinatanong ng sagot sa iilang titik. 


Tingnan nang mabuti ang mga sitwasyon. Alin sa sumusunod na 
pangungusap ang sa tingin mong sasabihin mo? 


1. Katatapos lang ng inyong klase. Tinawag ka ng kaibigan mo para 
kumain ng tanghalian. 
a. “Wait lang! May pinapakuha si Ma’am sa may Xerox.” 
b. “Sandali lang! May pinapakuha si Ma’am sa may Xerox.” 
c. “Please wait for me! I'll just get something from the Xerox.” 


. Pumasok ka sa iyong klase nang ika-pito ng umaga ngunit 
matapos ang ilang minuto, kinansela ang klase dahil sa bagyo. 
a. “/ hate the rain. | should still be sleeping at this moment!’ 
b. “Kainis naman tong ulan. Dapat tulog pa ako eh!” 
c. “/ hate the rain. Dapat tulog pa ako eh!” 


. Pinakuha mo sa iyong kaklase ang librong pina-photocopy. 
a. “How much lahat? May barya kayo sa one thousand?” 
b. “How much? Do you have change for one thousand?” 
c. “Magkano lahat? May barya kayo sa isang libo?” 


. May pagsusulit kayo at wala kang panulat. Hihiram ka sana sa 
iyong katabi. 
a. “May panulat ka pa ba na pwederg hiramin? 
b. “May extra kang pen? Pwede borrow?” 
c. “Do you have an extra pen! can borrow?’ 

2. Pagkilala sa mga sinasang-ayunan — Bukod sa simpleng multiple 
choice maaari ding maglagay ng listahan na nagpapahayag ng 
kanilang mga _ sinasang-ayunan at di sinasang-ayunan. Isang 
halimbawa ang sumusunod. 


Punan ng ekis ang sumusunod na kahon na malapit sa inyong ginagamit na 
wika. Punan ng X ang SA kung sang-ayon, W kung Walang Sagot, at DS 
kung Hindi Sang-ayon. 


Mga Tanong SA | W | DS 
. Napalalakas ng wikang gamit ko ang aking loob. 


. Madali akong naiintidinnhan sa wikang ginagamit ko. 
. Hindi nakalilito ang wikang ginagamit ko. 


. Ang wikang gamit ko ay mas madaling gamitin sa 
labas ng klase. 


. Naiintindihan ng lahat ang ginagamit kong 
pamamaraan ng pagsasalita. 

. Madali kong naipapahayag ang aking mga ideya 
gamit ang aking wika. 

. Pormal ang wikang ginagamit ko. 


3. Likert Scale — Ang Likert scale ay isa sa mga paraan kung papaanong 
sinusukat ng isang tao ang sarili niya. 


Bilugan ang bilang na tugma sa wikang ginagamit mo. 1 bilang mas malapit 
sa Ingles at 5 bilang mas malapit sa Filipino. 


Ingles Filipino 
1 ------------------ 2-------------------- 3------------------ 4----------------- 5 


llan lamang ito sa mga maaaring lamanin ng isang survey, maaari ding 
ayusin at pahusayin ang paraan ng pagtatanong. Bukod sa mga ito maaari 
ding gamitin ang pagkuha ng panayam sa mga tagasubaybay. 


Panayam 


Sa paggawa ng isang panayam kailangang planuhin din ang mga 
dapat na gawin at tatanungin. Subalit kasabay nito ang pagiging handa rin sa 
pagbuo ng mga pagpapalalim na tanong. Totoong may mga gusto tayong 
malaman subalit minsan ay di natin makukuha ang nais nating sagot. Minsan 
may pangangailangan ng pagdedetalye subalit kailangan pa ring tandaan na 
dapat ay nasa paksa pa rin ang mga tanong. 

Ang mga gawaing ito ang mga pangunahing batis o mapagkukunan ng 
impormasyon. Maaaring kumunsulta sa mga libro o sa internet subalit mas 
makatotohanan ang impormasyon na manggaling mismo sa_ isang 
mapagkakatiwalaang batis. Ito ang tinatawag na pangunahing batis ng 
impormasiyon. 


BAGO SINIMULAN ANG PANANALIKSIK, BASAHIN MUNA ANG MGA 
DAPAT TANDAAN SA PAKIKIPANAYAM UPANG MAISAKATUPARAN 
ANG PAGBUO NG DOKUMENTARYONG PANTELEBISYON 


1. PAGHAHANDA PARA SA PANAYAM 

* Magpaalam sa taong gustong kapanayamin 

* Kilalanin ang taong kakapanayamin 

* Para sa karagdagang kaalaman i-klik ang kasunod na site 

http://www.careerandjobsearch.com/interview_checklist.htm 
> Mga Dapat Gawin Bago Magpanayam 
> Teknik sa Pakikipanayam 
> Bago Magpanayam 


2. PAKIKIPANAYAM 

* Maging magalang 

* Magtanong nang maayos. 

* |tanong ang lahat ng ibig malalam kaugnay ng paksa. 

* Makinig nang mabuti sa sagot ng kinakapanayam. 

http://www.careerandjobsearch.com/interview_checklist.htm 
> Teknik sa Pakikipanayam 
> Tagumpay sa Pakikipanayam 


3. PAGKATAPOS NG PANAYAM 
* Magpasalamat. 
* lulat nang maayos ang nakuhang impormasyon sa panayam 
http://www.careerandjobsearch.com/post_interview.htm 
> Pagkatapos ng Panayam 


Pagtatasa: Telehanayan ng Kasagutan 


Sa gawaing ito, ikaw mismo sa iyong sarili ang makapagtatala ng mga 
bagay na iyong natamo sa pag-aaral ng araling ito. Maging maingat at 
matapat ka sa pagtugon sa_hinihingi nito. Gamit ang talaan ng paglalahat na 
nasa kabilang pahina sagutin ang unang apat na kolum, ang ikalimang kolum 
ay iyong sagutin sa pagtatapos mo sa kabuuan ng aralin kaugnay ng 
telebisyon. 

Pagpapalalim: Pagbuo ng Sariling Pananaliksik 


Bumuo ng grupong may tigatlo hanggang tiglimang miyembro at pumili 
ng isang gustong gawin na paraan ng pananaliksik. Mula dito bumuo o 
humanap ng paksa at bumuo ng isang concept web. lpresenta ito nang tulad 
ng isang skit ng talakayan 0 pag-uusap tao tungkol sa napiling paksa. 
Ang komentaryong panradyo ayon kay Elena 
Botkin — Levy, Koordineytor, ZUMIX Radio; ay ang 
pagbibigay ng oportunidad sa kabataan na 
maipahayag ang kanilang mga opinyon at saloobin 
kaugnay sa isang napapanahong isyu, o sa isang 
isyung kanilang napiling talakayan at pagtuunan ng 
pansin. Ang pagbibigay opinyon ayon kay Levy ay 
makatutulong nang malaki upang ang kabataan ay 
higit na maging epektibong tagapagsalita. Ayon pa 
rin sa kaniya, ang unang hakbang upang 
makagawa ng isang mahusay at epektibong 
komentaryong panradyo ay ang pagkakaroon ng 
malawak na kaalaman sa pagsulat ng isang 
sanaysay na naglalahad ng opinyon o pananaw. 


Ehersisyo: Radyomentaryo 


Bilang bahagi ng iyong gawain puntahan ang alin man sa mga link sa 
loob ng bilog. Makinig ng ilang napapanahong mga balita. 


7 http://www.tv5.com.ph/ click radyo5 
http://www. interaksyon.com/article/42031/te 
odoro-|--locsin-jr---why-theyre-afraid-of-foi 


tunein.com/radio/Radyo-Patrol-630-s14674/ 
radioonlinenow.com/201 1/02/25/listen-to-92- 
3-news-fm-online/ 


Para sa mga walang internet sa klase, maaaring makinig sa radyo sa 
anumang estasyon sa AM o kaya ay basahin ang kasunod na teksto na 
kuwentuhang media. 

Tandaan : Habang ikaw ay nakikinig, sikapin mong magtala ng iba’t ibang 
detalye tungkol sa: 

1. Pamagat ng paksang tinalakay, 

2. Mga batayan ng mga salaysay, at 

3. Mga paksang pinag-uusapan. 


Mga Gabay na Tanong: 
1. Tungkol saan ang iyong napakinggan? 
2. Paano naging malinaw at kapani-paniwala ang mga pahayag ng 
mga komentarista? 
3. Paano nagiging makabuluhan ang isang komentaryo? 


BAGO MAKASULAT NG ISANG DOKUMENTARYONG PANRADYO 
NARITO ANG MGA DAPAT TANDAAN 


1. Magsaliksik ng mga impormasyon 

2. Huwag kalimutang banggitin ang mga personalidad na binanggit sa 
mga detalye upang ipakita ang kredibilidad ng iyong isinulat 

3. Magkaroon ng malinaw na pagpapasiya sa paksa 


KUWENTUHANG MEDIA 
Posted by Online Balita on June 2nd, 2012 


Nakatutuwang makakuwentuhan ang mga kasapi at pinuno ng media 
sa okasyon ng kaarawan ng magaling na coordinator na si Liza Carreon sa 
isang forum na kung tawagin ay Tuesday Club sa Pasig City. Magagaling, 
matatalas, at analitikal ang kanilang mga pananaw sa halos lahat ng isyu o 
pangyayari sa ating bansa, gaya ng mga usapin ng Panatag Shoal, at ni CJ 
Renato Corona. 


Kabilang sa media people na nakausap ko at nakapalitan ng kuro-kuro 
ay sina Manila Bulletin Editor-in-Chief Cris “Jun” Icban; Butch Raquel, GMA 
Vice President for Communications; BizNews Asia Magazine Editor-in-Chief 
Tony Lopez, Tony Katigbak (Chairman ng Tuesday Club); Bong Osorio ng 
ABS-CBN, ex-MMDA Chairman Bayani Fernando at ex-Marikina City Mayor 
Marides Fernando; ex-Graphic Editor Manuel Almario; columnist Boo 
Chanco; Pandan, Catanduanes Mayor Resty de Quiroz, dating reporter ng 
DZRH, at iba pa. 


Sa ganitong pagtitipon, hindi masasayang ang iyong oras dahil bukod 


sa tawanan, biruan, at kumustahan, nakapupulot ka ng _ matatalino, 
magaganda, at sariwang opinyon, analisis, at personal na paniniwala na 


148 


kontra 0 katig sa isang kontrobersiyal na personalidad 0 usapin. Ang club na 
ito ay ipinundar ng yumaong sina Max Soliven at Art Borjal. 


Binigwasan ng China si US State Secretary Hillary Clinton dahil sa 
remarks nito tungkol sa gusot sa West Philippine Sea (South China Sea) na 
rito ay lantarang dinuduro ng dambuhalang bansa ang sisiw na Pilipinas sa 
Panatag Shoal. Ayon kay Hillary, lumalabis ang China sa pag-angkin nito sa 
nasabing karagatan kontra sa ipinahihintulot ng United Nations Convention 
on the Law of the Sea (UNCLOS). Nagbabala ang China na hindi dapat 
makialam ang US sa usaping ito. Maliwanag ang pahiwatig ni Ms. Clinton na 
tiyak na susugod ang US forces para tulungan ang ating bansa sa sandaling 
ganap na salakayin at agawin ng China ang Bajo de Masinloc. 


Sa kabila ng pagbatikos at pagsalungat ng mga makakaliwang grupo 
na sagad-hanggang-langit ang galit at pag-ayaw sa United States, walang 
magagawa o masusulingan ang Pilipinas kundi ang humingi ng tulong (kahit 
hindi diretsahan) 0 sumandal sa puwersa ng bansa ni Uncle Sam laban sa 
alinmang dayuhang lakas na ookupa at manduduro sa atin. 


Mga Gabay na Tanong 


1. Anong napansin mo sa mga pahayag mula sa tekstong iyong 
binasa 0 sa mga pahayag na iyong napakinggan? 


2. May mga salita bang ginamit ang may-akda 0 ang mamamahayag 
upang maging susi sa paglalahad ng mga detalye? 


3. Batay sa teksto, paano inilahad ang bahaging ginampanan ng 
radyo bilang salik ng panitikang popular sa pag-unlad ng 
kasalukuyang lipunan? 


Pagtatasa: Radyopormasyon 
Pagkatapos mong basahin at unawain ang mga pahayag sa binasang 


teksto, punan ang kasunod na kahon ng tamang mga impormasyon. Gawin 
sa papel. 


Mga nagpapahayag 
ng impormasyon 
Mga pahayag ng 
mga personalidad 


Sariling pananaw 

Motibasyon: Radyotik na mga Titik 


Napansin mo ba ang mga salitang may salungguhit sa mga 


halimbawa ng iskrip panradyo na iyong binasa? Ang mga iyon ay tinatawag 
na “konsepto ng pananaw.” 


Mula sa binasang teksto na Kuwentuhang Media, hanapin ang mga 


salitang tumutukoy sa mga konsepto ng pananaw. Isulat ang iyong sagot sa 
mga bilog. Gawin sa sagutang papel. 


Ugnay Wika 


Narito ang ilan pang dagdag na kaalaman upang lubos mong 


maunawaan kung ano ang tinatawag na Konsepto ng Pananaw. 


1 


May mga ekspresiyong nagpapahayag ng konsepto ng pananaw. 
Kabilang dito ang ayon/ batay/ para/ sang-ayon sa/kay, ganoon din sa 
paniniwala/ pananaw/ akala ko/ ni/ ng, at iba pa. Inihuhudyat ng mga 
ekspresyong ito ang iniisip, sinasabi, o pinaniniwalaan ng isang tao. 
Tulad nito: 


Ayon/ Batay/ Sang-ayon sa 1987 Konstitusyon ng Pilipinas, ang 
Filipino ang pambansang wika at isa sa mga opisyal na wika ng 
komunikasyon at sistema ng edukasyon. 


Sa _ paniniwala/ akala/ pananaw/ paningin/ tingin/ palagay ni/ ng 
Pangulong Quezon, mas mabuti ang mala-impiyernong bansa na 
pinamamahalaan ng mga Pilipino kaysa makalangit na Pilipinas na 
pinamumunuan ng mga dayuhan. 


Inaakala/ Pinaniniwalaan/ Iniisip kong hindi makabubuti kanino man 
ang kanilang plano. 


Sa ganang akin/ Sa tingin/ akala/palagay ko, wala nang gaganda pa sa 
lugar na ito. 

2. May mga ekspresiyong nagpapahiwatig ng pagbabago o pag-iiba ng 
paksa at/ o pananaw, tulad ng sumusunod na halimbawa. Gayon man, 
mapapansing di tulad ng naunang mga halimbawa na tumitiyak kung 
sino ang pinagmumulan ng pananaw, nagpapahiwatig lamang ng 
pangkalahatang pananaw ang sumusunod na halimbawa: 


Sa isang banda/ Sa kabilang dako, mabuti na rin sigurong nangyari 
iyon upang matauhan ang mga nagtutulog-tulugan. 


Samantala, makabubuti sigurong magpahinga ka muna para 
makapag-isip ka nang husto. 


RADYOMENTARYONG MAKABAGO 


Tandaan: Ang panitikang popular ay may malaking kaugnayan sa 
_kulturang popular na ang mga bagay ay pawang gumagamit ng mga 
_ bagong kasangkapan, imahe, diwa, at iba pang kaugnay na paksa, upang 
_ maitanghal ang isang uri ng kulturang kakaiba sa dating nakagisnan ng 

mga Pilipino. 


Mula sa mga gawaing iyong nabigyang-tugon mula sa simula ng 
araling ito, bigyang tugon ang tsart na kasunod sa bahagi ng L. 


— Se 


Pagkatapos mong maitala ang mga bagay na iyong natutuhan, 
bigyang-pansin ang mga bagay na nagdulot sa iyo ng maling pag-unawa. 
Hingin ang tulong ng iyong guro upang mas malawak at mas komprehensibo 
ang mga bagay na iyong natutuhan. 


Sa huli, gumawa ng isang komentaryong sanaysay na tumatalakay sa 
isang napapanahong isyu. Gawin ito ayon sa hinihinging pamantayan. 


1. Dalawang talatang sanaysay na nagbibigay puna o nagsasaad ng 


iyong sariling pananaw. 
2. Gamit ang mga salitang nagsasaad ng konsepto ng pananaw. 

Konteksto: Subukang gumawa ng pag-uulat sa susunod na sitwasyon 


Bilang Pangulo ng Interact Club ng inyong bayan; sa pamamagitan mo ay 
inanyayahan kayong magpakita ng pagtatanghal ng isang programang 
panradyo bilang pagbibigay-pugay sa isang award winning radio broadcaster/ 
komentarista na mula sa inyong bayan, nagdiriwang din siya ng kaniyang 
ika-60, kaarawan; kasabay ng pagdiriwang ng pagkakatatag ng Interact Club. 


NARITO ANG MGA PAMANTAYAN SA PAGTATAYA NG GINAWANG 


PAGTATANGHAL NG ISANG PROGRAMANG PANRADYO 


Napakahusay Mahusay Umuunlad Nagsisimula Kabuuang 
Pamantayan 4 3 9 4 Marka 
Masaklawna | Komprehensibo | Masaklaw, Makabuluhan May 
paglalahad ng | atmakabuluhan | makabuluhan | at makabuluhan 
napapanahong | ang at napapanahon | at 
impormasyon |napapanahong | napapanahon | ang mga napapanahong 
mga ang mga impormasyong | mga 
impormasyong | impormasyong | inilalahad sa impormasyong 
inilalahad sa inilalahad sa materyal inilahad sa 
materyal materyal alinsunod sa materyal ukol 
alinsunod sa alinsunod sa paksang sa paksang 
paksang paksang itinatampok itinatampok 
itinatampok. itinatampok. ngunit may ngunit limitado 
mga detalyeng | ang mga ito. 
hindi nailahad 
na higit na 
makatutulong 
sa 
pagtatanghal. 
Masining at Natatangi ang Masining at Masining at Masining na 
maingat na paggamit ng maingat na maingat na ginamit ang 
paggamit ng wika ng nagamit ang nagamit ang wika ng 
wika kabataan nang | wikang wika ng kabataan sa 
higit pa sa kabataan sa kabataan sa karamihan ng 
inaasahang kabuuang karamihan ng pahayag sa 
pamamaraan sa | pagpapahayag | pahayag sa nabuong 
materyal. sa nabuong nabuong materyal ngunit 
materyal. materyal. hindi maingat 


ang paggamit. 


152 


Mahusay na Tipong Taglay ang Taglay ang Naipamalas sa 
aspektong propesyonal ang | lahat ng mga susing materyal ang 
teknikal pagkakagawa kailangang elemento sa minimal na 
sa materyal elemento sa mabisang antas ng 
dahilsahusay | mabisang pagbuo ng pagtatagpi- 
ng pagtatagpi- | pagbuo ng materyal at tagpi ng 
tagpi ng mga materyal. naipamalas elemento at 
elemento nito. Naipapamalas | ang angkopna_ | teknikal na 
ang kahusayan | teknikal na pagganap. 
sa teknikalna | pagganap. 
pagganap. 
Pagkapraktikal | Ang mga Malinaw at Makabuluhan May mga 
ng inilahad na FaFkapaki- ang karamihan | rekomendas- 
rekomendas- _| rekomendasyon | pakinabang sainilahad na | yong inilahad 
yon ay parasalahat | rekomendas- ngunit hindi 
nagmumungkahi | ang inilahad na | yon. malinaw ang 
ng kaisipang rekomendas- inimumungkahi 
pangmatagalan | yon. ng mga 
sa kamalayan kaisipan. 
ng madla. 
Kabuuang 
Marka 


Naging madali ba para sa iyo ang paggawa ng isang iskrip panradyo? 
Paano nito naimulat ang iyong isipan sa katotohanan ng buhay? Gawin sa 
papel. 


Isa pang mahalagang midyum sa larangan ng broadcast media at hindi 
maikakailang bahagi ng buhay ng bawat Pilipino ang telebisyon. Naging 
bahagi at sinasabing kasama nga sa daily routine ng mga Pilipino ang 
panonood ng mga palabas sa telebisyon simula sa paggising sa umaga sa 
mga morning show hanggang sa oras na bago matulog sa mga prime time na 
mga panoorin kabilang na ang mga _ teledrama, balita, at mga 
dokumentaryong pantelebisyon. 


Saglit mang nahinto ang pamamayagpag ng telebisyon noong 
panahon ng Batas Militar, sumibol naman ang mas matapang na anyo ng 

balita at talakayan sa mas makabuluhang gampanin ng telebisyon sa 
mamamayan. Unti-unting ipinakilala ang telebisyon bilang midyum sa 
paghahatid ng mahahalagang kaganapan sa bawat sulok ng bansa sa 
pamamagitan ng dokumentaryong pantelebisyon. Dito kinilala ang mga 
batikang mamamahayag na sina CheChe Lazaro, Abner Mercado, Jessica 
Soho, Howie Severino, Sandra Aguinaldo, Jay Taruc, Kara David, at iba pa. 


Nais mo rin bang maging isang sikat at pinagkatitiwalaang 
dokumentaristang gaya nila? Paano mo lilinangin ang iyong kakayahan? 


Sa araling ito, tatalakayin naman natin ang ilang mga hakbang upang 
maging isa kang mahusay na dokumentarista sa telebisyon - kung 
papaanong ang bawat galaw ng tao sa tunay na buhay ay mabibigyang - 
kulay sa likod ng kamera, at kung paanong ang katotohanang ipinakikita ng 
isang dokumentaryong palabas sa telebisyon ay naihahatid sa kaalaman ng 
bawat mamamayan. 


Panimulang Pagtataya: Paborito Kong Palabas! 


Simulan pag-aralan ang tungkol sa telebisyon sa pamamagitan ng 
pagkilala sa mga programang pantelebisyon sa ibaba. Alin ang pamilyar sa 
iyo? Pumili ng tatlo at isaayos ayon sa madalas na panoorin. lpaliwanag kung 
bakit. 


Weekend 
Getaway 


TV Patrol Talentadong 
( ) Pinoy 


Umagang Kay 
Ganda 

Telembistiga 


Pansinin ang mga pamagat ng palabas sa telebisyon na nakasulat sa 
kasunod na mga kahon. Subukang panoorin o saliksikin ang Ssumusunod na 
palabas. Ipaliwanag ang pagkakatulad nila. 


INVESTIGATIVE 


STORYLINE DOCUMENTARIES 


KRUSADA REEL TIME 


REPORTER’S 
NOTEBOOK 


Mga Gabay na Tanong 
1. Ano-ano ang ipinakikita ng mga larawan? 
2. Sino-sino ang tagapag-ulat sa mga programang nabanggit? 
3. Paano nila tinatalakay ang kanilang mga paksa? 
4. Papaanong maituturing ang telebisyon, bilang salik ng panitikang 
popular, upang maging isang malaking impluwensiya sa paghubog ng 
bagong kabataan? Pangatwirananan at ipaliwanag. 


Pagpapalalim: Gulong ng Buhay Telebisyon 


Magbigay ng mga dahilan kung bakit pinanonood ang programang 
pantelebisyon. Subukang sagutin ang sumusunod na tanong at ipaliwanag: 


1. Ano ang nakaeengganyong bahagi ng programa? 

2. Saan ako interesado sa isang programa? Sa kuwento? Tauhan? 
Lugar na pinagkuhanan? 

3. Ano kaya ang genre na kinabibilangan ng programang gusto ko? 

Panoorin: Teleisipan ng Buhay 


Kung mayroon kang kompyuter at konesksyon sa internet, panoorin 
ang dokumentaryong “PAGPAG FOR SALE” SineTotoo ni Howie Severino na 
matatagpuan sa http://www. youtube.com/watch?v=5ERclh2nJx0&feature=related. 
Kung wala nama’y basahin mo ang blog para sa isang dokumentaryong 
pantelebisyon. 


“Kislap ng Bituin” 
Jeystine Ellizbeth L. Francia 


Panganay ako sa aming magkapatid, at maagang iminulat ni 
mommy ang aking isipan sa tunay na takbo ng buhay. Tinulungan niya 
akong buksan ang isip sa mga bagay na nagaganap sa labas ng aming 
tahanan. Ginagabayan niya ako habang inuunawa ang mga ito. Bukod sa 
mga panonood ni mommy ng mga palabas nina Howie Severino isa ang 
dokumentaryo ni Kara David na “Gamu-gamo sa Dilim”’ ang nagbukas sa 
mura kong pag-iisip sa kahalagahan ng edukasyon at sa kung paanong 
dapat ito’y pinatatatag. 


Malaki ang iniiukit sa aking puso ng mga kaganapan sa Little Baguio 
isang lugar kung saan may mga guro at batang hindi alam ang salitang 
pagsuko sa kabila ng kanilang sitwasyon sa buhay. Bagama’t kulong sila sa 
rehas ng kahirapan at bulag sa dilim ng kanilang mga landas ay patuloy 
silang nagsusumikap, nangangarap, at lumalaban upang maging mas 
maliwanag ang kanilang kinabukasan. 


Dahil sa inspirasyong idinulot sa aking puso ng dokumentaryong ito, 
at sa paggabay ni mommy upang unawain ko ang mga ito, lalo kong 
pinatatag ang matagal nang pangarap na maging sa hinaharap. 


Mula noon hanggang ngayon, pinangarap ko na maging isang 
tagapaglingkod ng mga mamamayan. Sumulat at maipakita sa lahat ang 
tunay na kaganapan sa buhay ng tao. Pangarap na makatulong sa ibang 
tao at maging boses at mata ng mga taong dapat pakinggan at dapat 
paglaanan ng higit na atensiyon. 


Hawak ang pangarap at paniniwalang ibinigay sa akin ng 
dokumentaryong “Gamu-gamo sa Dilim,” at ang pagiging guro ni mommy, 
tutuparin ko ang makapaglingkod sa aking bayan at sa mamamayan. 


Susulat ako ng mga mahahalagang impormasyong kakailanganin 
upang mamulat ang mundo sa katotohanan ng buhay. Ipasisilip ko ang 
lente ng camera upang baka sakali makita nila ang mga bagay na dapat 
nilang makita, ang sakit ng lipunang aking ginagalawan ay higit kong 

madama at maipadama sa buong mundo. Nais kong humawak ng panulat, 
baka sakali, sa mga letrang isusulat ko sa papel ay higit na maunawaan at 
makikilala ng mga tao ang kanilang mga sarili gayundin ang mga tao sa 
kanilang paligid. Hangad kong, dumami ang mga katulad ni Myra, na sa 
gitna ng kahirapan, sa gitna ng walang kasiguraduhang buhay at sa gitna 
ng kadiliman ng paligid ay pilit na nilampasan ang lahat at naging isang 
ganap na tanglaw at liwanag, naging isang makislap na bituin na 
magsisilbing gabay ng mga taong naglalakbay sa gitna ng dilim. 


Mga Gabay na Tanong: 


1. Ano-ano ang pumukaw sa iyong damdamin habang pinanonood ang 
dokumentaryo? 


2. Bilang kabataan, anong masasabi mo sa mga pangyayaring ito sa 
iyong lipunan? 


3. Anong gampanin ng telebisyon ang ipinakita sa dokumentaryong ito? 


Narito naman ang mga dagdag kaalaman na dapat mong tandaan na 
alam kong magagamit mo sa susunod na gawain: 


Gaya ng pelikula ang mga programang pantelebisyon ay 
maituturing ding isang uri ng sining na nagsisilbing libangan at 
gumigising sa isip at damdamin ng isang tao. Ito’'y mahalaga at 
mabisang sangay ng kabatirang panlipunan, pang-espirituwal, 
pangkultura, pangmoralidad, pang-edukasyon, at iba pa. Malaki 
ang nagagawang impluwensiya nito sa katauhan ng isang 
nilalang. Ang mga kaisipan, ugali, kabuluhan, at pananaw ng 


isang nilikna ay maaaring maimpluwensiyahan ng pinanonood na 
mga programa sa telebisyon. 


Dokumentaryong Pantelebisyon — Mga palabas na naglalayong 
maghatid ng komprehensibo at estratehikong proyekto na 
sumasalamin sa katotohanan ng buhay at tumatalakay sa kultura 
at pamumuhay sa isang lipunan. 

Paksa: “Ang telebisyon ba bilang midyum ng panitikang popular ay may 
malaking impluwensiya sa paghubog ng bagong kabataan?” 


Katanggap- 
Mga Nalaman | Mga Patunay 
mide AUD at Natuklasan jng Nalaman at tanggapine Paglalahat 
nang Nalaman Niatuidagan mga 
Kondisyon 


Telementaryo 
Maraming makabuluhang kaisipan ang tinalakay sa dokumentaryong 
iyong napanood. Subukin mong dugtungan ang kasunod na mga pahayag 
upang makabuo ng kaisipang inilalahad nito. Gawin sa sagutang papel. 
1. Dadalhin ang pagpag sa karinderya para 


2. Dahil kaya binubura sa isipan ang pinanggagalingan 
ng pagkain. 


3. Nililinis nilang mabuti ang pagpag nang sa ganoo’y 
4. Dahil sa inspirasyong idinulot sa aking puso ng dokumentaryong ito, 
5. Tangan-tangan ang pangarap at paniniwalang ibinigay sa akin ng 
dokumentaryong “Gamu-gamo sa Dilim,” 
Napansin mo ba ang pagkakatulad ng mga pahayag sa itaas? Ano ang 
iyong napuna? Tama, may mga salitang ginagamit upang makabuo ng mga 
ekspresiyong nagpapahayag ng kaugnayang lohikal. Narito pa ang 


karagdagang impormasyon hinggil sa mga ekspresiyong nagpapakita ng mga 
konseptong may kaugnayang lohikal. 

MGA KONSEPTONG MAY KAUGNAYANG LOHIKAL 


May mga konseptong higit na nagiging makahulugan kapag pinag- 
ugnay 0 pinagsama. Halimbawa nito ang mga konseptong nagpapahayag ng 
relasyon o kaugnayang lohikal tulad ng dahilan at bunga, layunin at paraan, 
paraan at resulta, kondisyon at bunga o kinalabasan. 


1. Dahilan at Bunga/ Resulta 


Nagpapahayag ng sanhi o dahilan ng isang pangyayari. Nagsasabi 
naman ng bunga o kinalabasan ang resulta nito. 


Tingnan ang halimbawang mga pangungusap na nagpapakita 
ng relasyong dahilan/ sanhi at resulta/ bunga. Pansinin ang mga pang- 
ugnay na ginamit, gayon din ang padron ng pagsusunod-sunod ng 
mga konsepto. (nakaturo sa resulta ang arrow o palaso) 


Nag-aaral siyang mabuti (dahilan + pang-ugnay+resulta) 


kaya/ kaya naman natuto 
siya nang husto. 


Hinto sa pagitan ng dahilan at 
Dahil dito/ Bunga nito/ Tuloy resulta) 
natuto siya nang husto. 


Sapagkat/ Pagkat/ Dahil (pu + dahilan + resulta; may 
hinto pagkatapos ng dahilan) 

nag-aral siyang mabuti, 

natuto siya nang husto. 


C Nag-aaral siyang mabuti. (dahilan + pu + resulta; may 

Cc siya nang husto (resulta + pu + dahilan) 
sapagkat/ pagkat/ kasi/ dahil 

nag-aral siyang mabuti. 


Makikitang maipahahayag ang relasyong dahilan at bunga sa iba’t ibang 
paraan. Ginagamit ang mga kawsatib na pang-ugnay na sapagkat, dahil, 
dahilan sa at kasi sa pagsasabi ng dahilan o sanhi samantalang 
naghuhudyat ng resulta o bunga ang mga pang-ugnay na kaya, kaya 
naman, dahilan dito, at bunga nito. 

. Paraan at Layunin 


Ipinakikita ng relasyong ito kung paano makakamit ang isang 
layunin o naiisipan sa tulong ng isang paraan. Tingnan ang halimbawa. 
Pansinin ang mga pang-ugnay, pati na ang padron ng pagpapahayag 
ng relasyon. (Nakatuon sa layunin ang arrow o palaso) 


— Upang/ Para matuto nang husto, (pu + layunin + paraan 


nag-aaral siyang mabuti. mayhinto pagkatapos ng 
layunin) 
= Nag-aaral siyang mabuti (paraan + pu + layunin) 


upang/ para/ nang sa ganoo’y 
matuto nang husto. 


Sa relasyong ito, ginagamit ang mga pang-ugnay na para, 
upang, © nang sa ganoon upang maihudyat ang layunin. 


. Paraan at Resulta 


Nagpapakita ang relasyong ito kung paano nakukuha ang 
resulta. Sa mga halimbawa, nakaturo sa resulta ang arrow. 


c Sa matiyagang pag-aaral, (paraan + resulta) 
nakatapos siya ng kaniyang kurso. 


ad Nakatapos siya ng kaniyang (resulta + paraan) 
kurso sa matiyagang pag-aaral. 


Mapapansing walang ginamit na pang-ugnay sa relasyong ito. 
Inihuhudyat ng sa ang paraang ginamit upang makamit ang resulta. 


. Kondisyon at Bunga o Kinalabasan 
Maihahayag ang relasyong ito sa dalawang paraan: Una, 
tumbalik o salungat sa katotohanan ang kondisyon. Tingnan ang 


halimbawa kung saan nakaturo sa bunga o kinalabasan ng arrow. 


Kung nag-aaral ka lang nang mabuti, (pu + kondisyon + bunga) 
sana’y natuto ka nang husto. 


Natuto ka sana nang husto (bunga + pu + kondisyon) 
kung nag-aral kang mabuti. 


160 


At ikalawa, haypotetikal ang kondisyon; tulad nito: 
Kapag/ Sa sandaling/ Basta’t (pu + kondisyon + bunga) 
_ nag-aral kang mabulti, 


matututo ka nang husto. 


Matututo ka nang husto (bunga + pu + kondisyon) 


Kapag/ Sa sandaling/ Basta’t 
nag-aral kang mabuti. 


Sa unang paraan (salungat sa katotohanan ang kondisyon), ginamit ang 
pang-ugnay na kung at karaniwan itong sinamahan ng sana upang 
maipakitang salungat nga sa katotohanan ang bunga o kinalabasan. Sa 
ikalawa, ginamit ang kapag, sandaling... o basta’t upang ipahayag na 
maaaring maganap ang isang pangyayari kung isasagawa ang kondisyon. 


Pagtataya 
Sinematotohanang Kaganapan 


Gamit ang mga salita o ekspresiyong nagpapakita ng mga ugnayang lohikal, 
sabihin ang kaisipang isinasaad ng bawat larawan. Gawin sa papel. 


kaisipan 


Larawan ng Mag-inang kaisipan 
Pulubi sa Lansangan 


Larawan ng mga Tirahan sa 


kaisipan | Gilid ng Estero sa Tabi ng kaisipan 


Matatayog na Gusali 


ee ee ee res Se ere ee ee 


kaisipan 


161 


Pagkatapos mong makita ang mga larawan sa pahina sa itaas, sagutin mo 
ang sumusunod na tanong. 


1. Ano-ano ang paksa ng mga larawan? 

2. Mahusay bang nabubuod ng larawan ang paksa? Ipaliwanag. 

3. Ano pa kayang problema sa lipunan ang mahusay na gawing paksa ng 
ganitong mga paglalarawan? 


Motibasyon: DokPantele 


Layunin mo sa gawaing ito na ilapat sa tunay na sitwasyon ang 
mahahalagang konsepto tungkol sa dokumentong pantelebisyon na iyong 
natutuhan. 


Sitwasyon: 


Taon-taon ay idinaraos ang pagdiriwang para sa pagkakatatag ng 
inyong lalawigan. Ngayong taon, naatasan ang inyong Samahang 
Pangkabataan ng Lalawigan (SPL) upang magkaroon ng isang palabas sa 
gabi ng pagtatanghal. Bilang Pangulo ng inyong samahan, ikaw ang 
naatasang manguna sa pagpapalabas na may layuning maipabatid ang 
kasalukuyang kalagayan ng inyong lalawigan. Ito ay sa pamamagitan ng 
dokumentaryong pantelebisyon. Ang dokumentaryong inyong itatanghal ay 
dapat a) gumamit ng wika ng kabataan sa kasalukuyan, b) may mga 
ekspresiyong nagpapakita ng mga konseptong may kaugnayang lohikal, at c) 
estilo ayon sa halimbawang iyong nabasa o napanood at sa panlasa ng 
kabataang tulad mo. 


Bumuo ng isang plano kung papaano iprepresenta ang mga ito. 
Bumuo ng balangkas ng takbo ng programa. 


Pagnilayan at Unawain 


Sa bahaging ito, subukang pagnilayan ang sumusunod na gawain 
upang higit mong mapalalim ang iyong pag-unawa sa mahahalagang 
konsepto na nakapaloob sa araling ito. Inaasahan na pagkatapos ng mga 
gawain, ang lahat ng iyong maling akala o palagay ay naitama na dahil ito 
ang daan upang mabisa mong mailipat sa tunay na sitwasyon ang 
mahahalagang konsepto na iyong natutuhan. Ipaliwanag sa pamamagitan ng 
sumusunod na dayagram kung paano nakatutulong ang Broadcast Media sa 
iba’t ibang kaparaanan sa ating araw-araw na pamumuhay. 

BROADCAST MEDIA 
RADYO TELEBISYON 


. pagbibigay ng impormasyon 

. Pagpapahayag ng mga pananaw at opinyon 

. Ppagpapabatid ng mga pangunahing suliranin 

. paglalatag ng mga solusyon sa mga 
pangunahing suliranin 

. aksiyong naisagawa/solusyon sa ipinahatid na 
mga suliranin (serbisyo publiko) 


Buuin ang pahayag 


Ang Broadcast Media ay nakatutulong sa ating araw-araw na 
pamumuhay sapagkat 


Pagpapalalim: Pagsasalin 


Pagkakataon mo nang ilipat ang mahahalagang konsepto na iyong 
natutuhan sa araling ito. Alam kong kayang-kaya mo ito. Kung mayroon ka 
pang hindi nauunawaan, maaari mong tanungin ang iyong guro. Sa 
pamamagitan ng mga kasanayang iyong natutuhan mula sa mga aralin 
kaugnay ng broadcast media, tiyvak na matagumpay na naisakatuparan ang 
mga gawaing iyong isinagawa! Batid din ang papel na ginagampanan ng 
broadcast media sa paghahatid ng mahahalaga at napapanahong 
impormasyon na nagdudulot sa pagkakaroon ng kamalayang panlipunan ng 
mamamayan. Muli, subukin natin ang iyong galing at talino. Nasa ibaba ang 
isang gawaing tiyak kong kayang-kaya mong isakatuparan. 

Isa kang mamamahayag o journalist / broadcaster. |kaw ay 
naatasang magsaliksik kaugnay ng napapanahong isyu sa ating 
bansa. 


Binigyan ka ng kalayaan na pumili kung ikaw ay lilikna ng 
iskrip para sa isang komentaryong panradyo o kaya naman ay 
para maging bahagi ng isang dokumentaryong pantelebisyon. 


Para sa pagsasagawa ng komentaryong panradyo, 
kinakailangan mong sumulat ng isang iskrip na magtatampok sa 
batuhan ng ideya at komentaryo kaugnay ng iyong napiling paksa 
o isyu. Inatasan kang manaliksik upang magkaroon ng wasto at 


mapanghahawakang impormasyon mula sa mga personalidad na 
may kinalaman sa paksa o isyu. Kinakailangang bumuo ka ng 
iskrip para sa dalawang mamamahayag na siyang magbabasa 
nito sa isang programa sa radyo — ang KABOSES. 


Kung ikaw naman ay makikiisa sa Pagbuo ng 
Dokumentaryong Pantelebisyon, kinakailangan mong 
makipanayam sa isang tao na makapagbabahagi ng 
impormasyon o kaya naman ay may mahalagang opinyon 
kaugnay ng paksa o isyung iyong napili. Ang iskrip na iyong 
mabubuo ay magiging bahagi ng isang dokumentaryong 
ipalalabas sa KABOSES Station Channel. 


Narito ang ilan sa mga isyu na maaaring maging paksa ng _ iyong 
komentaryong panradyo 0 dokumentaryong pantelebisyon: 


Dagdag na Taon sa Hayskul, Kailangan Pa Ba? 

Ang Mundo Ba’y Sadyang sa Pera Umiikot? 

Pamahalaan, Lagi Bang Handa sa Panahon ng Kalamidad? 
Bagong Teknolohiya Sagot nga Ba sa Pag-unlad? 

Katangiang Pang-Multimedia 


Gumamit ng mga 
grapiko, video, 
tunog, at iba pang 
multimedia na 
makatutulong 
upang higit na 
maging 
makabuluhan ang 
presentasyon. 


Gumamit ng 
multimedia upang 
maisagawa ang 
presentasyon. 
Sumunod sa batas 
kaugnay ng 
copyright sa 
paggamit ng 
multimedia 


Gumamit n 

g multimedia 
upang maisagawa 
ang presentasyon, 
ngunit may mga 
pagkakataong 
nalalayo sa tema. 
Sumunod sa batas 
kaugnay ng 


Di-gumamit ng 
multimedia upang 
maisagawa ang 
presentasyon 


Sumunod sa batas | features. 
kaugnay ng 

copyright sa 

paggamit ng 

multimedia 

features. 


Pagiging Malikhain 


Ang presentasyon |Ang presentasyon 
ay ginamitan ng ay ginamitan ng 
kakaibang mga kakaibang mga 
likhang sining likhang sining 
upang mahikayat |jupang mahikayat 
ang mga ang mga 
manonood, manonood. 
makadaragdag sa 

pagpapalabas ng 

layunin at tema ng 

paksa. 


copyright sa 
paggamit ng 
multimedia 
features. 


Sinubukang 
gamitan ng 
kakaibang mga 
likhang sining 
upang mahikayat 
ang mga 
manonood. 


Walang ginamit na 
kakaibang mga 
likhang sining 
upang mahikayat 
ang mga 
manonood. 


Pinaghandaang 
mabuti ang bawat 
linya at malinaw 
na binigkas ang 
bawat salita. 
Naipakita ang 
kabuluhan ng 
paksa at tema 
nito. 


Pinaghandaang May mga ilang Di-napaghandaan 
mabuti ang bawat | pagkakataong ang pagsasalita at 
linya at malinaw na} kinabahan habang | pagganap. 
binigkas ang nagsasalita. 

bawat salita. 


Bumuo muna ng concept web upang matulungan sa paghimay ng 
paksa. Isulat ang matatapos mong iskrip sa isang bond paper. Tiyakin na 
malinis at maayos ang pagkakasulat nito. Gagamitin sa pagtataya ng iyong 
gawa ang mga rubrik na ginamit sa pagtataya ng komentaryong panradyo at 
dokumentaryong pantelebisyon sa naunang mga gawain. 

lpresenta sa klase ang nabuo, sa pamamagitan ng pagtatanghal ng script. 
Narito ang rubrik kung paano mamarkahan ang iyong produkto: 


Rubrik para sa Multimedia Presentation 


Pinakamahusay Mahusay Nagsisimula 
4 3 1 
Nilalaman: Layunin 


Ang Ang May tiyak na Di malinaw na 
presentasyon ay | presentasyon ay | paksa ang naipakita ang 
may tiyak na may tiyak na presentasyon paksa at ang 
layunin o tema. paksa, at may ngunit ilang karamihan sa 
Ang lahat ng kaugnayan ang__| bahagi lamang bahagi ay 
ipinakita rito ay mga ipinakita ang nagpakita ng | walang malinaw 
may tiyak na rito sa paksa. kaugnayan sa na kaugnayan 
kaugnayan sa paksa. sa tema. 
layunin at 

lubhang 

makabuluhan. 


Nilalaman: Kongklusyon 


Ginamit ko ang Nakapaghinuha | Sa tulong ng iba, | Di naging madali 
aking natutuhan | ako nang nakapaghinuha ang paghinuha 
at mga dati ng maayos na ako ng isang ko ng 

kaalaman upang_ | kongklusyon magandang kongklusyon. 
mailahad ang mula sa mga kongklusyon. 

aking pag-unawa_ | datos na 

sa mga datos na_ | nakalap. 

nakalap. 

Pangwakas na Pagtataya 


Punan ang mga patlang sa bawat bilang upang mabuo ang mga 


kaisipang isinasaad. 


1. Sa pamamagitan ng mga programa sa radyo, 


2. Sa panonood ng mga dokumentaryong pantelebisyon, ang kabataan ay 


Pagbuo ng sarili kong palabas: 


Bumuo ng grupong may tigatlong miyembro. Siguraduhing may isang 


mahusay gumuhit, magsulat, at magsalita sa bawat grupo. 


Para sa gawaing ito kailangang bumuo ang bawat grupo ng isang konseptong 
palabas. 


Konteksto: lpalalabas ang pinakaunang episode ng inyong programa sa 
susunod na linggo. Para dito kailangang makabuo ng sumusunod: 


1. 


Pamagat ng programa 


2. Logo para sa programa 
3. 
4. Guhit ng sumusunod 


Script kung saan ipinakikilala ang layunin at punto ng programa. 


a. Talk Show —hitsura ng set 
b. Palabas tungkol sa krimen — hitsura ng set 
c. Palabas tungkol sa isyu - guhit ng lugar na bibisitahin 


Mga elementong kailangan isama ayon sa format ng mapipiling 
palabas 
a. Talk Show — mga magsasalita at mga dahilan kung bakit sila 
iimbitahan 
b. Palabas tungkol sa krimen — isang kaso (maaaring inimbento) 
c. Palabas tungkol sa isang espisipikong isyu — lugar na bibisitahin 
at maikling paglalarawan dito. Kailangan ding magbigay ng 
dahilan kung bakit ito ang napili. 

DOKUMENTARYONG PAMPELIKULA: MIDYUM SA NAGBABAGONG 
PANLIPUNAN 
Mga Aralin 
e Mga Dokumentaryo at Pelikula 
e “Bata, Bata... Paano Ka Ginawa?’ ni Lualhati Bautista 
e Susog na Ugnay Panitikan: Dokumentaryong Pampelikula 
e Elemento ng Pelikula 
e Mga Paraan ng Pagpapahayag 
e “Pintig, Ligalig, at Daigdig’ ni Jet Oria Gellecanao 


Pagkilala sa mga Termino 


Panuto: Kompletuhin ang letra sa mga patlang upang matamo ang mga 
sagot sa bawat bilang. 


1. Isang uri ng pelikula na aktuwal ang pagkuha ng mga pane! 
upang higit itong mas maging makatotohanan.D__u__—_sit__ y 

2. Mga pelikulang gawa ng mga estudyante o mag-aaral na inilalahok sa 
mgapatimpalak.S__ d__t I_d_ = = d n_ _i_m 


3. Elemento ng pelikula kung saan nakapaloob ang mga eksena at 
diyalogo ng mga tauhan atartista. |i 


4. Isa sa kinikilala at tinitingalang pangalan sa paggawa ng independent 
flmaysiB__Il_nt_ _e _do_a. 


kasalukuyan at produkto ng indie films. 


5. Si _o a in ay isa sa pinakamahusay na aktor sa 


Batid ko na mayroon ka ng kaalaman tungkol sa mga dokumentaryo at 
pelikula. Sa tinatawag nating panitikang popular ngayon, ito ay pinagsama, 
kaya’t tinawag itong “dokumentaryong pampelikula.” Lubha kang magiging 
interesado sa paksang ito, lalo na sa isang katulad mong kabataan na sa 
kasalukuyan ay nabubuhay sa modernong panahon na laganap na ang mga 
modernong teknolohiya na naging bahagi na ng iyong pang-araw-araw na 
pamumuhay. Ngunit bago ang lahat, mayroon tayong mahalagang tanong 
na magiging gabay mo sa pagtalakay ng araling ito. Aalamin mo kung 
paanong ang isang dokumentaryong pampelikula ay mabisang instrumento 
sa pagpapaunlad ng pagkatao at pagbabagong panlipunan? Makatutulong 
sa iyo ang sumusunod na gabay na tanong upang sa pagtatapos ay 
masagot mo nang tama ang mga ito. 

Mga Gabay na Tanong: 


1. Bilang isang uri ng panitikang popular sa kasalukuyan, paanong ang 
kahalagahan ng isang dokumentaryong pampelikula, ganoon din ang 
estilo at kaalamang teknikal ay makatutulong sa mga elementong 
taglay nito? 

2. Paano mabisang maipahahayag ang mga saloobin at damdamin sa 
isang dokumentaryong pampelikula gamit ang angkop na pang- 
komunikatibong pagpapahayag? 


Paano mabisang maipahahayag ang saloobin, damdamin, at mga pananaw 
para sa isang dokumentaryong pampelikula bilang isang midyum para sa 
pagbabagong panlipunan? Isulat ang iyong kasagutan sa papel. Gayahin 
ang pormat. 


Panimulang Pagtataya: Pag-analisa Batay sa Nakasaad sa Kahon 
Pagmasdan at pag-aralan ang mga nakasaad sa kahon. Ibahagi ang iyong 


mga kaalaman at pananaw kaugnay ng mga ito. Isulat ang iyong mga sagot 
sa loob ng mga kahon sa 3-2-1 Chart. Gawin sa isang pirasong papel. 


I-WITNESS DOCUMENTARIES 


ANG PAGDADALAGA NI 
MAXIMO OLIVEROS 


Ang PBabae BA Septic ‘Cai 


Alin sa mga palabas o pelikula na 
nakalarawan ang iyong 
kinagigiliwan? Magbigay ng tatlo (3) 
at ipaliwanag kung bakit. 


Ano-ano ang eksena sa pelikula 0 

palabas ang tumatak sa iyong 
isipan. Maglarawan ng dalawa (2) at 
ipaliwanag kung bakit. 


Kung bibigyan ka ng pagkakataon, 
ano ang isang tanong na nais mong 
tanungin sa mga tao sa likod ng 
mga pelikula o palabas na ito? 


Pagtatasa: lhasip Natin (lIhambing at lsaisip) 


Suriin ang mga palabas na kinakatawan ng mga larawan sa itaas. 
Subukin mong ipangkat ang mga ito sa dalawa sa tulong ng kasunod na 
dayagram. Pagkatapos nito, itala mo ang pagkakatulad ng mga ito kaugnay 
ng layunin, paraan ng paghahatid nito at mensaheng naiiwan sa mga 
manonood. Gawin sa papel. Gayahin ang pormat. 


DOKUMENTARYO 


A. PagKakaiba B. Pagkakaiba 


C. Pagkakatulad 

Paunlarin 


Ang una mong dapat isagawa ay basahin ang buong teksto, ang iskrip 
ng pelikula. Makatutulong ito upang malaman mo kung paanong ang isang 
pelikula ay mabisang instrumento sa pagpapaunlad ng pagkatao at 
pagbabagong panlipunan. 


Narito ang isang halimbawa ng isang pelikula at ang isang bahagi ng 
iskrip nito. Ito ay pinamagatang “Bata, Bata...Paano Ka Ginawa?” mula sa 
panulat ng isang batikang nobelista na si Lualhati Bautista. 


Simulan mo na ang pagbabasa ng iskrip. Tandaan ang mahahalagang 
detalye nito para sa isasagawang mga pag-aaral at analitikong pagsusuri. 
Patalasin mo ang iyong isip at pairalin ang iyong imahinasyon nang sa 
ganoon kapag ito naman ay iyong pinanood bilang isang pelikula ay mas 
malawak ang iyong magiging kaalaman sa isang pelikula na katulad nito. 


Bata, Bata... Paano Ka Ginawa? 
(Screenplay) 
Lualhati Bautista 


EKSENA 1 : School ground day. 


Magbubukas ang eksena sa isang choreographed dance number ng mga 
batang babaing kasali sa miss kinder beauty contest. Ang tugtog: Butsiki. 


Graduation day ito ng kindergarten class. Puno ang school ground. May mga 
nanay pa nga na dala pati mga baby nila. 


Habang ginaganap ang sayaw, kanya-kanyang hanap ng magandang 
puwesto ang mga magulang na may dalang camera para makuhanan ang 
kanilang mga anak. Kabilang na sa kanila si Lea. Siyempre, nasa kalipunan 
din ng mga tao sina Ojie at Ding. Nakasampay sa kamay ni Ojie ang toga ni 
Maya, isinusunod iyon kay Lea. 


Ojie : Nanay, eto ang toga. 
Lea : Mamaya na iyan, hawakan mo sandali. 
Ojie : Ang init-init na po, e! Ayoko nang grumadweyt! Gusto ko 


po bagsak na lang ako! 


Isang batang lalaking ga-graduate ang basta na lamang umihi sa upuan niya. 
Nagpulasan ang mga tao. Tilian ang mga babae, Aaaayyy! Aaaaayyy! 


Isang batang nagkikislapan ang damit na kulay go/d ang kinukurot ng palihim 
ng kaniyang ina. 

Ina ng batang kumikislap ang damit: Tahan ka na sabi dyan! Putris ka, 
dalawang libo ang gastos ko sa baro mo! 


SUPERIMPOSE, TITLE AND CREDITS 


EKSENA 2 : School ground. Same day. 


Natapos ang sayaw ng grupo ng mga bata. Nagpalakpakan. Nagsalita na ang 
teacher-emcee sa stage. 


Teacher-Emcee: At ngayon naman, magpapakita ng kanilang angking 
talento ang mga kandidata. Sila ay aawit, tutula, at 
sasayaw. Tawagin natin ang candidate number 1...si 
Arlina de los Santos! (palakpakan) 


Hahabulin ni Ding si Lea papuntang backstage. Mabilis na iniabot ni Lea ang 
camera sa kanya. Sa background, sumasayaw ng “Papa, Don’t Preach” ang 
kandidata. 


Lea : Hawakan mo, bibihisan ko yong bata! 

Ding : (pahabol, may warning) Meyk-apan mo naman kahit 
konti! Hindi mananalo iyan! (kakalabitin ni Ojie si Ding) 

Ojie : (impatient na): Tatay Ding, eto yong toga. 

Ding : Mamaya na iyan. Tutula pa raw yong kapatid mo. 

EKSENA 3 : School ground. Same day. 


Makikita sa camera na halos natataranta ang mga ina sa pagbibihis ng 
kanilang mga anak. From long gown to casual na kasi ang susunod na 
eksena. Naghahabilin ang bawat isa. Nag-ooverlapping ang mga diyalogo. 


Mother 1 : lyong lines mo, huwag mong kakalimutan ha (kakanta 
sabay sayaw) “Matayog ang lipad ng saranggola ni Pepe, 
Matayog ang pangarap ng matandang bingi!” 


Lea : (Habang binibihisan si Maya) Huwag kang kakabahan. 
Basta’t banat lang nang banat, tapos! Katuwaan lang 
naman ‘to. Ang importante, kung ano ang laman ng utak 
at puso. Hindi ng mukha (itataas ng daliri ang baba ng 
anak) Sige, ha? Pagbutihin mo! 


Shot ng emcee sa stage. 


Emcee : Ang susunod naman pong magpapakita ng kaniyang 
talento ay si candidate number 7. Estudyante ni Miss 
Maglinao, kinder, section Pussycat, 7 years old, math 
ang favorite subject niya: Maria Natalia Bustamante 
Gascon. 

Sisiksik si Lea papunta sa unahan, nakaumang na ang camera. Kasunod niya 
sina Ding at Ojie. 


Lea : Excuse me po! Excuse me po! Sa stage, uumpisahan na 
ni Maya ang kanyang tula. 


Kumpleto sa acting. 


Maya : Ang tiyan ng nanay, malaki't mabilog. 
Ano iyon? Tanong ni Ojie sa nanay. 
Bola? Bola ng basketbol? 
Hindi, iba. 
Puwedeng paglaruan? 
Hindi at may laman. 
Ano ang laman, ha ‘Nay? 
Sorpresa, sorpresa! 
Ang sorpresa nang lumabas, ako pala! 
Paanong ang bola ay naging si Maya? 
Biglang tawa si Nanay: 
“Paglaki mo na Ojie...saka mo malalaman.” 


Ding : (kay Lea) Turo mo, turo mo yon? Pambihira ka...hindi 
mananalo yon! 


Magsisimula na ang graduation march. (Sa backstage) Nakaupo si Lea sa 
harapan ng anak, mini-medyasan niya ito para sa sapatos na itim. 


Ding : (kay Maya) Sana naman anak, iba na lang ang tula mo. 
Hindi mananalo iyon. 

Lea : Di bale, kahit hindi manalo ‘no! Hindi naman ‘yan 
pagandahan. 

Ding : Pambihira ka! E ba’t sumali ka pa sa beauty contest? 

Maya : (Medyo magsisimangot konti) Kuya, akin na ang toga ko, 


maka-graduate na. Kukunin na ni Lea ang toga. Hindi pa 
rin ibababa ni Ojie ang kamay niya. 


Ojie : (medyo naaasar na) Gusto n’yong itanong kung anong 
nangyari sa kamay ko? Namatay na, o...naging bato na! 


Sa isang banda, medyo pa-ismid na binibihisan ng nanay ang batang naka- 
gold na pahikbi-hikbi pa rin. 


Ina : Wala na, natapos na ang Miss Kinder. Ang mahal-mahal 
pa naman ng baro mo. Dalawang libo iyan. 


Aatungal na naman ang bata. 

Pagpapalalim: Hagdanaw (Hagdan at Pananaw) 


Mula sa ibaba patungo sa itaas, sagutin ang sumusunod na tanong upang 
makuha ang bandila. Lalo pa nitong palalalimin ang kaalaman, pagkilala sa 
sarili, at pagkamulat sa kapaligiran. Isulat ang sagot sa papel. 


Paano nakapagpapamulat ng 
kamalayan ang isang uri ng 
media tulad ng mga pelikula 
na bahagi ng ating kultura at 
panitikang popular? 
lpaliwanag. 


Bilang kabataan, paano mo nakikita 
ang iyong sarili bilang isang 
mahusay na mag-aaral at pagiging 
masunurin sa iyong mga magulang? 


Bilang kabataan, ano ang iyong nadarama 
kapag hindi ka masyadong 
pinahahalagahan ng iyong pamilya? Paano 
mo ito sinasabi sa iyong mga magulang? 


Paano mo bibigyang-kahulugan ang bawat eksena 
sa pinanood mong pelikula? Ano ang naging 
implikasyon sa yo nito at sa taglay mong katauhan 
bilang isang bata o isang kabataan ngayon sa 
ating lipunan? 


Paano mo ilalarawan ang mga pangunahing tauhan sa 
pelikula, ayon sa mga taglay nilang katangian? 
lpaliwanag. 


Sa iyong sariling pananaw, bagamat napakabata mo pa sa 
») | iyong edad, mayroon ka na bang natatanging mga pangarap sa 
buhay? 

Higit pang palawakin ang iyong kaalaman tungkol dito. Basahin ang 
sumusunod na Ugnay-Panitikan: 


Ang ilan sa mga pelikula ay nagreresulta bilang dokumentaryong 

pampelikula sapagkat pangunahing layunin nito ang magbigay- 
impormasyon, manghikayat, magpamulat ng mga kaisipan, at magpabago 
ng lipunan. Sa mas malawak nitong pakahulugan, ito ay isang 
ekspresyong biswal na _ nagtatangkang makita ang realidad at 
katotohanan. 
Sa mga unang taon noong 1900, nagsimula na ang paglikha ng mga 
dokumentaryong pampelikula. Ito ay isang salitang Pranses na ang 
pangunahing inilalarawan ay ang pagkuha ng iba’t ibang mga eksena sa 
anumang gawain ng mga tao sa araw-araw. Inilalarawan ito bilang ang 
aktuwal na tanawin o eksena. At sa patuloy na pagdaan ng panahon, 
naipakita sa mga tao ang nakakatulad na dokumentaryo tulad ng 
travelogue, newsreel tradition, at cinema truth. 


Malaki umano ang ginampanang bahagi nito sa bawat bayan noon, 
sapagkat ito ang naging instrumento laban sa politika at maling 
pamamahala, dahil sa ipinakita nito ang realidad. Naging wartime 
propaganda, ethnographic film, at nagsilbing inspirasyon upang makamit 
ang maraming tagumpay noon. Sa pamamagitan ng tinatawag na 
“Cinema Verite” ang salitang French na nangangahulugang “film truth” o 
“pelikula totoo” kung saan nagkaroon ng totohanan at aktuwal na 
pagtatagpo at pag-uugnay ng mga pangyayari sa pagitan ng filmmaker o 
tagalikha ng pelikula at ng kaniyang film subject o pinakapaksa ng 
dokumentaryo. Sa pamamagitan nito, mas nagiging makatotohanan, 
mabisa, at makabuluhan ang isang dokumentaryo. 


Sa ating modernong kapanahunan ngayon at gaya na din ng ilang mga 
nabanggit, karaniwang nauuso ang mga independent o indie films, short 
films, advertisements, at mga video advocacies bilang bahagi ng 
kulturang popular at panitikang popular nating mga Pilipino. 

Aralin: Elemento ng Pelikula 


Higit pa rito, dapat mong malaman na ang isang epektibong 
dokumentaryong pampelikula ay nagtataglay ng sumusunod na elemento: 


Mga Elemento ng Pelikula 
a. Sequence Iskrip — Pagkakasunod-sunod ng mga pangyayari 
sa isang kuwento sa pelikula. lpbinamamalas nito ang tunay na 

layunin ng kuwento. 


Sinematograpiya — Pagkuha sa wastong anggulo upang 
maipakita sa manonood ang tunay na pangyayari sa 
pamamagitan ng wastong timpla ng ilaw at lente ng kamera. 


Tunog at Musika — Pagpapalutang ng bawat tagpo at 
pagpapasidhi ng ugnayan ng tunog at linya ng mga diyalogo. 
Pinupukaw ang interes at damdamin ng manonood. 


lba pang mga Elemento 


a. Pananaliksik o Research - Isang mahalagang sangkap sa 


pagbuo at paglikha ng dokumentaryo dahil sa pamamagitan 
nito ay naihaharap nang mahusay at makatotohanan ang 
mga detalye ng palabas. 


Disenyong Pamproduksyon — Pagpapanatili sa kaangkupan 
ng lugar, eksena, pananamit, at sitwasyon para sa masining 
na paglalahad ng biswal na pagkukuwento. 


Pagdidirihe - Mga pamaraan at diskarte ng direktor kung 
paano patatakbuhin ang kuwento sa telebisyon o pelikula. 


Pag-eedit — Ito ay pagpuputol, pagdudugtong-dugtong muli 
ng mga negatibo mula sa mga eksenang nakunan na. Dito 
ay muling sinusuri ang mga tagpo upang tayain kung alin 
ang hindi na nararapat isama ngunit di makaaapekto sa 
kabuuan ng istorya ng pelikula dahil may laang oras / 
panahon ang isang pelikula. 

Gawain: Patinikan sa Panitikan 


Sa panonood mo ng mga dokumentaryo at pelikula ay may mga 
senaryo na nakintal sa iyong isipan. Marahil tumagos pa nga sa iyong puso’t 
damdamin. Iguhit sa loob ng kahon ang ilan sa mga eksenang iyong 
naibigan. lpaliwanag kung ano ang kahulugan nito. Gayahin ang pormat. 

Mga Karaniwang Uri ng Anggulo at Kuha ng Kamera 


. Establishing / Long Shot — Sa ibang termino ay tinatawag na 
scene-setting. Mula sa malayo ay kinukunan ang buong senaryo o 
lugar upang bigyan ng ideya ang manonood sa magiging takbo ng 
buong pelikula o dokumentaryo. 


. Medium Shot — Kuha ng kamera mula tuhod paitaas o mula 
baywang paitaas. Karaniwang ginagamit ito sa mga senaryong may 
diyalogo o sa pagitan ng dalawang taong nag-uusap. Gayundin, 
kapag may ipakikitang isang maaksiyong detalye. 


. Close-Up Shot — Ang pokus ay nasa isang partikular na bagay 
lamang, hindi binibigyang-diin ang nasa paligid. Halimbawa nito ay 
ang pagpokus sa ekspresiyon ng mukha; sulat-kamay sa isang 
papel. 

. Extreme Close-Up — Ang pinakamataas na lebel ng close-up shot. 
Ang pinakapokus ay isang detalye lamang mula sa_ close-up. 
Halimbawa, ang pokus ng kamera ay nasa mata lamang sa halip 
na sa buong mukha. 


. High Angle Shot — Ang kamera ay nasa bahaging itaas, kaya ang 
anggulo o pokus ay nagmumula sa mataas na bahagi tungo sa 
ilalim. 


. Low Angle Shot — Ang kamera ay nasa bahaging ibaba, kaya ang 
anggulo o pokus ay nagmumula sa ibabang bahagi tungo sa itaas. 


. Bird’s-Eye View — Maaari ding maging isang aerial shot na anggulo 
na nagmumula sa napakataas na bahagi at ang tingin ay nasa 
ibabang bahagi. Halimbawa nito ay ang senaryo ng buong 
karagatan at mga kabundukan na ang manonood ay tila isang 
ibong lumilipad sa himpapawid. 


. Panning Shots — |sang mabilis na pagkuha ng anggulo ng isang 
kamera upang masundan ang detalyeng kinukunan. Halimbawa 
nito ay ang kuha sa isang tumatakbong sasakyan o isang taong 
kumakaripas ng takbo. 


Mula sa mga naunang gawain, nabatid natin na upang maging 
nakasisiya at mabisa ang isang dokumentaryong pampelikula, mahalagang 
isaalang-alang ang bawat kuha at anggulo ng kamera na tinatawag na 
camera shots and angles nito sapagkat lalo nitong pinagaganda ang 
screenplay ng isang obra maestra. Malaki rin ang bahaging ginagampanan 
nito sa emosyon, lalim at kakintalan, at ang magiging implikasyon ng isang 
dokumentaryo sa mga manonood nito. 

Pagtatasa: Kuha Ko, Hula Mo 


Matapos mong matutuhan ang iba’t ibang uri ng anggulo at kuha ng 
kamera at ang kahalagahan nito sa pelikula, ngayon naman ay muli kang 
gumuhit sa papel ng ilan sa mga eksena mula sa mga napanood mong 
pelikula batay sa anggulo ng kamera na iyong natutuhan. Maaari ding 
gumupit ng mga larawan ng mga eksena sa pelikula mula sa magasin o 
pahayagan. Tukuyin lamang kung anong uri ng camera shot ang ipinakita at 
ang nais nitong ipahiwatig. 


Uri ng Kuha: 


Nais Ipahiwatig: 


Uri ng Kuha: 


Nais Ipahiwatig: 


Uri ng Kuha: 


Nais Ipahiwatig: 

Isa pang mahalagang aspekto ng dokumentaryong pampelikula ay ang 
Komunikatibong Paggamit ng mga Pahayag o Mga Uri ng Pagpapahayag. Sa 
pamamagitan nito, higit nating naipauunawa ang mga ibig ipahiwatig ng 
tauhan sa paraan ng kaniyang mga pananalita. 


Aralin: Pagpapahayag 


Lalo na sa wikang Filipino, ang bawat pahayag na ating sinasabi ay 
tumutugon sa anumang layunin at pangkomunikatibong pahayag gamit ang 
wika upang epektibo nating maiparating ang ninanais na mensahe o 
reaksiyon. Pansinin mo ang Ssumusunod na pangungusap. 


A. Pagpapahayag at pag-alam sa kaisipan at saloobin 
1. “Taos-puso kong tinatanggap ang iyong mga ipinayo.” (pagtanggap) 


2. “Maaari kayang mangyari ang kaniyang mga _ hinala?” (pag- 
aalinlangan) 


3. “Nakalulungkot isipin, ngunit hindi ko kailanman sinabi ang mga 
pananalitang yaon.” (pagtanggi) 


4. “Talagang sumasang-ayon ako sa iyong mga suhestiyon.” (pagsang- 
ayon) 


5. “Ikinalulungkot ko, tahasan akong sumasalungat sa iyong mga 
pahayag.” (pagsalungat) 


B. Pagpapahayag at pag-alam sa angkop na ginagawi, ipinakita, at 
ipinadarama 


1. Pagbibigay-babala 
“Mag-ingat ka sa lahat ng iyong mga lakad.” (pagbibigay-babala) 
“Huwag kang magpabigla-bigla sa iyong mga desisyon.” 


2. Panghihinayang 
“Sayang, tama sana ang aking kasagutan.” 
“Kung naipagtapat ko lamang sa kaniya ang lahat, hindi sana nangyari 
yaon.” 


3. Hindi Pagpayag 


“Hindi yata sapat kung ganoon lamang ang inyong gagawin.” 
“Bahala na kayo sa anumang hakbang na nais n’yong isagawa.” 

Pagtatasa: Pahayag Ko, Tugon Mo 


Bigkasin ang sumusunod na linya o mga pahayag batay sa iyong 
napanood. Alamin kung anong gawi ng pagsasalita ang nakapaloob sa bawat 
pangungusap. Pillin ang tamang sagot mula sa kahon sa itaas. Isulat sa 
papel ang mga sagot. 


Pagtanggi Pagsang-ayon 
Pagbibigay-babala Panghihinayang 
Panghihikayat Pagsalungat 


“Ama mag-ingat ka sa iyong “Hindi dapat maiwan si Jonalyn, 
paglalakbay, mapanganib sa dapat kasama natin siya sa 
daan!” pagboto.” 


“Hindi na ako bomoto, dahil 
naniniwala akong hindi naman ito 


“Sa ginagawa nilang iyan, makapagpapababa at 
inaagawan nila ng tahanan ang makababawas ng aking 
mga ibon.” pagkatao.” 


“Ang sampagitang ito ay para sa 

mga ga-gradweyt lamang, isuot 

mo, huwag kang mahiya, bagay 
sa iyo ito.” 


“O sige, mag-aaral tayo 
pagkatapos ng pananghalian 
natin.” 

Aralin: Pahayag Ko, Interpretasyon Mo 


Ngayon naman ay basahin mo ang sanaysay na ito. Sa pamamagitan 
nito ay higit ka pang magkakaroon ng kasanayan sa ating tinatalakay na 
paksang pangwika. Nakapaloob dito ang ilan sa mga pagpapahayag at pag- 
alam ng mga kaisipan, saloobin, paggawi, at pagdama. Hanapin ang mga ito 
mula sa sanaysay at isulat ang iyong mga kasagutan. Ipaliwanag din ang 
kahulugan ng bawat pahayag. Isulat sa papel ang sagot. Sundin ang pormat. 


Pintig, Ligalig, at Daigdig 
Jet Oria Gellecanao 


“Sadyang mabilis ang paglipas ng panahon. Ang bawat araw ay nagiging 
mga oras, ang bawat oras ay nagiging minuto, ang bawat minuto ay nagiging 
mga segundo na lamang. Kaya naman, maging ang pintig ng bawat sandaii, 
ng bawat puso, ng bawat bagay, at nilalang sa mundo ay sumasabay din sa 
isang maligalig na daigdig.” 


Sa umpukan ng mga nakatatanda ay madalas marinig ang mga 
usapang ito “Talagang sang-ayon ako sa mga pahayag na ito,” wika ng isang 
lola. “Kakaiba na ang panahon sa ngayon, mas higit na mapanganib! Mas 
matigas na rin ang ulo ng mga kabataan!” sambit naman ng isa. Sumagot 
naman itong si lolo: “Hindi ako sang-ayon diyan, mas marurunong at mas 
maabilidad na ang mga bata sa ngayon.” Kaya, kabataan, sino ka sa mga 
nabanggit nila? Paano mo pinatunayan sa iyong sarili ang taglay mong mga 
talento at taglay na kaalaman? 


Madalas din silang magpayo sa atin: “Mag-ingat ka sa iyong paglakad, 
at baka ika’y madapa, mas malalim ang sugat.” Dapat lamang na pakinggan 
natin ang mga payong ito sabay sambitin ang mga katagang, “Taos-puso po 
naming tinatanggap ang inyong mahalagang mga paalaala at mga gintong 
kaisipan.” Kaisipang nagpapaalala sa atin na nawa’y tahakin natin ang tama 
at tuwid na landas. 


Sa kabilang panig, tanggapin natin ang katotohanan na may mga 
pagbabagong nagaganap sa kasalukuyang panahon. Tunay ngang kakaiba 
na talaga sa ngayon ang takbo ng buhay. Makikita ito sa uri at estilo ng 
pamumuhay ng bawat isa. Sa paraan ng kanilang mga pananalita at gawi at 
lalo na sa kanilang mga pananaw, paniniwala, at paninindigan sa buhay. Isa 
sa mga higit na nakakaimpluwensiya sa mga tao ngayon ay ang pag-usbong 
ng modernong teknolohiya. Idiniriin sa atin ang konsepto ng “Globalisasyon” 
at ang paglitaw ng teoryang Global Village kung saan ang mundo, ang bawat 
bansa at bayan na naririto ay wala nang anumang mga hadlang o 
tagapamagitan lalo na sa larangan ng pakikipagtalastasan. Nariyan ang 

Internet, Facebook, Twitter, YouTube, Skype, at iba pa upang mas higit na 
mapadali at mapabilis ang komunikasyon. 


Kasabay ng pag-unlad ng teknolohiya, ay ang paniniwala ng 
karamihan na dahil sa labis na ang kasamaan ng tao, sandali na lamang at 
magugunaw na ang mundo. Maaari kayang mangyari ang iba’t ibang mga 
hula ng mga tao tungkol dito? Tandaan natin, nilikna ng Diyos ang tao at ang 
daigdig hindi upang gunawin at sirain lamang ito. Sa halip, ang mga bagay na 
hindi karapat-dapat manirahan dito ang siya lamang niyang aalisin. Tanging 
siya lamang at wala nang iba pa ang nakaaalam kung kailan mangyayari ang 
pagpuksa sa mga masasama at sa sumisira ng kanyang mga nilikha. 


Kaya mga kapuwa ko kabataan, panahon na upang ikaw ay magbulay- 
bulay. Ano na ang nagawa ko para sa aking sarili? Para sa aking kapuwa? 
Higit sa lahat, ay ang iyong magandang kaugnayan sa Diyos. Kaya’t ito ang 
tamang panahon upang harapin ang mga bagong hamon sa _ buhay. 
Magpatuloy ka, upang minsan sa isang araw ng iyong buhay ay hindi mo 
masambit ang mga katagang “Sayang, kung ginawa ko lamang sana iyon.” 


Sadyang mabilis ang paglipas ng panahon, ang bawat araw...nagiging 
oras, nagiging minuto hanggang maging segundo. Ang bawat pintig, 
pintig...at pintig sadyang may ligalig sa ating daigdig... Kabataan! Panahon na 
upang tanggapin mo ang hamon sa iyo! 


Pahayag: 
Paliwanag/Interpretasyon: 


Pahayag: 
Paliwanag/Interpretasyon: 


Pahayag: 
Paliwanag/Interpretasyon: 


Pahayag: 
Paliwanag/Interpretasyon: 

Katutubo — Kapatid, Kapamilya’t Kapuso 


Sumulat ng isang talata tungkol sa kung paano pahahalagahan ang 
mga kapatid nating katutubo. Gumamit ng mga pangungusap na may angkop 
na komunikatibong pagpapahayag. Lapatan ito ng sariling pamagat. 


Gawaing Bahay: Ako sa Noon at Ngayon ng Aking Lugar 


Magturo sa isang nakatatanda (maaaring lola, lolo, o magulang) ng 
isang panibagong bagay o gawain na sa tingin ninyo ay kumakatawan sa 
inyong henerasyon. Pagkatapos ay subukan ding magpaturo ng isang bagay 
0 gawain mula sa kanilang henerasyon. Pagkatapos nito ay sumulat ng isang 
papel na naglalarawan sa ginawa at sumasagot sa sumusunod na tanong: 


“Anong kultura kaya ang nailarawan sa impormasyong 
ibinahagi ninyong dalawa? Ano ang kapansin-pansin sa 
inyong mga henerasyon?” 


Pagnilayan at Unawain 


Mula sa mga naunang pinag-aralan, naging litaw ang mahahalagang 
konsepto tungkol sa dokumentaryong pampelikula. Kabilang na rito ang 
pagsusuri sa nilalaman nito at kung ano ang panlipunang kahalagahan nito 
lalo na sa panahon ngayon. Ang isa sa pinakamahalagang elemento ng 
dokumentaryong pampelikula ay ang iskrip kung saan nakapaloob ang mga 
diyalogo o mga pananalitang namumutawi sa bibig ng mga artistang 
gumaganap. Sa pananaw ng scriptwriter at ng direktor, ang mga diyalogong 
ito ay may mas malalim na pagpapakahulugan, sapagkat mula sa mga ito ay 
makukuha mo ang mga nakapaloob na mensahe upang magsilbi itong 
kamalayan upang buksan ang isipan ng bawat isa tungkol sa mga isyung 
panlipunan. Narito ang ilan pang gawain na may kinalaman dito upang higit 
pa nating mapalalim ang iyong pag-unawa sa kung paanong ang isang 
dokumentaryong pampelikula ay mabisang instrumento sa pagpapaunlad ng 
pagkatao at pagbabagong panlipunan? 

Pagtatasa: INTERDAYAL (Diyalogo Ko, Interpretasyon Mo) 


Ang sumusunod na diyalogo ay halaw sa dokumentaryong napanood. 
Paano ito maaaring bibigyang-pakahulugan? Ipaliwanag ang kaugnayan nito 
sa tunay na buhay at sa kalagayan ng ating lipunang ginagalawan sa ngayon. 
Isulat sa papel ang sagot 


“Hindi na ako bumoto, sapagkat 
para sa akin, hindi ito 
makapagpapababa 

at makababawas ng aking 
pagkatao” 


“Huwag na, hindi na mahalaga 
‘yon, pagsasayang lang ng oras 
yan, narinig mo naman ang mga 
Koreano, kelangan ko na mag-fill- 
up ng aplikasyon.” 


“Apo Namalyri, kami’y wala, kung 
hindi dahil sa ‘yo. 
Makapangyarihang Isa 

Kami ngayo’y nangagtipon 

Dito sa aming taniman 

Kayo lamang ang makatutulong sa 
amin.” 


Ipinakikita lamang nito na mahalaga sa mabisang komunikasyon ang 
pagpapakahulugan sa mga diyalogo. Ngayon ay muling balikan ang ilang 
diyalogo sa dokumentaryong pinanood na tumimo sa iyong isipan, bigyan ito 
ng pagpapakahulugan. 

Pagtataya: Pelskrip (Pelikula at Iskrip) 


Sa iyong naunang mga gawain ay nalaman mo ang uri ng mga 
pahayag na mahalagang bahagi ng epektibong komunikasyon na 
nakatutulong upang magkaroon ng mas malalim na pagpapakahulugan ang 
mga diyalogo o pahayag. Ngayon naman ay subukin mo ang iyong 
kakayahan sa bagay na ito. 


Umisip ng isa sa mga pelikulang napanood mo na at gumupit ng 
larawan tungkol dito mula sa pahayagan o sa magasin at idikit ito sa papel. 
Maaari ding iguhit ang ilang eksena mula sa pelikula. Subukin mong bumuo 
ng mga diyalogo mula sa mga ito na ginagamitan ng iba’t ibang uri ng mga 
pahayag na ating tinalakay sa mga naunang aralin. Gawin sa papel. 


ee 


Pagtatasa: Dokyufil: Pelikula at Dokumentaryong Pilipino — 
Epekto sa lyo 


Marami sa mga _ pelikulang Pilipino ang tahasang tumatalakay sa mga 
isyu at suliraning panlipunan na nangyayari sa ating kasalukuyang panahon. 
Karamihan pa nga sa mga ito ay ang iba’'t ibang mga _ indie films, 
dokumentaryong pampelikula, at iba pang uri ng mga de-kalidad na pelikula. 
Kaya’t ang matataas na uri ng mga obra-maestra na katulad ng mga ito sa 
larangan at industriya sa paglikha ng pelikula ay nararapat lamang tangkilikin 
bilang bahagi ng kultura at panitikang popular sa ating bansa. Hindi lamang 
ito nakalilibang kundi naimumulat nito ang ating kamalayang panlipunan, at 
kung ano ang naging implikasyon o bisa nito sa iyo bilang mag-aaral. 
Ipaliwanag ang naging implikasyon sa iyo ng isang pelikula o 
dokumentaryong pampelikula na iyong pinanood batay sa sumusunod na 
aspekto. Gawin sa papel. Gayahin ang pormat. 


Pamagat ng Pelikula: 


IMPLIKASYON 


Kaugnayan sa Tunay na Buhay 


SARILI PAMILYA LIPUNAN 

Pagpapalalim: Ako Mismo, Kikilos Ako! 


Ngayong alam mo na ang naging implikasyon sa iyo ng akda, 
panahon na upang ibahagi mo naman kung paano ka makatutulong sa iyong 
pamayanan bilang isang batang lider sa pagharap at paglutas ng mga 
suliraning panlipunan na kinakaharap sa kasalukuyan. Magsimula sa 
pamamagitan ng pagbuo ng sumusunod na concept web. 


Ako Mismo, 


Batang Lider 


Pumili ng isang ideya mula sa nabuong concept web. Bumuo ng konkretong 
plano kung papaano mo ito magagawa. Sumulat ng hakbang upang 
maisakatuparan ito. Bukod dito bumuo rin ng maikling paliwanag kung bakit 
ito ang napiling gawan ng plano. Sa pagsulat subukang patunayan ang 
halaga ng gawaing ito. 


Pagsasalin: Iskripkoto 


Sa pagtatapos ng araling ito, inaasahan na ikaw ay makalilikha ng 
isang iskrip para sa isasagawang multimedia presentation gamit ang iba’t 
ibang uri ng mga pagpapahayag. Ngunit bago iyon, dapat mong malaman na 
bago ka gumawa ng isang iskrip para sa mga diyalogo ay dapat mo itong 
simulan sa pagbuo ng isang sequence script na magsisilbi mong 
pinakapundasyon at pinakagabay sa iskrip na iyong isusulat. Narito ang isang 
halimbawa, basahin, pag-aralan, at unawain mo itong mabuti. 

ANG ISKRIP NG MGA EKSENA (SEQUENCE SCRIPT) 


Mga Detalye/ 


isang malayong 
nayon 


(maalikabok at 
mabato ang mga 
daanan) 


Medium Shot sa 
mga 
nagsisipagtawa- 
nang mga ina 
habang 
nakasapnay ang 
kanilang mga 
sanggol. 


Close-Up Shot sa 
nagsasalitang 
isang bata 
(pangunahing 


daanan. 


Masayang 
nagtatawanan 
ang mga tauhan 
tungkol sa 
katatapos na 
graduation 
hanggang sa 
pagdating sa 
kanilang lugar 

rh nant Kuha at Anggulo Paglalarawan at ee panaatee 
Tagpuan ng Rameta Ralelparing na Kinakailangan 
Eksena 
Eksena / Establishing Magbubukas ang _ | Karamihan ng 
Sequence 1:_ | Shotsa school eksena sa school | mga tao sa isang 
School ground grounds sa araw | tipikal na 
Grounds ng graduation. Graduation Day 
(Graduation ee Sa | Hindi (iba’t ibang 
Day) aieealigh d (iba’t magkamayaw ang see 
ibang senaryo) mga tao. sa sa mga unang 
Masayang- makikita ang 
Close-Up Shot na | masaya ang lahat | pangunahing 
ipakikita ang ilang | at lubos ang tauhan (isang 
mga batang paslit | pananabik. bata) kasama ang 
at ilan sa mga Ngunit kasabay ilang miyembro ng 
sanggol na buhat | nito ay ang pag- kaniyang pamilya 
ng kanilang ina iyak ng mga bata’t | (matatapos nang 
sanggol. Maririnig | masaya ang 
ang ilang mga graduation) 
usapan. 
Eksena / Long Shot sa lpakikita ang Mga ilang bata sa 
Sequence 2: | isang dyip na andar ng isang elementarya na 
Sa isang dyip | patungonasa dyip sa mabato at | nagtapos, mga 
na patungo sa _| isang nayon maalikabok na ina, sanggol at iba 


pang mga batang 
sumama sa 
graduation at 
tampok ang 
pangunahing 
tauhan 


tauhan) 


Gumawa ka ng isang iskrip pandiyalogo na maaaring isadula ng 
pangkat ng mag-aaral kabilang ka sa loob ng limang minutong pagtatanghal 
na may temang: “Tiwala ang Tanging Sandigan — Pagsisikap at Pagdarasal 
Upang Malampasan ang Kahirapan.” 


Ehersisyo: Isulat ang wastong sagot sa patlang. 


1. Ito ay isang uri ng camera shot na sa ibang katawagan ay scene setting. 


2. Isang elemento ng pelikula na ang pangunahing konsentrasyon ay ang 
pagpapanatili sa kaangkupan ng lugar, eksena, pananamit, at sitwasyon 
para sa masining na paglalahad ng biswal na pagkukuwento. 


3. May katuturang “pelikula totoo” at katangian ng isang dokumentaryong 
pampelikula upang maipakita ang realidad at aktuwal na pangyayari. 


4. Terminong French na ang ibig sabihin ay ang aktuwal na pagtatagpo at 
pagkuha ng pangyayari ng isang filmmaker at ng kaniyang film subject. 
Naging pamamaraan ng mga makabagong direktor sa kasalukuyan. 


5. Ito ang mga_ pelikulang may malayang tema at pamamaraan, sapagkat 
pangunahing layunin nito na buksan ang kamalayang panlipunan ng 
mamamayan. 


PAGNILAYAN AT UNAWAIN 


lpaliwanag kung paano nakaapekto at nakaimpluwensiya ang sumusunod na 
aspekto 0 mga bagay sa pagbabago ng mga anyo ng panitikan mula sa 
tradisyonal na uri tungo sa mga panitikang popular. 


Lengguwahe / Wika 


Tradisyonal Makabagong Teknolohiya 


Mga Suliranin at 
na Kalagayang Panlipunan 


Panitikang 
Popular 
Anyo ng Prinsipyo at mga 


Paniniwala 
Panitikan 


Batay sa iyong natapos na gawain, buuin ang sumusunod na pahayag. 


Napag-alaman ko na bilang anyo ng panitikan, ang tradisyonal ay 
. Sa paglipas ng panahon, nagkaroon ng 
mga pagbabago mula sa tradisyonal na uri ng panitikan tungo sa popular 


dahil sa . Nakatutulong ang panitikang 
popular upang . Bilang isa sa mga kabataan, 
sisikapin kong 


Pangwakas na Pagtataya: Basahin ang nakasulat sa loob ng kahon: 


Nalalapit na ang Social Awareness Campaign na tatampok ng mga 
likhang-sining na _ tumatalakay sa mga_ suliraning  panlipunang 
kinasasangkutan ng kabataan. Bukas ang patimpalak sa lahat at hinihikayat 
ang mga barangay na lumahok dahil sa tampok na paksa. Nakita ng 
pamunuan ng inyong barangay ang oportunidad ng naturang patimpalak sa 
pagpapaigting ng responsibilidad at paninindigan ng kabataan sa inyong 
barangay. Ikaw ang pinili ng barangay na maging kinatawan sa MAF. 
Bumuo ka ng isang multimedia campaign o kampanya tungo sa 
kamalayang panlipunan gamit ang multimedia na maglalahad sa isang 
suliraning kinasasangkutan ng kabataan ng inyong barangay at mga paraan 
upang masolusyunan ang mga ito. Ang materyal na iyong bubuuin ay 
huhusgahan gamit ang sumusunod na pamantayan: komprehensibong 
paglalahad, malikhaing paggamit ng wika, kahusayang teknikal, at praktikal 
na mga rekomendasyon. 


Ang mabubuong kampanya tungo sa kamalayang panlipunan o social 
awareness campaign ay maaaring ilathala gamit ang iba’t ibang midyum na 
iyong natutuhan mula sa modyul na ito. Nariyan ang print media na gamit ng 
mga kontemporaryong uri ng panitikan gaya ng komiks. Maaari ding bumuo 
ng isang dokumentaryo o documentary clip sa anyong video na siya namang 
ginagamit na midyum sa pagpapalabas ng mga dokumentaryo sa telebisyon 
at pelikula. Maaari ding i-post sa internet ang maliliknang campaign material. 
Inaasahang maitatampok sa bubuuing kampanya ang mga suliraning umiiral 
sa inyong barangay at ang magagawa ng kabataan sa paglutas ang mga 
umiiral na suliranin ayon sa inyong taglay na kakayahan at abilidad. 


Ngunit bago ito tuluyang simulan, kinakailangang makalikha kayo ng 
isang balangkas sa isasagawang campaign material. Kabilang na rito ang 

mahahalagang mga plano para maisakatuparan ang proyekto. Maisasagawa 
lamang ito kung makalilikna kayo ng sequence at dialogue script na siya 
ninyong magiging batayan para sa pangkalahatang produkto. 


Bago tuluyang isagawa ang nakaatang na gawain, narito ang ilang 


mahahalagang paalala at mga hakbang sa pagbuo at paglikha ng iskrip para 
sa mga eksena sequence script at iskrip na pandiyalogo 


1 


Tandaan na ang isasagawa mong iskrip ay dapat na maging 
makatotohanan upang higit itong maging kapani-paniwala. 


Magbigay lamang ng mga konkretong halimbawa, ngunit huwag 
kalimutang maging malikhain. 


Maging diretso sa punto kapag isinasagawa ang mga diyalogo. 
Gamitin ang iba’t ibang uri ng mga pahayag na pangkomunikatibo 
gamit ang wastong wika nito. 


Maging espisipiko kung sino ang partikular na iyong pinatutungkulan 
sa pagsulat ng mga diyalogo. 


Dapat na magkakaugnay ang bawat diyalogo at eksena ng isang 
mabisang iskrip. 


Narito naman ang magiging pamantayan sa mabubuong campaign 


material 


e Orihinalidad at Pagkamalikhain 40 % 

e Pagkakaugnay ng Diwa at Eksena ei 20 % 

e Linaw ng Kaisipan at Mensahe : 10% 

e Epektibong Gamit ng Wika 20 % 

e Aplikasyong Teknikal - 10% 
100% — 

Kaugnay nito, narito ang mga batayan at pamantayan sa 
pagmamarka ng isasagawang proyekto: 


Kapugay- 


MGA Magaling Umuunlad Nagsisimula 
PAMANTAYAN | P499Y 3 2 1 ey 
Masaklaw na Komprehensibo | Masaklaw, Makabuluhan at | May 
paglalahad ng at makabuluhan | makabuluhan, at | napapanahon makabuluhan at 
napapanahong | ang napapanahon ang mga napapanahong 
impormasyon napapanahong | ang mga impormasyong | mga 

mga impormasyong _| inilalahad sa impormasyong 
impormasyong | inilalahad sa materyal inilahad sa 
inilalahad sa materyal alinsunod sa materyal ukol sa 
materyal alinsunod sa paksang paksang 
alinsunod sa paksang itinatampok itinatampok 
paksang itinatampok. ngunit may mga | ngunit limitado 
itinatampok. detalyeng hindi | ang mga ito. 
nailahad. 
Masining at Natatangi ang Masining at Masining at Masining na 
maingat na paggamit ng maingat na maingat na ginamit ang wika 
paggamit ng wika ng nagamit ang nagamit ang ng kabataan sa 
wika kabataan nang | wikang wika ng karamihan ng 
higit pa sa kabataan sa kabataan sa pahayag sa 
inaasahang kabuuang karamihan ng nabuong 
pamamaraan sa | pagpapahayag | pahayagsa materyal ngunit 
materyal. sa nabuong nabuong hindi maingat 
materyal. materyal. ang paggamit. 
Mahusay na Tipong Taglay ang lahat | Taglay ang mga | Naipamalas sa 
aspektong propesyonal ang | ng kailangang _‘| susing elemento | materyal ang 
teknikal pagkakagawa elemento sa sa mabisang minimal na 
sa materyal mabisang pagbuo ng antas ng 
dahilsahusay | pagbuo ng materyal at pagtatagpi-tagpi 
ng pagtatagpi- | materyal. naipamalas ang | ng elemento at 
tagpi ng mga Naipamalas ang | angkop na teknikal na 
elemento nito. kahusayan sa teknikal na pagganap. 
teknikal na pagganap. 
pagganap. 
Pagkapraktikal | Ang mga Malinaw at Makabuluhan May mga 
ng inilahad na kapaki- ang karamihan | rekomendas- 
rekomendasyon | rekomendasyon | pakinabang para | sa inilahad na yong inilahad 
ay sa lahat ang rekomendasyon. | ngunit mabuway 
nagmumungkahi | inilahad na ang mga iminu- 
ng kaisipang rekomendasyon. mungkahing 
pangmatagalan kaisipan. 
sa kamalayan 
ng madla. 
KABUUANG 
MARKA 

GLOSARYO 


Advertisement — |ba’t ibang anyo ng patalastas na matutunghayan sa iba’t 
ibang uri ng media, maging ito man ay sa print media, broadcast 
media, films, at mga uri nito. 


Adhikain — layunin; gusto 


Advocacy -— |sang salitang Ingles na ang katuturan ay “isang adhikaing dapat 
na maisakatuparan, suportahan, o itaguyod para sa isang natatanging 
layunin.” 


Agam-agam - hinala 


Analitikal — pagbuo ng mga ideya mula sa iba’t ibang ideya upang makabuo 
ng higit na estratehikong proyekto na sumasalamin sa katotohanan ng 
buhay 


Angkinin — kunin 
Arestuhin — hulihin 


Babae sa Septic Tank — Isang independent o indie film na nagtatampok ng 
mga isyung panlipunan at ang tunay na kulay ng showbiz na labis ang 
pagiging prestihiyoso ngunit may mga _ kabulukan sa likod ng tabing at 
kamera. 


Bajo de Masinloc — parte ng Philippine Sea 

Balakid — hadlang 

Balangkas — pagkakasunod-sunod 

Beterano — datihan 

Bugso ng damdamin — napatangay sa nararamdaman 
Bulwagan — lugar na pagdarausan 


Camera Shots and Angles — Tumutukoy sa mga kuha at anggulo ng kamera 
para sa isang partikular na eksena. Sa pamamagitan nito, naipakikita 
ang emosyong nais idiin ng isang senaryo. 

Campaign Activity — Isang gawain ng pangangampanya para sa isang 
natatanging layunin. Sa gawaing ito ay isinasaalang-alang ang ilang 
mahahalagang tuntunin. 

Cinema Truth — May katuturang “pelikula totoo;” katangian ng isang 


dokumentaryong pampelikula upang maipakita ang realidad at aktuwal 
na pangyayari. 


Cinema Verite — Terminong French na ang ibig sabihin ay ang aktuwal na 
pagtatagpo at pagkuha ng _ pangyayari ng isang filmmaker at ng 

kaniyang film subject, upang mas higit itong maging makatotohanan. 
Isang uri ng pagsasa-pelikula sa kasalukuyan. 


Coordinator — tagapangasiwa 


Corrupt — |sang taong may posisyon at ginagamit ang pondo ng bayan sa 
sariling kapakanan. 


Dambuhala — malaki 
Dedikasyon — pag-aalay 


Dialogue Script — \sang uri ng iskrip kung saan nakapaloob ang diyalogo ng 
mga aktor at aktres ng bawat eksena. Nakabatay ito mula sa sequence 
script. 


Dinuro-duro — minailiit 


Diyalogo — Tawag sa anumang usapan sa pagitan ng dalawa at maraming 
mga tauhan sa loob ng isang dula. 


Documentary for Television — |to ay mga palabas na naglalayong maghatid 
ng komprehensibo at estratehikong proyekto na sumasalamin sa 
katotohanan ng buhay at tumatalakay sa kultura at pamumuhay sa 
isang lipunan. 


Dokumentaryong Pampelikula — Ekspresyong biswal, nagtatampok ng 
realidad at katotohanan ng buhay ng isang lipunan. Nagbibigay ng 
impormasyon, nanghihikayat, at nagpapamulat ng _ kaisipan at 
kamalayang-panlipunan. 


Elemento ng Pelikula — Mga sangkap o mga bahagi ng isang pelikula upang 
ito ay kilalanin bilang isang mataas na uri ng likhang-sining. 


Estratehiko — pamamaraan 


Ethnographic Film — |sang uri ng dokumentaryo na nagtatampok sa kultura, 
kalagayan, at buhay ng mga katutubo sa isang lugar at lipunan. 


Film Maker — Ang taong bumubuo at lumilikha ng isang pelikula. 


Film Subject — Mga bagay o pinakapaksa sa pelikula na kinukunan ng 
kamera upang maidiin ang nais ipahiwatig ng isang film maker. 


FOI — Freedom of Information 

Forum — pagtatalakayan, pakikipagtalastasan, pag-uusap, pagopupulong 
Gusot — problema 

Halakhak — malakas na pagtawa 

Himukin — hikayatin 


Hinuha — pagbibigay interpretasyon 

Illiterate — Nangangahulugang may “kakulangan ng kaalaman” sa isang 
bagay 0 mga bagay na nakapaligid sa kaniya. Sa ibang salita ay 
“kamangmangan” o pagiging “ignorante.” 


Implikasyon — Epektong pandamdamin, pangkaisipan, pangkatauhan, at 
panlipunan at pagkatapos nito ay ang kasunod na aksiyon o resulta 


Independent / Indie Films — Mga pelikulang may malayang tema at 
pamamaraan, sapagkat pangunahing layunin nito na buksan ang 
kamalayang panlipunan ng mamamayan. 


Information and Communication Technology (ICT) — Isa sa pangunahing 
midyum sa kasalukuyang panahon upang mas maging mabilis at 
patuluyan ang proseso ng gawaing pangkomunikasyon at pagbibigay- 
impormasyon. 


Interpretasyon — sariling pag-unawa 
Ipinipinid — isinasara 


Iskrip — Pinakaluluwa ng isang dulang itatanghal sapagkat lahat ng bagay na 
isinasaalang-alang sa dula ay nagmumula rito. 


Kalumbayan — kalungkutan 


Kamalayang Panlipunan — Pagiging bukas ang isipan sa mga nagaganap 
sa paligid. 


Kariktan — kagandahan 

Katig — kakampi, kinampihan, kapanalig 

Kawanggawa - libreng serbisyo 

Kinamihasnan — kinamulatan 

Komentaryo — pagbibigay-opinyon 

Komprehensibo — kumpleto at kapani-paniwala 

Kontrobersiyal — makulay, maraming usapin, mainit na pinag-uusapan 
Kredebilidad — kapani-paniwala 


Kultura — Ang kalinangan ng isang lipunan. Sinasalamin nito ang mga 
ideya, pananaw, kaugalian, kakayahan, at tradisyong umunlad ng 
isang lipunan. Bahagi rin nito ang institusyong tagapaghubog ng 
kamalayan ng mamamayan tulad ng _ paaralan (edukasyon), 
pahayagan, midya, relihiyon, at mga establisimentong pansining. 


Kulturang Popular — sumasaklaw sa pag-aaral / pagsusuri ng iba’t ibang 
kulturang popular, halimbawa: pelikula, musika, komiks at pahayagan, 
mga programang panradyo, pantelebisyon na nakaiimpluwensiya sa 
paghubog ng sariling katalinuhan at identidad. Sinasabing kultura ng 

panggitnang uri at para sa marami (Sangguniin sa introduksiyon nito 
ang malalim at malawak na talakay) 


Kuro-kuro — opinyon, saloobin 
Lantaran — kitang-kita, bulgar 


Larawang-diwa o Imahe — tumutukoy ito sa mga salitang kapag binanggit sa 
akda ay nag-iiwan ng malinaw at tiyak na larawan sa isipan ng 
mambabasa, nagpapatalas ito ng pandama. 


Lihim — sekreto 

Likumin — kolektahin 

Lumalawig — lumalawak 

Lumuwas -— nagpunta sa malayong lugar 
Mamamahayag -— tagapagbalita, tagapag-ulat 

Martial Law — Batas Militar 

Masusulingan — matatakbuhan, mahihingan ng tulong 
Mauuntol — matitigilan 

Midyum — daan, instrument 

Minindal — miryenda 


Multimedia — Tumutukoy sa iba’t ibang uri ng media o midyum na ginagamit 
sa komunikasyon. Karaniwang binubuo ng print media, broadcast 
media, film, at information and communication technology. 


Munti — maiiit 

Nagkakandirit — naglulundag na nakatingkayad ang paa 

Nagkukumahog — nagmamadaii 

Nagtungo — nagpunta 

Nagugulumihanan — nalilito 

Nagugunita — naalala 

Nalalambungan — natatakpan 

Napopoot — nagagalit, matinding galit 

Newsreel — Nagsisilbing balita ng bayan na nagtatampok ng iba’t ibang 
pangyayari sa kapaligiran. 


Obra-Maestra — Isang uri ng likhang-sining na napagkalooban ng mataas na 
uri ng parangal; kinilala; naging tanyag at kakaiba sa uri nito; may 
taglay na kariktan. 

Pagaril — pagaralgal 

Pagbatikos — pagtuligsa, pagbibigay ng komento 
Pagkiling — pagkampi, pagpanig 

Pagkukunwari — pagpapanggap 

Paglalayag — paglalakbay 

Paglililo — pagtataksil 

Pagod — hapo 


Pagpapahiwatig (foreshadowing) -— |sang pagpaparamdam, pagpapakilala, 
pagbibigay ng mga babala o pahiwatig 0 pagpapauna sa unahan o 
kalagitnaan ng kuwento upang ihanda ang mambabasa sa maaaring 
mangyari sa hulinan ng akda. 


Pagpapalaluan — pagyayabangan 


Pagsasahimpapawid — ang sistema ng pagpapakinig ng isang programang 
panradyo 


Pahiwatig — Mga pahayag o ideyang hindi lantad o hayag ang kahulugang 
nais nitong iparating. May mga pantulong na palatandaan sa loob ng 
pangungusap o sa mga bahagi ng akdang makatutulong upang 
maunawaan ang kahulugang nais nitong sabihin. 


Paksang-diwa o Tema (theme) - Ito’y pangunahing kaisipan ng tula, katha, 
dula, nobela, sanaysay, kuwento ng _ isang  pangkalahatang 
pagmamasid sa buhay ng may-akda na nais niyang ipahatid sa 
mambabasa. Hindi ito dapat ipagkamali sa sermon o aral. Hindi sapat 
na sabihing tungkol sa pagiging ina ang tema. Paksa lamang itong 
maituturing. llahad ito ng ganito; kung minsa’y puno ng pagkasiphayo 
kaysa kaligayahan ang pagiging ina. 


Pananaliksik — Isang masusing pag-aaral sa isang paksa o problemang 
inihahanap ng solusyon o kasagutan. 


Panitikang Popular — Anyo ng panitikan na makabago ang mga dulog at 
pamamaraan. Dahil na rin sa makabago nitong mga pamamaraan, 
estilo, at anyo. Partikular na ito’y binabasa at pinanonood ng kabataan 
sa panahong kasalukuyan. 


Sa orihinal na /ega/ na kahulugan, pag-aari ng mamamayan. Kawing 
sa populace na ibig sabihi’y hindi aristokrata, hindi aral, mababang uri. 
May konotasyong inferior na uri ng literatura, hanggang sa tribyal 
(pop). Sa usaping ideolohikal, bagama’t tinatangkilik ng lahat ng uri ng 
lipunan, may pagkakaiba batay sa pang-ekonomiyang lagay 
(halimbawa: klase ng sineng pinapanood, klase ng komiks na 
binabasa). Kasalukuyan, nakakawing ang konsepto ng popular sa mas 

midya, kung ano ang naaabot nito, ang saklaw ang siyang may 
kakanyahang maging popular. Ang popular ay may oryentasyong 
komersiyal, 0 sa pagkita (profit). 


Pasubali — pag-aalinilangan, pagdadalawang-isip 

Punto — tono ng boses sa pagsasalita 

Rehas — harang, kulungan, hadlang 

Resettlement Area — \ugar na pinaglipatan upang doon tuluyang manirahan 
Sagad-hanggang-langit — lubos, wagas, sukdulan, sobra, lubos 

Salik — bagay na naging daan 

Sanggunian — kalipunan 

Sarat — pango 


Senaryo — Termino sa pelikula na ang ibig sabihin ay “tanawin” o isang 
“eksena.” 


Sequence Script — |sang uri at bahagi ng iskrip na nagtatampok ng mga 
detalye at kaisipan ng bawat eksena ng isang pelikula o 
dokumentaryo. Gayundin ng bawat camera shots and angles nito. 


Short Films — Maiikling uri ng pelikula na naghahatid ng mahahalagang 
mensahe sa mga manonood. 


Simbolo -_ Ito ang mga salita na kapag binanggit sa isang akdang 
pampanitikan ay nag-iiwan ng iba’t ibang pagpapakahulugan sa 
mambabasa, isang bagay o kaisipan na kumakatawan sa iba pang 
konsepto at maaaring bigyan ng maraming antas ng kahulugan. 


Simpatika — malakas ang dating ng personalidad 
Sisiw — maliit, walang lakas, walang kapangyarihan 


Social Awareness — Sa tunay na katuturan nito ay “kamalayang panlipunan” 
batay sa kaisipan at umiiral na moral ng isang lipunan tungo sa 
pagkamulat sa katotohanan. 


Tabloid — Maliit at abot-kaya kumpara sa isang broadsheet. Sapagkat mas 
maliit ang espasyo sa tabloid, mas maliit din ang inaasahang 
pagkonteksto sa mga balita. May puntong naisasantabi na ang mga 
pambansang isyu. Sa kaunting espasyong ito, nagkakasya ang 
maraming sambahayan para sa balita at impormasyon. 

Higit na binibigyang pokus ng mga tabloid ang mga police stories 
(panggagahasa, pananamantala / molestation, kidnapping, atbp.) at 
mga kuwentong ikamamangha ng mga mambabasa kumpara sa 
pambansang isyung inilalatag ng mga broadsheet. Sa anyo ng balita 

hanggang sa paggamit ng termino, pumapasok ang isyu ng tama o 
mali. 


Tangan-tangan — hawak-hawak 
Tanglaw — liwanag, umiilaw 


Teksto — Sa tradisyonal na gawi, ang nakasulat na anyo. Sa pag-aaral, ang 
teksto ay sasakop di-lamang sa nakasulat na anyo, pati na rin sa 
praktikal na gawi sa produksyon ng literatura. 


Teledrama — mga drama sa telebisyon 
Transaksiyon — kasunduan 


Travelogue — |sang uri ng dokumentaryo na nagtatampok ng iba’t ibang mga 
lugar kung saan maaaring maglakbay. 
Tumutukoy sa mga bagay na kinagigiliwan at kinahihiligan ng mga tao 
sa kasalukuyang panahon, ito man ay may kinalaman sa adbertismo, 
mga produktong ginagamit, uri ng libangan, paraan ng pananalita, 
lebel ng wikang ginagamit, pinanonood, at maging binabasa. 


Utusan — katulong 


Video Advocacies — Mga adbokasiya, patalastas, at mga propaganda na 
naglalayong manghikayat, magpabago ng pananaw, magpamulat ng 
kaisipan at kamalayan. 


Wartime Propaganda — Ang mga dokumentaryong pampelikula noong 
unang panahon ay _ nagsilbing instrumento ng _ nasyonalismo, 
pakikipaglaban, diskriminasyon, at pagkakabaha-bahagi. 


Yabag — tunog ng mga paa sa paglakad 

